
AD LECTOREM 


Commentarii in epistulas ad Corinthios H. J. Vogels 
duas recensiones discernendas cognovit, quae quidem minus 
inter se differant quam recensiones commentarii in epistulam 
ad Romanos. Cum editor ipse ultimam limam operi adhibere 
non potuisset, Vincentius Bulhart editionis curam suscepit 
adiutusque & Leopoldina Swoboda non utriusque recensionis 
textum separatim typis exsoribere voluit, sed, quae auctor, 
recensionem priorem leviter retractans, mutavit vel addidit, 
cancellis adnotavit. Vincentio Bulhart mortuo textui et ap- 
paratui critico perficiendo summam curam iterum adhibuit 
Michaela Zelzer. 

AD CORINTHIOS PRIMA 
(Argumentum) 


1. Praecepto domini admonitus apostolus resedit apud Co- 
rinthios annum et menses sex docens inter eos verbum dei. 
hinc est unde magna cum fiducia et caritatis affectu agit 
cum eis, aliquando commonens, aliquando arguens, aliquando 
blandiens ut filiis. 2. nam multae causae sunt propter quas 
scribit ad eos. quarum prima haec est, quod more he- 
reticorum dissentientes ab invicem hominibus devoti 
Pauliani et Petriani et Apolloniaci dici volebant, non 
Christiani, quos (quod) valde exprobrat apostolus. erant 
tamen inter eos, qui ab his dissentirent Christo soli dicati. 
3. secunda haec est, quia ide; eloquentia delectari coeperant 
et terrena filosofia, ut sub nomine Christi his inbuerentur, 
quae contraria sunt fidei. tertia, eo quod inflati essent, quod 
non iret ad illos apostolus. quarta propter fornicatorem 
fratrem), quem inter se esse patiebantur. quinta, ut con- 


2 cf. Act. 18, 11 


prologum Marctoniticum praem. II E: corinthii achaici (achaii K) 
sunt (enim sunt achaici E). et hi similiter ab apostolis audierunt uerbum 
ueritatis. et hi subuersi multifarie (-a JI) a falsis (a f. om. II) apostolis, 
quidam a philosophiae uerbosa eloquentia, alii ad sectam legis iudaicae 
(iudeae N) inducti. hos reuocat apostolus ad ueram et euangelicam sapien- 
tiam scribens ab epheso per timotheum. (add. explicit V, incipit E) argu- 
mentum (add. incipit prologus £) 38q. chorinthios K P A, corr. G, corin- 
theos LC (sim. ubique) 4 anum unum NK 5 cum magna A 
6 commonens aliquando om. P 7 filios E W GPD 9 dissidentes A 
deuoti omnibus A 10 paulini G et non A 11 quos HTL 
exprobat N K LG! 12 tamen] tunc A 13 de JIET . dilectare A 
14 et om. L a philosophia N his] eis HD  inbuerentur] inperentur A 
15 sint 4 eo] uero K 16 iret] intret N fornicationem A 17 fra- 
trem Z27E T LG* seom.P patiebatur G! 178q. commonere K 

4 Ad Corinthios prima (Argumentum) 3—4; 1, 1, 1—2 


moneret de praeterita epistola, quam ante hanc quae prima 
dicitur scripserat. sexta, quia invicem sibi iniurias et fraudes 
faciebant (facere coeperant) et infidelium potius examina 
requirebant. 4. septima causa est, in qua designat licere sibi 
sumptus accipere, sed contemnere, ne forma esset rapacibus 
pseudoapostolis. octava vero est, ut respondeat epistolae 
illorum; perturbari enim coeperant ab hereticis de matri- 
moniis. nona est, in qua declarat sic debere unumquemque 
manere, ut credidit. decima autem de virginibus, eo quod 
nihil sit sibi praeceptum. et reliquae sunt causae, quae in 
corpore videbuntur. 


1, 1. Paulus vocatus apostolus Christi Iesu 
per voluntatem dei. 1. ad Romanos aliter coepit, quia 
altera causa est; his vero apostolum se esse Christi Iesu dei 
voluntate scribit, quia omnia quae egit, filii dei egit volun- 
tate, qui dixit ad Paulum (eum): vade, ego longe ad 
gentes mittam te. hine vocatus est apostolus, hoc est 
dei voluntate missus ad gentes. 2. per quod tangit etiam 
illos, quos neque Christus miserat neque verum erat quod 
docebant. deum enim et Christum ideo frequenter nominat, 
ut Christum deum non ipsum patrem ostendat, sed esse 
Christum filium, esse et deum patrem, non unionem, cum 








16 Act. 22, 21 

3 faciebant JIEL examinare P, -aret WG 4 querebant Q! 
designat] significat A 5 sumptos N V! contemneret forma esse A 
6 pseudoapostulus N 7 illorum om. A perturbare A! ab) ad N 
8 in et sic om. A 88q. manere debere unumquemque A, manere 
un. TCWGD 10 causae om. C*WG* A 11 corpore] corde A 


videbuntur] -bantur K, -entur A, add. explicit JITLWGP D, add. pro- 
logus VTLWGPD, add. incipit tractatus s. ambrosii in epistola prima 
&d corinthios VE 12 vocatus om. EL iesu christi (Vulg.) NA 
14 est om. A hic IIETD iesu christi (om. dei) A 16 Paulum IE LD 
168q. ego— gentes] ergo quia ad gentes longe A 19 uerus erant K 
20 dicebant CWG 21 non in WG'!D 


Ad Corinthios prima 1, 1, 2—3; 1, 2, 1—2 5 


ostenditur filium dici. 3. multae enim sectae emerserant, 
quae evangelium Christi pro sensus sui arbitrio adserebant, 
ex quibus rami aridi extant nunc usque, quarum adsertores 
ecclesias evertebant. hinc apostolus omnia quae heresibus 
contraria sunt ponit ac se verum praedicatorem per id quod 
a Christo dei voluntate missus est adseverat. 

Et Sosthenes frater. etiam istum sua conmendat 
societate. 1,2. Ecclesiae dei santificatis in Christo 
Iesu quae est Corinthi. 1. propterea ecclesiae scribit, quia 
tune (adhuc) singulis ecclesiis rectores non erant constituti. 
et cum in multis arguat eos, ait: sanctificatis in Christo 
Iesu, sed ideo quia regenerati in Christo sanctificati sunt. 
post autem coeperant male conversari, ut ostenderet omnem 
ecclesiam sanctificatam fuisse in Christo, sed quosdam illorum 
prava doctrina pseudoapostolorum eversos a traditione veri- 
tatis. 

Vocatis sanctis. 2. hoc est, vocati estis, ut sancti 
sitis; quod est, ut non recedatis a regula sanctificationis. 
cum omnibus qui invocant nomen domini Iesu 
Christi, in omni loco ipsorum et nostro. id est, 
cum Iudaeis veris iungit et gentiles (gentes), quia salus ex 
Iudaeis est, ut in omni loco ubi gentes, quae invocant 


21. Ioh. 4, 22 


1 extenditur C W! D sectae quae C emerserant om. WGP 2 pro- 
pensus E  propensu sui arbitrii A 3 existant A 4 hereticis A 
7 sostenes (sus- NV DA) IIEPDA, sustines L 78q. suam ... socie- 
tatem KA! commendet K 88q. quae est corinthi sanctificatis (-us E) 
in christo iesu (Vulg.) HELDA 9 Iesu om. A quia] qui WG! 
10 tunc ZIE singulis tunc L constitui N 11 multis argumentis N K 
12 ideo autem A 13 postea KA X coeperunt male conuersare A 
14 christo iesu A 15 eversos] -us ZIE, auersos A 17 vocati— sancti] 
uocatis sanctis ut cum sanctificati A 178q. ut—sitis om. II 18 quod 
est] quid est V A, quidem NK non om. ITE A credatis K 19 omnibus] 
uniuersis A — domini nostri NKE*DA 21 uiris A  iunget VE 
gentiles IIE 21sq. quia— gentes om. C! 22 est om. A loco id 

6 Ad Corinthios prima 1, 2, 2—3; 1, 3; 1, 4, 1 


nomen domini nostri Iesu Christi, et ubi Iudaei supra memo- 
rati sunt, similiter sint omnes in; unum. pseudoapostoli 
enim, qui nomen Christi per prudentiam mundi praedicabant, 
id est admixta filosofia, veterem legem et profetas reproba- 
bant. 3. negabant enim Christum vere crucifixum, sed tan- 
tum visum crucifigi, sicut Marcion et Manicheus. unde apos- 
tolus: nos autem, inquit, praedicamus Christum cru- 
cifixum. neque carnis resurrectionem fatebantur, quod pro- 
feta Esaias clamat dicens: qui in monumentis sunt re- 
surgent. 

1, 3. Gratia vobis et pax a deo patre nostro 
et Iesu Christo domino nostro. ne, quia dixerat qui- 
cumque (qui) invocant nomen domini nostri Iesu 
Christi, ,ne) patris aut nomen aut donum tacuisse videretur 
et suspicionem forte aut occasionem daret unionis, docet 
Christum quidem rite invocandum, sed omnem gratiam esse 
patris, ut et duos, qui unum sunt per divinitatem, ostenderet 
et patris auctoritatem praeferret. 

1, 4. Gratias ago deo meo semper pro vobis. 
1. quamquam omnibus in ecclesia scribat, sed ita significat, 
cum aliquando corripit, aliquando laudat, ut unusquisque, 
cum legit (epistola legitur), intellegat, quid pro se, quid ad- 
versum se dicatur. in una enim plebe duobus populis scribit, 

7 I Cor.1, 23 9 1Is.260, 19 13 I Cor. 1, 2 


2inIIE X 28sq.pseudo enim apostoli E 3 prudentia N — 4idest 
om.A uetereN  48q.reprobareA 5 Christum om. V vere] -um P, om. T 
6 crucifigi om. CWGDA . Manicheus] manin (-min K) H 8 sed 
neque A 9 aesaias W, eseias V ET LC A, isaias P (sim. ubique) clamat] 
damnat A 9sq. qui—resurgent] resurgunt mortui et resurgunt qui in 
monumentis sunt A 12 domino iesu christo ( Vulg.) KVA ne] nam K 
dixerit P 128q. quicumque IL 13 inuocauerit K nostri om. K 
14 ne IJIET domum E 15 suspicionem] -ne N K, suspectionem A 
16 quidem Christum K, quidem om. N 17 et om. T duo A in 
unum WGP sunt] est V 18 auctorem P 19 post vobis add. in gratia 
dei quae data est uobis in christo iesu A 21 corripit aliquando om. V 
22 cum legit 77 E T, cum ep. legatur C intellegat om. V 

ut cum arguit, qui male versantur sciant sibi haec scripta. 
similiter (et) cum laudat, sciat qui in regula manet ad se haec 
diei. 2. ideoque: gratias, inquit, ago (ago inquit) deo 
meo semper pro vobis super gratia dei, quae 
data est vobis in Christo Iesu. datam dicit gratiam 
a deo in Christo Iesu. quae gratia sic data est in Christo 
Iesu, quia hoc constitutum est a deo, ut qui credit in Christum 
salvus sit sine opera. sola fide gratis aecipit remissionem 
peccatorum. 

1, 5. Quia in omnibus ditati estis in ipso, in 
omni verbo et in omni scientia. hoc significat, quia 
in accepta gratia et in verbo veritatis doctrinae scientiam 
spiritalem adsecuti permanserunt. ideo gratias agit in his deo. 

1. 6. Sicut testimonium Christi confirmatum 
est in vobis. testimonium Christi confirmatum est in his, 
quia roborati in fide nihil de hominibus sperabant, sed omnis 
spes illorum in Christo erat, nullis voluptatibus vel (volup- 
tatis) inlecebris capti. 

1, 7. Ita ut vobis in nullo desit aliqua gratia, 
expectantibus revelationem domini nostri Iesu 
Christi. manifestum est hunc expectare diem iudicii, qui 
circumspectus sollicitus est. futurum iudicium dei dicit, in 
quo dominus noster Iesus Christus; revelabitur non fidis sed 


1 uersabantur (con- L) KVETLG* scient WG 2 et) om. IIET, 
autem A regule fidei A hoc L  3ideo E inquit ago II 4 pro] in HE 
dei om. E 5 datam om. P 58q. datam—Iesu om. WGDA 
6 quae] quia JJET gratia dei D est nobis P 7 est constitutum P 
ad deum V 8 opere CG gratiae N accepit NK ETP, accipiens L 
10 qui WG  ditati] diuites facti ( Vulg.) A 11 conscientia E hos WG 
qui A 12 accepta] coepta K in alt. om. WGPD 13 ideoque L 
deum V 14 sicut et A 15 testimonium —his om. II in his om. A 
16 qui P roborati]laboreti A hominibus] omnibus P 17 voluptatibus 
(uolun- N) vel (om. L) HETL 19 ut om. V | ut—aliqua] nihil uobis 
desit in ulla (Vulg.) A nobis K aliqua om. K 22 circumspectus et V 
etet N futuro iudicio A dicit om. CWGDA 23 noster om. K Iesus 
Christus METLA 238q. non fidis sed infidis ZZ A iu 

8 Ad Corinthios prima 1, 7; 1, 8; 1, 9 


infidis (tam fidis quam infidis), ut cognoscant (increduli) ac 
sciant verum esse quod credere noluerunt {et pereant, fidi 
vero gaudeant plus boni invenientes quam putaverant}. 

1, 8. Qui et confirmabit vos usque in (ad) 
finem sine crimine in adventu domini nostri Iesu 
Christi. alacri animo confisus de spe illorum securus est, 
quia inviolati usque ad futurum iudicium erunt. qui enim 
inter tot discrimina diversi sensus (discrimina sensuum) et 
perturbationes diversitatum inmutari minime potuerunt, 
procul dubio in eodem mansuros se ostendunt. cum hos 
laudat, illos qui errore pseudoapostolorum depravati fuerant, 
invitat; dum enim horum (horum enim) fidem praedicat, illos 
ad paenitentiam vocat. 

1, 9. Fidelis (est) deus, per quem vocati estis 
in societatem filii eius Iesu Christi domini nostri. 
quis ambigat de promissis et fide dei, quia non erit aliter 
quam dixit, filios eos adoptatos sibi credentes in Christum? 
hoe enim nobis donat quod credimus, ut quia credimus 
Christum filium esse dei, hoc nos esse incipiamus mansuri in 
eadem dignitate, sicut manet Christus, quem credimus filium 
dei. societas enim fraternitas est, ut quomodo fidem dei 
incolumem in hac causa nobis futuram ostendit, ita nos non 
diffidentes et perfidi inveniamur, sed perseverantes in adop- 
tionem (-e). 


1 increduli om. ITA ac] et ET L, hanc P 28q. et —putaverant 
om. II A 4 confirmauit NK ETWGA! in HPA 5 aduentum N K 
W OGP, die aduentus ( Vulg.) V, dieA Iesu om. K 7 quia] qui usque 
ad futurum om. K 8 diversi sensus (-um KV) HET 9 minime 
non V 10 ostendit V 11 errorem D!A4! depredati fuerunt A 
12 enim horum ELD 14 fideles N est om. IIETLDA 16 fi- 
dem K quia) que A 18 nos WG  ut—credimus om. N quia] 
que A 19 nos esse] nosse II incipiamus eese E 21 fraternitatis E 
22 incolomem (en K) KETWGPA! futuram] -a V, -arum C!, profu- 
turam A 23 et perfidi] perf. non A 23sq. adoptionem MELA, 
adolatione G! 

1, 10. Obsecro autem vos, fratres, per nomen 
domini nostri Iesu Christi, ut id ipsum dicatis 
omnes. 1. omnes nunc orat, ut unum sentiant, hoc (utique) 
in quo renati dei filii appellati sunt. ad omnem enim (modo) 
ecclesiam loquitur, ut hi qui dissentire coeperant reverteren- 
tur ad coeptam fidem, quam videbant in his laudari, qui in 
illa perseverabant. 

Et non sint in vobis scismata, sitis autem 
perfecti in eodem sensu et in eadem scientia. 
2. perfectos vult eos esse in eodem sensu, quem illis tradide- 
rat, ut non discreparent. ad illorum enim exemplum, quos 
supra laudat, hos provocat, ut hoc sentiant ac defendant. 

1,11. Perlatum est enim mihi de vobis, fratres, 
ab his qui sunt Cloes (quod contentiones sint inter 
vos) quamvis eversi fuerant, tamen fratres illos appellat, 
sicut et in Esaia profeta dicit deus ad illos qui secum erant, 
ut eis qui pseudoprofetis credebant dicerent: fratres nostri 
estis vos (ut per id non dissentirent ab his quasi fratres). 
quod autem dicit: ab his qui sunt Cloes, aliquibus viden- 
tur homines esse manentes et fructificantes in fide Christi 
(dei), aliquibus videtur locus esse, ut puta si dicatur: ab his 
qui sunt Antiochiae, aliquibus autem videtur feminam fuisse 
deo devotam, cum qua multi fuissent (essent) colentes deum, 
quibus fides non denegaretur, ut quod deferrent de Corinthiis 


17 Is. 66, 5 


1 autem om. NT A 3 omnes ait. om. IIETL orat] orant WG, 
erat P utique om. HET 4 modo] om. IIET, post l. 5 ecclesiam A 
6 coeptam] acceptam V laudare A 7 illo A, illi N 8 et] ut A 
9 gententia N E 10 esse eos E 11 non om. IT 12 supra laudat] sua 
plaudat K prouocant N? 13 enim om. A 14 chloes K, coloes A! 
quod] quia A 14sq. quod—vos om. IILD sunt A 15 tamen] 
tunc A (saepe) 16 et om. L inom. N dominus V 17 eis] ad eos A 
nostri] enim A 18 eritis CWG . ut—fratres om. ITA ab eis 7T* D 
19sq. uidetur TE 20 Christi JIETL 21 si] sic KV, hic N 
JAfuissent JZ7EZ T L,esseA 24 ut]eo IIET different IIL, defenderent P 

10 Ad Corinthios prima 1, 11; 1, 12; 1, 13, 1—2 


verum esset, quod contentiones inter vos sint (essent inter 
eo8). contentiones inter eos esse dixerunt, ut ostenderent 
diversitatem mentis illorum de disciplina dominica. (et) quae 
esset, subiecit dicens: 

1, 12. Dico autem hoc, quod unusquisque ves- 
irum dicit: ego quidem sum Pauli, ego autem 
Apollo, ego vero Cephae, ego autem Christi. er- 
rorem ostendit et (sed) auctorum nomina non prodidit. nec 
enim in loco stabant, sed circumibant ad eversionem simpli- 
cium. nam hos quos nominat, sine dubio boni erant doctores, 
sed sub horum specie falsos apostolos tangit. si enim in his 
gloriandum vetat (negat) quanto magis in malis doctoribus, 
quorum doctrinam pravam in subiectis significat; inter eos 
tamen hos perseverantes designat, qui dicebant se Christi 
esse, non hominis, quos superius laudat. 

1.13. Divisus est Christus. 1. divisum dixit Chris- 
tum, quia gloriam eius homines sibi partiti sunt. sicut here- 
tici, qui se aut Fotinianos aut Arrianos aut Catafrigas aut 
Novatianos (aut Donatianos) aut Manicheos vocari non ab- 
horrent (horrent), ita et Corinthii diversorum hereticorum 
nominibus subici coeperant, ut viderentur loco Christi homines 
venerari. qui dum diversa de Christo accipiunt, dividunt 
Christum. 2. unus enim hominem tantum accipit Christum, 
alter deum purum sine homine (corpore) fatetur, alius dicit 
per profetas praedictum Christum, alteri iterum negant (alter 


luerumnonA esset]-se ETWG,erat]l] eoquodA inter vossint 7L 
2 ostenderetur K 3 diuersitate N, -tati K etom. IIET 4 essent 
subiecti A 5 hoc autem dico JE 6 dicens P quidam G sum om. N 
autem om. L! 7 uere G  coephe A 8 et THT |. auctorem EP 
nonom.II proditA ^ 9subuersionem P?  9sq.simplicum NKEC . 11eo- 
rum L 12 vetat METL . 14 designat] dicebat N K 15 quod A 
17 gloria JTC hominibus ZA sibi om. ITA 18 catafligas A, catafri- 
canosL aut quart. om. LC! 19 aut Donatianos om. IIE  198q. abhor- 
rent ITE L 21 coeperunt G 22 uenerat E de] a ITE 23 accepit A 
24 homine IIET fateretur C! 25 per om. A alteri (alter E A) iterum" 
negant (-at A, -auit E) ZETA 

negat) profetas de Christo locutos. cum ergo Christus unus 
sit deus- et homo, isti sibi dum alius aliud vindicant (sibi alius 
aliud eius vindicantes) dividunt Christum. {et quia sub no- 
mine suo ecclesias faciunt multas subiecit:) 

Numquid Paulus crucifixus est pro vobis? 
3. ideo a se coepit, ne forte putaretur aliorum ideo refutare 
personas, ut suam commendaret. si enim Christus pro nobis 
(inquit) mortuus est, quomodo gratiam eius et beneficium 
hominibus inputamus ad eius iniuriam? 

Aut in nomine Pauli baptizati estis? 4. si cre- 
dentes autem (inquit) in Christum baptizamur, ut in nomine 
eius iustificemur, quid est ut fidei huius homines nobis auc- 
tores faciamus, inmemores coeptae credulitatis? 

1,14. Gratias ago deo, quod neminem vestrum 
baptizavi nisi Crispum et Gaium, 15. ne quis dicat, 
quod in nomine meo baptizati estis (baptizavi). 
16. baptizavi autem et Stefanae domum; cetero- 
rum nescio si quem alium baptizaverim (bapti- 
zavi). 1. gratias agit deo, quia non multos ex illis (his) bapti- 
zavit, ne quia error sub hac re coeperat, ex nomine eius error 
esset in plurimis, per hoc arguendos et baptizantes et bapti- 
zatos, qui ad iniuriam salvatoris baptismatis eius gratiam 
hominibus deputabant, illis dissimulantibus gloriae causa. 
2. sic enim erant sicut nunc Novatiani et Donatiani, qui bap- 

12 Ad Corinthios prima 1, 16, 2—3; 1, 17, 1—2 


tismum sibi vindicant, a nostris baptizatos reprobantes; et 
baptizati ab his gloriantur in personis illorum. denique {a} 
Christi nomine abdicati Novatianos et Donatianos vocari se 
gloriantur. 3. Crispus ergo et Gaius Corinthii sunt, quos ad 
testimonium nominat, quia sic baptizati sunt ab apostolo, 
ut nullam illi gloriam ex hac causa dandam adsererent. 
Stefanae autem domus primitiae sunt Achaiae, sicut in pos- 
trema parte epistolae significat, quibus testimonium dat, 
quia (qui) in ministerium sanctis se constituerunt (constitu- 
erant). 

1, 17. Non enim misit me Christus baptizare, 
sed evangelizare. 1. quoniam maius est evangelizare 
quam baptizare, ideo non se missum baptizare dicit, sed evan- 
gelizare, quia in episcopo omnium ordinationum dignitas est. 
caput est enim ceterorum membrorum. per quos (quod) 
etiam illos humiliat, quibus illi multum dabant, propterea 
quod ab illis fuerant baptizati, ut ex eo scirent non magnum 
esse baptizare, quia non omnis qui baptizat idoneus est et 
evangelizare. 2. verba enim sollemnia sunt, quae dicuntur 
in baptismate. denique apostolus Petrus credentem Corne- 
lium cum suis iussit baptizari, nec dignatus est ministris ad- 
stantibus hoc opus facere; si enim defuissent, ipse hoc egerat 
necessitate conpulsus. quanto ergo melior his sit, quos illi 
venerabantur, ostendit. et non tamen hoc nomini suo decerni 

1 uendicant KL (saepe) 2 illorum] eorum €! a om. IIEWGA 
3 christiano A nouatianus et donatianus W 5 qui A 6 gloriam] 
gratiam HT  adsererent] addiscerent CWGPDA 9 qua JLPDA 
ministeriis Z7 E L se sanctis A constituerunt I E D, -erint L 12 maius] 
melius P 13 qui ideo K 14 est om. A 15 quos HEL 16 multe P 
17 illis] illo A fuerunt G 18 esse om. K qui om. K et om. T'* 
19 sollemni K 21 baptizare K A 21sq. adstantibus] om. K, 
add. iubere A 22 egeret DA, agerat ET 23 melius V 24 hoc 
om. A 


Ad Corinthios prima 1, 17, 2—5; 1, 18 13 


permisit, sciens periculosum esse gloriam dei nomini hominis 
vindicare. {est enim quasi idolatria.) 

Non in sapientia verbi, ne (ut non) evacuetur 
crux Christi. 3. quia praedicatio Christiana non indiget 
pompa et cura (cultu) sermonis, itaque (ideoque) piscatores 
homines inperiti electi sunt, qui evangelizarent, ut doctrinae 
veritas ipsa se commendaret teste virtute, ne hominum ver- 
sutia et calliditate humanae sapientiae acceptabilis videretur, 
non veritate, sicut disciplinae ab hominibus inventae, in 
quibus non ratio, non virtus, sed verborum quaeritur con- 
positio. 4. ac per hoc gloriam suam quaerit, qui fidem Christi 
verbis exornare vult. obscurat enim illam splendore ver- 
borum, ut non illa, sed ipse laudetur, sicut et pseudoapostoli, 
ne stulti viderentur prudentibus mundi, in sapientia hominum 
Christum praedicabant duplici genere, ut eloquentiae stu- 
derent et ea quae mundus in nobis stulta iudicat evitarent, 
ut neque incarnatum dei filium et de virgine natum docerent 
neque carnis futuram resurrectionem, quia mundi istud sa- 
pientia et ratio stultum iudicat. 5. ac per hoc apostolus non 
se in sapientia hominum dicit Christum praedicare, ne eva- 
cuetur (inquit) crux Christi, quia qui in sapientia hominis 
Christum adnuntiant(-at) negant(-at) veritatem praedica- 
tionis, sicut supra memoravi. 

1, 18. Verbum enim crucis pereuntibus quidem 
stultitia est. manifestum est, quia quibus crux Christi 

14 Ad Corinthios prima 1, 18; 1, 19; 1, 20, 1 


stultitia est, in perditione sunt; infernae enim morti non.sunt 
erepti. 

His autem qui salvi fiunt virtus dei est. non 
est obscurum, quia his qui credunt dei virtus est. credunt 
enim non infirmitatem esse crucem Christi, sed virtutem, 
intellegentes mortem victam esse in cruce. cuius signum qui 
habent salvi sunt, quia ab illa teneri non possunt. 

1, 19. Scriptum est enim (in Esaia}: perdam sa- 
pientiam sapientium et intellectum prudentium 
reprobabo. perdit sapientiam sapientium, dum quae illa 
negat posse fieri, facit; et reprobat intellectum prudentium, 
cum (quando) deum, quem incuriosum dicunt, adgressum 
probat ea quae stulta putant, ut dei filius in carne natus 
(incarnatus) de virgine crucifigeretur pro humana salute. 
quod factum vere testatur virtute, non verbis. 

1,20. Ubi sapiens? ubi scriba? ubi conquisi- 
tor huius saeculi? 1. his dictis tam in Iudaeos quam gen- 
tiles invehitur, quia et Iudaeorum scribae et legis doctores 
deum filium habere stultum putant credi. simili modo et 
gentes istud risui deputant. sed Iudaei, quia hoc non tam 
aperte in lege significatum est, diffidunt, gentiles vero, quia 
mundi ratio non istud recepit, quia nihil posse fieri (recipit, 

nihil enim dicit fieri posse) sine conmixtione (et) stultum 
iudicat. 2. conquisitor tamen saeculi hic est, qui constella- 
tionibus agi mundum et duodecim signis ortus et occasus fieri 
decernit calculis, nihil omnino sine horum motu putans posse 
fieri (fieri posse). 

Nonne stultam fecit deus sapientiam huius 
mundi? 3. stulta facta est sapientia huius mundi; putans 
enim se sapere, inventa est inprudens. quod enim inpossibile 
iudicabat possibile declaratum est, deum incuriosum aesti- 
mans. est aliquid hac adseveratione stultius, ut fecisse dica- 
tur mundum et curam eius non agere? ut quid fecit, si non 
ad illum pertinet quod fecit? sed quia vident quosdam 
feliciter mundo frui, quosdam deprimi, et bene agentes 
despici, malivolos gloriari, idcirco incuriosum deum esse cre- 
diderunt. 4. qui incuriosum deum dicit, non negat mali- 
volum aut iniustum. aut enim iudicaturus es& mundum aut 
iniustus est dissimulans de bonis {et patiens fieri mala). si 
igitur advertant (animadvertant) seposito odio divinae legis, 
possunt videre causam istam a nobis terminari, qui dei iudi- 
cium expectamus, in quo (vi) depressi exaltabuntur et vio- 
lenti humiliabuntur, quia non est personarum accep- 
tio apud deum. 

1.21. Nam quoniam in sapientia dei non co- 
gnovit mundus per sapientiam deum, placuit deo 

16 Ad Corinthios prima 1, 21; 1, 22; 1, 23 


per stultitiam praedicationis salvos facere cre- 
dentes. non cognovit mundus, id est homines, deum in 
sapientia eius, quia unicam maiestatem illius figmentis de- 
derunt vel elementis dissimulantes de eo, per sapientiam 
carnis putantes haec debere coli quae videntur. propterea 
placuit deo praedicationem ordinare, quae illis stulta vide- 
retur, ut credentes quae illi diffidunt salvi fierent illis dam- 
natis. vicissitudo ergo haec est, per quam dei consilio falsum 
a vero damnatur. 

1, 22. Quoniam Iudaei signa petunt et Graeci 
sapientiam quaerunt. Iudaei signa petunt, quia non dif- 
fidunt posse (potuisse) fieri, sed an factum sit quaerunt, 
scientes virgam Aaron aridam germinasse {et} fructum tulisse 
(adtulisse) {et} Ionam a ceto gluttitum in ventre eius tribus 
diebus et tribus noctibus fuisse et vivum eiectum esse. illud 
tamen praecipue quaerunt, ut aliquid tale videant, quod 
vidit Moyses, in igne deum. íunde dicunt: nos scimus 
quia Moysi locutus est deus) cum maius (cum maius 
sit mortuum) Lazarum iam; fetidum quarto die de monu- 
mento mortuum (vivum) exisse |vidissent;. Graeci vero sa- 
pientiam quaerunt, quia nolunt audire, praeterquam quae 
mundi ratione possibilia sunt. 

1, 23. Nos autem praedicamus Christum cruci- 
fixum, Iudaeis quidem scandalum, gentibus autem 
stultitiam. scandalum est Iudaeis, dum audiunt Christum 
dei se filium profitentem et sabbatum evacuantem, gentibus 


13 cf. Num. 17, 8 14sq. cf. Ion. 2, 1sqq. 17 cf. Exod. 3, 2 

autem stultitiam (-a), quia ea audiunt praedicari, quae dum 
rationi mundanae non congruunt, insensata videntur (ut 
partus virginis et resurrectio mortuorum]. 

1, 24. Ipsis vero vocatis Iudaeis atque Graecis 
Christum dei virtutem et dei sapientiam. suadente 
virtute, quae potior verbis est, credentes in Christum intel- 
legunt, Iudaei primum qui signum quaerebant, Christum dei 
esse virtutem et Graeci similiter vident Christum dei esse 
sapientiam, illam autem mundanam, quam prius putabant 
prudentiam, maximam esse stultitiam. virtus ergo dei est, 
quia per ipsum omnia fecit pater deus, sapientiam (-a) autem 
idcirco, quia per ipsum cognitus est deus. nec enim posset 
cognosci deus, nisi per eum qui esset de eo, quia nemo novit 
nec vidit patrem nisi filius et cui voluerit filius 
revelare. 

1, 25. Quia quod stultum est dei, sapientius 
est hominibus. 1. stultum dei inquit, non quia vere stul- 
tum est, sed quia ab hominibus, dum rationi mundanae non 
convenit, stultum putatur, cum sit ratio spiritalis. ac per 
hoc sapientius dinoscitur esse hominibus, quia spiritalia plus 
sapiunt quam carnalia. non enim spiritalia per carnalia sunt, 
sed carnalia constant per spiritalia, ideoque subiuncta (sub- 
iecta) sunt carnalia spiritalibus. 

Et infirmum dei fortius est hominibus. 2. sine 
dubio caelestia vincunt terrena. quamobrem infirmum dei 

18 Ad Corinthios prima 1, 25, 2; 1, 26; 1, 27, 1 


non est infirmum, quia infirmitas Christi magna victoria est. 
vicit enim cum victus videtur, sicut ait in psalmo quinqua- 
gesimo: et vincas cum iudicaris. victor enim extitit 
qui iniuste occiditur, reum constituens a quo occiditur. 

1.26. Intuemini enim, fratres, vocationem ves- 
tram, quia non multi sapientes secundum carnem, 
non multi potentes, non multi nobiles. 1. mani- 
festum est, quia rari (pauci) sunt, qui mundi rationibus in- 
flati magis quam eruditi sunt, hoc est, qui stellarum motus 
inspiciunt et discernunt. ipsos autem dicit et fortes secun- 
dum carnem, quos et prudentes. 2. et ideo fortes, quia pas- 
sionem crucis Christi infirmam adserunt; iniquitas autem 
(enim) fortis et vincere sibi videtur ad tempus. ipsi (etiam) 
nobiles, per quos superstitionis suae originem antiquitatis 
adsignant, nos novellos dicentes. non ergo hanc adsevera- 
tionem elegit deus, quae in paucis est. 

1, 27. Sed stulta mundi elegit, ut confundat 
sapientes. 1. (stulta mundi sunt virginem peperisse et dei 
filium crucifixum; credi enim hoc stultum putat. ideo deus, 
ut hunc confundat, hos elegit, qui hoc credunt quod hic stul- 
tum iudicat.) confunduntur enim sapientes, dum quae pauci 
negant multos vident fateri. non est enim ambiguum multorum 
sententias paucorum anteponi sententiis. 

Et infirma mundi elegit deus, ut confundat 
fortia. 2. idem sensus est, quia quod pauci infirmum putant 
(hi qui se prudentes aestimant in saeculo diffidentes de spe], 
amultis virtus adseritur, (quia multi credunt quam non credunt) 
ad illorum ruborem. vident enim (etenim) infirma Christi nomi- 
nata daemoniis imperare et prodigia facere. (infirma autem 
sunt mundo iniuriae et passio salvatoris nescienti haec ad 
virtutem proficere, quia ideo ista pati se permisit, ut vinceret 
mortem. iniuste enim pati et posse resistere et nolle gloria 
est patientis et damnatio occidentis.) 

1.28. Et ignobilia huius mundi et contempti- 
bilia elegit deus, quae non sunt, ut ea quae sunt 
destrueret. ignobilia ergo et contemptibilia elegit, non 
quia vere ignobilia et contemptibilia sunt, sed sic iudicantur 
a mundo, quia spernunt rationes mundanas (credendo in 
Christum), ut ea quae sunt vere ignobilia et contemptibilia 
destrueret, quia ipsi magis iudicandi et condemnandi sunt 
qui iudicant. adseverationem {enim} illorum error invenit 
nec fuit ab initio; nostra autem disciplina ab initio est. 
destruitur ergo, dum sine testimonio nudis verbis adseritur; 
nostra vero non verbis solis, sed et teste virtute probatur. 

1, 29. Ut non glorietur omnis caro in con- 
spectu dei. id est, ut sententia carnis erubescat in errore 

suo iudice deo. {sensus enim carnis est diffidere dei potentia 
virginem peperisse etc., quia hoc mundi ratio, qui cognatus 
est carnis, non recipit.) 

1,30. Ex ipso autem (enim) vos estis in Christo 
Iesu. 1. ex ipso, id est ex deo (qui omnipotens est} esse nos 
in fide Christi. dei enim propositum est, ut veritatem eius 
(et misericordiam) per Christum disceremus. (veritas est 
mysterium trinitatis; misericordia vero, quia cum essemus 
captivi, redemit nos.) 

Qui factus est sapientia nobis a deo, et ius- 
titia et sanctificatio et redemptio. 2. ad confirma- 
tionem credentium Christum dei voluntate dicit egisse quae 
gessit, ut sciamus nos vere (vere nos) sapientiam didicisse 
et sanctificatos esse et iustificatos et redemptos & deo per 
Christum. nemo enim redimit, nisi quod fuerat suum. 3. sive 
ergo quod redempti sumus sive quod sanctificati, id est ab 
opera carnis et idolorum inmunditia purgati, sive quod ius- 
tificati — iustum est enim creatorem colere ceteris spretis —, 
Sive quod sapientes per id quod mundanos didicimus im- 
peritos, totum hoc dei beneficium est per Christum. redemp- 
tio t&men nostra haec est; obtulit enim se Christus diabolo 
cupienti, ut peccati ipse (in se) contradictionem auferret et 
Sic captivos eius erueret. 

1,31. Ut quemadmodum scriptum est: qui glo- 
riatur, in domino glorietur. hoc scriptum est in Hiere- 

mia profeta. dignum est quod dicit profeta, ut in domino 
gloriemur, quia non poterit confundi qui gloriatur in domino 
(deo); opera enim eius et magnificentia in rebus gestis ap- 
parent (-et). ideoque confundantur, inquit, in idolis suis, qui 
non pluunt nec fecerunt caelum et terram. simili modo et 
qui in hominibus gloriantur, quos sciunt nullius esse virtutis. 
quare et ait (scriptura): vana spes {est} in homine. 
2, 1. Et ego cum venissem ad vos, fratres, 
veni non cum eminentia sermonis aut sapientiae 
praedicans vobis mysterium dei. 2. neque enim 
iudicavi scire me aliquid inter vos nisi Christum 
(lesum) et hunc crucifixum. 1. quoniam superius gra- 
datim formam disciplinae nostrae ostendit, nuno non se 
aliter illis tradidisse probat, quam quae ostendit, quia et in 
humilitate sermonis et in stultitia praedicationis, sicut 
mundo videtur, locutus est illis de Christo mysterium. 
2. quod ideo mysterium vocat, quia quod incarnatum est, 
ety occultum erat a saeculis apud deum, deus verbum. 
hereticos autem esse in quibus gloriabantur, quia et per elo- 
quentiam pravam doctrinam cominendabant. prudentiam 

22 Ad Corinthios prima 2, 2, 2—3; 2, 3; 2, 4, 1 


mundi sectantes crucem Christi evacuabant, erubescentes 
stulti appellari a mundo, ut neque natum Christum ex vir- 
gine praedicarent neque {vere} crucifixum docerent, quia 
stultum videtur dei filium natum hominem fateri et cruci- 
fixum. 3. hos et apostolus Iohannes (Iohannis apostolus) de- 
signat dicens: qui negat Christum in carne venisse, 
Antichristus est; et qui negat filium, nec patrem 
habet, quia ipsum patrem sibi filium appellatum dicebant. 
ex quibus Marcion traxit errorem. qui arguit quae clausa 
videntur, quia non illa manifestat, sed intellegi vult ex eo, 
quod prudentia mundi invehitur, quae est religioni inimica. 
quae autem sunt quae corripit, iex; eius iudicio vult disci, ut 
quaeque nostra inrident(-et) velut stulta, ea se omnia in 
Corinthiis reprehendere ostendit(-at). corpus enim ipsum 
memorat, ut ex eo membrorum eius ratio dinoscatur. Corin- 
thiis tamen manifesta erant, quia causas in quibus argueban- 
tur non ignorabant. 

2, 3. Et ego in infirmitate et timore et tre- 
more multo fui apud vos. Christum enim in stultitia 
humanae sapientiae praedicans odium sibi et persecutiones 
provocabat, quasi rem vanam adnuntians et inimicam Iudae- 
is atque gentibus (gentilibus). 

2, 4. Et sermo meus et praedicatio mea non 
in persuasione humanae sapientiae. 1. ostendit non 

Ad Corinthios prima 2, 4, 1—2; 2, 5; 2, 6, 1—3 23 


se ut (ostendit, ne) hominum favorem adquireret, idcirco 
humanae (se) sapientiae placere noluisse neque verborum 
arti studuisse, sed fidem auctori exhibuisse, qui doctrinam 
suam non ornatu traditionis humanae acceptabilem voluit 
esse (esse voluit) verborum strepitu, sed ipsis rebus, quia res 
ante verba sunt. 

Sed in ostensione (ad ostensionem) spiritus 
et virtutis dei. 2. ut quia verbis quae infirma iuxta vir- 
tutem sunt res fatuae comptae cunctis; prudentibus (pru- 
dentes) videntur, deus praedicationem suam non testimonio 
verborum voluit commendari, sed virtutis, ut verbi stultitia 
iudicata factis se sapientiam demonstraret spiritali ratione 
fundata. 

2, 5. Ut fides vestra non sit in sapientia ho- 
minum, sed in virtute dei; 6. sapientiam autem 
(enim) loquimur inter perfectos. 1. hoc est inter eos, 
qui crucem Christi virtutis testimonio sapientiam fatentur. 
hi enim (sapientes et) perfecti sunt, qui fidem non magis 
verbis habent quam rebus. 

Sapientiam autem non huius saeculi. 2. recte 
ait: sapientiam non huius saeculi, sed futuri, in quo veritas 
dei negantibus apparebit. hoc enim saeculum rationem hanc 
non capit infirmitate cogitationis terrenae. 

Neque principum eius (huius saeculi) qui 
destruuntur. 3. manifestum est non esse sapientiam hanc 

24 Ad Corinthios prima 2, 6, 3; 2, 7; 2, 8, 1 


principum huius mundi, qui (quia) destruuntur ab illa. 
Christianitas enim errores, quos hi inseruerunt, excidit, id 
est idolatriam, avaritiam et cetera vitia, sicut dicit Iohannes 
apostolus: propter hoc venit filius dei, ut solveret 
opera diaboli. 

2, 7. Sed loquimur dei sapientiam in mysterio, 
quae abscondita est. 1. occultum sensum manifestare 
se missum (missum se) testatur, quem neque principes neque 
potestates scirent, neque mundus audierit, ac per hoc stul- 
tum putari, quia incognitum est. esse autem rationale et 
salutare teste virtute, cui omnis intentio cedit ratiocinationis 
humanae. abscondita est ergo dei sapientia, dum non in 
verbis, sed in virtute est, non humana ratione possibilis, sed 
spiritus efficacia credibilis. 

Quam praedestinavit deus ante saecula in 
gloriam nostram. 2. usque adeo vera sapientia et cum 
deo semper fuisse declaratur, ut ante saecula praedestinata 
in gloriam nostram dicatur, qui credimus. praescius enim 
deus errores futuros in mundo, (quem erat facturus) hoc 
decrevit ad confusionem illorum, qui sibi stultitiam sapien- 
tiam facturi erant, ad nostram autem gloriam, qui credituri 
eramus et credimus. 

2, 8. Quam nemo principum huius saeculi co- 
gnovit; si enim cognovissent, numquam dominum 
maiestatis crucifixissent. 1. principes huius saeculi non 

Ad Corinthios prima 2, 8, 1—3 2b 


solos (solum) homines accipiendos Iudaeorum ac Romanorum, 
ged et hos principes ac potestates, quos supra dixit, ad quos 
vere pertinet dictum hoc adversus quos nobis conluctatio est, 
spiritalia nequitiae in caelestibus, quia consilio ac 
voluntate illorum crucifixus est Christus. denique post ten- 
tationes recessit, ait, diabolus usque ad tempus. et 
ipse dominus: princeps, inquit, huius mundi venit et 
in me non invenit quicquam (invenit nihil). 2. prin- 
cipes ergo huius saeculi per ignorantiam dominum maiestatis 
erucifixerunt. (nam) Iudaeorum principes quomodo prin- 
eipes saeculi huius possunt intellegi, qui erant sub (subiecti) 
regno Romano? et neque Romanorum principes crucifixerunt 
Christum, quippe cum dixerit Pilatus: nullam causam 
mortis invenio in eo. unde et manus lavit dicens (Iudae- 
i): innocens {ego} sum a sanguine huius, vos 
videritis. 3. hi ergo principes crucifixerunt dominum, quos 
detriumfavit (triumfavit) libere in semetipso. quamvis dicat 
Marcus evangelista de daemonibus: sciebant enim Chris- 
tum esse ipsum lesum. scierunt quidem ipsum esse, 
ged qui in lege promissus erat; mysterium tamen eius, quod 


4 Eph. 6, 12; cf. Quaest. 66, p. 115, 26sqq. 6 Luc. 4, 13 7 Ioh. 

13 Act. 13, 28 15 Matth. 27, 24 17 cf. Col. 2, 15 18 Marc. 1, 34 

26 Ad Corinthios prima 2, 8, 3—4; 2, 9, 1 


(quo) filius dei est, nesciebant. hoc etiam et Petrus apostolus 
ad populum Iudaicum dixit: scio, fratres, quia per 
ignorantiam gessistis hoc malum sicut et prin- 
cipes vestri (non tamen saeculi}. 4. si ergo per ignoran- 
tiam servi occiderunt dominum, peccatum eis adscribi non 
debet, sed non licet ignorare. et quamvis dominum esse 
nescierint, tamen quia rem impiam faciebant, non erant 
nescii. dominus tamen maiestatis crucifixus dicitur, cum 
mori nesciat. sed quia verbum caro factum est, id est 
dei filius incarnatus homo factus est, ipsi adscripta est mors, 
quia Iudaei non utique carnem persecuti sunt, sed eum qui 
operabatur per carnem, ac per hoc quamvis dominus maies- 
tatis mortem ignoraret, quantum ad Iudaeorum tamen votum 
pertinet et ad principum huius saeculi, dominum occiderunt 
in carne. 

2, 9. Sed sicut scriptum est: quod oculus non 
vidit nec auris audivit nec in cor hominis ascen- 
dit, quae praeparavit deus his qui diligunt (dili- 
gentibus) eum. 1. hoc scriptum est in Esaia profeta aliis 
verbis (est in apocalypsi Heliae in apocryfis). per hoc ex- 
emplum inopinatam rem factam et quae non solum in hu- 
manum sensum non caderet, sed et caelestes potentias lateret, 
dei scilicet filium incarnatum, ut quod supra dixerat firmaret, 
quia si principes huius saeculi dominum hominem factum 


2 Act. 3, 17 9 Ioh. 1, 14 198q. cf. Orig. in Matth. 27, 9 

non intellexerunt, quanto magis homines. 2. sed si verba 
offendiculum vel scandalum faciebant, virtutibus tamen et 
signis fides non debuerat denegari. infirmitati enim et igno- 
rantiae humanae virtus debuerat praeponi et credi quod 
humanae rationi inpossibile videbatur. ideoque diligentibus 
deum, id est credentibus, praeparavit donum hoc. 

2, 10. Nobis vero revelavit deus per spiritum 
suum. 1. (et) quia principes saeculi hoc ignorabant, deus 
hoe per spiritum suum revelavit credentibus, quia res dei 
non potest sine spiritu dei addisci. nam non solum hominibus 
sacramentum istud missum se dicit declarare, sed et prin- 
eipibus (et potestatibus in caelestibus), qui dominum cruci- 
fixerunt, ut hoc praedicante in terris discant qui sunt in 
carnalibus caelis, qui degunt sub elementis firmamenti. hic 
ergo singularis apostolus est, qui hanc gratiam consecutus 
est, quia trinitatis mysterium a nullo sic potuit explicari. 
unde et vas electionis divino iudicio vocitatus est. 

Spiritus enim omnia scrutatur, etiam pro- 
funda dei. 2. quia enim de deo est hic spiritus, omnia 
novit. 'dei profunda' autem ideo ait, quia omnem virtutem 
et praescientiam eius novit, quod omni creaturae inpos- 
sibile est. 

2, 11. Quis enim scit hominum ea, quae sunt 
hominis, nisi spiritus (hominis), qui in ipso est. 

13sq. cf. Col. 2, 8.20 17 Act. 9, 15 

28 Ad Corinthios prima 2, 11, 1—2; 2, 12, 1—2 


1. manifestum est cogitationes nostras a nullo sciri nisi ab 
animo nostro, quem spiritum dixit. denique in evangelio inter 
cetera sic ait: et spiritus eius reversus est ad illam. 

Sic et quae in deo sunt, nemo cognovit nisi 
spiritus dei. 2. hic spiritus dei docuit nos quod scit natura- 
liter, non doctus. et docuit nos de mysterio Christi, quia non 
solum spiritus dei est, sed et Christi. 

2, 12. Nos autem non spiritum huius mundi 
accepimus, sed spiritum qui ex deo est. 1. hinc 
scimus quia spiritum, qui de deo est, accepimus, quia mundi 
spiritus non potest scire, quae ab hoc nobis insinuata sunt. 
spiritus tamen mundi hic est, per quem arripiuntur fanatici, 
qui sine deo sunt. est enim inter mundanos spiritus potior, 
unde solet coniecturis quae mundi sunt divinare; quem 
pytonem appellant. hic est qui per versimilia fallitur et 
fallit, hic est qui per Sibyllam locutus est, sensum nostrorum 
secutus, locum volens inter caelestes habere. 

Ut sciamus quae a deo donata sunt nobis. 
2. quia enim dei spiritus datus est nobis, scimus quae a deo 
donata sunt nobis. non enim possemus scire, si mundi spiri- 
tum haberemus, quia non potest scire mundi spiritus. sensum 
enim dei nemo novit, nisi qui de deo est spiritus dei. inferiora 

enim non possunt superiorum scire consilium, neque creatura 
conditoris sui dinoscere voluntatem. 

2, 13. Quae et loquimur. 1. ut hino manifestum sit 
scire nos quae & deo nobis donata sunt, quia haec et loquimur, 
ut et alii discant per doctrinam spiritalem. praedicatoribus 
enim, id est apostolis, insinuata divinitus sunt quae traderent 
populis, et addiscerent principes huius saeculi quid amisissent 
mali. 

Non in doctrina verborum humanae sapientiae, 
sed in doctrina spiritus. 2. verba enim humanae 
sapientiae hunc sensum non vident, neque litteraturae studiis 
adprehenditur, sed per fidem spiritali ratione concipitur 
dicente Esaia profeta: nisi credideritis, neque intelle- 
getis. naturali enim magis lege quam cursu siderum et 
ealeulis signorum, quae in firmamento denotantur, addis- 
eitur. denique credentes non humanis verbis, sed naturae 
guae vident congruere quod credunt; opus enim agnoscit 
opificem. ideoque evangelium animis nostris loquitur spiri- 
talia, excitans illos ad cognotionem sui creatoris. 

Spiritalibus spiritalia comparantes. 3. hoc est, 
his qui mundanam prudentiam refutant, spiritalem efficaciam 
tradere, quae mysterio fidei continetur, ad inluminandos 
sensus benivolorum hominum. credentes enim quae mundi 
sapientia stulta iudicat, spiritales sunt. 

30 Ad Corinthios prima 2, 14; 2, 15 


2, 14. Animalis autem homo non percipit ea 
quae sunt spiritus dei; stultitia enim est. illi. 
1. pecoribus enim similis sensum suum in terram deprimit. 
ideo non adsequitur nisi quae videt, nec putat aliquid posse 
fieri quam quomodo scit. ideo quidquid aliter audit quam 
novit, stultum iudicat, nihil enim aestimat posse fieri sine 
conmixtione. unde ridet audiens deum filium genuisse, quem 
scit simplicem et incorporeum, et virginem peperisse, et 
resoluta corpora rursum revocari ad vitam, cum haec magis 
ad laudem dei proficiant, ut credatur fecisse, cuius operis ratio 
investigari non possit; deus est enim qui fecit. inbecillitas 
enim humana stultum putat, quod scientia sua non concludit, 
cum hoc magis stultum deberet habere et illud prudens,.quod 
quia dei factum dicitur, conprehendi non potest. 

Et non potest scire, quoniam spiritaliter 
iudicatur. 2. humanam traditionem sequentes dum unius 
dei fidem abnegant, spiritaliter factum est, quod ratione 
carnis inflati putarent (putant) fieri non posse, et sic reprobi 
adnotati spiritaliter condemnati sunt. 

2, 15. Spiritalis autem diiudicat omnia, ipse 
autem a nemine diiudicatur. quoniam vera ratio spiri- 
talium est, id est credentium — hoc enim quis nuncupatur 

quod credit —, omnia iudicant; ipsorum enim exemplo 
infidelitas iudicabitur (diiudicabitur), ipsi autem a nemine 
iudicabuntur. quis enim condemnet vera dicentem? cum 
enim constet omnes inimicos fidei falsa tenere pro veris, 
accusatio illorum in irritum iam deducta est, veri iudicio 
condemnata, quia qui non crediderit, inquit dominus, 
iam iudicatus est. 

2, 16. Quis enim cognovit sensum domini, qui 
instruat eum? 1. sensus dei est, quod haec spiritaliter 
iussit fieri, per quae mundi sapientia stulta probaretur, 
negans posse fieri quod factum est. quem sensum nullus est 
qui cognoverit et displiceat illi, ut emendet consilium dei; 
quia qui cognovit, laudat potentiam dei, quem, qui omnia 
negat posse, nec mundum credit fecisse. quid enim magnum 
est, ut de se credatur generasse, qui non ambigitur cuncta 
ex nihilo fecisse? quippe cum dicat salvator: apud deum 
autem omnia possibilia sunt. 

Nos autem sensum domini habemus. 2. hoc 
dicit, quia credentes participes sumus eiusdem, id est divinae 
Scientiae (sententiae). 

3, 1. Et ego, fratres, non potui vobis loqui 
quasi spiritalibus, sed quasi carnalibus. nunc his 
loquitur, qui propterea quod saeculi adhuc voluptatibus 
serviebant, carnales erant. quamvis iam baptizati essent et 
spiritum sanctum accepissent, tamen quia post baptismum 

32 Ad Corinthios prima 3, 1; 3, 2, 1—2 


Statim ad veterem hominem fuerant reversi, cui abrenuntia- 
verant, dicuntur carnales. spiritus enim sanctus tunc per- 
manet in eo, cui se infuderat, si maneat in proposito regene- 
rationis; si quo minus, abscedit, ita tamen ut si se reformave- 
rit homo, redeat ad illum. semper enim paratus ad bonum 
est, diligens paenitentiam. 

Quasi parvolis in Christo 9,2. lac vobis potum 
dedi, non escam. 1. quamvis renati essent in Christo, 
tamen non fuit dignum tradi his spiritalia. accepta enim 
fide, quae est velut semen spiritale, nullum fructum deo 
dignum fecerunt, ut perfectionis verba mererentur addiscere, 
sed quasi parvoli inperfectionis sensibus studebant. apostolus 
autem vir divinus et medicus spiritalis unicuique seeundum 
vires eius tradebat, ne per inperfectionem et inperitiam quis 
de rebus spiritalibus scandalum pateretur. 

Nondum enim poteratis. 2. ostendit aperte non 
illos debuisse audire quae confirmatis dicenda sunt. 

Sed neque nunc potestis; adhuc enim carnales 
estis (estis carnales). 3. hic valde arguit temeritatem illorum, 
qui querebantur dudum se non audisse spiritalia, cum adhuc 
digni non (indigni) essent audire. pseudoapostoli enim 
promiscue omnibus uno atque eodem genere tradebant, 
nullius personam discernentes, ut acceptabiles fierent per 
hypocrisin commendati, cum constet dominum et auctorem 
nostrum Christum aliter populis, aliter discipulis interfatum, 
et inter ipsos apostolos fuisse distantiam; tribus etenim 

discipulis gloriam suam in monte ostendit dicens illis, ut 
tacerent visum, quamdiu a mortuis resurgeret. 

3,3. Cum enim (nam cum) in vobis aemulationes 
et contentiones sint, nonne carnales estis et secun- 
dum hominem ambulatis? indignitatis causas osten- 
dit, quia de homine qui sperat auxilium, carnalis est; qui 
autem spreta humanitate de deo sperat, spiritalis est, quia 
deus spiritus est. 

9, 4. Cum enim dicit quis (quis dicit): ego sum 
Pauli, alius autem: ego Apollo, nonne homines 
estis? 1. sicut enim gloriantes in deo et de ipso omnem 
gratiam sperantes dii dicuntur a deo adoptati, ita et in 
homine gloriantes et homines et carnales dicuntur sententia 
dei conclusi, qui ait: ego dixi, dii estis, vos autem 
sicut homines moriemini. 2. a sua enim (ergo) persona 
incipit, ne forte putaretur per invidiam magis personas 
illorum destruere, ostendens magnum errorem et ad dei 
contumeliam pertinere, quando deo praedicato gloria datur 
hominibus. quid ergo minus est a gentilitate, dum adhuc 
aliquid de hominibus speratur? 

Quid igitur est Apollo? quid vero Paulus? 
3, 5. ministri eius, cui credidistis. 1. et (ut) quia 
ministri sunt, spes in his non est (sit), sed in domino (deo), 

34 Ad Corinthios prima 3, 5, 1—2; 3, 6; 3, 7; 3, 8 


cuius ministri sunt. illi enim gratiarum actio deferenda est, 
cuius donum est; hi vero servi, quos etiam invitos oportet 
dispensare. 2.numquid non Moyses coactus est ire ad Farao- 
nem et lonas invitus missus est praedicare Ninevitis et 
Ananias contradicens missus est Saulo manum inponere? 

Et unicuique sicut dominus dedit. id est, sicut 
voluit et scivit, divisit singulis officia ministerii. 

3, 6. Ego plantavi, Apollo rigavit, sed deus 
incrementum dedit. plantare est evangelizare et ad 
fidem adtrahere; rigare vero baptizare solemnibus verbis; 
peccata autem dimittere et spiritum dare dei solius. si ergo 
effectum salutis deus dat, nulla gloria in hac re hominis est. 
scimus enim et spiritum sanctum sine manus inpositione 
datum a deo, et non baptizatum consecutum remissionem 
peccatorum. numquid non hic invisibiliter baptizatus est, 
quando donum baptismatis consecutus est ? 

3, 7. Itaque neque qui plantat est aliquid, 
neque qui rigat, sed qui incrementum dat deus. 
et plantata enim solent emori et rigata ad effectum fecundi- 
tatis minime pervenire, nisi det deus vegetam vitam. quan- 
tum ergo ad honorificentiam dei pertinet, nihil est homo; 
quantum autem ad ministerium {pertinet}, necessarius est, 
ut honorificetur quasi servus, non ut aliquid de illo speretur 
ad iniuriam dei. 

3, 8. Qui autem plantat et qui rigat unum sunt. 

unum sunt, quia ambo mercennarii sunt, quamvis diversa 
sint illorum officia. | 

Unusquisque autem propriam mercedem ac- 
cipiet secundum suum laborem. quamvis enim unum 
sint, sed quia maior est qui evangelizat quam qui baptizat, 
ideo discrevit mercedes illorum. et non solum (ad) hoc, sed 
ad doctrinae sinceritatem pertinet, ut hic; dignus mercede 
sit, qui inviolatam tradit doctrinam. 

9, 9. Dei enim sumus operis participes; dei 
cultura, dei aedificatio estis. hoc ad apostolorum 
personam pertinet, quos constat dei esse adiutores, dum 
vicarii sunt Christi. 

9, 10. Secundum gratiam, quae data est mihi, 
ut sapiens architectus fundamentum posui. 1. gra- 
tiain sibi datam dicit, ut dignus esset praedicare evangelium, 
ut et hoc dei esse ostenderet, non hominis, secundum hanc 
itaque gratiam ut sapientem architectum fundamentum se 
dicit posuisse. sapiens architectus est, qui iuxta disciplinam 
auctoris conlocat fundamentum, id est qui secundum tra- 
ditionem salvatoris evangelizat. 

Alius superaedificat. 2. superficia sunt, quae post 
praedicationem apostolorum a supervenientibus traduntur 
aut malis aut bonis doctoribus. 

Unusquisque autem videat, quemadmodum 
superaedificet. 3. id est, ut superficia congruant funda- 

36 Ad Corinthios prima 3, 10, 3; 3, 11; 3, 12; 3, 13 


mento, ne si obliqua fuerint et frivola, ruinam faciant 
manente incolomi (incolumi) fundamento, quia \etiam; si 
male docuerit, Christi nomen permanet, quod est fundamen- 
tum, doctrina autem mala peribit, sicut dicit dominus: 
omnis plantatio, quam non plantavit pater meus 
caelestis, eradicabitur. 

9, 11. Fundamentum enim aliud nemo potest 
ponere praeter id quod positum est, quod est Iesus 
Christus. ideo nemo potest ponere aliud fundamentum, 
quia quamvis heretici sint aliqui, non tamen docent nisi sub 
Christi nomine. aliter enim commenta erroris commendare 
non possunt, nisi interposito salvatoris nomine praedicent, ut 
res contrarias et absurdas nominis dignitas faciat acceptabiles 
(acceptabiles faciat). 

9, 12. Si quis autem superaedificat supra 
fundamentum hoc aurum, argentum, lapides pre- 
tiosos. lapides pretiosi sunt, quos non corrumpit ignis. 
tria genera posuit praeclara in mundo, in quibus bonam 
doctrinam significavit. 

Ligna, fenum, stipulam. tria alia genera sunt 
(posuit), sed frivola, ut in his corrupta et vana doctrina 
designata dinoscatur. 

9, 13. Qui facit hoc opus, manifestus erit; 
dies enim declarabit, quia in igne revelabitur. 


5 Matth. 15, 13 

hoc est, mala doctrina in igne omnibus apparebit; nunc 
enim quosdam fallit. 

Et uniuscuiusque opus quale sit, ignis proba- 
bit. quia enim per ignem examinatio fiet, si in aliquo non 
invenerit quod exurat, manifestat illum bonum fuisse doc- 
torem. mala enim et adultera doctrina idcirco in ligno et 
feno et stipula significata est, ut ostenderetur ignis esse esca. 

9, 14. Si cuius opus manserit quod super- 
aedificavit(-verit), mercedem accipiet. cum enim nihil 
in illo sordis inventum fuerit pravae doctrinae, ut in bono 
auro, ita erit ut tres fratres in camino ignis, mercedem vitam 
aeternam cum gloria accepturus, quia sicut aurum et argen- 
tum et lapides, quos ignis non corrumpit (consumpsit), ita et 
bonus magister incorruptibilis permanebit. 

9, 15. Si cuius opus arserit, damnum patietur. 
1. opus quod ardere dicitur, mala doctrina est quae interibit. 
cuncta enim mala peribunt sicut iter impiorum, quia non 
sunt substantiae, sed adseverationes perversae. damnum 
autem pati est poenas perpeti. quis enim in poena positus 
iacturam non facit? 

Ipse autem salvus erit, sic tamen quasi per 
ignem. 2. salvum illum futurum dixit, quia non interibit 
substantia qua constat, sicut et doctrina mala peribit, quia 
accidens causa est. ideo autem dixit: sic tamen quasi per 
ignem, ut salus haec non sine poena sit, quia non dixit 

38 Ad Corinthios prima 3, 15, 2—3; 3, 16: 3, 17 


‘salvus erit per ignem’, ut merito suo ab igni non conbustus 
salvus fiat examinatus per ignem. sed cum dicit: sic tamen 
quasi per ignem, ostendit salvum quidem illum futurum, 
sed poenas ignis passurum, ut per ignem purgatus fiat salvus, 
et non sicut perfidi aeterno igne in perpetuum torqueatur, ut 
ex aliqua parte operae pretium sit credidisse in Christum. 
3. semper enim erubescat necesse est, qui se videt falsum 
defendisse pro vero, et simili modo semper fiduciam habebit 
dei, qui abiecto falso secutus est verum et spreta inpietate 
succubuit pietati. extra catholicam enim quidquid est, 
contrarium est. 

3, 16. Nescitis quia templum dei estis et spiri- 
tus dei habitat in vobis? templum dei nos esse; dicit, 
ut deum in nobis habitare sciamus; in templo enim suo habitet 
necesse est. (et) quia spiritum dei dicit habitare in nobis, 
deum significat intellegendum spiritum sanctum. 

9, 17. Si quis templum dei violaverit, disperdet 
illum deus. templum enim dei sanctum est, quod 
estis vos. haec idcirco praemisit, ut illos conpungat, qui 
turpiter viventes corpora sua violanda corruperunt (-ant); 
maxime ille, qui uxorem patris habebat, ut ante esset reus 
quam causa illius in medium prorumperet. denique simili, 
immo eodem modo, cum causam illius iudicat, loquitur 
dicens: an nescitis, quia corpora vestra templum 

est spiritus sancti, quem habetis a deo? superius 
templum dei dixit, hoc autem loco templum spiritus 
sancti. quis hinc dubitet, quia spiritum sanctum deum 
significavit ? 

9,18. Nemo se seducat. id est nemo proprio vel 
humano consilio putet se sibi prodesse. ad superiorem sensum 
redit : 

Si quis videtur sapiens esse inter vos in hoc 
saeculo, stultus fiat, ut sit sapiens. hoc dicit, quia si 
quis intellegit salutem promissam et mysterium incarnationis 
domini nostri Jesu Christi, stultus fiat, id est sapientiam 
mundi fugiat, ut stultus ab ea iudicetur, et tunc erit prudens, 
quia stultus saeculo prudens est deo, dum credit deum fecisse 
quae ratio mundi non capit, sicut supra memoravi. pseudo- 
apostoli autem prudentes volebant (volentes) videri in mundo, 
neque deum filium habere neque incarnationem veram esse 
neque carnem posse resurgere praedicabant. 

9, 19. Sapientia enim huius mundi stultitia est 
apud deum. sic stultitia est sapientia huius mundi apud 
deum, dum facit deus, quod mundus fieri posse negat, sapien- 
tiam illius stultitiam probat. et cum multos deos dicant, 
fides autem unum probet teste virtute, in inprudentia (pru- 
dentia) sua confundentur. | 

Seriptum est enim: reprehendens sapientes in 

40 Ad Corinthios prima 3, 19; 3, 20; 3, 21; 3, 22; 3, 23, 1—2 


astutia eorum (illorum). 9, 20. et iterum: dominus 
novit cogitationes sapientium, quoniam vanae 
sunt. istud in psalmo habetur nonagesimo tertio. denique 
idem sensus est; sciens enim vanas cogitationes illorum, ut 
stultos illos probaret, sapientiam illorum reprehendit osten- 
dens verum esse quod falsum dicebant, et falsum quod verum 
putabant. 

9,21. Itaque nemo glorietur in homine. quo- 
niam enim humanae cogitationes et consilia inprovida et 
infirma sunt, non esse gloriandum in homine, sed in deo, 
cuius consilium retractari non potest. quidquid enim homines 
sine deo sapiunt, stultum est. 

9, 22. Omnia enim vestra sunt, sive Paulus 
sive Apollo sive Cephas (qui est Petrus) sive mundus 
Sive vita sive mors sive praesentia sive futura, 
omnia vestra, 23. vos autem Christi, Christus 
autem dei. 1. alio loco dicit de eodem sensu: nos autem 
servos vestros propter Iesum. servos pro ministris 
posuit, ut non singulos sibi defenderent, cum omnibus 
uterentur, sicut et dominus dicit: ego sum in medio 
vestrum, non ut ministrer, sed ut ministrem. 
2. nam mundus utique noster est, sed ut de illo secundum dei 
voluntatem sentiamus et decretos cursus eius in dei voluntate 
ponamus. et vita praesens concessa nobis est, sed ut modeste 

illam et cum dei gloria transigamus. sive mors, ut pro 
Christo mori libenter habeamus spe promissionis futurae. 
sive praesentia, ut sic praesentibus utamur, ne offendamus. 
sive futura, ut futura credentes ipsis nos magis, quia 
meliora sunt, commendemus. 3. vos autem Christi, ut 
quomodo haec iudicio nostro concessa sunt et subiecta, ita 
nos Christo subiciamur, quippe cum per ipsum esse coeperi- 
mus, et in prima origine et in regeneratione. Christus 
autem dei. Christus dei est patris sui proprius filius, 
faciens voluntatem eius, ut et nos ipsius faciamus. si ergo 
Christi sumus famuli, quid est ut ad eius iniuriam de homini- 
bus aliquid speremus? 

4, 1. Ita nos existimet homo, ut ministros 
Christi et dispensatores mysteriorum dei. 1. hoc 
significat, quia minus de illo sentiebant aliqui Corinthiorum. 
sed ut hoc homo de illo (de illo homo) sentiret quod et deus, 
qui illum elegerat, ideo ministros Christi, ait, et dis- 
pensatores mysteriorum dei. quando enim non ver- 
borum strepitu neque humana sapientia nitebatur intellegi, 
debuit sacramentum Christi dispensare, in quo non verba, 
sed virtus fulgebat; non per quod homo, sed deus gloriosus 
videretur. 2. collega enim piscatorum non aliter quam illi 
Christum praedicabat. cum ergo ministrum se Christi et 
sacramentorum dei probat, pseudoapostolos illos notat ac 
negat Christi esse quod tradunt, per id quod discordarent a 
traditione apostolica. 

4, 2. Hic iam quaeritur inter dispensatores, 
ut fidelis quis inveniatur. hoc quod dicit non solum ad 

pseudoapostolorum personam pertinet, sed et ad reliquorum, 
qui accepta dispensatione aut verecundia aut timore aut 
certe commendationis suae causa constanter arguere trepi- 
dabant aut malos sensus aut mores. hic enim tam constans 
erat, ut nec vitae suae parceret, dummodo fideliter omnia 
celebraret. 

4, 3. Mihi enim pro minimo est, ut a vobis 
diiudicer (iudicer) aut ab humano die. 1. quos in 
tantis vitiis reprehendit, miserum dicit ab his se iudicari, 
quippe cum nec a iustis iudicandum se sciret. aut ab 
humano autem die, hoc est, quia nec a legibus mundo 
creditis iudicandus erat. supergressus enim humanam 
iustitiam caelesti iustitiae studebat, sicut dicit dominus: 
nisi habundaverit iustitia vestra plus quam 
scribarum et farisaeorum, non intrabitis in reg- 
num dei. 2. humanum ergo diem cum dicit, significat et 
divinum, in quo iudicaturus est Christus. quia sicut iuris- 
consulti seu pontifices, quos vocant sacerdotes, certos dies 
quibus iudicatur decreverunt, ita et dies domini definitus est, 
quo iudicaturus est mundum. 

Sed neque me ipsum iudico; 4, 4. nihil enim 
mihi conscius sum. 1. apertum est, quia conscientiam 
puram habens sollicitus de se non erat. 

Sed non in hoc iustificatus sum. nunc humiliat 
se et loquitur ut homo, qui possit culpam incurrere nescius. 

Qui autem iudicat me dominus est. recte ait; 
quamvis humiliaverit se, tamen domino Christo plurimum 
dedit, qui potest quod hominem latet, dum occulta iudicat, 
manifestare, non ut reum faciat, sed prudentem. 2. T quamvis 
enim homo est quem non potest nisif aliquid lateat, interdum 
enim aliquid utile putamus, quod inutile est. nec enim omnia 
membra aut latera conversationis humanae descripta habe- 
mus. ab his autem quae gravia sunt, aperte prohibiti sumus. 
nam quaedam causae nos fallere solent ex causis aliquibus 
ortae, ut quod non est utile, putemus utile. quod leve quidem 
est, quia propositum liberum est. 

4, 5. Itaque nolite ante tempus iudicare, 
donee veniat dominus. 1. monet illos ne iudicent, cum 
iudicandi sint et habeant duplex peccatum, sicut ait dominus: 
nolite iudicare, ut non iudicemini, sed expectare diem 
iudicii dei, acsi fideles et boni sint. iniuria enim iudicis est, si 
ante cognitionem eius a servo procedat iudicium aut sententia. 

Qui inluminabit occulta tenebrarum et mani- 
festabit consilia cordium. et tunc erit laus uni- 
cuique & deo. 2. hoc dicit, quia in die iudicii nihil occultum 
erit eorum, quae gesta aut cogitata sunt. et simplicitas et 
hypocrisis illic apparebit, ut et qui despectus habebatur, forte 
appareat dignus, et qui aliquid esse putabatur, inveniatur 
reprobus. omnia enim nuda erunt in die iudicii. et tunc laus 

erit bene agenti vel cogitanti. hic enim qui laudatur, in- 
probabile est an dignus sit, sicut jet; alio loco dicit: non 
enim qui se ipsum commendat, probatus est, sed 
quem dominus commendat, quem utique nihil latet. 

4, 6. Haec autem, fratres, transfiguravi in me 
et Apollo propter vos, ut in nobis discatis, ne 
supra quam (quod) scriptum est, unus pro uno 
infletur adversum alterum. 1. transfiguravit haec in se 
et Apollo, dum pseudoapostolorum glorias et traditiones 
perversas sub sua persona et Apollo evacuat, summatim illos 
designans, non singillatim, ne maior forte discordia in populo 
nasceretur. 2. nemo enim audiens nomen suum taxari aut 
eius cui favet, contentus est tacere. tacito autem nomine si 
quis audiens, acsi de se intellegat dictum, dissimulat. sub 
hac ergo propositione evacuavit personas illorum cum dicit: 
ego plantavi, Apollo rigavit etc., ut in his discerent 
nihil dandum hominibus. 

4, 7. Quis enim te discernit? 1. id est sunt aliqui, 
qui amplius accipientes in baptismate aut in doctrina ceteros 
dicant minus consecutos. hoc his loquitur, qui baptizatos ab 
aliis plus aliquid esse putabant, quorum eloquentia seduce- 
bantur, ut fuco quodam perversa recta putarent. tanta enim 
discordia erat in populo, ut multa essent studia diversarum 
partium, et sic omnia dicta sua aptavit apostolus sine mani- 

festatione nominum omnibus partibus, ut cum legeretur 
epistola, unaquaeque pars ad se dicta susciperet, audiens 
quod causae suae intendi cognosceret. 

Quid autem habes quod non accepisti? 2. nihil 
illum boni ultra dicit consecutum ab aliis quam ab eo ac- 
ceperat, ideo frustra queri. quod enim habebant, ab apostolo 
acceperant. ad unum autem videtur loqui, quia ad partem 
plebis loquitur. 

Si autem accepisti, quid gloriaris quasi non 
&cceperis? hoc quasi insultatores apostoli agebant per 
inperitiam, ut eadem audientes, quae ab apostolo iam di- 
dicerant, illum evacuantes, de horum magisterio gloriarentur. 
eloquentia enim commendati praedicationis gloriam in se 
convertebant. apostolus vero se contemptibilem volebat 
videri, dummodo dei gloriam faceret acceptabilem. 

4, 8. Iam saturati estis, iam divites facti estis, 
sine nobis regnatis. 1. ironia est sicut dicunt; irascentis 
enim verba sunt, non confirmantis. in quibus enim tanta 
vitia arguit, regnare illos dicit. sic enim putabant gloriantes 
de his quae a pseudoapostolis tradebantur. 

Et utinam regnetis, ut et nos vobiscum reg- 
nemus! 2. ut pius pater etiam ingratis filiis bene optat. qui 
enim fieri poterat, ut sine apostolis regnarent? quidquid enim 
non ab apostolis traditum est, sceleribus plenum est. sic 
tamen fuerat ordo dicere: ut nobiscum regnetis. sed quia 

praemiserat: et utinam regnetis aliter dicere non potuit 
nisi: ut et nos vobiscum regnemus. regnare autem est 
de spe et promissis Christi securum esse, et gaudere in his 
quae adversa propter nomen Christi accidunt; lucrum enim 
adferunt, non detrimentum. unde alio loco dicit: cum 
infirmor, tunc potens sum. 

4, 9. Puto enim deus nos apostolos novissimos 
ostendit quasi morti destinatos. 1. hoc ideo personae 
suae deputat, quia semper in necessitate fuit, persecutiones 
et pressuras ultra ceteros passus, sicut passuri sunt Enoc et 
Helias, qui ultimo tempore futuri sunt apostoli. mitti enim 
habent ante Christum ad praeparandum populum dei et 
muniendas omnes ecclesias, ad resistendum  antichristo, 
quos et persecutiones pati et occidi lectio Apocalypsis testa- 
tur. horum ergo tempus suo tempori comparavit apostolus 
dicens: quasi morti destinatos. ad hoc enim venturi 
sunt, ut occidantur. 

Quia spectaculum facti sumus huic mundo et 
angelis et hominibus. 2. quia erunt spectaculum et 
Enoc et Helias usque adeo, ut corpora eorum in platea pro- 
iciantur in conspectu totius populi infidelis, ita et apostoli 
spectaculum facti sunt, quia publice ridebantur positi ad 
iniurias (iniuriam) et mortem quam passi sunt. mundum 
autem, angelos et homines dixit, quia et angeli mali sunt 


5 II Cor. 12, 10 14 cf. Apoc. 11, 8. 9 


2 regnamus K 4 accedunt WG 7nosdeus J/7 E L A  nouissimos 
apostolos TWGPD 8 quasi] tamquam (Vulg.) A distinatos A 
9 deputet T persecutionis A 10 Enoc] NC, enoke Æ, enoch cett. 
10sq. helias et enoch P 11 ultimo— sunt] ultionem praefuturi sunt A 
12 ante antichristum A 14 persecutionis 4! 15 tempore P 
16 morte P A! ad hoc] adhuc A 18. 19. 22 expectaculum TP 
19 et om. TA 21 infedeles E 22 qui A! inridebantur ETG?* 
23 iniurias JTELCDA qua L 24 autem et G!A sunt mali E 


Ad Corinthios prima 4, 9, 2; 4, 10 47 


dicente David in psalmo septuagesimo septimo: vexabat 
illos per angelos malos. et homines mali increduli. his 
apostolorum iniuriae oblectamento sunt. mundus autem 
idcirco infidelitas dicitur, quia visibilia sequitur. 

4, 10. Nos stulti propter Christum. 1. verum est 
quia amantes Christum stulti sunt mundo. 

Vos autem prudentes in Christo. qui prudens in 
Christo iudicatur a perfidis, non recte adserit Christum; 
denique Marcion, qui negat filium dei et incarnari deum 
potuisse, prudens est mundo, et Fotinus, quia non fatetur 
Christum per id quod natus est deum, sapiens videtur mun- 
danis. 

Nos infirmi, vos autem fortes. 2. infirmi ideo, 
quia sine adulatione et cum stultitia, sicut videtur mundanis, 
praedicantes Christum iniuriis subiciebantur. vos autem 
fortes. ideo fortes, quia sic profitebantur Christum, ne 
offenderent homines, ut essent securi. 

Vos nobiles. 3. qui enim Christum non fatetur, quia 
Abrahae promissus est et ab initio praedicatus est, hic 
nobilis contra Christum est, quia antiquitatem promissi 
Christi aliis deputat. 

Nos vero (autem) ignobiles. 4. ignobilis mundo 
est, qui Christum — quod mundus denegat — ab initio 
profitetur. haec igitur omnia supradicta, quae negare videtur, 
confirmat; et quae quasi confirmare videtur, negat. iras- 
centis enim verba sunt, qui negando confitetur et confitendo 
negat. 

4, 11. Usque jin; hanc horam et esurimus et 
sitimus et nudi sumus et colafizamur et instabiles 
sumus, 12. et laboramus operantes manibus nostris. 
libere enim et iuxta fidem veram (veram fidem) sine aliqua 
adulatione Christum praedicantes et gesta pravae vitae 
arguentes gratiam apud homines non habebant et colafiza- 
bantur, id est iniuriis agebantur, et instabiles erant, quia 
fugabantur, ne in loco diu manentes plures docerent. ideo et 
manibus operabantur, quia non solum gratiam apud homines 
non habebant, verum etiam ab his accipere indignum erat, 
qui errori studebant, sicut dicit in psalmo centesimo quadra- 
gesimo: oleum {autem} peccatoris non inpinguet 
caput meum. quia et libertatem arguendi amittit et peccat, 
qui ab eo accipit, qui ideo dat, ne corripiatur. 

Maledicimur et benedicimus. male tractantes 
enim se hortabantur ad bonum. 

Persecutionem patimur et sustinemus, quia 
persequentibus se non resistebant. 

4, 13. Blasfemamur et obsecramus. 1. blasfeman- 
tes enim rogabant, ut permitterent reddi sibi rationem. 

Tamquam purgamenta huius mundi facti 
sumus, omnium peripsima usque adhuc. non resis- 
tendo ulli neque vicem in malis reddendo, sed semper se 
subiciendo, ut per patientiam provocaret ad bonum, con- 

temptibilis et despectus fiebat. 2. usque modo, id est 
usque nunc etiam apud Corinthios, pro quibus haec quae 
supra memorat mala passus est. et quoniam humilitatem 
suam nihil proficere in his videbat, queritur dolore conmotus 
tantam subiectionem et iniurias nullum fructum habere 
potuisse, sed et quod deterius est, in peius profecisse. 

4, 14. Non ut confundam (non confundens) 
vos haec scribo. hoc est, non ut ruborem vobis faciam, 
haec scribo, sed ut corrigatis. 

Sed quasi filios (meos) carissimos moneo. 
adhuc se supplicem facit, ne correpti {et} ad iram provocati 
ammonitionem (admonitiones) eius spernerent. id agit ut 
medicus salutaris, qui putrim (putramina) abscidens dolorem 
inlatum spe et blanditiis mitigat, ut aeger se curari permittat. 

4, 15. Si enim decem milia paedagogorum 
habueritis in Christo, sed non multos patres. inam 
in Christo Iesu; per evangelium (enim) ego vos 
genui. his dictis ostendit nullum posse eo affectu diligere 
(illos), quo ipse eos diligebat. quis enim alienos filios suis 
praeponat in amore? ac per hoc monita eius, qui et pro his 
tanta mala passus est, non debere eos spernere. 

4, 16. Obsecro ergo vos, imitatores mei estote! 
o benivolentiam sancti apostoli, qui obsecratur filios, ut 
imitentur patrem, hoc est sponte rogat aegros, ut recipiant 

medicinam! in his tamen sui illos imitatores vult esse, ut 
sicut hic multa exitia pro salute eorum (illorum) ab incredulis 
passus est et non cessit, dummodo per dies et noctes evan- 
gelizaret illis donum gratiae dei, ita et illi manentes in fide 
eius et doctrina non reciperent falsorum apostolorum prava 
commenta, sed resisterent contemnentes obprobria aut 
detractiones, ut patri suo spiritali inviolatum servarent 
(reservarent) affectum. 

4, 17. Ideo misi ad vos Timotheum, qui est 
filius meus carissimus et fidelis in domino. horta- 
tur illos in hoc eodem (id est) Timotheo, quem ideo carissimum 
et fidelem filium obtestatur in domino, ut in hoc discerent, 
quid peccarent; cum enim huic testimonium perhibet, illos 
arguit. 

Qui vos commonefaciet vias meas, quae sunt 
in Christo Iesu, sicut in omni ecclesia doceo. per 
istum, quem fidelem filium in domino confirmat, reverti illos 
vult ad regulam a se traditae veritatis, ut commoniti verbis et 
exemplis operum eius resipiscerent, cognoscentes non per- 
peram se fuisse ab apostolo doctos, quando eadem tenere 
omnes ecclesias discerent. 

4, 18. Tamquam non venturus essem ad vos, 
usicy inflati sunt quidam.  indignabantur quidam 

Corinthiorum, quia non ibat ad illos, non desiderio, sed 
superbia, quod quasi indignos illos haberet, cum magis 
apostolo hoc studio (studium) fuerit, ut de indignis faceret 
dignos. habebat ergo votum eundi, sed maiora erant quae 
agebat. 

4,19. Veniam autem cito {ad vos} si dominus 
permiserit. post commonitionem promittit se ire ad illos, 
sed si dominus permitteret, ut, quia plus scit deus quam homo, 
si sciret operae pretium esse, permitteret, ut si non iret, 
dominum noluisse (non sivisse) ostenderet, causa utique 
indignitatis eorum (illorum). 

Et cognoscam non sermonem illorum, qui 
inflati sunt, sed virtutem. confundit illos, quia cum 
oblique versarentur, indignabantur, quasi digni essent ab 
apostolo visitari. 

4, 20. Nec enim in sermone est regnum dei, sed 
in virtute. ut sicut regnum dei non splendore verborum 
commendatur, sed virtute signorum, ita et hi non verbis 
nudis, sed virtute operum spiritalium dignos se ostenderent 
ab apostolo visitari. 

4, 21. Quid vultis? in virga veniam ad vos an 
(aut) in caritate spiritus et mansuetudinis? ter- 
roris verba infert, ut pudorem passi, qui inflati erant, 
humiliarentur, ut si vere apostoli praesentiam desiderarent, 

praepararent se ad excipiendum eum, id est abluerent se ab 
omni macula criminis, ut veniens ad illos laetitiam haberet 
quasi cum filiis carissimis. 

5, 1. Omnino auditur in vobis fornicatio, et 
talis fornicatio, qualis nec inter gentes {est}. ut 
iquam; grave ,sit; istud peccatum ostenderet, nec ab his hoc 
dicit admitti, qui deum nesciunt, ut perinde qua poena hic 
multandus esset ostenderet, qui sub aeterna (terrena) et 
divina iustitia constitutus tanti sceleris crimen admiserat. 

Ita ut quis uxorem patris habeat. praemissi 
criminis prodidit genus, ut non solum illum aperte reum 
mortis faceret, sed et adhaerentes illi non inmunes a crimine 
demonstraret; in quo enim difficile peccatur, plus facit reum. 

9,2. Et vos inflati estis et non magis luctum 
habuistis? 1. superbiam illorum in tantum humiliat, ut 
non querulos iam, sed magis supplices faciat — erant enim et 
ipsi participes, dum paterentur reum tam ingentis facinoris 
secum incorreptum convenire —, ut omnes uno consilio 
abicerent eum, si negaret emendare se. si autem quis potes- 
tatem non habet, quem scit reum, abicere aut probare non 
valet, inmunis est; et iudicis non est sine accusatore damnare, 
quia et dominus Iudam, cum fur esset, quia non est accusatus, 
minime abiecit. 

22sq. cf. Ioh. 12, 6; Quaest. 102, 25, p. 219, 10sqq. 

Ut tolleretur de medio vestrum, qui hoc opus 
fecit. 2. cognito opere isto pellendum illum fuisse de coetu 
fraternitatis. omnes enim crimen eius sciebant et non argue- 
bant; publice enim novercam suam loco uxoris habebat. in 
qua re neque testibus opus erat neque tergiversatione aliqua 
poterat tegi crimen. 

9,3. Ego quidem sicut absens corpore, praesens 
autem spiritu. id est absens facie, praesens {autem} 
auctoritate spiritus, qui nusquam abest. 

Iam iudicavi ut praesens eum qui sic operatus 
est (qui hoc admisit), 4. in nomine domini nostri 
Iesu Christi congregatis vobis et meo spiritu cum 
virtute domini Iesu, 5. tradere hunc satanae in 
interitum carnis. 1. quoniam omnis carnalis voluptas a 
diabolo est, ac per hoc, cum huic voluptati remittitur, traditur 
satanae. caro enim hoc habet in natura, ut intereat. anima 
enim (ergo) cum se iungit desiderio eius, infirmans spiritalem 
suum vigorem simul interitum patitur. itaque si hic correptus 
stupri admissi erubesceret eiectum se, non interiret paeni- 
tentia subsequente. nam omnium consensu et praesentia, 
sed et virtute domini Iesu, id est sententia, cuius legatione 
fungebatur apostolus, abiciendum illum de ecclesia. 2. cum 
eicitur, traditur satanae in interitum carnis. et anima enim 


4 publice — habebat — Quaest. 102, 26, p. 220, 9 14sqq. cf. Quaest. 
app. 61, 1, p. 455, 11sqq. 21 sq. cf. II Cor. 5, 20; Eph. 6, 20 

et corpus intereunt, quando quae contra legem sunt fiunt. 
sed in hac aliter causa interitus carnis homini deputatur. 
quamquam enim omnia peccata carnalem hominem praestent, 
hoc tamen specialiter desiderium carnis est, quod sordibus 
maculatam animam cum corpore tradit gehennae, quia victa 
anima (a) libidine carnis fit caro, sicut et corpus recte guber- 
natum spiritale appellatur. animus tamen est, qui aut victus 
inlecebris totum hominem carneum facit, aut in vigore 
naturae suae manens carni praestat, ut spiritalis dicatur. 

Ut spiritus salvus sit in die domini Iesu 
Christi. 3. tradi contaminatum supradictum satanae, ut 
Spiritus sanctus salvus sit in hominibus ecclesiae in die iudicii. 
nisi enim eiectus esset, non fieret salvus spiritus ecclesiae in die 
iudicii. deserebat enim omnes contaminationis causa, ut in die 
domini nudi ab spiritu sancto inventi audirent a iudice domino: 
recedite a me, non novi vos, sicut dicit ad Romanos: 
8i quis autem spiritum Christi non habet, hic non 
est eius, et in alia (alia in) epistola: nolite contristare 
Spiritum sanctum dei. si enim contristatur, deserit, et 
non est (erit) salvus, non utique sibi, qui inpassibilis est, sed 
nobis quibus datus est, ut per illum dei filii esse probemur. 
res enim quae amittitur salva non est, non utique sibi, quae 
ubicumque sit necesse est sit, sed ei a quo amittitur. 


11 sq. cf. Quaest. app. 61, 2, p. 456, 3sqq. 16 Matth. 7, 23 
17 Rom. 8, 9 18 Eph. 4,30 

5, 6. Bona gloriatio vestra. 1. hoc est mala (non 
bona). laeti enim erant, cum magis contristari debuerint in 
fratre tam acerbe peccante, sicut tristis fuit Samuhel in Saul 
peccante. a quo crimine mali doctores aut dissimulabant aut 
neglegentius arguebant, sicut et Heli sacerdos filios suos 
peccantes in deum, ne amarus eis esset, non eos arguebat (ne 
amari essent hominibus). 

Nescitis quia modicum fermentum totam mas- 
sam corrumpit? 2. ita et peccatum unius, quod cognitum 
non arguitur, multos contaminat, immo omnes, qui norunt et 
non devitant aut, cum possint arguere, dissimulant. non 
enim sibi videtur peccare, quando a nullo corripitur aut 
vitatur. 

9,7. Expurgate vetus fermentum, ut sitis nova 
consparsio. 1. hoc duplici genere accipiendum est, quia est 
et fermentum humana doctrina dicente salvatore: cavete a 
fermento farisaeorum, id est a doctrina. et ad malam 
ergo doctrinam cavendam et ad hanc causam dictum est, 
quia et eiecto fornicatore vetus fermentum eiciatur (eicitur). 
ideo autem vetus, quia antiqui erroris peccatum est. nova 
autem consparsio Christi doctrina est. 

Sicut estis azymi. 2. azyma ex causa non fermentatae 
farinae dicta (tunc; cum filii Istrahel eiecti sunt de Aegypto, 
ut fermentum vetustas haberetur, azyma autem novitas. 


3sq. cf. I Reg. 15, 11 5sqq. cf. I Reg. 2, 23 16 Matth. 16, 6 
23 cf. Exod. 12, 39 

abiectis enim veteribus erroribus Aegyptiorum in novam 
legem inducti sunt, ita et Corinthii post paganorum errores in 
evangelium Christi inducti sunt. hortatur ergo, ut secundum 
professionem suam, quam ab apostolo sub nomine Christi 
acceperant, et viverent iam vitae novae cultores. hoc est 
azymos esse. 

Etenim pascha nostrum immolatus est Chri- 
stus. 3. secundum legem .docet novitatem paschae ratione 
consistere, et ideo Christum esse occisum, ut ex eo nova 
praedicatio novam faceret conversationem, ut qui (quia) 
paschae rationem colimus, veterem vitam non sequamur. 
pascha itaque immolatio est, non transitus, sicut quibusdam 
videtur. prius enim pascha et sic transitus, quia ante exem- 
plum est salvatoris et sic signum salutis. nec enim ante 
signum quam crux. nam occiso vespere agno in Aegypto filii 
Istrahel pascha egerunt, ex cuius sanguine postes signa- 
verunt, ut noctu angelus transiens ea loca non contingeret, 
quae sanguine agni fuerant oblita. 

9, 8. Itaque festa celebremus, non in fermento 
veteri. hoc est laetitiam habentes renovationis facta vetera 
fugiamus inmunditiam omnem abicientes a nobis, quae est 
corruptio; quia sicut fermentum totam massam corrumpit, 
ita et mala vita totum hominem. ergo ut non solum a turpi- 
tudine vitae nos observemus, sed et ab iniquitatis studio, 


13 cf. Ambr. exam. 1, 4, 14 (CSEL 32, 1, p. 12, 10); Quaest. 96, p. 170, 
17; 171, 3 15—18 cf. Exod. 12, 22. 23 

adiecit: nec in fermento malitiae et nequitiae, sed 
in azymis sinceritatis et veritatis. hocest, ut sinceritas 
mundam vitam faciat, veritas autem omnem fraudem 
excludat. 

5, 9. Scripsi vobis in epistola, ne conmisceamini 
fornicariis. scripsisse se significat prius, ubi conmonet 
illos, ne coniungerent se malae vitae hominibus. et quia non 
intellexisse forte ea quae scripserat videbantur, nunc in hac 
epistola quid scripserit interpretatur dicens: 

9, 10. Non utique fornicariis huius mundi, sed a 
fratribus talibus recedendum. 

Aut avaris aut rapacibus aut idolis servienti- 
bus; alioquin debueratis de hoc mundo exisse 
(exire). igitur intellectum ^ eorum (illorum) arguit, qui 
putabant forte, quia ab incredulis fornicariis aut avaris aut 
rapacibus aut idolis servientibus prohibuisset, non a fratribus, 
et ideo illum, qui uxorem patris habebat, inter se esse non 
aegre ferebant. si igitur his conmiscemini, inquit, melius 
erat mori vos. conpendium est enim male agentibus, si citius 
moriantur quam diutius in peccatis versentur. 

5, 11. Nunc autem scripsi vobis non conmis- 
ceri (ne conmisceamini). si is qui (si quis) frater 
nominatur {et} est fornicator aut avarus aut 
idolis serviens aut maledicus aut ebriosus aut 

rapax, cum huiusmodi nec cibum quidem sumere. 
cum infideli non prohibuit cibum sumere, quippe cum dicat: 
si quis vos vocat ex infidelibus ad coenam et 
vultis ire (et itis), omne quod adpositum fuerit 
manducate. ideo ait: 

5, 12. Quid (quo) enim mihi de his qui foris 
sunt iudicare? verum est quia perfidos episcopus non 
potest iudicare. cum fratre autem, in quo vitia haec reperiun- 
tur, non solum sacramenta non edenda, sed nec communem 
escam docet, ut erubescat, cum vitatur, et corrigat. 

Nonne de his qui intus sunt vos iudicatis? 
iudicat quis, dum discernit, cui fratri adhaereat, quem 
arguat, quem devitet. 

5, 13. Nam eos qui foris sunt dominus (deus) 
iudicabit. superius nolite, ait, ante tempus iudicare, 
hic non prohibet. sed superius incognita per suspicionem 
maxime de rectore prohibuit iudicare, quia dei solius est 
occulta iudicare. hoc autem loco, ut frater fratrem examinet 
etiam iubet, sicut alio in loco dicit: vos ipsos temptate, 
si estis in fide; ipsi vos probate. qui autem foris sunt, 
in die iudicii damnabuntur, quia dixit dominus: qui non 
crediderit, iam iudicatus est. in quo enim spes non est, 
pro mortuo habendus est. 


3 I Cor. 10, 27 15 I Cor. 4, 5 19 II Cor. 13, 5 21 Ioh. 3, 18 

Auferte malum a (ex) vobis ipsis. adhuc con- 
monet, ut discernantur a malis et operibus et hominibus. 

6, 1. Audet aliquis vestrum adversus alterum 
habens negotium iudicari apud iniquos et non 
apud sanctos? iniquos duplici genere significat, quia et 
non credunt et leges a deo mundo creditas (frequenter) cum 
adulatione interpretantur, auctoritatem horum idolis depu- 
tantes, ideoque iniqui sunt. et quia in ecclesia magis lex est, 
ubi dominus legis timetur, melius dicit apud dei ministros 
agere causam. facilius enim de dei timore sententiam legis 
veram promunt. 

6, 2. Aut ignoratis quoniam sancti de mundo 
hoc (hoc mundo) iudicabunt? 1. nihil otiose dicit 
apostolus. ideo enim hune mundum dixit, ut ostendat et 
alterum, quia et Iohannes apostolus: nolite, ait, diligere 
hune mundum, et dominus in evangelio: sic, inquit, 
dilexit deus hunc mundum etc. hic ergo mundus in 
errore est, non ille superior, ad cuius similitudinem hic factus 
est. unde homo hic positus est, ad imaginem dei factus, ut 
sicut in superiore mundo ab uno deo sunt omnia, ita et in hoc 
ab uno homine omnes haberent originem. 2. hinc est unde 
Moyses in Deuteronomio: cum divideret, inquit, altis- 
simus gentes, quemadmodum dispersit filios Adae, 
Statuit fines gentium secundum numerum ange- 


15 I Ioh. 2, 15 16 Ioh. 3,16 19 cf. Gen. 1, 26 22 Deut. 32, 8 

lorum dei. quid tam apertum hunc mundum superioris esse 
imaginem certa ex causa? est enim et Hierusalem inferior et 
illa superior, quam matrem nostram vocat idem apostolus, 
est {et} inferior paradisus, in quo homo positus mandatum, 
et ut operaretur ibi et {ut} custodiret, accepit, est (et) ille 
caelestis, in quo raptus apostolus audivit verba archana. 
iudicabunt ergo sancti hunc mundum, quia exemplo fidei 
illorum perfidia mundi damnabitur. 

Et in nobis iudicabitur hic mundus. 3. tunc 
iudicabitur hic mundus in nobis, si opus perfidorum hominum 
non inveniatur in nobis. 

Indigni sunt ergo huiusmodi, qui etiam de 
minimis iudicent? hoc est non sunt utique indigni hi, qui 
ipsum mundum iudicaturi sunt, ea iudicare quae mundi sunt. 

6, 3. Nescitis quoniam angelos iudicabimus? 
addit plus dicendo: angelos iudicabimus, id est potentias 
spiritales, quas alio loco tradit in caelestibus degere, eodem 
genere iudicandos angelos a nobis, quo et mundus iudicabitur. 

6, 4. Saecularia igitur; iudicia si habueritis, 
contemptibiles qui sunt in ecclesia, illos ad iudi- 
candum constituite. saecularia iudicia sunt ad corpus 
pertinentia vel corporea. et quia non sic fieri debet, adiecit: 


3 cf. Gal. 4, 26 4sq. cf. Gen. 2, 15 6 cf. II Cor. 12, 4 17 cf. 
Eph. 6, 12 

6, 5. Ad verecundiam (reverentiam) vestram 
dico. 1. ne supra quia negotium nominavit, sed quale non 
significavit — sunt enim et divina negotia dicente eodem: ad- 
iutor negotii mei. et saecularia forte iudicia, quia pro- 
hibuerat apud perfidos agenda, quamvis in ecclesia, sicut 
audierant, à qualibuscumque tamen putarent audienda aut 
terminanda —, ad ruborem eorum ait: contemptibiles 
qui sunt in ecclesia, illos ad iudicandum consti- 
tuite; sunt enim in ecclesia et lignea vasa. tam ergo (enim) 
intractabiles et inconsideratos eos significavit, ut inperitos 
forte ex fratribus iudices eligerent. hoc de experto apostolus. 
sciebat enim quam tepidi et inprovidi in reliquis causis fuerant 
deprehensi. 

Sic non est inter vos quisquam sapiens, qui 
possit iudicare inter fratrem suum? 2. quia ergo 
sunt, inquit, sapientes fratres, aliqui horum eligantur ad 
iudicandum, quorum iudicium miretur mundus. magnus 
enim pudor est, si inter eos qui dicuntur deum cognovisse non 
inveniatur, qui examinare possit negotium iuxta ius evan- 
gelicum. ideo autem fratrem iudicem eligendum dicit, quia 
adhuc rector in ecclesia illorum non erat ordinatus. 

G, 6. Sed frater cum fratre iudicio contendit et 


3 Rom. 16, 3 9 cf. II Tim. 2, 20 

hoc apud infideles. manifestum est quia infideles aut 
arbitros, ut solet (adsolet) fieri, postulatos significat aut 
iudicem publicum, cui dici solet: hodie dies sacrorum est, ius 
dici non potest. 

6, 7. Iam quidem omnino delictum in vobis 
est, quod iudicia habetis inter vos. peccatum esse 
significat, quia frater cum fratre litigat, cum danda opera sit, 
ut concordes sint quasi germani, maxime cum fides nostra 
paci studeat. quamvis enim Christianus litigare non debeat, 
tamen si grave fuerit et quod contemni non possit, causam ad 
ecclesiam deferat, ne et damnum ad praesens et offensionem 
forte incurrat. 

Quare non magis iniuriam accipitis (patimini)? 
quare non magis fraudem patimini (fraudamini)? 
6, 8. sed vos fraudatis et iniuriam facitis, et hoc 
fratribus. nunc hos corripit, quorum iniustitia iurgium 
generatur, quia non solum per fraudem admissam rei sunt, 
sed et partem habent delicti illorum, qui coacti iniuria aut 
fraude eorum infideles rogant ad iudicandum et, cum frau- 
dem aut iniurias inlatas persequi non deberent, non solum 
vindicant, sed et ipsi fraudem et iniurias faciunt, ut punienda 
exempla fratribus tribuant. et quid aliis facere credatur, qui 
non parcit suis? 


9 cf. II Tim. 2, 24 

Ad Corinthios prima 6, 9; 6, 10; 6, 11, 1—2 03 


6, 9. An nescitis quia iniqui regnum dei non 
possidebunt? hoc dicens ostendit illos non nescios peccare, 
&c per hoc gravius vindicandum. si enim inmisericordes rei 
sunt apud deum, quanto magis iniqui! 

Nolite errare; neque fornicarii neque idolis 
servientes neque adulteri. 10. neque molles neque 
masculorum concubitores neque fures neque avari 
neque ebriosi neque maledici neque rapaces re- 
gnum dei possidebunt. non haec ideo (idcirco) memoravit 
quasi nescirent, apud quos annum et sex menses sedit docens 
evangelium dei, sed conmonuit, ut resuscitaret in illis reveren- 
tiam legis et meritum ad regna caelorum. 

6, 11. Et hoc quidem (haec quidam) fuistis. 
1. ne omnibus hoc adscribere videretur aut certe omnes ab 
his criminibus inmunes faceret, si taceret — prohibuisse enim 
videbatur, non revelasse crimina illorum —, idcirco sic ait: 
et haec quidam fuistis. et ne ad iram illos provocaret, 
adiecit: sed abluti estis. aut agnoscentes crimina rei 
facti statim respirarent audientes: sed abluti estis. solent 
enim aliqui pudorem pati et corrigere, cum de se audiunt 
bona. 

Sed sanctificati estis, sed iustificati estis in 
nomine domini Iesu Christi et spiritu dei nostri. 
2. haec omnia beneficia puritatis in baptismate consecuti 
noscuntur, quod est fundamentum evangelicae veritatis. 

64 Ad Corinthios prima 6, 11, 2; 6, 12, 1—2 


illic enim omnibus peccatis depositis abluitur credens et 
iustificatur domini nomine et per spiritum dei nostri deo 
filius adoptatur. per haec admonet illos quanta et qualis sit 
gratia, quam per veram traditionem adsecuti sunt, postea 
vero contra hanc regulam fidei inpulsu malorum doctorum 
sentientes his beneficiis se exuerunt. unde id agit, ut revocet 
illos ad primam sententiam, ut recuperent quod fuerant 
consecuti. 

6, 12. Omnia mihi licent, sed non omnia ex- 
pediunt. omnia mihi licent, sed ego sub nullius 
redigar potestatem. 1. omnia sibi licere dicit, ea scilicet, 
quae et coapostolis eius licuerunt, quae et lex continet 
naturalis, non Moysi, quia multa prohibuit Moyses propter 
duritiam cordis populi increduh et cervicosi. tamen si ad 
causam respicias, aliud fuit in sensu apostoli, ut haec loquere- 
tur. haec enim praemisit postea acturus hanc causam, sicut 
fecit et de illo qui incestum admiserat; proponit enim desi- 
gnans quid acturus est postea. denique statim ad superiorem 
sensum, breviter interim re commendata, redit. 2. hoc enim 
ideo dixit, quia licebat illi ab his sumptus accipere. sed 
quoniam sciebat pseudoapostolos occasionem quaerere ac- 
cipiendi, noluit ab his accipere, ne causa ventris vigor evan- 
gelicae veritatis torpesceret. si enim ab his acciperet, quos in 
tantis vitiis arguebat, auctoritatem magisterii concessam sibi 

Ad Corinthios prima 0, 12, 2; 0, 13; 6, 14, 1—2 65 


a domino inclinabat. non enim potest constanter argui a quo 
accipitur, maxime cum ideo promptus ad dandum sit, ut 
sibi humiliet praepositum. unde et dicit: sed ego sub 
nullius redigar potestatem. 

6, 13. Esca ventri, et venter escis. deus autem 
et hunc et haec destruet. destructio ventris est, cum 
edendi cessat officium ; escae vero destructio tunc erit, quando 
steterit nativitas. pseudoapostoli autem, qui non utique 
religionis causa, sed quaestus circuibant, peccantibus amari 
esse nolebant. 

Corpus autem non fornicationi, sed domino. 
nune redit ad superiorem sensum: et dominus corpori. 
(quid dominus corpori?) subauditur: inmortalitatem resus- 
citato praestabit. corpus enim deo dicatum dono spiritali 
remunerabitur merito ducis, id est animi. 

6, 14. Deus vero et dominum suscitavit et nos 
suscitabit per virtutem suam. 1. idem sensus est, 
quem exemplo voluit dominico (dominicae voluit exemplo) 
resurrectionis firmare. virtus tamen dei Christus est, qua nos 
suscitabit et ipsum dominum. hoc dixit, quia ipse dominus 
corpus suum suscitavit, sicut et ipse dominus ait: solvite 
templum hoc, et ego tribus diebus suscitabo illud. 
hoc autem dicebat de templo corporis sui. 2. quibus- 
dam tamen videtur propter libertatem concessi arbitrii 
dixisse apostolum: omnia mihi licent, sed non omnia 


19 cf. I Cor. 1, 24 21 Ioh. 2, 19. 21 25 Marc. 6, 18 

66 Ad Corinthios prima 6, 14, 2—3; 6, 15 


expediunt, ut liceat fornicari, non tamen expediat. sed 
quomodo licet quod prohibetur? aut certe si omnia licent, 
nihil potest dici inlicitum. sed licet, non tamen expedit. 
haec susurrant potius quam adserunt, aut inmemores aut 
neglegentes. dicit enim Iohannes baptista ad Herodem: non 
licet tibi habere uxorem fratris tui. sed forte Iohan- 
nes expers fuerit humani eloquii inspiratus in utero, quia si 
hoc est, dicere debuit (debuit dicere): licet tibi, sed non 
expedit. 3. sed et dominus similiter mulieri Cananeae ait: 
non licet accipere panem filiorum et mittere 
canibus. et iterum dicit dominus Iudaeis: non legistis 
quid fecit David, cum esuriret, quomodo intravit 
in domum dei et panes propositionis accepit, 
quos non licebat ei etc. omne ergo quod prohibetur non 
licet; et omne quod non prohibetur licet, sed aliquando inter- 
veniente causa aliqua non expedit. 

6, 15. Nescitis quia corpora vestra membra 
Christi sunt? corpora nostra membra Christi sunt, sed in 
novum hominem, qui secundum deum creatus est, quia ipse 
est caput ecclesiae. 

Tollens ergo membra Christi faciam membra 
meretricis? absit. absit, ait, quia meretrici adhaerentia 
membra desinunt esse membra Christi. 


10 Matth. 15, 26 11 Marc. 2, 25sq. 178q. cf. Eph. 4, 248q. 


2 probetur P 3 post expedit TE ponunt p.64, 10 omnia — p. 65, 
25 licent et add. et cetera 5 iohannis K 7 expres K, expresse T 
quia —9 expedit om. A quia si] quasi JIE TG! 8 est om. E debuit —9 
et om. P dicere debuit II E 9 deus JET 11 canibus &d mandu- 
candum E dominus dicit E A 12 esurierit A, -riretur K 13 domini /7 E 
propositiones N 14 ei edere NK ED 148q. licet non probetur P 
15 et —licet A, om. cett. sed] se N 16 aliqua causa NKA 17 quoniam 
(Vulg.) IIE 18 sunt christi L — uestra T 198q. quia — est om. V 
20 est om. N 21 faciem N 22 absit pr.—meretrici om. V absit alt. 
om. TLCGP ait—23 desinunt om. A meretricis 7 herentia E 


Ad Corinthios prima 6, 16; 6, 17; 6, 18, 1—2 07 


G, 16. An nescitis quia qui adhaeret meretrici 
unum corpus efficitur (fit)? hoc dicit, quia qui con- 
taminationi se admiscet, unum fit cum eo, cui se admiscet. 
fornicatio enim ambos unum facit, ut quomodo in natura, sic 
et in macula unum sint. : 

Erunt, inquit, duo in carne una. manifestum est 
ut, quia mulier de viro est, ambo in carne una sint. 

6, 17. Qui autem adhaeret domino, unus spiritus 
est, quoniam in bene agentibus spiritus dei est communis 
cum deo et hominibus. 

6, 18. Fugite fornicationem. 1. recte fugiendam 
monet fornicationem, per quam filii dei fiunt filii diaboli. 

Omne peccatum quodcumque fecerit homo, 
extra corpus est. qui autem fornicatur, in corpus 
suum peccat. ostendit gravissimum esse peccatum, quia ex 
hoc omne deperit corpus, in ceteris autem peccatis portio 
perit, non totum. totum enim corpus vir est et mulier, quia 
portio viri est mulier. quicumque enim aliud peccatum ad- 
miserit, extra se peccat; fornicarius vero in carnem suam 
peccat. 2. age, si laqueo vitam finiat aut ferro se trucidet, 
non in corpus suum videtur peccare, sed in animam, cui vim 


16 cf. Quaest. app. 58, 1, p. 452, 5 

68 Ad Corinthios prima 6, 18, 2—4 


facit. fornicari autem corporale delictum est, quod et corpus 
contingit et animam. non enim sine desiderio carnis — quia 
habet et caro proprium motum — anima concupiscit, ut 
peccet in carnem, quamvis sine anima nihil possit. per id 
quod ergo (ergo quod) in carnem, quae ex se est, peccat — ad 
originem enim retulit —, in corpus suum dicitur peccare, ut 
desinat a fornicatione quasi sibi parcens. 3. Novatiano tamen 
hic qui fornicatur non in corpus suum videtur peccare, sed in 
Christi. aliter {enim} hoc pronuntiat, ut etiam illum qui 
fornicatur in spiritum sanctum dicat peccare propter causam, 
qua scissus est ab ecclesia. hoc nulla ratione adstrui potest. 
corpus enim Christi non est unus aut duo Christiani, sed 
omnes; singuli autem membra sunt. quomodo ergo qui 
fornicatur, in Christi corpus peccat, cum non omnes conta- 
minet? quod si ita esset, ut Novatiano videtur, cetera omnia 
peccata extra deum essent, et sola fornicatio peccatum esset in 
deum. etiam qui vadit ad idola, non peccat in deum, nec qui 
negat in persecutione quia omne peccatum, quodcumque 
fecerit homo, extra corpus est Christi, sicut illi videtur. 
4. si autem et hoc aliter voluerit pronuntiare, ut neget aliquod 
extra corpus Christi esse peccatum, cogetur dicere quia 

Ad Corinthios prima 6, 18, 4—5; 6, 19; 6, 20 69 


omnis, quicumque quodcumque peccatum fecerit, in deum 
peccat et in spiritum sanctum (sanctum spiritum), ut et fur 
et periurus et mendax in spiritum sanctum peccare dicatur. 
et quomodo est illud, quod ait dominus: quia omnia pec- 
cata et blasfemiae remittentur hominibus; qui 
autem peccaverit in spiritum sanctum, non remit- 
tetur ei neque hic neque in futuro? 5. apparet 
utique exceptis ceteris peccatis aliud esse peccatum, quod 
{peccatum} dicitur in spiritum sanctum. quibusdam iterum 
videtur quia qui fornicatur, ideo in corpus suum dicitur pec- 
care, quia ecclesiae membrum est et se contaminans in 
ecclesiam peccat, cuius membrum est. qui ergo ecclesiae 
membrum est, dicendum est illi, cum fornicatur, quia non 
Sibi, sed in ecclesiam peccat. porro autem dicit apostolus, 
quia qui fornicatur, per id, quod in portionem suam delinquit, 
in corpus suum peccat. 

G, 19. An nescitis quia corpora vestra templum 
est spiritus sancti, quem habetis a deo? superius 
templum dei dixit, hic templum spiritus sancti, 
quia in substantia hoc est spiritus, quod deus. hoc idcirco 
dixit, ut corpora nostra incontaminata (intaminata) servemus, 
ut possit illic spiritus sanctus habitare. 

Et non estis vestri; 6, 20. empti enim estis 
pretio (magno,. manifestum est quia qui emptus est non 

70 Ad Corinthios prima 6, 20; 7, 1; 7, 2 


est sui arbitrii, sed eius a quo emptus est, ut non suam, sed 
illius faciat voluntatem. et quia caro pretio; empti sumus, 
propensius domino nostro servire debemus, ne offensus, a 
qua nos redemit, morti nos reddat. quam enim carissimo 
pretio nos emit, ut sanguinem suum daret pro nobis! 

Clarificate et portate deum in corpore vestro. 
hoc est clarificare deum in corpore, ut secundum legem eius 
ambulemus; per legem enim suam ipse videtur in nobis. 
portare tamen deum hoc est imaginem dei in rebus bene gestis 
ostendere. 

14, 1. De his autem quae scripsistis mihi, bonum 
est homini mulierem non contingere. pravis sensibus 
pseudoapostolorum exagitati, qui nuptias per hypocrisim, ut 
puriores ceteris viderentur, spernendas docebant, haec per 
epistolam ab apostolo requirebant. quia enim non oblectaban- 
tur hac sententia, praetermissis ceteris hoc solum requirunt. 
quibus tamen respondit bonum esse quidem mulierem non 
tangere (contingere) quamquam non illi istud simpliciter 
adserant (adserent). 

4. 2. Tamen propter fornicationem. hoc est ne 
quid contra legem admittatur, cum quando quod lex non 
prohibet vitatur, unusquisque suam uxorem habeat, 
et unaquaeque suum virum habeat. solent enim qui 
conpendium quaerunt errare. qui enim fieri posset, ut hi ab 
uxoribus suis se abstinerent, quos in tantis vitiis reperit? 

Ad Corinthios prima 7, 2; 7, 3; 7, 4; 7, 5, 1 71 


ideo ergo non permittit, ne a (ab) licitis se abstinentes in- 
concessa praesumerent, sicut faciunt Manichei. 

443. Uxori vir debitum reddat, similiter autem 
et uxor viro. invicem sibi subici illos in hac causa, ut quia 
unum corpus sunt, una illorum sit et voluntas in lege naturae. 

4,4. Mulier sui corporis potestatem non habet, 
sed vir; similiter et vir sui corporis potestatem 
non habet, sed mulier. hoc dicit quod neque viro neque 
mulieri liceat corpus suum aliis (alii) tradere. invicem (enim 
sibi} debitores sunt in hac causa, ne peccandi daretur occasio. 

T, 5. Nolite fraudare invicem. 1. hoc dicit, ut 
conveniat illis in re uxoria, ne dissensio generet fornicationem. 
nisi ifortej ex consensu ad tempus. id est, ut ex 
condicto abstineant {se} propter gratiarum actiones. ut 
vacetis orationi. quamquam enim sine intermissione 
orandum sit, meditatio enim haec omni die facienda est, 
tamen ut orationi insistatur, huic rei vacandum praecipit 
interpositis temporibus ad deum (dominum) promerendum; 
ut enim misereatur, mundius exorandus est. quamvis munda 
sint coniugia, tamen etiam a licitis abstinendum est, ut 
facilius ad effectum deducatur oratio. nam et in lege sanctifi- 
cari volentes inter cetera etiam ab uvis passis iussu domini 


21— p. 72, 1 cf. Num. 6,4 

72 Ad Corinthios prima 7, 5, 1—2; 7, 6; 7, 7 


temperabant, ut fierent sanctiores. cum enim quis etiam 
concessa non contingit, ostendit se velle quod precatur ac- 
cipere. 

Et iterum ad id ipsum revertimini. 2. quoniam 
coniugiis consilium dat, ut ad ipsum dominum revertantur 
abstinentes se ab uxoribus suis, ut possint dignius accipere 
corpus domini (consilium dat post dies orationis ad usum 
naturalem reverti debere) ne vos temptet satanas 
propter incontinentiam (intemperantiam) vestram, 
interpositis diebus abstinendum monet, ne occasio detur 
diabolo, sicut dicit Petrus apostolus: ecce diabolus velut 
leo rugiens circuit, quaerens quem devoret. si 
enim causa filiorum creandorum ducitur uxor, non multum 
tempus concessum videtur ad ipsum usum, quia et dies festi 
et dies processionis et ipsa ratio conceptus et partus iuxta 
legem cessari temporibus his debere demonstrat (-ant). 

4, 6. Hoc autem dico secundum indulgentiam, 
non secundum imperium. manifestum est ideo hoc 
illum dare consilium, ut fornicationem excludat, non ut ad 
meliorem vitam tendentibus iter claudat. 

4,7. Volo (volebam) autem omnes homines esse 
sicut me ipsum. quantum ergo ad benivolum et sollicitum 


111Petr.5,8  14sq.cf.Quaest. 127, 36, p. 415,8 — 15éf. Lev. 18, 19 

magistrum pertinet, omnes tales, si fieri posset, volebat esse 
sicut se ipsum. qualis autem ipse erat, mox in subiectis 
ostendit : 

Sed unusquisque proprium habet donum 
(donum habet) a deo, alius quidem sic, alius vero 
sic. hoc est unusquisque iuxta votum suum donum dei habet, 
ut velle ipsius nutu dei possibilitatem consequatur. ideo non 
debet quis constringi, ne a licito prohibitus inlicita admittat, 
sed ipse sibi eligat quid sequatur. 

4,8. Dico autem innuptis et viduis: bonum est 
illis, si sic permanserint sicut et ego. non diceret: 
bonum est innuptis, ut sint sicut et ego, nisi esset integer (in) 
corpore, nec diceret: omnes homines volo (volebam) esse sicut 
me ipsum. si enim habuit uxorem et hoc dixit, virgines esse 
non vult (noluit). sed absit. sic enim a pueritia spiritu 
ferbuit, ut huius rei studium non haberet, quippe cum 
iuvenculus anticipatus sit a gratia dei. postquam dixit 
unumquemque proprium donum habere a deo, ostendit, in 
qua re melius est propensiorem esse (esse propensiorem), 
quia in eo adiuvatur quis, quod videtur aviditate mentis 
adpetere. 

4, 9. Quodsi se non continent, nubant. 1. imitari 


17 cf. Gal. 1, 15 

illos vult et contendere, ut se contineant. quodsi inpulsu 
carnis perseverare se viderint non posse, quia nec sunt 
promptiores in eo ipso, ut adiuventur a deo — illum enim 
deus iuvat, quem videt tota virtute contendere —, nubant 
(itaque, si uri timent). forte enim poterunt postea hoc 
adipisci. digesto enim impedimento reparat se voluntas 
robustiore virtute. 

Melius est jenim, nubere quam uri. 2. non ideo 
dixit: melius est nubere quam uri, quasi bonum sit uri, 
ideo nubere melius; sed consuetudinem secutus est. solemus 
enim dicere: melius est lucrum facere quam damnum. uri 
ergo est desideriis agi vel vinci. cum enim voluntas calori 
carnis consentit, uritur. nam desideria pati et non vinci 
inlustris viri est et perfecti. 

GT, 10. His autem qui matrimonio iuncti sunt, 
praecipio non ego, sed dominus. postquam innuptis et 
viduis locutus est, hos adloquitur, qui matrimonio iuncti 
sunt ore dominico: 

4, 11. Uxorem a viro non discedere; quodsi 
discesserit, manere innuptam. 1. hoc apostoli consilium 
est, ut si discesserit propter malam conversationem viri, iam 
innupta maneat. aut viro reconciliari. quodsi continere 
se, inquit, non potest, quia pugnare non vult contra carnem, 
viro reconcilietur. non enim permittitur mulieri, ut nubat, si 
virum suum causa fornicationis dimiserit aut apostasiae aut 

si jinlicite; inpellente lascivia usum quaerat uxoris, quia 
inferior non omnino hac lege utitur qua potior. si tamen 
apostatet vir aut usum quaerat uxoris invertere, nec alii 
potest nubere mulier nec reverti ad illum. 

Et vir ne uxorem dimittat, virum uxorem non 
dimittere. 2. subauditur autem: excepta causa forni- 
cationis (fornicationis causa). et ideo non subiecit 
sicut de muliere dicens: quodsi discesserit, manere sic, 
quia viro licet ducere uxorem, si dimiserit (uxorem) pec- 
cantem, quia non ita lege constringitur vir sicut mulier; caput 
enim mulieris vir est. 

4, 12. Nam ceteris ego dico, non dominus. hoc 
dixit, ut ostendat quid proprio ore dominus iussit et quid 
huius auctoritati concessit, quia et per ipsum (istum) dominus 
loquitur. ait enim: an experimentum quaeritis eius 
qui in me loquitur Christi? 

Si quis frater uxorem habet infidelem, et haec 
consentit habitare cum illo, non dimittat illam. 

4,13. Et si qua mulier habet virum infidelem, 
et hie consentit habitare cum illa, non relinquat 
virum. hoc dixit, quia inter ipsa primordia, cum ambo utique 
essent gentiles, fiebat ut unus ex his crederet. et quia hor- 


8 Matth. 5, 32 10 I Cor. 11, 3 15 II Cor. 13, 3 

rebant perfidi culturam dei, similiter et credentes contamina- 
tionem praeteriti erroris, ideo praecepit, ut si contenti essent 
habitare cum inmutatis, contenti essent et credentes esse 
cum illis. 

4. 14. Sanctificatus est enim vir infidelis in 
uxore fideli, et sanctificata est mulier infidelis in 
viro fideli. habere illos beneficium bonae voluntatis 
ostendit, qua (quia) horrorem nominis Christi non habent. 
et ad tuitionem hospitii pertinet, in quo signum fit crucis, 
quo mors victa est; sanctificatio enim est. 

Alioquin filii vestri inmundi essent. inmundi 
essent filii eorum, si dimitterent volentes habitare secum et 
aliis se copularent. essent enim adulteri ac per hoc et filii 
eorum spurii, ideo inmundi. 

Nune autem sancti sunt. sancti sunt, quia de 
coniugiis licitis nati sunt et quia sub creatoris veneratione 
nati sunt propensiore ex parte, quia quidquid per dicationem 
idolorum fit, inmundum est, ita | et; quidquid sub dei creatoris 
professione fit, sanctum est. 

4. 15. Quodsi infidelis discedit, discedat. 1. pro- 
positum religionis custodit praecipiendo, ne Christiani relin- 
quant coniugia. sed si infidelis odio dei discedit, fidelis non 
erit reus dissoluti matrimonii; maior enim causa dei est quam 
matrimonii. 

Non est enim frater aut soror servituti subiec- 
tus in huiusmodi. 2. hoc est non debetur reverentia 
coniugii ei qui horret auctorem coniugii. non enim ratum est 
matrimonium, quod sine dei devotione est, ac per hoc non est 
peccatum ei qui dimittitur propter deum, si alii se iunxerit. 
contumelia enim creatoris solvit ius matrimonii circa eum qui 
relinquitur, ne accusetur alii copulatus. infidelis autem 
discedens et in deum et in matrimonium peccare dinoscitur, 
quia noluit sub dei devotione habere coniugium. itaque non 
est ei fides servanda coniugii, qui ideo recessit, ne audiret 
auctorem esse Christianorum deum coniugii. 3. nam si Hes- 
dras dimitti fecit uxores aut viros infideles, ut propitius fieret 
deus, nec iratus, si alias ex genere suo acciperent — non enim 
ita praeceptum his est, ut remissis istis alias minime duce- 
rent —, quanto | ergo magis si infidelis discesserit, liberum habe- 
bit arbitrium, si voluerit nubere legis suae viro; illud enim non 
debet imputari matrimonium, quod extra legem (decretum) 
dei factum est, sed cum post cognoscit et se emendat — dolet 
se deliquisse —, veniam meretur (et dolet se deliquisse, se 
emendat, ut veniam mereatur). si autem ambo crediderint, 
per cognitionem dei confirmant coniugium. 


11sqq. cf. I Esdr. 9 et 10 

In pace autem vocavit nos deus. 4. verum est 
quia non oportet litigare cum eo qui discedit, quia odio dei 
discedit, ac per hoc nec dignus habendus est. 

14. 16. Quid enim scis, mulier, si virum salvum 
facias? aut unde scis, vir, si uxorem salvam facias? 
hoc dicit, quia forte possunt credere qui non abhorrent 
(horrent) nomen Christi. 

4, 17. Nisi unicuique sicut divisit dominus. 
1. divisit dominus unicuique, quando salvetur, hoc est scit, 
quando potest credere, et sustinet illum. sic et hic docet 
expectandos eos nec scandalum de his pati debere, quia 
custodienda est spes illorum. si enim ipsi recesserint, dissimu- 
landum ab his. 

Unumquemque sicut vocavit deus, ita ambulet. 
2. hoc est, ut, si matrimonio iunctus est qui credit, non deserat 
neque vir neque mulier, sed sic maneat sive Iudaeus sive 
Graecus. 

Sicut in omnibus ecclesiis doceo. ut suadeat, non 
se aliter his tradere dicit quam ceteris, ut cum ceteros huius 
fidei hoc doceri audiunt, promptius adsequantur. facile enim 
quis inclinatur, si viderit socium consensisse. 

4, 18. Circumcisus aliquis vocatus est? non 
adducat praeputium. hoc est quod dixit, ut ita ambulet, 
sicut vocatus est; ut Iudaeus factus Christianus non putet se 
forte indignum, quia praeputium non habet, dans gloriam 
praeputio. 


2 cf. II Tim. 2, 24 

In praeputio quis vocatus est? non circum- 
cidatur. ut gentilis vocatus non aestimet se debere (debere 
se) circumcidi, per id quod filios Abrahae audit praeponi. nec 
enim quia circumcisi sunt, praeponuntur, sed merito Abrahae, 
cuius filii sunt in utroque, si credant. si quo minus, peiores 
erunt gentilibus. deterius est enim fuisse et non esse quam 
numquam fuisse. 

4,19. Circumcisio nihil est et praeputium nihil 
est. manifestum est quia nec obest nec prodest. sed ob- 
servatio mandatorum dei. id est fides propitium facit 
deum, si bonis operibus adprobetur. 

4, 20. Unusquisque in ea vocatione, in qua 
vocatus est, in ipsa permaneat. hoc firmat quod 
supra dixit. 21. servus vocatus es? non sit tibi curae, 
sed et si potes liber fieri, magis utere. hortatur, ut 
bene serviens de dei timore carnali domino dignum se faciat 
libertate, ne audiens forte: servus vocatus es? non sit 
tibi curae, neglegentior esset circa bonos actus carnalis 
domini et doctrina Christi blasfemaretur et nec ille deum 
promereretur, qui in his terrenis bene serviens meritum sibi 
conlocat apud deum, quia dixit dominus: qui in minimo 
fidelis est, et in magno fidelis estj. 

4, 22. Qui enim in domino vocatus est servus, 

libertus est domini. 1. ereptus enim a peccatis, quae vere 
servos probant, libertus fit. hic enim omnino servus est, qui 
inprudenter agit, sicut et veteribus placuit, qui omnes 
sapientes liberos appellarunt, inprudentes autem omnes 
servos. unde Solomon: servo, inquit, sapienti liberi 
servient. hic ergo qui credit, acsi servus sit ad tempus, 
quia rem facit prudentem, ut credat in Christum, libertus fit 
domini. si enim (ergo) peccata servos faciunt, sicut Cam 
filius Noe peccati et inprudentiae causa factus est servus, 
cum enim; accipit (quis; remissionem peccatorum, libertus 
efficitur. 

Similiter jet; qui liber vocatus est, servus est 
Christi. 2. profectus est ex libero servum fieri Christi. liber 
enim erat a deo, quod maximum crimen est. et; ideo amissa 
amara et contraria libertate condicionem sortitus est quae 
prodest, sicut dicit dominus: tollite iugum meum super 
vos, quia suave est, et onus meum, quia leve est. 
superbiam itaque abscidit et unitatem fecit, ut neque servus 


pudore condicionis despectum se putet neque liber elatione 


mentis inflatus servo se superponat. 

T, 23. Pretio empti estis, nolite fieri servi 
hominum. verum est quia tam caro empti sumus, ut a 
nullo redimi potuissemus nisi a Christo, qui omnium dives est. 
qui ergo pretio emitur, magis servire debet, ut aliquatenus 
vicem reddat emptori. a deo ergo empti, id est a Christo, 


5 Sir.10, 28 — 8sq. cf. Gen. 9, 22sqq. 16 Matth. 11, 29sq. 

servi hominum esse non debent. servi autem hominum hi 
sunt, qui humanis se subiciunt superstitionibus. apostolus 
tamen illud memorat, quod in capite epistolae reprehendit, eo 
quod dicerent: ego sum Pauli, alius autem: ego 
Apollo. dedit tamen articulum Christum fatendum deum, 
quando servos Christi non hominis servos appellandos ostendit. 

T, 24. Unusquisque frater, in quo vocatus est, 
in eo maneat apud deum. hoc est quod supra dixit, 
quod, ut plene commendet, reiterat. 

4, 25. De virginibus autem praeceptum domini 
non habeo. hoc ad scripta illorum respondit, sicut supra 
dixit: de quibus autem scripsistis mihi etc. 

Consilium autem do, tamquam misericordiam 
consecutus a domino, ut sim fidelis. praeceptum se 
de virginibus negat accepisse, quia non poterat auctor 
coniugii rem adversam nuptiis imperare, ne factum suum 
pristinum accusaret; consilium autem ,ait; do, non quod 
displiceat neque quod adulatione fucatum sit, quia ad hoc 
gratiam consecutus est, ut idoneus sit in dandis consiliis 
salutaribus. 

4, 26. Existimo ergo hoc bonum esse propter 
praesentem necessitatem, quia optimum est homini 


4 I Cor. 1, 12 12 I Cor.7, 1 

82 Ad Corinthios prima 7, 26; 7, 27, 1 


sic esse. 1. bonum dicit esse virginem permanere. (et) ut 
hoc absolutius ostenderet, propter praesentem neces- 
sitatem ait, quia optimum est, ut inter bonum et 
optimum nihil tam praeclarum atque utile esse cognosceretur, 
quam est virginitas, quia non solum apud deum virginitatem 
commendatiorem docet, sed {et} apud vitam praesentem, 
dum necessitates temporis nescit, quas patitur coniugatio, et 
merores partus simulque orbitates filiorum ignorat. 2. ut 
ergo ad hanc affectandam hortaretur, praesentis necessitatis 
exitia lucrari docet hos, qui (has, quae) illam dilexerint, ut 
cum non solum hanc; apud deum locum (hanc) meliorem 
habere discunt, verum etiam in praesenti omni industria hanc 
adpeterent. unum enim est quod laborat, ut affectum carnis 
vincat in ceteris omnibus libera. quia enim caro in origine sua 
est et natura, usus eius suavis videtur et dulcis aspectus 
(affectus); ideo haec superare non brevis gloria est. 

4, 27. Vinctus es uxori? ne quaesieris solutio- 
nem. 1. haec remediorum consilia sunt ; dicit enim non debere 
quemquam absolvi ab uxore nisi causa fornicationis. fre- 
quenter enim suas dimittentes sub tegmine continentiae alias 
decipiunt refrigescente proposito. sed si melius vult vivere 
cum uxore sua positus, exhortetur illam, ut sine scandalo 
purius vivant. 

18sq. cf. Matth. 5, 32; 19, 9 

Solutus es ab uxore? ne quaesieris uxorem. 
2. ut sciens hoc magis deo acceptum et a necessitate liberum, 
non quaerat uxorem; ita tamen, ut et a ceteris temperet. 
si quo minus, quid prodest desiderium carnis premere, hoc 
est rem licitam spernere et inlicitis subiacere? 

4,28. Si autem acceperis uxorem, non peccasti. 
1. non utique peccat, quia quod concessum est facit. si vero 
contempserit, meritum sibi conlocat et coronam. magnae 
enim patientiae est hoc non contingere quod prohibitum 
non est. 

Etsi nupserit virgo, non peccabit. non peccat, 
quia apud deum ex hac causa libera est. 

Tribulationem (tribulationes) tamen habebunt 
carnis (carnis habebunt) huiusmodi. 2. hoc est, acsi a 
peccato liberi sint, in hac tamen vita tribulationes habebunt, 
gemitus ventris, nutrimenta filiorum, victus, tegumenta, 
dotes, aegritudo, adparatus domus, uxoris necessitas, mariti 
dominatio. 

Ego autem vobis parco. parcit, quando ad haec 
magis provocat, quae tribulationes carnis et sollicitudines 
memoratas excludunt. potest sic videri parcere, cum per- 
mittit et non contradicit volentibus quod onerosum ostendit. 

T, 29. Hoc itaque dico, fratres, tempus brevia- 
tum est, reliquum est. 1. breviatum tempus et reliquum 

84 Ad Corinthios priM& 7, 29, 1—3 


dicens finem mundo inminere significat (significavit), quamvis 
sciret adhuc tempora superesse. sed aliter scribere non debuit 
propter hos, qui lecturi haec tunc sunt, cum breve (perbreve) 
supererit tempus, ne semper dum longe esse putaretur dies 
iudicii, aut non timeretur aut falsum esse aestimaretur. illud 
autem quod dicitur, cum adhuc longe sit, inminere multum 
proficit. terrorem enim incutit ad meliorem vitam agendam 
hominibus. denique hic in praesenti quam solliciti sunt hi, 
qui apud iudices habent quae agant, cum actorum dies 
dicitur inminere! hoc sonat hie, quod alio in loco dicit: 
seductores, sed veraces. 

Ut et qui habent uxores ita sint acsi non 
habentes. 2. quia enim mundi finis in proximo est, non 
debere ad generandum esse sollicitos neque ad usum ipsum 
deditos, ut propensiores et vigilantes in divinis operibus, 
exerciti circa curam legis inminenti (inminente) praelio 
repugnent. pressurae enim erunt, quales numquam fuerunt, 
et multi casuri sunt in laqueum diaboli. denique nullus 
nostrum vult tempore suo haec provenire timens praedictas a 
salvatore pressuras. 3. ideo sicut nobis optamus, consolamus 
et aliis, ut à generatione nos filiorum multorum abstineamus 
plus orationi et dei servituti subiecti, providentes diem iudicii, 
ne et nos simus inparati per inpedimenta necessitatis prae- 

sentis et illi incurrant quod nos timemus. etiam a licitis ergo 
temperare vult fideles, ut non solum innocentes, sed et 
gloriosi videantur. concessa enim praeterire virtutis est 
maximae et prohibita non desiderare non longe est. 

4, 30. Et qui flent, tamquam non flentes. 
scientes enim in proximo finem mundi mox consolationem 
eorum futuram, qui pro dei iustitia forte premuntur, hac spe 
inter eos consolantur se. 

Et qui gaudent, tamquam non gaudentes. in 
praesenti enim qui gaudent sciant mox luctum venturum, eis 
videlicet, qui mundo gaudent ambigentes de dei iudicio. 

Et qui emunt, tamquam non possidentes. 
credentes enim qui emunt parum (parvum) tempus superesse 
mundo, sic agant, ut non omnem curam in rem cito perituram 
inpendant, magis autem curam animae suae gerant quam 
sciunt aeternam. 

4, 31. Et qui utitur (utuntur) hoc saeculo, 
tamquam non utatur (utantur). id est, ut non prae- 
sumat (praesumant) de usu hoc, quia cito peribit corruente 
mundo. praeterit enim figura huius mundi. quia 
finiri mundum dixit, ostendit figuram eius praeterire et hunc 
esse finem, id est non substantiam eius perire (praeterire), 
sed formam. itaque si forma mundi peribit, dubium utique 
non est omnia, quae in mundo sunt, interire. ideo praeterit, 
quia quotidie senescit mundus. 

86 Ad Corinthios prima 7, 32; 7, 33; 7, 34, 1 


4. 32. Volo vos sine sollicitudine esse. deminuta 
enim sollicitudine saeculi in dei rebus propensius vigilatur. 
qui sine uxore est, cogitat quae domini sunt, 
quomodo placeat deo. quomodo sine sollicitudine simus, 
ostendit dicens: qui sine uxore est, cogitat quae 
domini sunt. amputata enim sollicitudine rei uxoriae, 
quae sola in mundo ceteris gravior est, ad deum promerendum 
animus eruditur, si tamen hac spe animus his molestiis se 
exuat, ut deo magis serviat. 

4. 33. Qui autem cum uxore est, sollicitus est 
quae sunt huius mundi, quomodo placeat uxori jet 
divisus estj. cura enim uxoris et filiorum cogitatio mundi 
est. nam inter cetera solent aliquando res puniendas admit- 
tere, ne illas offendant, sicut refert Zorobabel, unus de tribus 
cubiculariis Artaxerxis in libro Hesdrae: magna enim amari- 
tudo est in domo uxor tristis. (divisus ideo dicitur, quia non 
potest et divinis insistere rebus et uxoris facere voluntatem. 

4, 34. (Divisa est mulier et virgo. 1. divisa non 
utique natura, sed actu, quia legimus in Numeris mulieres 
virgines appellatas. alia ergo sollicitudo mulieris, alia virginis 
est. tamen cum dicitur mulier, incertum est quid significet, 
nisi significatio subsequatur. cum autem dicitur virgo, 
manifesta locutio est. hic apostolus post mulierem virginem 

posuit, ut mulierem non virginem significaret; per hoc enim 
voluit ostendere virginem liberam a taediis et laboribus, quos 
patitur mulier viro copulata.} 

Quae autem non est nupta, sollicita est de his 
quae domini sunt, ut sit sancta et copore et spiritu, 
id est animo. 2. dum enim spe caelestium mariti et filiorum 
sollicitudinem non suscipit, de domino cogitat, quomodo 
propositum deo devotum custodiat, si tamen in corpore mundo 
animus terrena abiciens caelestibus studeat. animus est enim, 
qui aut sanctificat aut polluit corpus. quid enim prodest 
corpus mundum habere et animam pollutam, cum merito 
animae aut honoratur corpus aut damnatur. 

Nam quae nupta est, cogitat quae sunt huius 
mundi, quomodo placeat viro. 3. lege enim maritali 
constricta cogitat (sollicita est) quomodo impleat ius mari- 
talis officii subdita mundanis necessitatibus. 

4,35. Hoc autem ad vestram ipsorum utilita- 
tem dico; non ut laqueum vobis iniciam, sed ad id 
quod honestum est. 1. quoniam quibusdam asperum et 
grave videtur, quod utilius aut melius est propter consuetu- 
dinem temporalis usus, ideo post rationem redditam hortatur 
affectu caritatis simpliciter hoc utilius, hoc honestius esse 
quod dicit. honestum est, quia sanctum est et mundum, utile 

vero, quia dignitosum est apud deum et leve in saeculo. quid 
ergo dicimus? si virgines de deo cogitant et iunctae viris de 
mundo, quae spes relinquitur nubentibus apud deum? si enim 
ita est, dubium est de salute eorum. 2. nam videmus virgines 
de saeculo cogitare et matrimonio iunctos dominicis studere 
operibus. his virginibus non inputabitur sanctimonium a deo 
et his matrimoniis erit merces apud deum, quia cum obligati 
essent terrenis et carnis nexibus, operam dederunt, ut in 
futurum aliquid inmortalis praemii mererentur. illis autem non 
solum non inputabitur virginitas, sed et poenae subicientur, 
qui sub tegmine melioris spei vitam et conversationem suam 
mundiali cura et sollicitudine occupantes pigros se ad dei 
opera agenda fecerunt, sicut dicit Hieremias profeta: male- 
dictus qui opera dei agit neglegenter. 3. hi sunt, de 
quibus in alia epistola dicit: habentes quidem speciem 
pietatis, virtutem autem eius abnegantes. aposto- 
lus autem his loquitur, qui mera devotione obsequi desiderant 
caelestibus praeceptis, ostendens et docens quo conpendio 
citius itur ad deum, quia qui propter deum promerendum 
virgo manere vult sciens quale praemium possit accipere, qui 
a licito temperat, ut melior fiat, simul omnia impedimenta 
carnis spernit non nescius haec esse, quae gressum currentis 
velut oneribus conpedum detinent. 


13 Ier. 48, 10 15 II Tim. 3, 5 

4, 36. Si quis autem turpem se viderit supra 
virginem suam, si sit ultra pubertatem et sic 
oportet fieri, quod vult faciat, non peccat, si 
nubat. propter quod superius virginitatem tenendam et 
continentiam reddita ratione hortatus est ita, ut paene ad 
conparationem earum coniugia inutilia et abicienda videantur, 
nunc ne nuptias negare putaretur, non peccare virginem, si 
nubat, ostendit, sed rem maximi laboris adgreditur (adgredi) 
(et) quae apud deum praemium non habet (habeat), sicut non 
habet poenam. Christianos enim vult per omnia esse meliores. 
si ergo aliqua in desiderio nuptiarum est, iam matura (ad 
usum), melius esse, ut secundum concessam legem publice 
nubat, quam occulte istud (ista) turpiter agat et erubescatur 
in illa. 

4, 37. Qui autem statuit in corde suo jfirmus| 
non habens necessitatem, potestatem habet de sua 
voluntate et hoc decrevit in corde suo servare 
virginem suam, bene facit. hoc dicit, ut qui virginem 
habet, cui animus ad nuptias non est, servet illam nec illi 
ingerat fomitem nuptiarum, quam videt nubendi voluntatem 
non habere. beneficia enim si praestanda sunt, quanto magis 
minime auferenda! 

4.38. Itaque et qui nuptum dat virginem suam, 
bene facit. (bene facit, quia licet quod facit.) et qui non 

dat (nuptum), melius facit. melius facit, quia et apud 
deum illi meritum conlocat et a saeculi sollicitudine illam 
liberat. 

4, 39. Uxor vincta est lege, quamdiu vivit vir 
eius. 1. haec idcirco prosequitur, ut doceat quia mulier, 
etiamsi a viro fuerit eiecta, nubendi licentiam non habet. 

Si autem mortuus fuerit vir eius, liberata est. 
etiam haec ad supra dictas pertinent causas, ut ostendat 
quam beata sit virgo, cum nulli nisi soli deo subiecta sit. 
vincere enim videtur naturalem subiectionem, quando quod 
per naturam humiliatum est erigit. 

Cui vult nubat, tantum in domino. 2. id est, 
quem sibi aptum putaverit, illi nubat, quia invitae nuptiae 
solent malos proventus habere. tantum autem in domino. 
hoc est, ut jet; sine suspicione turpitudinis nubat et religionis 
suae viro nubat; hoc est in domino nubere. 

4. 40. Beatior autem erit, si sic permanserit 
secundum meum consilium. cum dicit nubat, ,ex) 
lege loquitur naturali, quamquam a deo primae nuptiae sint, 
secundae vero permissae sint. denique primae nuptiae sub 
benedictione dei celebrantur sublimiter, secundae autem et in 
praesenti carent gloria. concessae autem sunt propter in- 
continentiam et quia solent viduatum iuniores incurrere. ac 
per hoc concedit secundas. sed quia melius est, ut se contineat, 

ut dignior sit in futuro, consilium dat spiritali ratione prae- 
cipuum, ut se contineat. 

Puto autem et ego spiritum dei habeo. ut ratum 
et providum consilium suum ostendat, humilitate verbi hoc 
commendat alto sensu. 

8, 1. De his autem quae idolis immolantur 
scimus, quia omnes scientiam habemus. 1. nunc 
scientiam (de scientia) locuturus est, et quae sit scientia, non 
interim dicit, sed in subiectis ostendit dicens quia nihil est 
idolum. 

Scientia inflat. manifestum est habentem scientiam 
in eo ipso gloriari, si non foris, quia prudens est, vel apud se. 
genus enim hoc est scientiae, ut glorietur in sese: ideo inflat. 

Caritas vero aedificat. 2. itaque tunc scientia 
magna est et sibi utilis, si caritate humilietur, ut amplius 
crescat. temperatur enim a dilectione, ut non satis mera sit 
et inebriet scientem, ut se extollat. sicut enim vinum non 
temperatum admixtione aquae mentem alienat, ita et scientia 
superbum facit, nisi fuerit temperata. omnia enim sola 
insuavia sunt et nociva, quia nec panis solus bene editur nec 
reliqui cibi sine admixtione grati sunt, sed nocivi. ideo 
caritas aedificat. ipsa caritas licet uno vocabulo appel- 
letur, multis tamen consistit; sine patientia enim non potest 

neque sine humilitate neque sine cordis simplicitate. 3. hi 
ergo inflati erant per scientiam, quia nihil est idolum, 
qui contra salutem fratrum inperitorum carnes sacrificatorum 
edebant scientes licere carnem edere, et quia nihil est 
idolum, ideo non contaminari edentem. hi scandalo fratri- 
bus erant caritatem prae oculis non habentes, quia plus erat 
carnem contemnere quam fratri scandalum facere. scientia 
enim illorum destruebat animos inperitorum fratrum, pu- 
tantium esse ilic apud idolum aliquam gratiam, quando 
peritiores fratres interesse illic et non horrere videbant. ideo 
ait: caritas aedificat, ut saluti fratrum studentes scientiae 
illic legibus non uterentur, ne illis scandalum facerent. 

8, 2. Sed (quod) si quis existimat se scire, 
nondum cognovit quemadmodum oporteat scire. 
eos ipsos qui in scientia gloriantur, ostendit non ita cognovisse, 
sicut cognoscendum est. dum enim caritatem, quae mater 
omnium bonorum est, non sectantur, non sciunt sicut oportet. 
ut ergo scientia fructum habere possit, caritati se debet 
subicere. 

8,3. Si vero quis diligit deum, hic cognitus est 
ab eo. hic diligit deum, qui caritatis causa scientiam mitigat, 
ut prosit fratri, pro quo Christus mortuus est. 

8, 4. De cibis igitur quae idolis immolantur 

(simulacris immolatorum). nunc causam ipsam per- 
tractat, ut ostendat per rationem scientiam non solum 
non proficere caritate contempta, sed et obesse. 

Scimus (enim) quia nihil est simulacrum et 
quia nemo deus nisi unus. verum est; apud Christianos 
enim unus est deus. 

8, 5. Licet sint qui dicantur dii et domini sive 
in eaelo sive in terra. a paganis enim et sol et luna et 
cetera sidera dii caelestes dicuntur; et in terra Apollinem, 
Scolapium, Herculem, Minervam deos dicunt et dominos. 

8, 6. Nobis tàmen unus deus pater, ex quo omnia, 
et nos in illo. 1. omnia enim ex illo quaeque sunt, ubi- 
cumque sunt; nos autem cum dicit in illo, discrevit nos a 
ceteris, quae cum ex illo sint, non tamen sunt in illo, dum 
adhuc non credunt. 

Et unus dominus Iesus, per quem omnia, et 
nos per ipsum. omnia enim ex patre ,quidem), sed per 
filium creata sunt. 2. sed cum dicit: et nos per ipsum, 
reformatos nos per ipsum, per quem creati fueramus, significat 
in dei cognitione, quia facti per ipsum cum ceteris post stupo- 
rem mentis et ignorantiae nos per ipsum agnovimus mysterium 
unius dei. unum ergo deum patrem dixit et unum dominum 
Iesum filium eius, ut quia deus non potest non esse dominus, 


1 ipsam om. N 3 nonom. ET contenta E et om. IITETG*A 
4 simus A! enim J7ETCP simulacrum] idolum (Vulg.) IETA, add. in 
hoc mundo A et] sed E! 5 quia nemo] quod nullus (Vulg.) IIETG?* 
verum est om. ITE T A 6 deus est KV E 7 licet] nam etsi (Vulg.) A 
dicuntur A et domini om. A 8 terra] add. sicut sunt dii multi et domini 
multi A 9 sydera cetera TWG, sidera om. IIE caelestis TIE etom.TWG 
appollini 7! 10 sculapium P, scolapi E! minerbam WG 11 tamen] 
autem A 12in ipsum A sunt et K 128q. ubicumque sunt om. C!D 
13 nos pr.] et nosITHTA (recte?) describit WG! nos alt. om. E 14 cum] 
enim EZ 16 iesus christus (Vulg.) VA 17 et 18 per ipsum nos G! 
17 enim] autem A quidem I7EG*A 19 reformatos — ipsum] post fuera- 
mus L, om. WG reformari A 20 cognitionem DA _ post] per CWGP 
23 iesum christum VA ut quia] nusquam A non pr. om. A esse non L 


10 


15 


10 


15 


94 Ad Corinthios prima 8, 5, 2; 8, 7; 8, 8; 8, 9 


similiter et dominus intellegatur esse et deus, unum esse deum 
et dominum demonstraret modum unius principii conservando. 

8, 7. Sed non in omnibus est scientia. id est non 
omnes norunt credentes mysterium dei unius. ideo quidam 
putant ex his qui credunt aliquid numinis in simulacris. ali- 
qui autem adhuc conscientia simulacri quasi 
simulaero immolatum manducant. de plebe enim 
aliqui cum veneratione adhuc simulacri manducabant de 
sacrificatis, quasi aliqua esset illic divinitas. 

Et conscientia illorum, cum adhuc; sit in- 
firma, coinquinatur. maculatur conscientia, si infirma 
est contra (circa) deum (unum). 

8, 8. Esca autem nos non commendat deo. 
verum est quia non ideo deo placebimus, si omnia ederimus, aut 
offendimus, si aliqua contempserimus. Neque enim si 
ederimus, abundabimus, neque si non ederimus, 
deerit nobis. contempta enim sacrificiorum esca non utique 
deerit quod edatur; si autem sumpta fuerit, non abundabit, 
{ita} ut nihil requiratur, ac per hoc abicienda, quia neque sine 
illa non vivitur et scandalum fratribus est. 

8, 9. Videte tamen ne forte licentia vestra 
offensio fiat infirmis. hoc est, ne quia licere vobis edere 
carnem de sacrificio dicitis, per id quod nihil esse idolum 

scitis, offensionem generetis fratribus, qui nesciunt adhuc 
quia nihil est idolum. 

8, 10. Si enim quis viderit eum, qui habet 
scientiam, in idolio recumbentem, nonne con- 
scientia eius, cum sit infirma, aedificabitur ad 
manducandum de simulacris? hoc ideo dixit, quia 
videns quis fratrem peritum in idolio invitatum recumbentem 
edere carnes sacrificiorum, putat esse illic aliquid gratiae, et 
incipiet et ipse edere carnes sacrificiorum, non illa conscientia, 
qua ille peritiae causa sciens nihil esse idolum, sed esse putat 
ilie numen, quando fratrem peritum videt illic edere nec 
horrere. 

8, 11. Et peribit qui infirmus est in tua scientia 
frater, pro quo Christus mortuus est. peribit infirmus, 
si edat contra unius dei fidem de sacrificatis. quod quidem 
quasi irascentis verba sunt et ostendentis, quid mali possit 
parere scientia, si non fuerit temperata (a) caritate. in tua 
scientia. id est tua peritia illum occidit, quando a te fieri 
videt quod ille aliter intellegit, et tu eris occasio mortis fratri, 
quem Christus ut redimeret, crucifigi se permisit. ac per hoc 
aliquando ab scientia dissimulandum docet caritatis causa, 
quia sine dubio plus est salus fratris quam cibus, quia licet 
quidem, sed non expedit. hoc erit cognovisse sicut oportet 
Scire. 

8, 12. Sic autem peccantes in fratres, percutien- 
tes conscientiam illorum infirmam, in Christo 

peccatis. quando enim caritatis non aemuli sunt, qua 
Christus nos liberavit, peccant in Christo, non in Christum, 
quia in Christum peccare negare Christum est, in Christo 
autem in haec quae sunt Christi. sicut et hic, qui sub lege est, 
in lege dicitur peccare, ita et hi, qui sub Christo sunt, in 
Christo peccare dicuntur. 

8, 13. Propter quod si esca scandalizat fratrem, 
non edam carnem in aeternum, ne fratrem scanda- 
lizem. in tantum caritati studendum docet, ut licita pro 
inlicitis habeantur, ne obsint fratri. quantum enim mali est 
per inlicita non delinquere et per ea quae concessa sunt 
offendere, ut lex servetur in inlicitis, et in licitis non custo- 
diatur, dum inconsiderate eduntur. lex enim sic permisit 
quae concessit, ut modus tamen sit, quem custodiant. uxorem 
certe licet habere; sed si fornicata fuerit, abicienda est. ita et 
carnem licet edere, sed si idolis oblata fuerit, respuenda est. 

9, 1. Non sum apostolus? non sum liber? nonne 
lesum dominum nostrum vidi? cum negare videtur, 
confirmat; iratus enim loquitur. apostolum enim se probat, 
quia missus est ad gentes dicente domino ad eum: ,vade), 
ego longe ad gentes mittam te. liberum autem se 
ostendit, quia nullius aliquid concupivit neque in adulatione 

docuit. Iesum autem dominum nostrum vidit, dum oraret in 
templo Hierosolymis. 

Nonne opus meum vos estis in domino? ideo 
opus eius sunt, quia ipse illos plantavit in domino annum et 
sex menses evangelizans eis verbum dei (domini). 

9, 2. Si aliis non sum apostolus, verumtamen 
vobis sum, quia a Iudaeis credentibus et nihilominus legem 
observantibus (servantibus) apostolus esse negabatur, iam 
enim circumcidi non debere docebat neque sabbatum custo- 
diri. ceteris autem apostolis propter scandalum ab hac re 
dissimulantibus hic aliter videbatur docere. ideo apostolus 
ab his negabatur; his enim erat apostolus, quia viderant in eo 
virtutis insignia. 

Nam signaculum apostolatus mei vos estis in 
domino. hoc enim praedicante conversi sunt ab idolis ad 
fidem dei unius. 

9, 3. Mea defensio ad eos, qui me interrogant, 
haec est. nunc incipit agere causam, quam superius prae- 
misit dicens: omnia mihi licent, sed ego sub nullius 
redigar potestatem. esca ventri et venter es- 
cis. sic ergo incipit causam hanc, ut dicat: mea de- 
fensio apud eos, qui me interrogant, haec est, 
et quae sit defensio eius, subiecit (subicit) (dicens): 

9,4. Numquid non habemus potestatem mandu- 

candi et bibendi? hoc est quod dixerat: omnia mihi 
licent. ius 
9, 5. Numquid non habemus potestatem mulie- 
res circumducendi sicut et ceteri apostoli et 
fratres domini et Cephas? ideo addidit et Cephas, 
quia cum primus esset inter apostolos, non refutabat sumptus 
oblatos. Cephas ipse est {Simon} Petrus. mulieres enim 
desiderio doctrinae dominicae et cupidae virtutum sequeban- 
tur apostolos et ministrabant (ministrantes) eis et sumptus et 
servitia, sicut et salvatorem secutae sunt ministrantes ei de 
facultatibus suis. | 

9, 6. Aut solus ego et Barnabas non habemus 
potestatem hoc operandi? hoc est habemus potestatem 
operandi, sed nolumus. pro ‘accipiendi’ tamen operandi 
ait, ut honestius loqueretur. et ut hoc firmet, exempla 
subiecit (subicit) dicens: z 

9, 7. Quis militat suis stipendiis umquam? quis 
plantat vineam et de fructu eius non edet? quis 
pascit gregem ovium et de lacte earum non per- 
cipit? 8. numquid secundum hominem (haec) dico 
(loquor)? id est numquid humanam sententiam sequor? 
an et lex haec (eadem) dicit? concordare docuit supra 

dicta testimonia documentis divinis, ut ostendat non sine 
eausa utique nolle se ab illis sumptus accipere, quando tot 
exemplis ostendit et dandum et accipiendum esse. 

9, 9. In lege enim scriptum est: non alligabis 
os bovi trituranti. numquid de bubus cura est deo? 
interim paucis hoc absolvamus. in Iona enim profeta serip- 
tum est: non parcam civitati, in qua inhabitant 
plus quam centum viginti milia hominum et 
pecora multa? et psalmigrafus: homines, inquit, et 
iumenta salvabis (domine; quomodo ergo deus non 
curat de bubus et pecoribus? {sed} non curat (de bubus et 
pecoribus) propter haec ipsa, sed propter nos, quorum causa 
sunt facta. ideo de nobis curat, non de illis. 

9, 10. An (aut) potius, inquit, propter nos dicit? 
propter nos enim scriptum est. per figuram enim 
omnia dicta ad nos transeunt. quoniam qui in spe arat 
et triturat, debet spei suae fructum percipere. 
verum est quia hac spe laboratur, ut fructus capiantur. 

9, 11. Si nos vobis spiritalia seminavimus, 
magnum est, si (nos) vestra carnalia metamus? non 
dicit magnum neque par esse, si evangelizantes regnum dei et 

caelesti cibo ecclesiam saginantes alimenta corporis sumerent, 
ut tradentes aeterna consequerentur temporalia. 

9, 12. Si alii potestate vestra utuntur, non 
(nonne) magis nos? 1. si enim hi qui per evangelium 
patres vestri non sunt nec eundem affectum habentes (habent) 
erga vos, facultatem habent accipiendi, quanto magis nos! 
et subauditur: vestri apostoli, quia et Barnabas apostolus 
erat. 

Sed non sumus usi hac potestate, sed omnia 
toleramus, ne quod inpedimentum demus evangelio 
Christi. 2. diu occultatum prodidit sensum; ostendit enim 
sumptus ideo se nolle, cum liceret accipere, ne vigor evange- 
licae auctoritatis torpesceret. pseudoapostoli enim peccanti- 
bus blandiebantur volentes accipere, ita ut non sibi viderentur 
peccare illis subiecti. et (sed) quoniam haec res contra 
evangelicam erat disciplinam, hic non vult accipere, ut libere 
arguat, ne in illorum numero inveniatur. ut enim regulae 
Christianae vis maneat, licita inlicita facit (fecit), quia {illi} 
per licentiam offendebant. 

9, 13. Nescitis quoniam qui in sacrariis operan- 
tur, de sacrario vivunt? et qui altario deserviunt, 

de altario participantur? in sacrariis legem gentilium 
significat, in altario vero ludaeorum. sic enim decrevit 
dominus per Moysen, ut de his quae oblata sunt (erant) 
partem sumerent sacerdotes. 

9, 14. Ita et dominus Iesus ordinavit eis (eos), 
qui evangelium adnuntiant, de evangelio vivere. 
non ergo deus per Moysen gentilium formam secutus est, sed 
ipsa naturalis ratio hoc habet, ut quis inde vivat, ubi laborat. 
hanc ergo rationem ipsi naturae et conversationi humanae 
decrevit. haec tamen ad cumulum adhuc addens gravat 
eausam, ut non leve faciat neque otiosum, quod tantis 
testimoniis conmendat. et non tamen sibi proficere vult, 
ne libertatem arguendi humiliet. 

9,15. Ego autem nullo horum usus sum. post- 
quam multis modis ostendit licere accipere, sibi tamen non 
opus esse; obest enim accipere a peccantibus, sicut supra 
memoravi. 

Non autem scripsi haec, ut ita fiat in me. 
bonum est mihi magis mori. gloriam meam nemo 
evacuabit. gloriam suam dicit in eo, si evangelii severitas 
maneat, et mori magis elegit, quam evangelii iura violare, 
sciens hoc magis sibi proficere ad futuram salutem. debitum 


58q. cf. Matth. 10, 9sq. 

enim obsequium abnuit ab his sibi inpendi, ne per hoc ac- 
cipiant fiduciam delinquendi. 

9, 16. Nam si evangelizem, non est mihi glori- 
atio; necessitas enim mihi incumbit. sicut dicit 
dominus: cum feceritis, quae dico vobis, dicite: 
servi inutiles sumus; quae debuimus facere, feci- 
mus. vae enim est (erit), inquit, mihi si non evangeli- 
zavero (si non praedicavero evangelium). missus 
enim servus à domino facit etiam invitus, quod sibi prae- 
ceptum est; si quo minus, adstringatur plagis necesse est. 
denique Moyses invitus missus est ad Faraonem et Ionas 
coactus est praedicare Ninevitis. 

9, 17. Nam si volens hoc ago, mercedem habeo. 
manifestum est quia nemo accipit remunerationem eius rei, 
quam invitus agit; si enim voluntarius, dignus mercede est, 
quia consentit domino, et quod voluntate fit, melius fit. 

Si autem invitus, dispensatio mihi credita 
est. nec hoc obscurum est quia, qui indevotus aliquid facit, 
non voluntate facit, sed necessitate; quia enim potestatis 
suae non est, facit invitus quod sibi praeceptum est. 

9, 18. Quae ergo erit mea merces? ut evangelium 
adnuntians sine sumptu efficiam evangelium, ut 
non abutar potestate mea in evangelio. repressa 


5 Luc. 17, 10 11 cf. Exod. 4, 13 118sq. cf. Ion. 1, 28q.; 
Quaest. 109, 7, p. 260, 19sqq. 


1 abnuet C 3 nam si] si enim A euangelizauero (Vulg.) ITEP 
3sq. gloria (Vulg.) THA . 4enimom.LA 48q. dominusdicitG 5 per- 
feceritis. 4 — 6debemus A facerenon A  7est II ET est enim mihi inquit Æ 
inquit om. A mihi erit A 78q. si non evangelizavero IIE A 8 missus 
sum HET 9facitenim Z etiam] add. seruus JIE T 10 abstringitur E 
13 nam et NKG 14 nemo] nimio N, animo V accepit N1V 15 agit] 
ait A?  uoluntarius est WG est om. D 19sq. sed —facit om. T po- 
testatis] uoluntatis L 21 ergo — mea] igitur est mihi A merces mea JIE 
mercis WG! 22 adnuntians] praedicans (Vulg.) II E, euangelizans A 
23 potestatem meam P 


Ad Corinthios prima 9, 18; 9, 19; 9, 20 103 


verborum iactantia gloriatur et vult intellegi, quanta dignus 
mercede est (sit), quia potestate sua non utitur in evangelio, 
dum respuit oblatos sumptus, ne vim praedicationis humiliet. 
hoc est licere, sed non expedire propter salutem fratrum, ut 
corrigantur. forma ergo vult esse ceteris, ut ubi vident non 
expedire, etiam licitis non utantur; si quo minus, de licito 
fient rei, quod sic sumunt, ut ad detrimentum proficiat. 

9, 19. Nam cum liber sim ex omnibus, omnium 
me servum feci, ut plures lucrifaciam. liber ex omni- 
bus est, cum nulli in adulatione tradidit evangelium neque 
cuiusquam praeter salutem aliquid concupivit neque ad 
delicias habendas ab aliquo sumptus largiores mercedem 
(mercede) hypocrisis accepit. servum autem sic se omnium 
factum dicit, dum se per humilitatem similem omnium mente 
inbecilium exhibuit, ut eos per patientiam firmaret ad 
salutem futuram confovens animos illorum, qui aut pec- 
cabant aut res divinas tardius sequebantur, ut non aspere 
ferrent reprehendi se. 

9, 20. Et factus sum Iudaeis tamquam Iudaeus, 
ut Iudaeos lucrifacerem. non quasi videtur simulasse, 
ut omnibus fieret omnia, quod solent adulatores facere? sed 
non ita est. vir enim divinus et medicus spiritalis, sciens 
omnium causas et vulnera, magna industria confovet illos et 
conpatitur. cum omnibus enim hominibus quaedam habemus 
communia. factus est ergo ludaeis quasi Iudaeus, quia 
propter scandalum illorum circumcidit Timotheum et purifi- 


258sq. cf. Act. 16, 3 268q. cf. Act. 21, 26 

catus ascendit templum, ne occasionem per eum acciperent 
blasfemandi. rem ergo fecit, quae iam cessare deberet, sed 
fecit secundum legem. nam et consensit illis legem esse a deo 
et profetas et exinde illis ostendit Christum hunc esse, qui 
promissus est, ut adsensus eius haberet effectum. 

9,21. His qui sub lege sunt, quasi sub lege 
essem — cum ipse non sim sub lege —, ut eos qui 
sub lege sunt lucrifacerem. 1. hi qui sub lege sunt, 
Samaritani noscuntur; legem enim solam accipiunt, id est 
quinque libros Moysi. sunt tamen (autem) ex origine Persarum 
et Assyriorum, quos rex Assyriorum sublatis filiis Istrahel in 
captivitatem posuit ad incolenda loca Samariae. ideo et 
ignem colunt more Persarum. his ergo apostolus, dum non 
negabat legem esse a deo, fiebat quasi sub lege. sed ex ea 
ills miti verbo Christum intellegendum tradebat, sicut et 
Samaritana illa, quae dixit ad dominum: scio quia Mes- 
sias venit docta per legem. 

His qui sine lege sunt, quasi sine lege essem, 
cum sine lege non essem dei, sed in lege essem 
Christi. 2. hocdicit, quicumque (quia cum) in lege Christi est, in 
lege dei est, quia quod Christi est, dei est, et quod dei est, 
Christi est, sicut dicit: omnia mea tua sunt et tua mea. 


8sq. cf. Origenes (Cramer, Cat. 5, 178, 2); Quaest. 48 app., p. 444, 2 
10 — 13 cf. IV Reg. 17, 24 16 Ioh. 4, 25 22 Ioh. 17, 10 

Ut eos qui sine lege sunt lucrifacerem. 3. dum 
enim adsentit illis, id est gentibus (gentilibus), iuxta fysicam 
rationem mundum factum a deo et quae in eo sunt et animam 
esse inmortalem et ab ipso nos originem habere — ita enim in 
Actis apostolorum ait: et sicut quidam ex vobis dixe- 
runt: ipsius enim et genus sumus —, sic fiebat quasi 
sine lege, per quod subintroducebat illis Christum ipsum esse, 
quem deus ad iudicandum mundum praeelegit, et ipsum esse, 
per quem omnia fecit. 

9,22. Factus sum infirmis infirmus, ut infirmos 
lucrifaciam (lucrifacerem). infirmus factus est, dum 
propter fratres infirmos a licitis abstinet, ne illis scandalum 
generet. 

Omnibus factus sum omnia, ut omnes salvos 
facerem. hoc fuit vere prudentis et spiritalis, ut omnibus 
omnia factus propositum tamen religionis non excederet; 
quia ubi cessit, ad hoc cessit, ut proficeret, nec aliud fecit, 
quam lex mandavit. 

9, 23. Omnia autem facio propter evangelium, 
ut particeps eius efficiar. hoc est omnia supra dicta 
facio, ut voluntatis evangelicae particeps fiam, quam habet 
circa salutem humanam. | 

9, 24. Nescitis quoniam qui in stadio currunt, 
omnes quidem currunt, unus autem accipit pal- 


5 Act. 17, 28 


1 sine] sub JIL sunt] erant (Vulg.) A 2 gentibus IET WGA 
4 origine N 48q.aitantein JHA 5 actibus KPA 7 christo K 
esse] est K 8 mundum om. A mundum—9 fecit om. V praelegit N K C 
10 factus— infirmus] fui infirmis tamquam infirmus A infirmis quasi E 
11 lucrifaciam IE, lucrarer A 12 fratres om. A 14 sum om. L 
14 8q. facerem saluos P 15 faciam T! vere] uire D, uiriL prudens W GD, 
-dentes 4! 16 exciderit WP, -ret G! 17 proficeret et JETWGPD 
facit V 20 participes K, socius A efficiantur K 23 quoniam] quia A, 
quod (Vulg.) II, quo Et, om. T 24 sed unus (Vulg.) A accepitNT WG! 


10 


15 


10 


15 


25 


106 Ad Corinthios prima 9, 24; 9, 25; 9, 26; 9, 27 


mam? nunc aliud vult exponere. itaque hoc exemplo ostendit, 
quanta sit utilitas legis nostrae, in qua non uni, sed omnibus 
promissa est palma. 

Sic currite, ut conprehendatis. sollicite vult curri 
ad promissionem, quia magna est. 

9, 25. Omnis autem, qui in agone contendit, ab 
omnibus abstinet. ab his omnibus, quae vitanda eadem 
tradidit (tradit) disciplina, cum sciant unum coronandum. 
quanto magis observandum nobis est, quia omnibus promissa 
est salus! | 

Et illi quidem, ut corruptibilem coronam 
accipiant, nos autem incorruptibilem. et in hoc 
multum dispar donum est, ac per hoc diligentiores nos esse 
debere, quibus non terrenis et marcescentibus floribus, sed 
aeternis conserta gemmis in modum regalis diadematis 
spiritalis corona servatur. 

9, 26. Ego igitur sic curro, non quasi in incer- 
tum. magna spe currere se profitetur certum habens quid 
sit promissum. 

Sic pugno, non quasi aerem caedens. hoc est 
non verbis magis, sed rebus contendo. 

9, 27. Sed castigo corpus meum et servituti 
subicio. castigare corpus est ieiuniis illum agere et illa ei 
dare, quae ad vitam proficiant, non ad luxum. servituti vero 
subicitur, dum non suam perficit, sed spiritus voluntatem. 

Ne forte aliis praedicans ipse reprobus in- 

veniar. ideo se refrenare corpus suum ostendit, ut remu- 
neratione, quam aliis praedicat, etiam ipse dignus habeatur, 
ne aliis curatis ipse remaneret in vulnere. ratam ergo spem 
praedicationis suae adfirmat, quando gestis id se prosequi 
quod docet ostendit, quia qui aliter agit quam praedicat 
suspectos facit audientes {ut de promissis dubitent}. suo 
itaque exemplo non magis verbis quam operibus exercendum 
hortatur. 

. 10, 1. Nolo enim vos ignorare, fratres, quia 
patres nostri omnes sub nube fuerunt et omnes per 
mare transierunt 2. et omnes in Moysen baptizati 
sunt in nube et in mari. Iudaeorum exemplo, qui 
neglegentia sua offenderunt, sollicitos nos vult esse. ideoque 
sub nube dicit illos fuisse, quia omnia quae gesta sunt in 
figura nostri facta sunt, ut veritatis nostrae illi habu- 
erint imaginem. contecti enim nube et ab adversariis suis 
tuti praestiti, dum a morte liberati sunt, baptizati dicuntur. 
illis enim, id est Aegyptiis, in mari mortuis, dum hi duce 
Moyse feliciter transeunt, erepti sunt morte, quod praestat 
baptismum. non enim (illis) praeterita mala inputata sunt, 
sed per mare et per nubem purificati praeparati sunt ad ac- 
eipiendam legem et formam futuri sacramenti nostri. 

- 10, 3. Et omnes eandem escam spiritalem 


10 cf. Exod. 13, 21; Num. 9, 21 10sq. cf. Exod. 14, 22 14 I Cor. 
10, 6 

ederunt. 4. et omnes eundem potum spiritalem 
biberunt; bibebant enim de sequenti spiritali 
petra. petra autem erat Christus. manna et aqua, 
quae fluxit de petra, haec dicit spiritalia, quia non mundi 
lege parata sunt, sed dei virtute sine elementorum conmix- 
tione ad tempus creata habentia in se figuram futuri mysterii, 
quod nunc nos sumimus in conmemorationem Christi domini. 
ideo et ,panis angelorum' dictus est, quia virtute qua angeli 
subsistunt creatus est hoc significans, quia de caelis venturus 
erat, qui spiritaliter pasceret. unde et manna primum domi- 
nico die venit de caelo ad saturitatem populi; sequens autem 
(tamen) petra dicta est, quae intellegitur esse Christus. ubi 
enim defiebat (deficiebat) humanum eis suffragium, aderat 
Christus. ideoque (ideo) sequebatur, ut ubi defecisset, ille 
subveniret. nec enim petra aquam dedit, sed Christus. 
10, 5. Sed non in pluribus eorum bene sensit 
deus. ideo hoc dixit, quoniam (quia) acceptum beneficium 
non intellexerunt. 
Prostrati enim sunt in deserto. dignum est, ut 
qui magna consecutus in parvis diffidens est, non solum haec 
non adipiscatur, verum etiam amittat et illa. quoniam ergo 
superius hortatus est ad meliora se etiam id laborare (ela- 
borare), ut ad promissionem dignus occurrat, nunc ut istud 


3sq. cf. Exod. 16,15;17,6 7 cf. I Cor. 11, 25; Pe. 77, 25. 13sq. cf. 
Exod. 16, 15 19 cf. Num. 26, 65 

exempli terrore constringat ac suadeat, ludaeos tunc simili 
modo dicit donum dei et gratiam sortitos sicut et nos. et 
quia indiligentes et dubitantes de dei promissione fuerunt, 
prostratos esse in deserto, ut ideo semetipsum adfligere se 
ostenderet, ne in illorum numero inveniretur. proinde ela- 
borandum, ut sui imitatores existerent. 

10, 6. Haec autem in figura nostri facta sunt, 
ut non simus desiderantes mala, sicut et illi de- 
sideraverunt. hic sensus est et ratio (et ratio est), quam 
supra memoravi. 

10,7. Neque simulacris servientes sicut qui- 
dam illorum. nunc hos tangit, qui in idolio recumbentes 
putabant non esse peccatum. 

Sicut scriptum est: sedit populus manducare 
et bibere et surrexerunt ludere, ante idolum utique, 
ut non se crederent inmunes a crimine, qui in idolio epula- 
bantur. nam Moysi in monte posito apud deum simulacro 
vituli facto post oblationem dedicationis causa sedit po- 
pulus manducare et bibere et surrexerunt ludere. 
haec luxoria est, qua semper oblectati in dei rebus infideles 
inventi sunt. ideoque instruit, ne in hanc diffidentiam per 
adsensum luxoriae idolii incidamus. 


148q. Exod. 32, 6 

10,8. Neque fornicemur, sicut quidam illorum 
fornicati sunt, et ceciderunt una die viginti tria 
milia hominum. hoc illis retributum est, quando cum 
Madianitis mulieribus se conmacularunt. ira enim dei extitit 
contra illos, quae aemulatione Finees sacerdotis habentis 
zelum dei sopita est, ne plures morerentur. A 

10, 9. Neque temptemus Christum, dat qui- 
dam temptaverunt, et a serpentibus perierunt. 
detrahentes de deo Christum temptasse dicuntur, quia Chris- 
tus erat, qui ad Moysen loquebatur. denique ne nos in eadem 
causa inveniamur, conmonet, ne diabolo tradamur, cuius ser- 
pentes habent figuram. | 

10, 10. Neque murmuraveritis, sicut quidam 
ex ipsis murmuraverunt. 1. murmurare est falso ad in- 
vicem de praepositis et rectoribus queri, quantum ad mentem 
loci pertinet, quia solet murmur fieri et iusta ex causa. 

Et perierunt ab exterminatore. hoc est in locum 
Iudae concesserunt anticipantes illum, quia tradens Christum 
exterminatus est de numero apostolorum a iudice deo. 2. per 
haec exempla ad correctiorem nos vitam provocat, ut monitis 
eius aut praemium, si oboedientes fuerimus, aut propensiorem 
poenam mereamur inoboedientes. non est enim ambiguum 
illos peccantes plus subiciendos tormentis, quibus peccantium 
poenae ad hoc relatae sunt, ne peccarent. 


28q. cf. Num. 25,9 8 cf. Num. 21,6 13sq. cf. Num. 14, 2; 11,1 
17 cf. Num. 14, 368q. 19 cf. Act. 1, 25 

10, 11. Haec omnia autem in figura continge- 
bant illis; scripta sunt autem ad correptionem 
nostram, in quos fines saeculorum devenerunt. 
fines saeculorum nos sumus, quia tunc haec ideo facta nos- 
cuntur circa retributionem illorum, ut nobis essent exemplo, 
qui postremo saeculo futuri eramus in fide Christi. pro utili- 
tate enim nostra gesta sunt, ut si terrore horum in dei timore 
manserimus, gloriam illis promissam accipiamus; si quo 
minus, geminabitur nobis poena illorum, quia maior notitia 
legis plus facit reum. 

10, 12. Propterea et qui se putat stare, videat 
ne cadat. hoc ad eos loquitur, qui praesumentes de scientia, 
qua licitum est omnia edere, infirmis fratribus scandalo erant, 
et putantes se aliquid profecisse doctrina pseudoapostolorum 
deterioraverant, et iudicabant apostolum, cum ipsi essent rei. 
superbiam ergo amputat, ne per hanc temptentur, sicut Iudaei 
temptati sunt et perierunt. 

10, 13. Temptatio vos non adprehendat nisi 
humana. 1. ac per hoc detrahentes apostolo dominum temp- 
tare videntur, quia et tunc, cum Moysi detraherent et dubi- 
tarent de eo, deum temptasse dicuntur. omne enim quod 
probatum non habetur, temptatur. ideo ut haec temptatio 


18 cf. Quaest. 99, 1, p. 190, 18qq. 21 cf. Num. 14, 22 21 sq. cf. 
Quaest. 99, 1, p. 190, 11 

convellatur, admonet cum terrore, ut autem humana illos 
temptatio (temptatio illos) adprehendat, hortatur. humana 
enim temptatio est propter spem dei diffidere de homine, 
quia vana spes in homine, ut in necessitate aut pressura non 
desperet de deo humanum auxilium requirendo sicut et Iudaei, 
qui dubitantes de deo idolorum adminiculum exorabant. hoc 
est hominum (humanum) auxilium, quia dii paganorum terra 
sunt et culturam illorum humanus error invenit. propter 
Christum ergo pati humana temptatio est, per quam profi- 
citur apud deum. 

Fidelis autem deus, qui non patietur vos temp- 
tari super quam potestis; sed faciet cum temp- 
tatione etiam proventum, ut possitis tolerare. 
2. ideo fidelem dicit deum, qui non patietur vos temp- 
tari super id quod potestis, quia daturum se promisit 
deus diligentibus se regna caelestia; et det necesse est, quia 
fidelis est. propterea ergo tribulantibus pro se aderit nec 
patietur tantum inrogari, quod tolerari non possit, sed faciet, 
ut aut cito cesset temptatio, aut si prolixa fuerit, det tolerandi 
virtutem ; alioquin non dabit quod promisit, si vincitur (quia 
vincetur) qui patitur. homo est enim infirmitati subiectus, 
et non erit qui accipiat. 3. sed quia fidelis est deus qui pro- 
misit, subvenit, ut impleat quod promisit. denique breviatos 


18q. cf. Quaest. 99, 1, p. 190, 8 6cf. Exod. 32,1 238sq. cf. Matth. 24, 22 

dies dicit dominus, ut salventur electi et possint consequi 
regnum dei. quomodo tamen a deo adiuvatur, si tantum per- 
mittitur (permittatur) temptari quantum potest? adiuvatur 
plane, dum non plus permittitur ei imponi quam scitur ferre 
posse, ut quarto die pati non permittatur, quod scitur ultra 
non posse quam triduo tolerare. 

10, 14. Quapropter, carissimi, fugite ab ido- 
lorum cultura. hortatur etiam nunc, ut abstineant se ab 
omni societate idolatriae, ut non solum pes, sed et animus 
inde tollatur, ne per hoc nascatur in deum temptatio. nemo 
enim adsiduus in idolio nihil sperat de eo. hinc enim sperare 
dubitare de deo est, sicut {et} Saul relicto deo, qui ei fuerat 
delicti causa iratus, ad idolatriam se contulit aliquid sperans 
de ea. eui quidem et in praesenti obfuit et in futurum gehen- 
nam ultricem providit. 

10,15. Quasi prudentes vos iudicate quod dico. 
exempla subicit, ut facilius suadeat, quia cui verba satis non 
faciunt, solet exemplis suaderi (solent exempla suadere). 

10, 16. Calicem benedietionis quem benedixi- 
mus nonne communicatio sanguinis domini est? 
panem quem frangimus nonne communicatio cor- 


12sqq. cf. I Reg. 28, "7 sqq. 

poris domini est? 17. quia unus panis, unum oor- 
pus multi sumus; omnes enim de uno pane et. de 
uno calice participamus. quoniam unum sumus, alter 
alterius membra, unum nos sentire debere dicit, ut: fides 
una unum habeat sensum et opus. pua 
10,18. Videte Istrahel secundum carnem. hoc 
est discite homines videntes deum, quemadmodum se habeant 
carnalia, id est idolatria. 
Nonne qui edunt hostias, participes €— 
taris? sicut enim nos de uno pane et de uno calice percipien- 
tes (participes et) consortes sumus corporis domini, ita: ‘et 


qui edunt hostias participes sunt altaris erroris. doe 


10, 19. Quid ergo dico, quia simulacro immo- 
latum aliquid sit (est)? non quia idolum sit: (si- 
mulacrum est) aliquid? 20. sed quae sacrificant, 
daemoniis immolant (et non deoj. simulacrum vere 
nihil est, quia imago videtur rei mortuae. sed sub anne 
simulacrorum diabolus colitur. | 

Nolo vos participes fieri daemoniorum. osten- 
dit illis non hoe esse tantum quod videtur in idolio, : sed 
esse occultum iniquitatis mysterium, quod ut unius dei fidem 
corrumperet, satanas adinvenit. unde et Iohannes apostolus 
in epistola sua dicit: ad hoc venit filius dei, ut sol- 
veret opera diaboli. 


3 cf. Rom. 12, 5 23 I Ioh. 3, 8 

Non potestis calicem domini bibere et calicem 
daemoniorum; 10, 21. non potestis mensae domini 
communicare et mensae daemoniorum. sicut et do- 
minus ait: non potestis deo servire et mammonae, 
quia cum calicem daemoniorum bibit, calici domini insultat, 
et cum mensae daemoniorum communicat, mensae domini, 
id est altario domini (altari), obstrepit et domini corpus cruci- 
figit. ideiro enim Christus crucifixus est, ut dissolveret (quia 
dissolvit) opera diaboli. qui ergo facit opera diaboli, Christo 
repugnat. 

10, 22. Aut aemulamur dominum? numquid 
fortiores illo sumus? vix fit ut humilis zeletur po- 
tentem; scit enim non sibi competere, in quo illi potest 
invideri; sed aut aequali invidetur aut prope aequali. ideo 
apostolus non posse dixit homines aemulari dominum 
Iesum, praeterea qui (propterea quia) illum sciunt dominum 
{si quo minus, non videbitur eis dignus esse vocari dominus, 
quem zelantur ne dominus sit). zelo enim satanas idolatriam 
invenit, ut homines negando deum dominum idolis serviant 
quasi diis et dominis. 

Omnia licent, sed non omnia expediunt. om- 
nia dicit licere secundum legem naturae; omnia enim munda 
sunt. de escis enim agebatur et carne idolis immolata. nam 


4 Matth. 6, 24 

quae prohibita et interdicta sunt, quomodo dici possunt 
licere, cum hie etiam ipsa quae concessa sunt, significet ali- 
quando non expedire? (sicut dicit Petrus apostolus: si haec 
est causa viri cum uxore, non expedit nubere.) 

10,23. Omnia licent, sed non omnia aedificant. 
idem sensus est, quia licet omnia edere, sed quod idolis 
immolatur non aedificat, quia scandalum facit fratri, sicut 
supra dictum est. ideoque a licitis aliquando temperandum 
est, ut prosit. hinc est unde sumptus ab his, cum ei liceret, 
noluit accipere sciens non expedire. (hoc et de omni re sen- 
tiendum est, sicut dicit Petrus apostolus: si haec est causa 
viri cum muliere, non expedit nubere, 

10,24. Nemo quod suum est quaerat, sed quod 
alterius. verum est quod, dum unusquisque in idolio recum- 
bit, voluntati suae satisfacit, et fratri conscientia infirmo scan- 
dalum ponit; quapropter festinandum est pro caritate domini 
nostri Iesu Christi, ut et magis quae sunt saluti proximi neces- 
saria prohibeamus quam nostrae voluntati, sicut idem apostolus, 
vas electionis et medicus spiritalis, ait: non quaerens quod 
mihi utile est sed quod multis. 

10,25. Omne quod in macello venit edite, nihil 
interrogantes propter conscientiam; 26. domini 
est enim terra et plenitudo eius. ut omnia munda 
ostenderet, exemplo psalmi vigesimi tertii hoc roboravit, quia 
non potest inmundum esse quod domini est. et quoniam 
superius de escis sic; ait: omnia licent, statim subsecutus 


3, 11 Matth. 19, 10 19 I Cor. 10, 33 22 Ps. 23, 1 

est: omne quod in macello venit edite, nihil inter- 
rogantes propter eonscientiam. hoc autem ideo sub- 
iecit, ut libera sit conscientia. licet enim aliquid pollutum sit 
per accidentiam, id est oblationem idoli, cum hoc tamen 
nescit qui emit, nullum patitur scrupulum et apud deum in- 
munis est. 

10, 27. Si quis vocat vos ex infidelibus ad 
caenam et itis, omne quod adpositum vobis fuerit 
edite nihil disquirentes. hoc est simpliciter manducate 
(quod adponitur) non interrogantes unde sit. 

10,28. Si quis autem (si vero aliquis) dixerit: 
hoc immolatitium est, nolite manducare propter 
conscientiam. 29. conscientiam autem dico non 
tuam, sed alterius. 1. hoc perfectis loquitur, qui possunt 
contemnentes idolatriam, quia nihil est, manducare de sacri- 
ficio, certi quia quicquid (quod) sub dei creatoris nomine 
editur, non potest polluere. sed quia alius, qui idolis servit, 
gloriabitur te edente de sacrificatis, quasi venereris idola, ideo 
non debet edi. apud conscientiam enim ille laetabitur suam, 
quia videt te libenter adpetere quod idolis immolatum est. 

Ut quid enim libertas mea iudicatur ab infi- 
deli conscientia? 2. hoc dicit quia, cum ab idoli devotione 
conscientia sit libera, quid opus est, ut putetur quia venera- 
tionis causa edat idolis immolata? iudicatur enim non distare 

ab eo qui colit idola, quando non horret quod oblatum est 
simulacro. 

10,30. Si ego gratiae particeps sum, quid blas- 
femor pro quo ego gratias ago? id est, si ego gratiae 
dei communico, quia in ipsius nomine edo, quid opus est hoc 
arbitrari aliquem, quia ego idolo devotus sim (sum), dum non 
horreo quae oblata sunt idolo, hoc est blasfemor? et me ergo 
blasfemat et ille in idolo suo gaudet; dum me putat parti- 
cipem, habet occasionem permanendi in errore et fratribus 
malum datur exemplum. nam si praeceptum in lege est, ut 
luci et arae et tituli et ipsa idola confringantur, vide si non 
peccatum est non solum haec non facere, sed et interesse 


epulis huiusmodi. propterea de sacrificatis non expedit edere. 


15 


10,31. Sive igitur editis sive bibitis sive ali- 
quid facitis, omnia in gloria dei. per haec subiecta 
declaravit in idolio edere, quavis licet conscientia, inimicum 
esse deo; ad obprobrium enim unius dei haec diabolo dicantur. 
nam in gloria dei edere et bibere et aliquid facere hoc est, 
ut sub invocatione creatoris cum modestia convivium cele- 
bretur. in gloria autem dei aliquid fit, cum in actibus et con- 
versatione Christiani deus laudatur ,vel cum filiorum pro- 
creatio a deo speratur). 


10sq. cf. Deut. 7, 5 

::10, 32. Sine offensione estote Iudaeis et Grae- 

cis et ecclesiae dei. sic temperandam conversationem 
docet, ut nullus in ea scandalum patiatur. offensio ergo 
Iudaeis fit, cum idola, quae illi abominantur, Christianum, 
qui:se dicit legem et profetas accipere, vident non horrere; 
Graecis vero, id est gentilibus, haec est offensio, si in eo in 
quo sunt non solum non arguantur, sed et promptiores fiant, 
dum: non vitantur vota idolorum illorum; ecclesiae autem dei 
fit offendiculum, quando quosdam ex numero suo videt his, 
quae inimica deo sunt, adhaerere. 
«+ 10, 33. Sicut iet; ego omnibus per omnia pla- 
ceo, non quaerens quod mihi utile est, sed quod 
multis, ut salvi fiant. omnibus per omnia placere est 
sine:scandalo cuiusquam agere ad profectum utilitatis illorum, 
ut-et illis et huic sit utile. 

11, 1. Imitatores mei estote sicut et ego 
Christi. humanum est, quod dicit, ut imitatores eius simus, 
qui:à deo nobis magister indultus est. si enim hic dei imitator 
est; quare non nos hominis? quia sicut deus pater misit 
Christum magistrum et auctorem vitae, ita et Christus misit 
apostolos nobis magistros, ut eorum imitatores essemus, quia 
eius esse non possumus. ita enim ait dominus ad patrem: 
sicut me misisti in hunc mundum, ita et ego misi 
eos in hunc mundum. et quia digni et imitatores eius 


= = 20 cf. Act. 3, 15 23 Ioh. 17, 18 

fuerant futuri (erant) subiecit (subicit); et pro eis sanc- 
tifieo me ipsum. 

11,2. Laudo autem vos, fratres, quod omnia 
mea memoria retinetis, et quomodo ubique trado, 
traditiones meas tenetis. postquam mores et conver- 
sationem illorum arguit, nunc traditiones vult corrigere. ideo 
non hoc confirmat, sed succenset eis, quia, cum esset aposto- 
lus eorum, inmemores erant traditionum eius neque quod 
adhuc non didicerant ex aliarum ecclesiarum traditione se- 
quebantur. ac per hoc quasi noviter tradit illis dicens: 

11,3. Volo vos scire, quia omnis viri eaput 
Christus est. ad auctoritatem retulit, quia omnis; homo 
a deo quidem, sed per Christum. 

Caput autem mulieris vir. quia quamvis et mulier 
per Christum, de viro tamen facta est ac per hoc subicitur 
viro. 

Caput autem Christi deus. dignum est, ut filii 
caput pater dicatur quasi genitor eius. aliter tamen caput 
viri Christus est et aliter vir mulieris et aliter deus caput 
Christi est; deus autem ideo caput Christi est, quia de eo 
vel ab ipso genitus est; mulieris vero idcirco caput vir est, 
quia ex eius costa dei virtute formata est; Christus autem 


1 Ioh. 17,19 22 cf. Gen. 2, 21sq. 

ideo caput viri est, quia per ipsum, cum non esset, creatus 
est. una ergo dictio diversam habet intelligentiam, quia et 
personae discrepant et substantiae. 

11,4. Omnis vir orans aut profetans velato 
capite deturpat caput suum. orare dicit deprecari, 
profetare autem adventum fore domini voce symboli post 
orationem effari. 

11,5. Omnis autem mulier orans aut profetans 
non velato capite confundit caput suum; unum 
est enim atque id ipsum, ut decalvata. 6. si autem 
non velatur mulier, tondeatur; si autem turpe est 
mulieri tonderi aut decalvari, velet caput. 7. vir 
enim non debet velare caput, cum sit imago et 
gloria dei. 1. quamvis una substantia sit (et) vir et mulier, 
tamen, quia vir caput mulieris est (est mulieris), anteponen- 
dus traditur, ut per causam et rationem maior sit, non per 
substantiam. inferior ergo mulier viro est, portio enim eius 
est, quia origo mulieris vir est; ex eo enim est ae per hoc 
obnoxia videtur mulier viro, ut imperio eius subiecta sit. 
honorificentiam et dignitatem viri obstare dicit, ne velet 
caput; imago enim dei incongruum est ut celetur; abscondi 
enim non debet, dei enim gloria videtur in viro. 

Mulier autem gloria viri est. 2. multum distat 
inter gloriam dei et gloriam viri; vir enim ad imaginem dei 

factus est, non mulier. haec est autem imago dei in viro, 
quia unus deus unum fecit hominem, ut sicut ab uno deo 
sunt omnia, ita essent et ab uno homine omnes homines, ut 
unius dei invisibilis unus homo visibilis imaginem haberet 
in terris, ut unus deus in uno homine videretur auctoritatem 
unius principii conservare ad confusionem diaboli, qui sibi 
neglecto uno deo dominium et deitatem voluit usurpare. quod 
profeta Ezechiel significat et apostolus idem; ait enim: ita 
ut in templo dei sedeat ostendens se quasi sit 
deus. 

11, 8. Non est vir ex muliere, sed mulier ex 
viro; 9. etenim non est creatus vir propter mu- 
lierem, sed mulier propter virum. 10. propterea 
debet mulier potestatem habere super (supra) 
caput propter angelos. potestatem velamen signifi- 
cavit; angelos episcopos dicit, sicut docetur in Apocalypsi 
Iohannis. et quia utique homines sunt, quod non corriperent 
plebem arguuntur, et quod rectum in illis est laudatur. 
mulier ergo idcirco debet velare eaput, quia non est imago 
dei, sed ut ostendatur subiecta. et quia praevaricatio per 
illam inchoata est, hoc signum debet habere, ut in ecclesia 
propter reverentiam sacerdotalem (episcopalem) non habeat 
caput liberum, sed velamine tectum, nec habeat potestatem 

28Qq. cf. Quaest. 2, 3, p. 18, 22sq. 58Qq. cf. ibid. 21, p. 48, 3 8 cf. 
Ezech. 28, 6 8sqq. II Thess. 2, 4 16 cf. Apoc. 2, 1sqq. 

loquendi, quia sacerdos (episcopus) personam habet Christi. 
quasi ergo ante iudicem sic ante sacerdotem (episcopum), 
quia: vicarius domini est, propter reatus originem subiecta 
debet. videri. 

11, 11. Verumtamen neque mulier sine viro 
neque vir sine muliere in domino. ideo in domino, 
quia deus ex uno fecit ambos et unum. una enim caro et 
unum corpus sunt in domino, hoc est secundum dominum, 
qui creavit. denique qui non credunt mulierem de viro sump- 
tam, hi sine domino vel non secundum deum credunt homi- 
num originem. 

. 11,12. Nam sicut mulier de viro est, ita et 
vir. per mulierem. hoc firmavit quod dixi, quia ambo 
unum sunt in natura, quia origo mulieris vir est, sicut legitur 
in Genesi factus (factum) a domino creatore. 

.. Omnia autem ex deo. postquam gradatim exposuit 
singula, ut omnia deo subiceret unum servans principium, 
ait:;0omnia autem ex deo, ut neque mulier subiectionis 
suae: causa contristaretur neque vir quasi exaltatus super- 
biret. 

11,13. Vos ipsi iudicate: decet mulierem non 
velatam orare deum? hinc est unde superius illis per 
ironiam succenset dicens: laudo quia omnia mea me- 
moria retinetis, et quomodo ubique trado, tradi- 

tiones meas tenetis. cum enim haec esset traditionis 
ratio, ut velatae mulieres essent in ecclesia, illi contra reve- 
latas eas in ecclesia patiebantur. ideoque non iam auotori- 
tate traditionis, quam neglexerant, sed per ipsam naturam 
suadere illis nititur veritatem dicens: 

11,14. Nec ipsa natura docet vos, quia vir 
quidem, si comam habuerit, ignominia est illi? 
hoc secundum legem locutus est; prohibet enim virum esse 
comatum. 

11,15. Mulier autem si comam habuerit, gloria 
est illi; quoniam coma pro velamine data est. 
naturaliter hoc honestum et propemodum decretum vult esse, 
ut velata mulier satisfaciat et gratias agat deo. coma ergo 
indicium velaminis est, ut naturae et voluntas addatur. 
(denique nulla mulier revelata adit potestatem.) 

11,16. Si quis autem videtur contentiosus esse, 
nos talem consuetudinem non habemus neque ec- 
clesia dei. post rationem redditam, ut contentiosos vincat, 
auctoritatem interponit, quia neque Iudaismus hoc habuit, 
unde dicit: neque nos neque ecclesia dei, ut neque 
Moyses neque salvator sic tradiderit. 

11,17. Hoc autem praecipio non laudans, quod 
non in melius, sed in peius convenitis. quomodo 
particulatim conversationem eorum per correptionem emen- 

dat, ita et traditiones eorum, non laudans utique, sed vitu- 
perans eos. 

11,18. Primum enim. primum dicendo genus peccati 
ostendit, unde orti sunt errores quos reprehendit. ubi enim 
dissensio est, nihil rectum est. 

Convenientibus vobis in ecclesia audio dissen- 
siones esse et partim credo. 19. oportet enim et 
haereses esse, ut et qui probati sunt, manifesti 
fiant inter vos. sciendo nonnullos mente corruptos ver- 
sutia diaboli dicit: oportet haereses esse. non utique 
voluit nec optavit; sed quia sciit futurum, dixit sicut et do- 
minus: oportet, inquit, venire scandala. et: oportet 
filium hominis pati, praescius quia Iudas proditor erat 
futurus. ut probati autem cum dicit, manifesti fiant 
inter vos, illos significat, qui in traditione accepta durantes 
exemplum probationis erant evangelicae disciplinae ad con- 
demnationem ceterorum. hi sunt, quos in capite epistolae 
significat, eo quod dicerent: nos vero Christi, cum alii 
dieerent: ego Pauli, ego Apollo. 

11,20. Convenientibus vobis igitur in unum 
iam non est dominicam caenam manducare. 
21. unusquisque enim vestrum propriam caenam 
praesumit in manducando; et alius quidem esurit, 

alius ebrius est. 22. numquid domos non habetis 
ad edendum et bibendum? aut ecclesiam dei oon- 
temnitis, et confunditis non habentes? 1. hos notat, 
qui sic in ecclesia (ecclesiam) conveniebant, ut munera sua 
offerentes advenientibus presbyteris — quia adhuc reetores 
ecclesiis non omnibus locis fuerant constituti — totum sibi 
qui obtulerat vindicaret scismatis causa. 2. dissensiones enim 
inter eos pseudoapostoli seminaverant, ita ut oblationes suas 
zelarentur, cum una atque eadem prece omnium oblatienes 
benedicerentur, ut hi qui, ut adsolet fieri, non obtulerant 
aut unde offerrent non habebant, pudore correpti confün- 
derentur non sumentes partem. et tam cito illud agebant, 
ut supervenientes non invenirent quod ederent. 3. ideoque 
8i sic, inquit, convenitis, ut unusquisque suum sumat, domi 
haec agenda, non in ecclesia, ubi unitatis et mysterii causa 
convenitur, non dissensionis et ventris. munus enim oblatum 
totius populi fit, quia in uno pane omnes significantur. .per 
id quod enim unum sumus de uno pane omnes nos sumere 
oportet. eS 
Quid dicam vobis? laudo vos? in hoc non 
laudo. apertum est deprehenso et correpto errore, ut..de 
cetero corrigant et sciant hoc verum, quod dudum in prim- 
ordiis ipsis didicerant. forma illis, quae & salvatore in re 
huiusmodi data est, iterat dicens: 

11,23. Ego enim accepi & domino, quod et 

tradidi vobis, quoniam dominus Iesus in qua 
noete tradebatur, accepit panem 24. et gratias 
agens fregit et dixit: hoc est corpus meum, quod 
pro vobis frangitur; hoc facite in mei conmemo- 
rationem. 25. simili modo et calicem, postquam 
caenatum est, dicens: hoc poculum novum testa- 
mentum est in meo sanguine; hoc facite, quoties- 
cumque bibitis, in mei conmemorationem. ostendit 
illis mysterium eucharistiae inter caenandum celebratum 
non caenam esse; medicina enim spiritalis est, quae cum 
reverentia degustata purificat sibi devotum. memoria enim 
redemptionis nostrae est, ut redemptoris memores maiora ab 
eo consequi mereamur. 

11, 26. Mortem domini adnuntiantes, donec 
veniat. 1. quia enim morte domini liberati sumus, huius 
rei memores in edendo et potando carnem et sanguinem, quae 
pro nobis oblata sunt, significamus novum testamentum in 
his consecuti, quod est nova lex, quae oboedientem sibi tradit 
caelestibus regnis. nam et Moyses accepto sanguine vituli 
in patera aspersit filios Istrahel dicens: hoc est testamen- 
tum, quod disposuit deus ad vos. 2. hoc figura fuit 
testamenti, quod dominus novum appellavit per profetam, 
ut illud vetus sit, quod Moyses tradidit. testamentum ergo 

1 quia ... iesus christus A 28q. gratias — dixit] benedixit et fregit 
dicens A 4 frangitur] est A, tradetur (Vulg.) T meam (Vulg.) VT 
5 similiter ( Vulg.) T A 6 hoc poculum] hoc om. IIE, populum N, hic est 
calix T, hic calix ( Vulg.) A noui testamenti 4 7sanguinem W 8 bi- 
betis G. meam V commemoratione, add. quotienscumque manducabitis 
panem hunc et calicem bibetis mortem domini adnuntiabitis donec ueniat A 
10 caenam esse] caenasse A quae] quia 4 13 praemium consequamur A 
mereamus K, add. quotiescumque enim editis panem hunc et bibitis calicem 
mortem domini annuntiabitis T 16 putando WG! 17 pro om. II E 
significans et quod sumus A 18 oboediendum P tradidit E 22 per 
profetam om. A prophetas K 23 quod] ut WG! ergo in A 


10 


15 


10 


15 


25 


128 Ad Corinthios prima 11, 26, 2—3; 11, 27 


sanguine constitutum est, quia beneficii divini sanguis testis 
est. in cuius typo (typum) nos calicem mysticum ad tuitionem 
corporis et animae nostrae percipimus, quia sanguis domini 
sanguinem nostrum redemit, id est totum hominem salvum 
fecit. caro enim salvatoris pro salute corporis, sanguis vero 
pro anima nostra effusus est, sicut prius praefiguratum fuerat 
a Moyse. 3. sic enim ait: caro, inquit, pro eorpore vestro 
offertur, sanguis vero pro anima, ideoque non man- 
ducandum sanguinem. si igitur apud veteres imago fuit veri- 
tatis, quae nunc apparuit et manifestata est in salvatoris 
adventu, quomodo haereticis contrarium videtur vetus novo, 
cum ipsa sibi invicem testimonio sint? 

11,27. Itaque quicumque ederit panem hunc 
aut biberit calicem domini indigne {domino}, reus 
erit corporis et sanguinis domini. indignum dicit 
esse domino, qui aliter mysterium celebrat quam ab eo tra- 
ditum est. non enim potest devotus esse qui aliter praesumit 
quam datum est ab auctore. ideo praemonet, ut secundum 
ordinem traditum devota mens sit accedentis ad eucharis- 
tiam domini, quoniam futurum est iudicium, ut quemad- 
modum accedit unusquisque, reddat causas in die domini 
Iesu Christi, quia sine disciplina traditionis et conversationis 
qui accedunt, rei sunt corporis et sanguinis domini. quid est 
autem reos esse, nisi poenas dare mortis domini? occisus est 
enim pro his, qui beneficium eius in inritum ducunt. 
7 of. Lev. 17, 11 

11,28. Probet autem se homo et sic de pane 
edat et de poculo bibat. 29. qui enim manducat 
et bibit indigne, iudicium sibi (ipsi) manducat et 
bibit non discernens corpus domini. devoto animo 
et cum timore accedendum ad communionem docet, ut sciat 
mens reverentiam se debere ei, ad cuius corpus sumendum 
accedit. hoc enim apud se debet iudicare, quia dominus est, 
cuius in mysterio sanguinem potat, qui testis est beneficii 
dei. quem nos si cum disciplina accipiamus, non erimus in- 
digni corpore et sanguine domini; gratias enim videbimur 
reddere redemptori. 

11,30. Ideo multi in vobis invalidi et aegroti 
et dormiunt multi. ut verum probaret, quia examen 
futurum est accipientium corpus domini, iam hic imaginem 
iudicii ostendit in eos, qui inconsiderate corpus domini (do- 
mini corpus) acceperant, dum febribus et infirmitatibus cor- 
ripiebantur (et multi moriebantur}, ut in his ceteri discerent 
et paucorum exemplo ceteri territi emendarentur non inultum 
scientes corpus domini neglegenter accipere et eum, quem 
hic poena distulerit, gravius tractari fore, quia. contempsit 
exemplum. 

11,31. Quodsi nosmetipsos iudicaremus (dis- 
cerneremus), non utique iudicaremur. 32. dum iu- 

dicamur autem, à domino corripimur, ut non cum 
hoc mundo damnemur. hoc dicit quia, si nosmetipsi er- 
rores nostros corrigeremus, non a domino iudicaremur. et 
quia corripimur, tamen pro nobis est, ut timore ipso emende- 
mur. in paucis enim omnium est emendatio. ne cum hoc 
mundo, id est cum infidelibus, damnemur. nihil enim 
differt ab infideli, qui inconsiderate ad mensam domini ac- 
cedit. 

11, 33. Itaque, fratres, cum convenitis ad man- 
ducandum, invicem expectate. 34. si quis esurit, 
domi manducet. 1. ab invicem expectandum dicit, ut 
multorum oblatio simul celebretur, ut et omnibus ministre- 
tur. et si quis inpatiens est, domi terreno pane pascatur. 

Ut non ad iudicium conveniatis. hoc est, ne mys- 
terium reprehensibiliter et cum offensione agatis. 

Cetera autem cum venero, disponam. 2. caput 
prius salutis ordine agendum ostendit et, quomodo in eccle- 
siam ab utroque sexu conveniatur, praemisit. in quibus rebus 
si error fuerit, non leve peccatum est. cetera autem quae 
ad aedificationem ecclesiae pertinent, praesentia sui ordinare 
Se promisit. 

12, 1. De spiritalibus autem nolo vos ignorare, 
Íratres. 2. scitis quia gentes eratis simulacrorum 
forma euntes, prout ducebamini. spiritalia illis tradi- 

turus exempla (exemplum) prioris conversationis memorat, 
ut sicut simulacrorum fuerunt formae (forma) colentes idola 
et ducebantur duce voluntate daemoniorum, ita et colentes 
deum sint forma legis dominicae ambulantes sicut placet 
domino. forma enim uniuscuiusque legis in professione et 
conversatione cultoris debet videri. ille enim forma et imago 
legis dei est, in cuius fide et conversatione evangelii veritas 
lucet. 

12,3. Propter quod notum vobis facio quia 
nemo in spiritu dei dicit: anathema Iesum; et 
nemo potest dicere dominum Iesum nisi in spiritu 
sancto. 1. quoniam rationem spiritalium ignorantes per sin- 
gula carismata hominibus potius quam deo gloriam dabant 
non adsecuti per spiritum sanctum hoc donum ministrari, 
et quia qui dominum Iesum vocat, non sine sancto spiritu hoc 
dicit; habet enim gratiam in eo ipso fidei suae propter gloriam 
nominis Christi; non enim sine dono dei est dominum dicere 
Iesum; ac per hoc ostendit illis in omnibus dei esse laudem 
et gratiam; quia sicut idolorum imago in administris eius 
est ordinem suum habens per singulos gradus, totum tamen 
hominis est, ita et in lege dominica gradus carismatum sunt 
officiis ecclesiae non utique meritis humanis indulti, sed ut 
membra ad aedificationem ecclesiae pertinentia, quae per se 
et in se habent gloriam, sicut est etiam in humanis officiis. 
2. scolae enim sunt, quae positis in se dant dignitatem, ut 
loci honor hominem faciat gloriosum, non propria laus. ait 
ergo: nemo in spiritu dei dicit: anathema Iesum. 

vox enim quae dicit: anathema Iesum, humano est errore 
prolata. quicquid enim falsum est, ab homine est. et nemo 
potest dicere dominum Iesum, nisi in spiritu 
sancto. dictum enim ipsum, quo significatur dominus Iesus 
non adulatione hominum, sicut et idola dii vocantur, sed spi- 
ritus sancti veritate profusum est. quicquid enim verum a quo- 
cumque dicitur, a sancto dicitur spiritu. 3. ne ergo hominum 
favorem existimarent in regula Christiana et propter hoc argui 
se minime paterentur, sicut est et in simulacris — homo enim 
adinvenit, ut deus dicatur, qui non est; ac per hoc subiecti 
sunt antestites illis —, ostendit enim eis nullum beneficium 
esse humanum in eo, cum dicitur dominus lesus, sed magis 
donum dei, qui dignatus est mysterium suum hominibus 
declarare. etenim ipsa professio remissionem adquirit pec- 
catorum, sicut exaggerat dicatio idolorum. 4. docet ergo eos, 
quia non praestant religioni beneficium dicentes dominum 
Iesum, sed accipiunt, ne more idolorum hominum putarent 
gratiam esse in lege domini, dum vocatur deus, qui non est. 
denique non intellegentes dei donum esse in fide singuli sin- 
gulos sibi homines delegerant, quos sequerentur dicentes: 
ego sum Pauli, ego vero Apollo. superbiam ergo illo- 
rum humiliat, ut patiantur se argui. | 

12,4. Divisiones autem gratiarum sunt. non 
hoc humanis meritis vult adscribi (sicut dixij, sed gratiae dei 

ad honorificentiam nominis eius. sicut enim qui dicit domi- 
num lesum in spiritu sancto (sancto spiritu) dicit, qualisvis 
sit, ita et in loco ordinis officii ecclesiastici positus gratiam 
habet, qualisvis sit, non utique propriam, sed ordinis per effi- 
caciam spiritus sancti. unde inter initia dicit: neque qui 
plantat est aliquid, neque qui rigat, sed qui in- 
crementum dat deus. 

Idem autem spiritus. 5. et divisiones minis- 
teriorum sunt. per eundem spiritum diversa dona dicit 
praestari. 

Idem vero dominus. 6. et divisiones operatio- 
num sunt. 1. iungit nunc Christum sancto spiritui. 

Idem autem deus, qui operatur omnia in om- 
nibus. in tantum non hoc hominibus dandum quasi pro- 
prium, sed soli deo adserit, ut etiam donum spiritus sancti 
et gratiam domini Iesu unius dei dicat operationem, ne gratia 
et donum divisum sit propter personas patris et filii et spiri- 
tus sancti, sed indiscretae unitatis et naturae trium unum 
opus intellegatur, ut ad unum omnem gloriam redigat et di- 
vinitatem. 2. divisiones autem gratiarum sunt offi- 
ciis ecclesiae non humanis meritis deputatae. si enim spiritus 
sanctus idem dominus est et dominus idem deus est, tres 
unus deus est. cum enim spiritus sancti gloria et potestas et 
natura dei est et dominus Iesus idem est in natura quod deus 
est, unus utique spiritus sanctus et dominus lesus et pater 

deus est; et singuli enim deus unus et tres deus unus. denique 
operante uno tres operari dicuntur, ut trinitatis mysterium 
in unius dei natura et potestate claudatur, cum sit inmensum. 

12, 7. Unicuique autem datur manifestatio 
Spiritus ad utilitatem. hoc est donum accipit, ut divinis 
retinaculis vitam suam gubernans et sibi et aliis utilis sit, 
dum exemplum bonae conversationis ostendit. 

12,8. Cuidam enim datur per spiritum sermo 
sapientiae. id est datur illi prudentia non ex litteris, sed 
corusco spiritus sancti, ut cor habeat inluminatum et pru- 
dens, ut discernat quae vitanda sunt, quae sequenda. 

Alii vero sermo scientiae secundum eundem 
Spiritum. hoc est, ut habeat scientiam rerum divinarum. 

Alii gratia curationum in uno spiritu. id est, 
ut medellam tribuat infirmis vel aegris. 

12,9. Alii fides in eodem spiritu. hoc dicit, ut 
fidei profitendae ac vindicandae pressa verecundia accipiat 
facultatem. 

12,10. Alii operatio virtutum. potestatem dari 
significat in eiciendis daemoniis aut signis faciendis. | 

Alii profetia. id est, ut spiritu repletus dicat futura. 

Alii discretio spirituum. {hoc dicit,} ut intellegat 
et iudicet, quod dicitur, an spiritus sancti sit an mundani. 

Alii interpretatio linguarum. interpretari est, ut 

dicta illorum, qui linguis loquuntur vel litteris, per donum 
dei fideliter interpretetur. 

12, 11. Omnia autem haec operatur unus at- 
que idem spiritus dividens unicuique prout vult. 
quod superius trium personarum dicit, nune per unum spiri- 
tum sanctum agi profitetur, ut quia unius naturae sunt et 
virtutis, quod unus operatur, operentur tres. unus est tamen 
deus, cuius gratia dividitur singulis prout vult, non ad meri- 
tum magis hominis, sed ad aedificationem ecclesiae suae, ut 
omnia quae mundus imitari vult, sed non implet, qui (quia) 
carnalis est, haec in ecclesia, quae domus dei est, singulorum 
officiis dono et magisterio spiritus sancti indulta ad proba- 
tionem veritatis in his, qui contemptibiles mundo sunt, vide- 
antur. 

12, 12. Sicut enim corpus unum est, membra 
autem habet multa, omnia autem membra ex uno 
corpore, cum sint multa, unum sunt corpus, ita 
et Christus. 13. etenim in uno spiritu nos omnes 
in unum corpus baptizati sumus, sive Iudaei sive 
Graeci sive servi sive liberi; et omnes unum spi- 
ritum potavimus. per haec docet nullius personam quasi 
despecti contemnendam neque alicuius, quasi perfecta sit, 
praeferendam nec gloriam, quae soli deo debetur, hominibus 
tribuendam, quando in omnibus unus atque idem deus sit 

gloriosus, quippe cum omnes et unum baptisma habeamus 
et unum atque eundem spiritum sanctum; hoc propter supra 
dictam causam, quia in aliquibus gloriabantur, aliquos vero 
velut contemptibiles spernebant. 

12, 14. Nam et corpus non est unum membrum, 
sed multa. hoc dicens ostendit unitatem habere varietates 
officiorum et diversitatem hanc non discrepare in unitate 
potestatis, quando corporis unitas non in singularitate con- 
sistit, sed in multis membris, ut invicem sibi praestent quod 
dehabent. 

12,15. Si dixerit pes: quia non sum manus, non 
sum de corpore, non ideo (propterea) non est de 
corpore? hoc est non posse eum, qui infirmus videtur inter 
fratres, negari esse de corpore, quia non est potens. 

12, 16. Si dixerit auricula: quia non sum ocu- 
lus, non sum de corpore, non propterea non est 
de corpore? non debere dicit illum, qui paulo inferior est, 
non necessarium putari corpori, propterea quod de primis 
non sit. 

12, 17. Si totum corpus oculus, ubi auditus? 
si totum auditus, ubi odoratus? id est, si omnes unius 
essent officii et operis, quomodo impleretur reliqua necessitas 
corporis, cum constet multis officiis opus esse ad gubernacula 
corporis ? 

12,18. Nunc autem deus posuit membra unum- 

quodque eorum in corpore, sicut voluit. voluntatem 
dei, quia provida et rationabilis est, membra dicit corpori 
aptasse, ut nihil desit corpori, sed sit multis membris per- 
fectum. 

12,19. Si autem fuissent omnia unum mem- 
brum, ubi corpus? manifestum est quia si omnes unius 
fuissent dignitatis, non dicerentur membra neque corpus, 
ideo quia variis membrorum officiis gubernatur. omnia enim 
unum membrum esse non poterant. ideo autem multa sunt, 
quia ab invicem differunt dignitate. 

12,20. Nune vero (autem) multa quidem mem- 
bra, unum autem corpus. hoc dicit quia multa membra, 
cum invicem sui egeant, non discrepant in unitate naturae, 
quamvis diversa sint, quia diversitas haec in unum concur- 
rit, ut corporis utilitas expleatur, sicut et ea quibus ipse mun- 
dus (mundus ipse) constat, cum sint diversa non solum offi- 
ciis, sed et naturis, ad unius tamen mundi proficiunt perfec- 
tionem; et ex omnibus his nascitur temperies quaedam in 
fructibus, qui humanae proficiunt utilitati. 

12,21. Non potest autem oculus dicere manui: 
opera tua non egeo (indigeo). hoc est non potest potior 
dicere inferiori: non mihi opus es, quia oculis quidem vide- 
tur, sed manus sunt, quae operantur. 

Aut iterum caput pedibus: non estis mihi ne- 

cessarii. id est maior gradu et dignitate non potest sine illo 
esse, qui humilis est, quia est quod humilis potest, quod non 
potest sublimis, quia ferrum potest, quod non potest aurum. 
ac per hoc honorem capiti faciunt pedes. 

12,22. Sed multo magis, quae videntur membra 
corporis infirmiora esse, necessariora sunt. mani- 
festum est quia, quamvis aliquis dignitate sublimis sit, si 
subiectus tamen defuerit, qui obsequiis suis illum faciat glo- 
riosum, ipsa dignitas contemptibilis erit. officium est enim, 
per quod dignitas constat. tale est, si imperatori desit exer- 
citus. quamvis ergo magnus sit imperator, necessarium tamen 
habet exercitum; membrum est enim corporis eius ante se 
habens tribunos, comites, magistros. his omnibus inferiores 
sunt milites et magis necessarii sunt, sicut membra corporis, 
quae cum inferiora videntur, plus utilia sunt; sine oculis enim 
manibus operatur et ambulans victum quaerit. 

12, 23. Et quae putamus ignobiliora esse 
membra corporis, his maiorem honorem circum- 
damus. 1. similis est sensus (sensus est), quia qui putantur 
Bine dignitate esse, invenimus in eis quod laudemus, sicut et 
in membris, quod et plus nobis placeat quam quod in ceteris 
invenimus. quo enim honore dignae sunt manus, quando 
quod volumus tenemus! vel pedes, cum quo volumus imus! 
propterea et nos addimus eis honorificentiam, ut puta pedi- 

bus, quos quia humiles sunt et sine dignitate, calceamentis 
ornamus. 

Et quae inferiora (inhonesta) sunt nobis 
(nostra) reverentiam abundantiorem (abundan- 
tiorem honestatem) habent. 2. manifestum est quia 
pudenda nostra, quae turpia videntur, dum aspectus publicos 
vitant, honestate se contegunt, ne per inreverentiam hor- 
reant. simili modo et quidam fratrum, cum sint egestate et 
habitu inhonesti, non tamen sunt sine gratia, propter quod 
membra sunt (sint) corporis nostri. 3. nam solent succincti 
pede nudo vesticula tetrica incedere. cum ergo videantur 
contemptibiles, magis honori sunt, quia solent vitam habere 
meliorem (mundiorem); quod enim hominibus videtur despec- 
tum, solet & deo pulchrum iudicari. 

12,24. Quae autem honesta sunt nostra, nul- 
lius egent. (sed deus temperavit corpus ei cui de- 
erat abundantiorem tribuendo honorem.) apertum 
est quia caput non eget neque facies neque manus, ut his ad- 
datur per quod decorentur. ita et fratribus, in quibus stu- 
dium peritiae et conversationis viget honestas, nihil est quod 
a nobis addatur; debitus enim illis redditur honor. despectis 
vero vel humilibus exhortatio necessaria est, per quam ad- 
datur illis aliquis honor, ut fiant utiles; si quo minus, ipso 

contemptu neglegentiores circa se erunt, in quibus magis pro- 
ficiendum est. ised deus temperavit corpus ei cui 
deest ampliorem tribuendo honorem. 

12,25. Ut non sit scisma in corpore, sed in id 
ipsum pro invicem sollicita sint membra. sic dicit 
& domino moderatum humanum corpus, ut omnia membra 
eius necessaria sint ac per hoc pro se invicem sollicita, quia 
aliud sine altero non potest, et quod inferius putatur, magis 
necessarium est, sicut et de fratribus expositum est vel dis- 
putatum quia nullus debet velut inutilis despici. 

12, 26. Et si quid patitur unum membrum, 
conpatiuntur omnia membra. hoc de membris corporis 
carnis ambiguum non est quia, si oculus aut pes vel manus 
capiantur (capiatur) aegritudine aliqua infirmitatis, totum 
condolet corpus; ita et nos docet condolere fratribus, si ali- 
quid huiusmodi aut necessitatis emerserit. 

Sive glorificatur unum membrum, congaudent 
omnia membra. manifestum est quia laetum est caput 
sive cetera membra, si pedes fuerint accurati vel sani. sic 
debemus et nos alacres fieri, si fratrem aliquem viderimus 
cultiorem et aptum (auctum) honestate morum; hoc est (erit) 
sanum esse consilio. 

12,27. Vos autem estis corpus Christi et mem- 
bra de membro. ostendit aperte nostram se causam per 

membrorum carnalium rationem tractasse, quia non omnes 
possumus eadem (eadem possumus), sed singuli pro qualitate 
fidei et gratiam habemus concessam. 

12,28. Et quosdam quidem posuit deus in ec- 
clesia primum apostolos. 1. caput itaque in ecclesia 
apostolos posuit, qui legati Christi sunt, sicut dicit idem apos- 
tolus: pro quo legatione fungimur. ipsi sunt episcopi 
firmante istud Petro apostolo et dicente inter cetera de Iuda: 
et episcopatum eius accipiat alter. 

Secundo profetas. profetas duplici genere intelle- 
gamus et futura dicentes et scripturas revelantes, quamvis 
sint et apostoli profetae, quia primus gradus omnia subiecta 
habet. denique {pessimus} Caifas propter quod princeps sacer- 
dotum erat, profetavit ordinis utique causa, non proprii me- 
riti. 2. tamen specialiter erant profetae et scripturarum inter- 
pretes et futura dicentes sicut erat Agabus, qui exitia et vin- 
cula huic apostolo profetavit futura Hierosolymis et famem 
cecinit, quae facta est sub Claudio. ideo quamquam 
sit melior apostolus, aliquando tamen eget profetis. et quia 
ab uno deo patre sunt omnia, singulos episcopos singulis ec- 
clesiis praeesse decrevit. 

Tertio doctores. illos dicit doctores, qui in ecclesia 
litteris et lectionibus retinendis pueros inbuebant more syna- 


7 II Cor.5, 20 9 Act. 1, 20 13 cf. Ioh. 11, 51 16—18 cf. 

gogae, quia traditio illorum ad nos transitum fecit. (quarto 
loco ait: 

Deinde virtutes, exinde gratiam curationum. 
3. potest enim aliquis non esse episcopus et habere in se 
donum virtutis sanitatum. quinto loco donum intellectus 
tribuit,; (opitulationes, gubernationes,} ut in rebus di- 
vinis vigilet intellectu; ita tamen, ut in aliquibus quae implere 
non conceditur, ab alio sumat quod dehabet, quia totum uni 
concedi non potest. sunt et gubernatores, qui spiritalibus 
retinaculis hominibus documento sunt. 

Genera linguarum, ut donum sit dei multas linguas 
Scire. 

Interpretationem sermonum, ut hoc alicui gratia 
dei impertiat, ut linguarum interpretandarum habeat peri- 
tiam. 

12,29. Numquid omnes apostoli? verum est quia 
in ecclesia unus episcopus est (est episcopus). 

Numquid omnes profetae? non est ambiguum non 
omnibus concedi profetiam. 

Numquid omnes doctores? ille doctor est cui con- 
ceditur. 

12,30. Numquid omnes virtutes? 1. hic potest 
habere virtutem, cui dat deus daemonia eicere. 

Numquid omnes gratiam habent curationum? 
quomodo potest fieri, ut omnes habeant dona curationum ? 

Numquid omnes linguis loquuntur? non utique, 
nisi qui accipit donum in hac re. 

Numquid omnes interpretantur? ille potest lin- 
guas interpretari cui dat deus. in supra dictum sensum haec 
inserenda. explanavit enim reddita ratione omnes habere 
diversas gratias et nec totum alicui concedi exemplo mem- 
brorum; exemplo enim corporis carnis spiritale corpus in- 
sinuat; ac per hoc in omnibus deum benedicendum et in 
ipsius nomine gloriandum, cuius gratia est. 2. hanc rationem 
etiam in rebus fysicis invenimus. aurum autem cum melius 
argento sit, plus tamen in usu argentum est; et cum aes neces- 
sarium sit, plus tamen ferrum opus est; nihil enim paene sine 
ferro fit, cum sit inferius. et post haec: 

12,31. Aemulamini autem carismata meliora. 
1. hoc mox in subiectis absolvit. 

Et adhuc magis excellentiorem vobis viam de- 
monstro. gradatim illos ad meliora provehit ostendens illis 
gratiam supra dicti omnis doni, quae in hominibus videntur, 
sive loquendi aut curandi vel profetandi non ad meritum ho- 
minis pertinere, sed ad honorificentiam dei. ideoque nunc 
viam dicit illis se ostendere planiorem, qua itur ad caelum, 

quae meritum conlocat apud deum. nam quia supra dicta 
non semper ad meritum pertinent, dicit salvator: multi mihi 
dicent in illa die, id est iudicii: domine, domine, nonne 
in nomine tuo profetavimus et daemonia eiecimus 
et virtutes multas fecimus? et quia non hoc ad meri- 
tum pertinet, sed officia sunt ecclesiae, ad confusionem gen- 
tilium et dei honorificentiam protestandam dicit eis dominus: 
recedite à me. non novi vos, operarii iniquitatis. 
2. securi enim quia dei in illis operatio cernebatur, neglegentes 
erga se fuerunt. nam et septuaginta duobus discipulis gau- 
dentibus quod daemonia illis subdita fuerant, dicit salvator: 
nolite in hoc gaudere, quod daemonia vobis sub- 
iecta sunt, sed in hoc gaudete, quod nomina ves- 
tra scripta sunt in caelo. quare nisi quia nomini dei 
subdita sunt, non hominis merito? et quare nunc non ita fit, 
ut habeant homines gratiam dei? inter initia fieri oportuit, 
ut fundamenta fidei acciperent firmitatem. nunc autem non 
opus est quia populus populum adducit ad fidem, cum viden- 
tur eorum bona opera et praedicatio simplex. 

13,1. Si linguis hominum loquar et angelorum, 
caritatem autem non habeam, unum sum velut 
aeramentum resonans aut cymbalum tinniens. 
1. magna utique videtur gratia diversis loqui linguis. plus 
autem aliquid est, etiam angelorum si possit linguam scire, 
id est si spiritaliter cognitum possit habere angelicum motum. 

sed hoc ad meritum non adscribi, sed ad dei gloriam subiectis 
ostendit dicens sic esse ut aeramentum resonans aut 
cymbalum tinniens. 2. quia sicut aeramentum inpulsu 
alterius resonat et cymbalum tinnit, ita et hic, qui linguis lo- 
quitur, spiritus sancti effectum habet et motum, ut loqui 
possit, sicut alio loco salvator dicit: non enim vos estis 
qui loquimini, sed spiritus patris vestri, qui lo- 
quitur in vobis. nam et asina locuta est humana lingua 
ad Balam filium Beor, ut addisceret dei maiestatem, et pueri 
infantes in laudem dei proruperunt ad confusionem Iudae- 
orum. salvator autem non solum istos, sed et lapides ad con- 
demnationem perfidorum et gloriam dei clamare posse osten- 
dit. et inter ipsa primordia ad commendationem fidei qui 
baptizabantur linguis loquebantur. 

13,2. Et si habeam profetiam et sciero omnia 
mysteria et si habeam omnem scientiam, caritatem 
autem non habeam, nihil mihi prodest. 1. vere nihil 
prodest; ad dei enim gloriam profetatur, sicut dicit David 
profeta: non nobis, domine, non nobis, sed nomini 
tuo da gloriam. nam et Balam profetavit, cum profeta 
non esset, sed ariolus, et Caifas profetavit non merito, sed 
dignitate ordinis sacerdotalis, et Saul profetavit, cum iam 
inoboedientiae causa spiritu malo fuisset repletus, sed propter 

dei causam, ne posset conprehendere David, quem et occi- 
dere volebat. 2. et si sciero omnia mysteria. ludae 
enim nihil profuit fuisse cum apostolis et didicisse mysteria, 
cum caritatis hostis tradidit salvatorem. et profeta Ezechihel 
diabolum mysteria caelestia scire ostendit, quando increpita 
voce in paradiso illum dei fuisse et pretiosos lapides habuisse 
testatur, quos lapides idem apostolus doctrinae divinae mys- 
teria significavit. et nihil illi profuit, quia caritatis inmeinor 
in superbiam prosilivit. et si habeam omnem scien- 
tiam. nihil y mihi; prodest scientia, si caritas non sit. 3. de- 
nique scribis et farisaeis nihil profuit dicente salvatore: vos 
habetis clavem scientiae et neque vos intratis 
neque alios sinitis introire. per invidiam enim cari- 
tatem corrumpentes scientiam eius ad nihilum deduxerunt, 
nam et Tertullianus et Novatianus non parvae scientiae 
fuerunt, sed quia per zelum caritatis foedera perdiderunt, in 
scisma versi ad perditionem sui haereses creaverunt. 

Et si habuero omnem fidem, ita ut montes 
transferam. 4. virtutes facere aut daemonia per fidem 
eicere dei virtus et gloria est. nec hoc ad meritum proficit, 
nisi quis bonae conversationis fuerit aemulus, sicut supra 
memoravi. 

13, 3. Etsi erogavero omnem substantiam 
meam. apertum est quia, si omnis substantia impendatur, 

nihil proficit caritate neglecta, quia caput religionis caritas 
est, et qui caput non habet, vitam non habet. 

Etsi tradidero corpus meum ut ardeam, nihil 
mihi prodest. sine caritate nihil prodest, quia fundamen- 
tum religionis caritas est. quicquid ergo sine caritate fit 
caducum est. 

13, 4. Caritas magnanima est, iocunda est. ca- 
ritas non aemulatur, non inflatur, non perperam 
agit; 5. non ambitiosa est, non quaerit quae sua 
sunt, non inritatur, non cogitat malum, 6. non 
gaudet in iniquitate, congaudet autem veritati. 
7. omnia tolerat, omnia credit, omnia sperat, om- 
nia suffert. 8. caritas numquam excidit. 1. tanta 
praeconia caritatis edocuit, ut non inmerito hanc ceteris 
anteponere videretur et in cassum laborare eos, qui aliis 
mandatis operam dant huic non obtemperantes. hinc ait 
Iohannes apostolus: caritas deus est, ut qui caritatem 
non habet, sciat se deum non habere. unde (et, in alia epis- 
tola idem Paulus apostolus ait: deus autem, qui dives 
est in misericordia, propter multam caritatem 
misertus est nostri. 2. qui ergo caritatem non habet, 
ingratus est misericordiae dei, quia non diligit, per quod sal- 
vatus est, ut perinde discerent quia graviter delinquebant, 

qui escam fraternae caritati praeponebant; nam haec est, 
quae et in praesenti prodest et in aeternum cum deo permanet. 

Sive autem profetiae evacuabuntur, sive lin- 
guae cessabunt, sive scientia evacuabitur. 9. ex 
parte enim cognoscimus et ex parte profetamus. 
10. cum autem venerit quod perfectum est, eva- 
cuabuntur quae ex parte sunt. omnia carismatum 
dona evacuari dixit, quia non tantum possunt conprehendere, 
quantum ipsa veritas habet. neque nos aut capere aut nar- 
rare possumus plenitudinem veritatis. qui enim fieri potest, 
ut lingua humana omne conplectatur quod dei est? ideo de- 
struetur inperfectio nostra. non id quod verum est evacua- 
bitur, sed dum additur inperfecto quod deest, destruetur. 
destructio enim inperfectionis est, quando id, quod inperfec- 
tum est, inpletur in verum. 

13, 11. Cum essem parvulus, quasi parvulus 
loquebar, quasi parvulus sapiebam, quasi parvulus 
cogitabam. cum factus sum vir, ea quae parvuli 
erant destruxi. hoc dicit quia exeuntes sancti de hoc 
mundo plus necesse est inveniant quam nune putant, sicut 
Iohannes apostolus de salvatore dixit: tunc videbimus 

21 I Ioh. 3, 2 

illum sicut est. in hac ergo vita parvuli sumus ad com- 
parationem futurae vitae, quia sicut vita haec inperfecta est, 
ita et scientia. 

13, 12. Videmus nune per speculum in aenig- 
mate; tunc vero facie ad faciem. apertum est nunc 
imagines videri per fidem, tunc res ipsas. 

Modo scio ex parte; tune vero cognoscam, 
sicut et cognitus sum. id est videam quae promissa sunt, 
sicut videor. hoc est praesentem esse ad deum, ubi Chris- 
tus est. 

13, 13. Manent autem fides, spes, caritas, tria 
haec. maior autem horum est caritas. digne maior 
est caritas, quia ut fides praedicaretur et spes esset futurae 
vitae, caritas praestitit, sicut supra memoravi. unde et Iohan- 
nes apostolus: ex hoc cognoscimus, inquit, caritatem 
eius, quia ipse pro nobis animam suam posuit. 
iuste igitur maior caritas, per quam reformatum est genus 
humanum. 

14, 1. Sectamini caritatem, aemulamini spiri- 
talia, magis autem ut profetetis. post caritatem pro- 
fetandi studium magis habendum hortatur, quia quamvis 
magni sint spiritales gradus, quos enumerat, hic tamen me- 
lior, quia (qui) ad utilitatem ecclesiae proficit, ut discant 
omnes divinae legis rationem. in quo enim quis animum de- 

derit, in eo ipso accipit donum dicente Solomone: scire legem 
sensus est optimus. scientia enim subnixa caritate non 
inflatur, sed est mansueta proficiens omnibus ad utilitatem. 

14,2. Qui enim loquitur linguis, non homini- 
bus loquitur, sed deo; nemo enim audit, spiritu 
autem loquitur mysteria. hoc est quod dicit, quia qui 
loquitur incognita lingua, deo loquitur, quia ipse omnia novit. 
homines enim nesciunt, ideoque nullus est ex hac re pro- 
fectus. spiritu autem loquitur, non sensu, quia ignoratur 
quod dicit. 

14, 3. Qui enim profetat, hominibus loquitur 
ad aedificationem et exhortationem et consola- 
tionem. aedificatur enim, quando quaestionum solutionem 
addiscit; exhortatio autem illi fit, ut desiderium patiatur 
profetandi; consolatur vero, quia contemptum disciplinae in 
spe videt. scientia enim legis firmat animos et provocat ad 
Spei melioris profectum. 

14, 4. Qui loquitur lingua se ipsum aedificat. 
qui vero profetat ecclesiam aedificat. per id, quod 
enim solus forte scit quod loquitur, se solum aedificat; nam 
qui profetat omnem plebem aedificat, dum intellegitur ab 
omnibus quid loquatur. profetas interpretes dicit scriptu- 
rarum. sicut enim profeta futura dicit quae nesciuntur, ita 
et hic, dum scripturarum sensum, qui multis occultus est, 
manifestat, dicitur profetare. 

14,5. Volo autem vos omnes loqui linguis, 
magis autem ut profetetis. non poterat prohibere loqui 
linguis, quia superius donum istud dicit esse spiritus sancti, 
sed ideo profetandi magis studium habendum, quia utilius est. 

Maior est enim qui profetat, quam qui loqui- 
tur, lingua, nisi interpretetur. quia si interpretari 
poterit, non erit minor, quia aedificat ecclesiam. hoc enim 
maius est, quod omnibus prodest. hic enim per donum dei 
linguis loquitur, qui etiam interpretatur, sicut et illi duo- 
decim in Actis apostolorum. 

14,6. Nunc, fratres, si venero ad vos linguis 
loquens, quid vobis prodero, si non loquar vobis 
aut in revelatione aut in notitia aut in profetia 
aut in doctrina? haec omnia unum significant; docere 
enim nemo poterit, nisi intellegatur. 

14,7. Tamen quae sine anima sunt vocem 
dantia, sive tibia sive cithara, si distinctionem 
sonus non dederint, quomodo cognoscetur quod 
per tibiam canitur aut quod citharizatur? 8. et- 
enim si incertam vocem tuba dederit, quis se para- 
bit ad praelium? quoniam exempla facilius suadent quam 


9sq. cf. Act. 2, 4 

verba, exemplis conmendat per quae facile adsequantur non 
debere illos in ecclesia loqui linguis, qui interpretari non pos- 
sunt. ut quid enim loquatur, quem nemo intellegit? 

14, 9. Ita et vos per linguam nisi significantem 
sermonem dederitis, quomodo scietur quod loqui- 
mini? eritis enim in aera loquentes, hoc est nihil pro- 
ficientes. 

14, 10. (Multa) ut puta genera linguarum sunt 
in hoc mundo et nihil sine voce. multa quidem genera 
sunt linguarum, inquit, sed habent vocum significationes pro- 
prias, ut intellegantur. 

14, 11. Si ergo nesciero virtutem vocis, ero ei 
cui loquor barbarus, et is qui loquitur mihi bar- 
barus. non utique id studendum monet, ut invicem per in- 
cognitam linguam barbari sibi videantur; sed quia concor- 
diae res est, his nitendum est, ut per unanimitatem intellectus 
communi laetitia glorientur. 

14, 12. Sic et vos, quoniam aemulatores estis 
spirituum, ad aedificationem ecclesiae quaerite, 
ut profetetis. quia prodest scripturas explanare — nam 
incitatur et gaudet animus, quando aliquid de scripturis per- 
cipit; e& quantum propensior in hac parte fit, tantum deserit 
vitia —, propterea ad hanc partem studium monet adpli- 
candum. 

14,13. Ideo qui loquitur lingua, oret ut inter- 
pretetur. eum qui linguis loqui desiderat, orare debere, ut 

accipiat donum interpretandi, ut proficiat ceteris studium 
eius. 

14,14. Si oravero lingua, spiritus meus orat; 
mens autem mea sine fructu est. manifestum est 
ignorare animum nostrum, si lingua loquatur quam nescit, 
sicut adsolent Latini homines Graece cantare oblectati sono 
verborum, nescientes tamen quid dicant. spiritus ergo, qui 
datur in baptismo, scit quid oret animus, dum loquitur aut 
perorat lingua sibi ignota; mens autem, qui est animus, sine 
fructu est. quem enim potest habere profectum, qui ignorat 
quae loquatur? | 

14,15. Quid est ergo? orabo spiritu, orabo et 
mente; psalmum dicam spiritu, psalmum dicam 
et mente. hoc dicit quia, cum quis hac lingua loquitur 
quam novit, tam spiritu quam mente orat, quia non solum 
spiritus eius, quem dixi datum in baptismo, scit quod oratur, 
sed et animus simili modo, et de psalmo non ignoratur. 

14, 16. Ceterum si benedixeris Spiritu, hoc est, 
si laudem dei lingua loquaris ignota audientibus. 

Quis supplet locum idiotae? quomodo dicit 
amen super tuam benedictionem, quia nescit quid 
dicas? inperitus enim audiens quod non intellegit, nescit 
finem orationis et non respondet: amen, id est verum, ut con- 
firmetur benedictio. per hos enim impletur confirmatio pre- 

cis, qui respondent amen, ut omnia dicta veri testimonio in 
audientium mentibus confirmentur. 

14,17. Nam tu quidem bene gratias agis. de 
deo dicit, qui cognita sibi loquitur, quia scit quid dicat. 

Sed alius non aedificatur. si utique ad aedifican- 
dam ecclesiam convenitis, ea debent dici, quae intellegant 
audientes. nam quid prodest, ut quis lingua loquatur quam 
solus scit, ut qui audit nihil proficiat? ideo tacere debet in 
ecclesia, ut hi loquantur, qui prosint audientibus. 

14, 18. Gratias ago deo meo, quod omnium 
vestrum lingua loquor. quoniam superius linguis loqui 
donum esse dixit spiritus sancti, ideo ad deum refert, quod 
omnium lingua loqueretur. et ne forte quasi aemulus per in- 
vidiam hoc docere (dicere) videretur, ostendit se omnium 
quidem horum loqui linguis, et quia non valde prodest. 

14, 19. Sed in ecclesia, inquit, volo quinque 
verba loqui per legem, ut et alios aedificem, quam 
decem milia verborum in lingua. utilius dicit paucis 
verbis in adapertione sermonis loqui, quod omnes intellegant, 
quam prolixam orationem habere in obscuro. hi ex Hebraeis 
erant, qui aliquando Syra lingua, plerumque Hebraea in 
tractatibus aut oblationibus utebantur ad commendationem. 
gloriabantur enim se dici Hebraeos propter meritum Abra- 
hae, quod idem apostolus pro nihilo habuit dicens: mihi 

Iesu Christi. hos quidam imitantes ignota sibi lingua loqui 
malebant in ecclesia ad populum quam sua, sicut Latini 
symbolum Graece. | 

14, 20. Fratres, nolite pueri effici sensibus, sed 
malitia parvuli estote, ut sensibus perfecti sitis. 
perfectos illos vult esse, ut sciant quid ad instructionem ec- 
clesiae sit necessarium, ut recedentes & malitia et erroribus 
his studerent, quae proficerent ad utilitatem fratrum. hic 
est enim sensu perfectus, qui id agit, ut prosit alicui, maxime 
fratri. 

14, 21. In lege enim scriptum est quia in aliis 
linguis et in labiis aliis loquar populo huic, et 
nondum me exaudient (-et), dicit dominus. 1. hoc 
dominus de his dixit, quos praesciit nec salvatori credituros. 
in aliis enim linguis et in aliis labiis loqui novum testamentum 
est praedicare, sicut dicit Hieremias profeta: ecce venient 
dies, dicit dominus, et consummabo domui Istra- 
hel et domui Iuda testamentum novum non se- 
cundum quod disposui patribus illorum. hoc est 
inmutata ratione aliter loqui quam se legis veteris verba 
habebant, dum audiunt sabbatum solvi, numenias evacuari, 
circumcisionem cessare, sacrificia inmutari, escas dudum pro- 
hibitas licere edere, Christum de deo deum praedicari. hoc 
est aliis labiis loqui; et ahis linguis (loqui). et nec sic perfidi 

deum obaudire voluerunt. 2. potest et sic intellegi, ut quia 
multi Iudaeorum malivoli erant et propterea non erat dignum 
(dignum non erat) his in revelatione loqui evangelium, sed; 
in parabolis loqueretur ad eos, et intellegentes ideo non sibi 
(sibi non) revelari, quia mali erant nec sic se corrigerent, ut 
mererentur (mereri se facerent) per explanationem audire 
verba dei. unde dicunt discipuli ad dominum: domine, 
quare in parabolis loqueris illis? et dominus: quia 
vobis datum est, inquit, nosse mysterium regni dei, 
illis autem non, ut videntes non videant et au- 
dientes non intellegant, ne indigni salutem perciperent, 
quod animadvertentes pro meritis suis factum nec sic con- 
versi deo satisfacere voluerunt. 

14, 22. Itaque linguae in signo (signum) sunt. 
1. hoc est velamine incognitae linguae obscurati sunt ser- 
mones dei, ne videantur a perfidis, et cum audiuntur in- 
cognitae linguae, signum sit, quia propter perfidiam factum 
est, ne audiens intellegat. 

Non utique his qui credunt, sed non creden- 
tibus. hoc est quod dixit, quia ad occultandos sensus in- 
credulis proficiunt linguae. 

Profetia autem non incredulis, sed his qui cre- 
dunt. 2. hoc est non competit fidelibus audire linguas quas 
non intellegant, sed infidelibus, qui non sunt digni intellegere, 

sicut dicit Esaias profeta: vade et dic populo huic: 
aure audietis et non intellegetis etc. 

14, 23. Si convenerit universa ecclesia in unum 
et loquantur omnes linguis, introeant autem et 
idiotae, nonne dicent quia insanitis? manifestum 
est quia, si omnes diversis linguis loquantur, tumultus fit 
quidam inconditus populi quasi frenesim patientis. 

14,24. Quodsi (si autem) omnes profetent, in- 
troierit (intret) autem aliquis infidelis vel idiota, 
increpatur ab omnibus, redarguitur ab omnibus, 
25. occulta cordis eius manifesta fient; et tunc 
cadens in faciem adorabit deum pronuntians quod 
vere deus in vobis est. cum enim intellegit et intelle- 
gitur audiens laudari deum et adorari Christum, pervidet 
veram esse et venerandam religionem, in qua nihil fucatum, 
nihil in tenebris videt geri, sicut apud paganos, quibus ve- 
lantur oculi, ne quae sacra vocant percipientes (perspicien- 
tes) variis se vanitatibus cernant inludi. omnis enim inpos- 
tura tenebras petit et falsa pro veris ostendit. ideo apud nos 
nihil abdite (astute), nihil sub velamine, sed simpliciter unus 
laudatur deus, ex quo sunt omnia, et unus dominus 
Iesus, per quem omnia. si enim nullus sit, quem (qui) 

intellegat aut a quo ipse discutiatur, potest dicere seduc- 
tionem esse quandam et vanitatem, quae ideo linguis cani- 
tur, quia pudoris est, si reveletur. 

14,26. Quod est ergo, fratres? cum convenitis, 
unusquisque vestrum psalmum habet. 1. id est 
laudem dei per cantum eloquitur. 

Doctrinam habet. hoc est sensuum per spiritalem 
prudentiam habet expositionem. 

Revelationem habet. id est subest ei profetia occul- 
torum, quae ad omnium mentem perveniat favente spiritu 
sancto (sancto spiritu). 

Linguam habet. ut eos qui lingua loqui poterant non 
contristaret, permisit eis (eos) loqui linguis; ita tamen, ut 
interpretatio sequeretur. ideo ait: 

Interpretationem habet, ut si interpres adesset, 
daretur locus loquendi linguis. 

Omnia ad aedificationem fiant. 2. conclusio haec 
est, ut nihil in cassum in ecclesia geratur. hoc (hocque) ela- 
borandum magis, ut et inperiti proficiant, ut nihil (ne quid) 
sit corporis per inperitiam tenebrosum. idcirco omnes para- 
tos vult convenire diversis donis spiritalibus, ut ipsa avidi- 
tate animi vigilantes invicem se exhortantes meliora dona 
aemulentur (aemularentur) ad inluminationem fratrum. 

14, 27. Sive enim lingua quis loquitur, per 
duos, ut multum tres; et particulatim, ut unus 


2 vanitatem] uni- C 4 igitur est A conueneritis A, uenitis N 
5 vestrum om. A 6 canticum D 7 sensum IICPA perom. V spi- 
ritalem] naturalem A 8 expositionem] add. habet V 9 revelationem] 
adapertionem A, apocalypsin T (Vulg.) 10 mente C perueniant V 
108q. favente—sancto om. A spiritu sancto JI E 12 linguis loqui V 
13 permisi WG! eis IIET tamen] tunc A 14 ideoque D ait et V 
16 loquenti C A 18 hoc JIET A, hoc quoque D laborandum W GD 
19 et om. IIE A ut nihil META 22 in inuicem N KTG*  exhortantes 
A, -tati cett. 23 aemulentur MET illuminatione C, inluminonem P, emu- 
lationem A 24 enim om. A 25 duos] binos A ut pr.] aut ZCWGPD, 
siue A per (om. C) partes (Vulg.) TOA  utalt.] et (Vulg.) ELP, om. A 


Ad Corinthios prima 14, 27; 14, 28; 14, 29; 14, 30; 14, 31 159 


interpretetur. hoc est duo aut tres, plus non linguis lo- 
quantur, sed singuli, non simul omnes, ne insanire videren- 
tur; ideo ergo ut multum tres, ne occuparent diem linguis 
loquentes et interpretes illorum et non haberent profetae 
tempus scripturas disserendi, qui sunt totius ecclesiae in- 
luminatores. 

14,28. Quodsi non fuerit interpres, taceat in 
ecclesia; sibi autem loquatur et deo. hoc est intra 
se tacite oret, ut (aut) loquatur deo, qui audit muta omnia. 
in ecclesia enim ille debet loqui, qui omnibus prosit. 

14,29. Profetae autem duo aut tres loquantur, 
et alii examinent vel interrogent. ipsum modum 
tenuit dicendo: duo aut tres loquantur, singuli autem sicut 
Supra. ceteros autem interrogare permisit de his, quae forte 
in ambiguum veniunt aut quae adsequi aliquis non potest, 
quia diversa sunt ingenia, ut disputatione planiore diluci- 
dentur. 

14,30. Quodsi alii revelatum fuerit sedenti, 
prior taceat. id est permittat potior inferiori, ut si potest 
dicat; nec aegre ferat, quia potest et illi dari donum ut dicat, 
cum videtur inferior, quod potiori concessum non est. sicut 
enim totum uni concedi non potest, licet potiori, ita et non 
potest alicui, quamvis inferiori, nihil inpertiri, ut nemo sit 
vacuus a gratia dei. 

14,31. Potestis enim per singulos omnes pro- 
fetare, ut omnes discant et omnes exhortentur. 

haec traditio synagogae est, quam nos vult sectari, quia 
Christianis quidem scribit, sed ex gentibus factis, non ex 
Iudaeis, ut sedentes disputent, seniores dignitate in cathe- 
dris, sequentes in subselliis, novissimi in pavimento supra 
(super) mattas. quibus si revelatum fuerit dandum locum 
dicendi praecipit nec despiciendos, quia membra corporis sunt. 

14, 32. Et spiritus profetarum profetis sub- 
iectus est. quia enim unus atque idem spiritus est, qui tam 
profetis futura dicentibus, quam his qui revelant scripturas 
infundit se pro ratione et qualitate causarum, idcirco dixit: 
subiectus est profetis, ut ingenia accenderet hac spe, quod 
spiritus conatus bonos adiuvet. desiderio enim optimo ad 
dei res enarrandas subvenit, ut impleat boni propositi volun- 
tatem. nam et de salvatore idem dictum est: bibebant 
autem de sequenti spiritali petra, petra autem 
erat Christus. hoc est subiectum esse, quod et sequi. se- 
quebatur enim, ut humanis suffragiis deficientibus adesset 
ad auxilium tribuendum. ita et spiritus subiectus dicitur, 
ut conatus bonos adiuvet cum suggerit. subiectus enim 
videtur, qui coepta alterius perficit. 

14, 33. Non est enim dissensionis res, sed pacis. 
quia ergo pacis res est dicente salvatore: pacem meam do 
vobis, pacem meam relinquo vobis, nemo alterum 
non sinat dicere neque debebit dicenti studio contradicendi 

resistere, ne discordia fiat in corpore. qui enim in pace vo- 
cantur, patientiae debent studere, ne pacis iura solvantur. 

Sicut in omnibus ecclesiis sanctorum doceo. 
hoc dicto hortatur illos, ut quae praecepit faciant, quando 
similiter se ecclesiis sanctorum praedicare testatur. 

14, 36. Aut à vobis verbum dei profectum est 
aut in vos solos devenit? 1. arguentis verba sunt. sic 
enim inflati erant, quasi ipsis promissa fuisset haec salus, 
et exemplo eorum ceterae gentes vocarentur ad fidem aut 
non essent aliqui, qui possent suscipere gratiam dei apostolis 
praedicantibus. sic enim se iactabant quasi beneficium darent 
magis quam acciperent accedentes ad fidem ; unde dicit: aut 
in vos solos devenit verbum dei? 2. omnis enim qui 
vult aliquid emere, quod scit ab aliis non requiri, cum quodam 
fastidio accedit ad emptionem quasi beneficium praestaturus 
vendenti. ideo hoc apostolus arguit in Corinthiis, quia tales 
se praebebant elatione vanitatis, quasi, si ipsi non oboedirent 
verbis fidei, nemo esset qui crederet, sicut dicit Iudaeis: 
vobis primis oportebat loqui verba vitae huius, 
sed quia repulistis ea indignos vos facientes aeter- 
nae vitae, ecce convertimus nos ad gentes. 

14, 37. Si quis existimatur profeta esse aut 
spiritalis, cognoscat quae scribo vobis, quia do- 
mini sunt. hoc dicens tangit supra memoratos falsos apos- 

162 Ad Corinthios prima 14, 37; 14, 38; 14, 39; 14, 40 


tolos, a quibus fuerant depravati, qui pro desideriis hominum 
non divina, sed terrena docebant. ideo hic nihil suum tradere 
se dicit, sed domini, ut quibus suadet deo adquisiti, non 
hominibus videantur. qua fiducia et constanter praedicat 
liberam habens conscientiam, quia non hominibus placere 
vult, sed deo. unde peccatoribus non blanditur ut crescant, 
sed admonet ut desinant. 

14, 38. Si quis autem ignorat, TRES 
recte quia, qui nescit domini esse quae loquitur apostolus, 
et ipse a domino ignorabitur in die iudicii dicente domino: 
amen dico vobis, quod nescio vos. 

14, 39. Propter quod, fratres, aemulationem 
habete profetandi. quamvis arguat hos et in multis re- 
prehendat et corripiat, eo quod recesserant a traditione eius, 
tamen fratres hos vocat, quia dicit Esaias ad plebem domini: 
dicite his qui non recte ambulant in viis meis: 
fratres nostri estis vos. ut ergo consolaretur istos post 
correptiones, fratres illos vocat et ad aemulationem profetiae 
hortatur, ut adsidua disputatione et explanatione legis divinae 
fierent structiores, ut possent discere perversas esse pseudo- 
apostolorum praedicationes. 

Et loqui linguis nolite prohibere. et hoc propter 
caritatem, ut qui possunt loqui linguis et qui interpretetur 
fuerit praesens, non vetentur, ne fiat dissensio. 

14, 40. Omnia enim honeste et secundum or- 

dinem fiant. hoc est secundum ordinem supra dictum. 
honeste autem illud fit, quod cum pace et disciplina fit. 

14,34. Mulieres vestrae in ecclesiis taceant. 
1. nunc tradit quod praetermiserat. superius enim velari 
mulieres in ecclesia praecepit; modo ut quietae sint et vere- 
cundae ostendit, ut operae pretium sit, quia velantur. si 
enim imago dei vir est, non femina, et viro subiecta est lege 
naturae, quanto magis in ecclesia debent esse subiectae prop- 
ter reverentiam eius, qui illius legatus est, qui etiam viri 
caput est. 

Non enim permittitur illis loqui, sed esse in 
silentio, sicut et lex dicit. 2. quid dicit lex? ad virum 
tuum conversio tua et ipse tui dominabitur. lex 
haec specialis est. hinc Sarra dominum vocabat Abraham 
virum suum. ac per hoc in silentio iubentur esse, ne supra 
dictae legis sententia infirmetur, cuius memor Sarra viro suo 
erat subiecta, sicut dictum est. quamvis una caro sit, sed 
duabus ex causis iubetur esse subiecta, quia et ex viro est 
et per ipsam intravit peccatum. 

14,35. Si quid autem discere volunt, domi 
viros suos interrogent; turpe est enim mulieribus 
in ecclesia loqui. turpe est, quia contra disciplinam est, 
ut in domo dei, qui eas subiectas viris suis esse praecepit, de 
lege loqui praesumant, cum sciant illic viros habere primatum 

164 Ad Corinthios prima 14, 35; 15, 1; 15, 2; 15, 3, 1 


et sibi magis competere, ut in domo dei precibus vacent lin- 
guam retinentes, aures aperiant ut audiant, quomodo miseri- 
cordia dei mortem vicit per Christum, quae per Evam reg- 
navit. nam si audeant in ecclesia loqui, dedecus est, quia 
idcirco velantur, ut humiliatae appareant. illae autem se 
inverecundae ostendunt, quod et viris obprobrium est. in 
mulierum enim insolentia etiam mariti notantur. 

15, 1. Notum autem vobis facio, fratres, quia 
evangelium, quod praedicavi vobis, quod et ac- 
cepistis, in quo et statis, 2. per quod et salvi 
efficimini, quo sermone adnuntiavi vobis, debetis 
tenere nisi forte sine causa credidistis. ostendit 
illis quia, si in hac causa quae subiecta est, a traditione eius 
seducti sunt, perdiderunt quod crediderunt. omnis enim 
spes credentium in hoc sensu est, quia mortui resurgent. 
quod autem dicit: in quo et statis, his dicit, qui firmi 
erant in fide traditionis huius. promiscuis enim loquitur, ut 
et hi, qui fixi in fide sunt, gaudeant, et qui nutant, corripi 
se doleant et corrigantur. 

15,3. Tradidi enim vobis in primis, quoniam 
Christus mortuus est pro peccatis nostris secun- 
dum scripturas. 1.scripturas testamenti veteris memorat, 
quae futuram passionem domini cecinerunt. dicit enim 
Esaias profeta: ut ovis ad immolandum ductus est, 

et inter cetera: quoniam tolletur a terra vita eius, ab 
iniquitatibus populi mei ductus est ad mortem. 
haec in Christo reperta noscuntur. sed quia praeteriti tem- 
poris significatio videtur, non est adversum, quia apud deum, 
qui omnium praescius est, nihil futurum est. ideo sic dicit 
quod futurum est nobis, quasi factum sit. 2. nam in Apo- 
calypsi lohannis apostoli dicit: agnus, inquit, qui oc- 
cisus est à constitutione mundi. quia enim aliter non 
fiet quam scit deus, factum dicitur. nobis enim fit, non deo, 
quia apud deum nihil est quod futurum dicatur. et in psalmo 
ait: dominus regnavit a ligno, et Moyses de cruce eius 
ita significavit dicens: tunc videbitis vitam vestram 
pendentem ante oculos vestros et non creditis. 
idcirco ergo in eadem causa et futuri temporis aliquando 
significantiam ponit, ne a perversis non de Christo dictum 
defenderetur, si totum quasi praeteritum significaret. 

15,4. Et quia sepultus est. nulli dubium mortuum 
sepultum esse, sicut dicit Esaias profeta: et dabo malos 
pro sepultura eius. 

Et quia resurrexit tertio die secundum scrip- 
turas. omnia in fide clausa sunt. ideo sub persona populi 
resurrectio domini tertio die futura descripta est. dicit enim 
Osee profeta: post biduum (sanos faciet nos) et {in} 
tertio die resurgemus et vivemus in conspectu 
eius. in Christo enim omnes resurrexisse, sicut in Adam 

166 Ad Corinthios prima 15, 4; 15, 5; 15, 6; 15, 7; 15, 8 


mortuos esse nemo fidelium denegat. simili modo ,et; in 
psalmo sub persona hominis etiam de Christo significat 
dicens: omnia subiecisti sub pedibus eius; gloria 
et honore coronasti eum. 

15,5. Et quia visus est Cephae, id est Petro. hoc 
etiam Cleophas cum socio suo (et Amaus) testantur in evan- 
gelio cata Lucan, quod apparuit soli Petro. 

Postea illis undecim. et hoc in evangelio continetur. 

15, 6. Deinde apparuit plus quam quingentis 
fratribus simul. hoc sua fide loquitur. 

Ex quibus plures manent usque adhune, qui- 
dam autem dormierunt. de his quibus post resurrec- 
tionem apparuit dominus, tunc multos dicit fuisse in corpore. 

15,7. Deinde apparuit Iacobo. singulari Iacobo 
apparuit sicut et Petro. quod ideo puto factum, ut multi- 
faria adparentia fidem resurrectionis firmaret. 

Postea apostolis omnibus. iterum omnibus apos- 
tolis visus est in monte, ubi constituerat illis Iesus, 
sicut refert Matthaeus evangelista. ante in Hierusalem post 
dies octo resurrectionis suae, id est dominica die, ianuis clau- 
sis intravit ad discipulos, ut Thomae animus firmaretur, sicut 
dicit Iohannes apostolus. in monte enim intellegitur mandata 
illis dedisse. 

15,8. Novissime autem omnium quasi abortivo 

visus est et mihi. apparuit illi primum in caelo, post oranti 
in templo. abortivum se dixit, quia extra tempus natus in 
Christo apostolatum accepit (iam Christo} in caelo (caelos) 
idomino; recepto cum carne. 

15,9. Ego enim sum minimus omnium aposto- 
lorum. humiliat se et temporis causam sibi adscribit. tem- 
pore enim minor est, non dignitate. sed quia et persecutor 
fuit, inclinat se dicens: qui non sum dignus vocari 
apostolus, quia persecutus sum ecclesiam dei. 
10. gratia autem dei sum quod sum. 1. deo dat glo- 
riam, qui eum elegit, et dignitatem suam non sibi defendit, 
sed indignum se dicit. unde vere plus meretur sciens dixisse 
dominum: qui se exaltat humiliabitur. 

Et gratia eius pauper non fuit in me (in me 
non fuit). 2. hoc dicit quia non propter quod persecutus 
est, minorem gratiam in apostolatu accepit. 

Sed plus illis omnibus laboravi. addit ad cau- 
sam, quia non solum minoratus non est, sed et amplius prop- 
ter constantiam, qua vigebat in Christo, adflictus est, quod 
non aegre ferens dignior factus est. 

Non ego autem, sed gratia dei mecum. ne se 
extulisse iactanter putaretur, statim se humiliat, cum hoc 

168 Ad Corinthios prima 15, 10, 2; 15, 11; 15, 12; 15, 13; 15, 14, 1—2 


ipsum non magis sibi, sed dei gratiae adscribit, ut semper 
omnem gloriam reportet ad deum unde iure exaltandus esti 

15, 11. Sive igitur ego sive illi, sic praedicamus 
et ita credidistis. hoc est quod supra significavit, quia 
non inferiorem gratiam in praedicatione accepit quam ceteri 
apostoli, sed unam atque eandem. unde magis arguit perfi- 
diam Corinthiorum, quia cum manifestata esset credulitas 
haec apud omnes ecclesias, hi ab hac spe et fide (fide et "pol 
desciverant, quam subiecit dicens: 

15,12. Si autem Christus praedicatur, quod ex 
mortuis resurrexit, quomodo dicunt quidam inter 
vos, quoniam resurrectio mortuorum non est? 
13. si ergo resurrectio mortuorum non est, neque 
Christus resurrexit. 14. si autem Christus non re- 
surrexit, inanis est praedicatio nostra, vacua 
est fides vestra. 1. haec a falsis apostolis erant tra- 
dita, qui Christum neque natum neque {in carne} pas- 
sum neque resurrexisse adseverabant. quos et lohannes 
apostolus denotat, quod Christum in carne venisse 
negabant. unde dicit: qui negat Christum in carne 
venisse, hic Antichristus est, et qui negat filium, 
nec patrem habet. 2. isti ambulabant et quorundam 
fidem, ne inprudentes a mundi sapientibus iudicarentur, sub- 
vertebant, quia prudentes saeculi stultum iudicant, cum 

audiunt resurrectionem mortuorum. quodsi, inquit, verum 
est quia Christus non resurrexit, falsi sumus praedicatores 
et fides vestra inanis erit. hoc enim crediderunt apostolo 
praedicante quia mortui resurgent, et hac spe adtracti sunt 
ad fidem. quod utique ad detrimentum illorum proficere ad- 
serit, si crediderunt quod futurum non est; et pudoris est, 
ut aliquis profiteatur hoc se credidisse, quod falsum est. 
9. et verecundiam ergo illis incutit et labores illorum dicit 
infructuosos, si quod a falsis apostolis audierunt verum est, 
quia mortui non resurgent, quod nemo utique de se patitur 
audire, ut videntes hoc contra se esse reverterentur ad pris: 
tinam fidem. 

15, 15. Invenimur autem et falsi testes dei, 
quia testimonium diximus adversus deum, quod 
suscitaverit Christum, quem non suscitavit. qui 
adserit quod Christum deus a mortuis suscitavit, falsus est 
testis, si non est factum. virtutem tamen dei praedicat, non 
utique ut inimicus, qui tam admirabile factum virtuti eius 
adscribit. quodsi verum est quia excitavit Christum a mor- 
tuis, quid huic dicendum est, qui et testis contra deum falsus 
est et opus eius stultitiam adserit? 

15, 16. Si enim mortui non resurgent, neque 
Christus resurrexit. 17. quodsi Christus non re- 
surrexit, adhuc estis in peccatis vestris, 18. et qui 

170 Ad Corinthios prima 15, 18; 15, 19; 15, 20; 15, 21 


dormierunt in Christo perierunt. terret illos, ut quia 
nemo sibi male vult, doleat illis hoc coepisse sej credere, 
quod contra ipsos est. quis enim peccata sibi remissa nolit 
audire? et qui dormierunt in Christo perierunt, 
addit ad terrorem, quia carorum suorum excessum nolunt 
aestimare perditionem. qui enim sub hac spe de saeculo 
exierunt sive occidi non timuerunt, quia resurgere exemplo 
Christi crediderunt, et non est verum, perierunt. hoc illis 
dicit, quod amore suorum defunctorum nolunt audire, ut 
illis amputet, quod prius per errorem volebant audire. 

15,19. Si in hac vita tantum sperantes sumus 
in Christo, miserabiliores sumus omnibus homini- 
bus. manifestum est quia et in hac praesenti vita et in futura 
speramus in Christo; nec enim hic deserit servos suos Christus, 
sed dat illis gratiam et in futuro erunt in gloria aeterna. si 
autem futurae vitae spes non esset, omnibus hominibus, quod 
dixit, miserabiliores essemus. ut quid enim ieiunia, vigiliae, 
exitus, munda vita, iustitia, misericordia, mors, si pro his 
nulla merces erit in futuro? increduli autem vel hac vita 
fruuntur. 

15, 20. Si enim Christus resurrexit a mortuis, 
initium dormientium; 21. quoniam quidem per 
hominem mors et per hominem resurrectio mor- 
tuorum. hoc dicens tangit pseudoprofetas, qui Christum 
natum negabant ac per hoc non resurrexisse carnem, quia 

qui natus non est, nec moritur. sic autem probat Christum 
a mortuis resurrexisse, quia homo fuit, ut dubium non sit 
hominem a deo ex mortuis excitatum, ut quia peccato ho- 
minis mors inventa est, Christi iustitia resurrectionem 
meruerit mortuorum. 

15,22. Sicut enim in Adam omnes moriuntur, 
ità et in Christo omnes vivificabuntur. hoc dicit 
quia sicut Adam peccans mortem invenit et omnes ex eius 
origine tenuit, ut dissolvantur, ita et Christus non peccans 
et per hoc vincens mortem, quia qui non peccat vincit mor- 
tem, quia mors ex peccato, omnibus ergo, qui sunt ex eius 
origine, adquisivit vitam, id est resurrectionem. quamvis 
generalem tribuerit resurrectionem, ut sicut in Adam omnes, 
Sive iusti sive iniusti, moriuntur, ita et in Christo omnes, 
tam credentes quam diffidentes, resurgant, licet ad poenam 
increduli, tamen vivificari videntur, quia corpora sua reci- 
pient iam non morituri, sed passuri poenam in eis sine fine, 
quod credere noluerunt. 

15,23. Unusquisque enim (autem) in suo or- 
dine. nunc ordines vult resurrectionis exponere, ne ideo 
putarent fabulosum esse, quia factum adhuc non est in 
ceteris. ordines illis exponit et tempora, quando factum sit 
et quando futurum est, ut resurgant mortui. 

Initium Christus. sicut jet; in Actis apostolorum 

172 Ad Corinthios prima 15, 23; 15, 24; 15, 25; 15, 27; 15, 26, 1 


si prior surgens ex mortuis etc. prior ergo resurrexit, 
ut forma fieret credentibus sibi. deinde qui sunt Christi 
in adventu eius. hoc duplici modo intellegendum, quia 
et in adventu eius secundo sancti resurgent iuxta fidem in 
Apocalypsi Iohannis, sicut et in primo adventu cum sur- 
rexit, multa corpora sanctorum resurrexerunt ad protesta- 
tionem evictae mortis ac spoliatae. sub una ergo significa- 
tione duplicem adventum domini conprehendit. | 

15,24. Deinde finis, cum tradiderit regnum 
deo et patri, cum destituerit omnem principatum 
et omnem potestatem et omnem dominationem. 
25. oportet enim illum regnare, donec ponat om- 
nes inimicos sub pedes (pedibus) eius. 27. omnia 
enim subiecit sub pedibus eius. 26. novissima 
destruetur mors. 1. hoc dicit quia tradito regno 
finis erit mundi impleta resurrectione. quod quidam territi 
asperitate sermonis, dum quasi pie volunt sentire, a proprie- 
tate sensus declinant. horrent enim sonum verbi audientes: 
cum tradiderit regnum deo et patri, putantes tra- 
ditione hac regni, si iuxta sonum verbi intellegatur, vacuum 
remanere, ut si tradit, iam ipse non habeat, quasi pater 
tradens omnia filio evacuaverit se. nam ipse dominus ait; 
omnia mihi tradita sunt a patre meo. et postea: 


5 cf. Apoc. 20, 6; Matth. 27, 52 18 cf. Quaest. app. 78, 1, p. 471, 
248qq. 23 Matth. 11, 27 | 

haec est autem, inquit, vita aeterna, ut cognoscant 
te solum et verum deum et quem misisti Iesum 
Christum. ecce regnante filio regnat et pater. 2. quomodo 
autem tradens regnum filius evacuare se crederetur, cum 
dicat angelus ad Mariam: et dabit illi dominus deus 
sedem David patris sui et regnabit in domo Iacob 
in aeternum et regni eius non erit finis? et Danihel 
de eodem regno dicit inter cetera: deus caeli excitabit 
aliud regnum, quod numquam corrumpetur, et 
hoc regnum erit aeternum. nemo enim (ergo) dubitet 
filium semper regnaturum cum patre. 3. traditio autem haec 
est regni, ut cum omnia fuerint filio (filio fuerint) subiecta 
et adoraverint illum ut deum destructa morte, tunc filius 
ostendet illis non se esse, ex quo sunt omnia, sed per quem 
sunt omnia. et hoc erit tradere regnum deo et patri, ostendere 
ipsum esse, ex quo omnis paternitas in caelis et in 
terra nominatur. et tunc erit finis. destructio tamen 
mortis est resurrectio mortuorum. 

Cum autem dicat: omnia subiecta sunt ei 
praeter eum, qui subiecit illi omnia. 28. cum 
autem subiecta illi fuerint omnia, tunc et ipse 
subiectus erit ei, qui illi subiecit omnia, ut sit 
deus omnia in omnibus. 1. idem sensus est, quem nunc 
aperit, ut manifestet quid sit tradere regnum filium deo et 
patri. hoc tamen addit ad sensum, quia tradens pater filio 

regnum non se subiecerit ei, sicut filius patri se subiecit. in- 
congruum est enim, ut pater subiciatur filio. 2. omnia ergo 
subiecit pater filio, ut similiter honorificetur filius, sicut 
honorificatur et pater, cum ergo omnia confessa fuerint 
Christum dominum (deum) substrata pedibus eius, tunc et 
ipse Christus dominus subicietur deo patri, ut sit deus 
omnia in omnibus; hoc dicit quia cum omnium principum 
et potestatum et dominationum fuerit pressa superbia et 
adoraverint Christum quasi deum, tunc et Christus propter 
unicam auctoritatem patris deum quidem se ostendet, sed 
de deo, ut unius principii sublimis et ineffabilis auctoritas 
maneat. 3. hoc est subicere se filium patri, hoc est deum 
esse omnia in omnibus, quia cum discit creatura omnis 
caput suum esse Christum, Christi autem caput deum patrem, 
omnia in omnibus est deus pater. hoc est, ut creatura omnis 
unum sentiat et una voce omnis lingua caelestium et ter- 
restrium et infernorum confiteatur unum esse deum, ex quo 
sunt omnia. si autem dixisset: ut sit deus in omnibus, intel- 
legeretur in omnibus quidem esse, sed per affectum aut com- 
munem sensum, non tamen ea ipsa ex ipso esse. sed cum 
dixit: omnia in omnibus, hoc significavit, quia et ex 
ipso sunt et in ipsis est. ex ipso, quia ab ipso creata sunt; 
in ipsis autem, quia in omnium confessione unus erit deus. 
non tamen sic subicitur filius patri sicut filio creatura. 
15,29. Alioquin quid facient qui baptizantur 
pro mortuis, si omnino mortui non resurgent? 
quid et baptizantur pro illis? in tantum ratam et 


3sq. cf. Ioh. 5, 23 16sq. cf. Phil. 2, 11. 10 


1subieceret T WG! 3filiosuoH 5dominum JET etom.A 7 quia] 
quod A principatuum V 10 ostendit CGP A,-densV  113ut]et ZI sublimi- 
tes A 16 unum—voce om. A et pr]ut WGPD,om.L . omnis om. A 
et alt. om. PD  18deusadd. omnia V 19 aut] ut K 21 dixisset P et 
om. ET A 22inom.CWG!D' exjetin A creata sunt] sunt omnia 
create V suntet L 25 baptizentur P 26 omnium N 27 quid] qui N! & 


Ad Corinthios prima 15, 29; 15, 30; 15, 31, 1—2 175 


stabilem vult ostendere resurrectionem mortuorum, ut ex- 
emplum det eorum, qui tam securi erant de futura resurrec- 
tione, ut etiam pro mortuis baptizarentur, si quem forte 
mors praevenisset. timentes ne aut male aut non resurgeret 
qui baptizatus non fuerat, vivus nomine mortui tinguebatur. 
unde subiecit: quid et baptizantur pro illis? exemplo 
hoc non factum illorum probat, sed fixam fidem in resurrec- 
tione ostendit. 

15,30. Quid et nos periclitamur omni hora? 
31. quotidie morior pro gloria vestra, quam habeo 
in domino. 1. dicendo: quid et nos periclitamur? 
discrevit personas ostendens non catholicos esse qui pro mor- 
tuis baptizabantur. denique supra dixit: quid et bapti- 
zantur pro illis? numquid et baptizamur pro illis? nam 
et lepthe, quamvis in re, quae accepto ferri non possit, 
fidelis inventus est, offerens filiam suam secundum votum 
suum, quod stulte voverat, non ergo factum probatur, sed 
perseverantia fidei in exemplum profertur. 2. praedicantium 
pericula et labores memorat dicens: quid et nos pericli- 
tamur? et subauditur: nisi quia speramus futuram resur- 
rectionem, sicut supra memorat. securi enim quia post istam 
mortem vera vita sequetur, pericula non timent inlata ab 
infidelibus propter zelum illorum, quos quia crediderunt per- 
didisse se dolent. sollicitudinem ergo suam ostendit, quam 


15 — 17 cf. Iudic. 11, 39. 30. 31; cf. Quaest. 43, 3, p. 70, 148qq. 

176 Ad Corinthios prima 15, 31, 2; 15, 32; 15, 33 


habebat erga salutem illorum propter gloriam promissam a 
domino, sicut et in lege dictum est: exalta sicut tuba 
vocem tuam; si te audierint, lucraberis animas 
illorum. ad hoc festinabat apostolus semper sollicitus, ut 
gloria illi cresceret apud deum adquisitae salutis multorum. 

15,32. Si secundum hominem ad bestias pu- 
gnavi Effesi, quid mihi prodest, si mortui non 
resurgent? hoc est, si secundum humanum sensum — qui 
videns hoc in rerum naturam non cadere, ut caro iam soluta 
reformetur ad vitam, minime credit futuram resurrectionem 
mortuorum — bestiis offerri non timui, nihil profeci. sed 
non hoc est, quia certus de promissa vita non solum non 
timuit, sed et libenter bestiis offerri se passus est, sicut inter 
cetera ait in Actis apostolorum: ego enim non solum 
ligari, sed et mori paratus sum in Hierosolyma 
pro nomine domini Iesu Christi. 

Manducemus et bibamus; cras enim moriemur. 
hoc ab Esaia profeta dictum est propter hos qui, quasi nihil 
futurum esset post mortem, ventri tantum studebant quo- 
modo pecora, sicut et hi qui Corinthios depravabant. 

15,33. Nolite seduci, corrumpunt mores bonos 
conloquia mala. significat confabulatione malorum ho- 
minum everti posse bonum propositum. adsiduitas enim 
mali (pravi) conloquii vitiat mentem, ac per hoc ab his 
cavendum. quicumque enim acceptam fidem custodire vult, 

maxime inter ipsa initia perstrepentes debet vitare, ut im- 
pleat quod utile iudicavit. 

15, 34. Vigilate, iusti estote et nolite peccare. 
vigilandum monet, ne circumventione pravi sensus capti et 
a fide abducti depravarentur, mortuorum resurrectionem 
non credendo, iustos esse praecepit, ut non solum terrenam 
iustitiam excolant, sed et caelestem, quia terrena iustitia 
meritum non facit, sicut non facit reum. quid enim magnum 
est aliena non tollere, quippe cum hoc timoris sit? sed mag- 
num est (magnum est autem) de proprio non habenti lar- 
giri: haec est vera iustitia. et ut non peccent subiecit. unde 
intellegi voluit non se iustitiam temporalem servandam man- 
dasse, sed divinam, quia qui caelestem iustitiam servat, sine 
dubio in hac praesenti perfectus est. 

Ignorantiam enim dei quidam habent, ad re- 
verentiam vobis loquor. propositum dei ignorantes hi, 
qui inter eos convertebantur, mortuos resurrecturos stultum 
esse dicebant credere. ideo pudorem illis incutit quasi in- 
prudentibus. credebant enim eis, qui ignorantiam dei ha- 
bentes contra dei statuta docebant. 

15, 35. Sed dicit aliquis: quemadmodum resur- 
gent mortui? quo autem corpore venient? hos dixit 
ignorantiam dei habere, quorum depravatae sententiae verba 
protulit dicens: quemadmodum resurgent mortui? 
quo autem corpore venient? cui congrue respondit 
dicens: 

178 Ad Corinthios prima 15, 36; 15, 37; 15, 38; 15, 39 


15,36. Stulte tu quod seminas non vivificatur, 
nisi moriatur. cum animali homine non utique legis auc- 
toritate agit, ut exemplis suadeat, quae si reciperet, non er- 
raret, sed fysica ratione, de qua sibi blanditur, ut non credat 
resurgere soluta et emortua corpora. ostendit enim mortua 
rursum reparari ad vitam et multiplicata, ut confundatur 
error humanus. 

15,37. Et quod seminas, non corpus quod fu- 
turum est seminas, sed nudum granum, ut puta 
tritici aut alicuius ceterorum. 38. deus autem illi 
dat corpus prout voluit, et unicuique seminum 
proprium corpus. si ergo nudum granum seminatur et 
dei nutu quodammodo elementorum ministerio vestitum re- 
surgit, multa secum habens incrementa utilitatis humanae, 
cur non credibile sit dei virtute mortuum posse resurgere 
meliore (meliorata) tantum substantia, non numero multi- 
plicatum? quid ergo requiritur ab infideli, quo corpore re- 
surgant mortui, cum exempla praecedant ad fidem hanc 
melioratae resurrectionis, non amissae substantiae? quia pro- 
prium corpus recipiet, in quo creatus Adam est, iuxta ex- 
empla supra dicta. 

15,39. Non omnis caro eadem caro: alia qui- 
dem hominis, alia autem pecoris, alia caro vola- 
tilium, alia caro piscium. cum ex eadem massa omnis 
caro sit, unde et quomodo in his tanta diversitas est, ut una 
inpensa faceret genera diversa? dicant nunc sofistae mundi 

et scrutatores siderum, si valent conprehendere quae extra 
se sunt, cum quid intra se sit nesciant. denique omnes mun- 
dani filosofi, quia mentem suam legi dei humiliare, ut fidem 
eius susciperent, noluerunt, diversa semper et contraria ad- 
serentes inanissimis disputationibus invicem se confuderunt, 
quia in nullo horum testificatae veritatis signum agnitum 
est, quod antepositum verbis commendaret doctrinam, sicut 
et deus decrevit disciplinae nostrae, quae non verbis pro- 
batur, sed virtute, cui non possunt verba resistere. quemad- 
modum ergo ex una inpensa diversa animantium caro est, 
ita et unius carnis homines diversi erunt dignitate in resur- 
rectione, ut talis unusquisque appareat, qualis fuerit meriti, 
quippe cum etiam hic diversitatem corporum videamus. 

15, 40. Et corpora caelestia et terrestria, sed 
alia quidem caelestium gloria, alia autem terres- 
trium. caelestia corpora sunt resurgentium, terrestria autem 
antequam moriantur aut surgant, ut quia Christus caelestis 
est, ex eo corpora caelestia dicantur, ex Adam vero, quia ter- 
restris est, terrestria corpora. 

15, 41. Alia claritas solis, alia claritas lunae 
et alia claritas stellarum; stella enim ab stella 
differt in claritate. 1. unius naturae comparatione utitur 
ad indiscretae substantiae reddendam rationem, quia sicut 
sol et luna et stellae, cum sint unius quidem naturae, diversae 

tamen claritatis sunt, ita et homines, cum sint unius generis, 
merito tamen dissimiles erunt in gloria, ut claritati solis il- 
lorum dignitas exaequetur, qui centesimum numerum habent, 
qui ut perfecti essent primi gradus aemuli fuerunt, de quibus 
dictum est: tunc iusti fulgebunt sicut sol in regno 
patris sui. 2. lunari autem claritati hi conparandi sunt, 
qui sexagesimum numerum bonis operibus mercati sunt, ut 
secundi gradus meritum haberent. stellis autem clarioribus 
eorum merita comparanda sunt, qui tricesimum numerum, 
tertii gradus dignitatem iustis laboribus quaesiverunt. se- 
quentibus vero stellis, quae inter claras et obscuriores mediae 
sunt, peccatores homines coaptandi sunt, qui de tribus nullius 
gradus honorem adipisci voluerunt. 3. tetricis autem stellis 
et omnium novissimis perfidorum resurrectio similis est, quia 
errorem secuti stellis in errorem ducentibus comparandi sunt, 
sicut dicit in epistola sua Iudas apostolus. infidelitas enim 
non potest claram resurrectionem habere, quia sicut carbo 
cinere suo coopertus obcaecatur, ita et hi perfidia sua erroris 
tenebris circumdati luce carebunt. 

15, 42. Ita erit et resurrectio mortuorum. ex- 
empla dat, ut non sit dubium resurrectionem futuram mor- 
tuorum, ut accepta ratione nemo ambigat. 

Seminatur in corruptela, surgit in incorrup- 
tela. seminare est sepelire, ut corrumpatur; resurgere autem 

in incorruptela iam exsuscitatum non posse corrumpi, sed 
habere claritatem inmortalitatis. 

15, 43. Seminatur in ignominia, resurgit in 
gloriam. in ignominia seminatur, dum in tetrico ponitur, 
fit fetidum et scatet vermibus; surgere est autem in gloriam, 
quia exsuscitatum et lumen erit et nullam squaloris iniuriam 
patietur. 

Seminatur in infirmitate, surgit in virtute. in 
infirmitate seminatur, quia inmobile est et inregibile; surgit 
autem in virtute, quia iam totum vivum erit ac vegetum. 

15, 44. Seminatur corpus animale, surgit cor- 
pus spiritale. animale corpus est, dum cibis sustentatur, 
ut vivat; spiritale autem, cum horum nihil indigebit, conver- 
sum in vitam. omnia supra dicta hoc sensu clauduntur. non 
enim aliud continetur in superioribus, nisi quia animale cor- 
pus moritur et surgit spiritale, quod neque iam manducet 
neque bibat nec infirmetur nec sit fetidum nec tetrum natura. 

Sic enim scriptum est: 45. factus est primus 
homo Adam in animam viventem. hoc in Genesi dic- 
tum est quia accepto spiritu ex flatu dei factus est homo in 
animam viventem. officium enim spiritus animare est cor- 
pus, ita tamen ut continuam vitam non habeat, nisi cibi et 
potus auxilio utatur. 

Novissimus autem Adam in spiritum vivifi- 
cantem. hoc est, ut iam qui ante fuerat in anima, postea 
(postmodum) factus est in spiritu per resurrectionem, mori 
non possit, quia fiet totus vivens. 

15, 46. Sed non primum quod spiritale est, sed 
quod animale, quia animale ex Adam, spiritale vero per 
Christum ex resurrectione mortuorum. 

15, 47. Primus homo de terra terrenus, se- 
cundus homo e caelo caelestis. primus homo Adam 
est de terra temporalis, cui succedit mors; secundus homo 
Christus est de caelo, qui resurgens mori nescit. 

15, 48. Qualis est ille terrestris, tales et ter- 
restres. hoc est, quia terrenus mortalis est, mortales sunt 
et terreni. peccans enim Adam mortem invenit, ut omnes 
ex eo mortales sint. 

Et qualis ille caelestis, tales et caelestes. id 
est, quia Christus non peccavit, vincens mortem caelestis est, 
ita sint et credentes illi. quamvis et non credentes spiritales 
futuri sint, sed sicut spiritalia nequitiae, ut sint tene- 
brosi. de sanctis etenim nunc loquitur, qui resurgent ad 
gloriam. sicut enim qui non credunt iam iudicati sunt, ita 
et qui credunt iam caelestes dicuntur. 

15, 49. Sicut portavimus imaginem terreni, 
portemus et imaginem eius qui de caelo est. hoc est, 
Bicut formam habuimus mortalitatis per peccatum Adae servi 
facti peccati, ita et formam habeamus vitae per iustitiam 

salvatoris facti servi iustitiae non mundi, sed dei, dum ea 
gerimus, quae inmortalitate digna sunt. 

15,50. Hoc enim dico, fratres, quia caro et 
sanguis regnum dei non possidebunt. carnem per- 
fidiam vult intellegi, sanguinem autem turpem et luxoriosam 
vitam, quia cupiditas haec fervore sanguinis generatur, ut 
ostenderet non solum incredulum dignitosam resurrectionem 
non habere, verum etiam illum qui desideriis et vitiis carnis 
obtemperat. commonet ergo et instruit, qua ratione regnum 
caelorum consequi mereamur. 

Neque corruptio incorruptelam possidebit. hoc 
dicit quia corruptam et lascivam vitam poenam necesse est 
pati; pro passione enim corruptionem posuit; nec enim mor- 
tem poterat significare, cum constet utique omnes homines 
inmortales resurgere. 

15,51. Ecce mysterium dico; omnes quidem 
resurgemus, id est tam credentes quam non credentes. 

Sed non omnes immutabimur. nunc uniuscuius- 
que meritum in resurrectione significat, qualis in singulis 
futura sit. 

15,52. In momento, in ictu oculi. 1. id est cito 
valde, sine aliqua mora. in novissima tuba. ideo novis- 
sima tuba, quia postremum bellum geretur adversus dae- 
mones et principes ac potestates et ipsum diabolum. hoc 
enim fiet post annos mille, quibus hic regnabit salvator ex- 
tincto Antichristo, cum Satanas dimittetur de carcere suo 

ad seducendas gentes Gog et Magog, qui sunt daemones, ut 
pugnent adversus castra sanctorum. nec enim temporales 
homines poterunt adversum aeternos dimicare. 2. namfet 
ait Iohannes apostolus: vidi Michahel et angelos eius 
in caelo pugnantes adversus(-um) draconem et 
angelos eius, qui est diabolus et satanas. ideoque 
hic ‘novissima tuba’ ait, quia non semel cum illo pugnatum 
est, quia et in Antichristo et pseudoprofeta, qui faciebant 
coram illo signa et prodigia, ipse victus est. et hoc loco novis- 
sime adversus illum pugnabitur, ut iam mittatur in gehen- 
nam. et salvator inter cetera ait: nunc princeps mundi 
huius mittetur deorsum. et tunc ergo victus est et fre- 
quenter victus est. unde dicit Esaias profeta: quomodo 
cecidit Lucifer de caelo, qui mane oriebatur? 

Et mortui resurgent incorrupti, et nos inmu- 
tabimur. 3. resurgentibus enim peccatoribus et impiis sancti 
inmutabuntur in claritatem, ut caro fiat spiritalis cum gloria 
quasi plumbum, si fiat aurum. sancti enim in adventu do- 
mini resurgent sicut superius ait: initium Christus, de- 
inde qui sunt Christi in adventu eius, sicut et in 
Apocalypsi continetur. peccatores enim non sunt Christi, 
quia audient a domino: non novi vos. qui enim Christi 
sunt, carnem crucifixerunt cum vitiis et concupis- 

centiis. et in psalmo primo scriptum est: ideo non resur- 
gent impii in iudicio neque peccatores in consilio 
iustorum. 4. ab impiis enim non est quod requiratur, sed 
ad hoc surgent (resurgent), ut pereant videntes verum esse 
quod credere noluerunt. perire est autem a deo esse alienum, 
sicut ait ad Romanos: quicumque enim extra legem 
peccaverunt, extra legem et peribunt et quicum- 
que in lege peccaverunt, per legem iudicabuntur. 
ac per hoc peccatores iudicabuntur; indigni etenim sunt re- 
surgere cum sanctis, sicut ait: neque peccatores in con- 
silio iustorum. 

15, 53. Oportet enim corruptibile hoc induere 
incorruptionem et mortale hoc induere inmorta- 
litatem. 1. hoc est quod supra dixit: et mortui resur- 
gent incorrupti, id est, ut iam inmortales sint, non tamen 
inpassibiles. hi enim quos dicit poenas patientur pro quali- 
tatibus delictorum suorum, ita ut exeant inde exsoluto de- 
bito. impii autem aeterna poena torquebuntur; ait enim: 
qui non crediderit, iam iudicatus est. unde et Esaias 
profeta: ignis, ait, eorum non extinguetur et vermis 
eorum non morietur. 2. in adventu tamen domini et 
sancti resurgent, et qui vivi fuerint inventi, obviam rapien- 
tur domino in aera mortem quasi soporem passi (passuri); 
in ipso enim raptu et mortem et resurrectionem habebunt, 
sicut dicit ad Thessalonicenses. tempore enim Antichristi aut 
apostatae erunt aut sancti aut in latibulis aut in poena positi 
ceteri gentiles, quos dominus Iesus cum duce ipsorum Anti- 

186 Ad Corinthios prima 15, 53, 2; 15, 54; 15, 55; 15, 56; 15, 57 


christo in adventu suo interficiet spiritu oris sui, id 
est iussu eius igni exurentur per angelos virtutis eius. 

15, 54. Cum ergo mortale hoc induerit inmor- 
talitatem, tunc fiet verbum, quod scriptum est in 
Osee profeta: 

Absorpta est mors in victoriam. 55. ubi est, 
mors, aculeus tuus? ubi est, mors, contentio tua? 
post resurrectionem impiorum et peccatorum absorbetur mors 
in victoriam. insultantis etenim verba sunt dicentis: ubi 
est, mors, &culeus tuus? ubi est, mors, contentio 
tua? victoria enim devictae mortis resurrectio mortuorum 
est. mors autem diabolus est cui insultatur. et contentiosus 
dicitur, quia per superbiam, cum impar viribus esset, resis- 
tebat. cum ergo superatus premitur et spolia illi detrahuntur, 
succensetur illi, quia contra se repugnavit. 

15, 56. Aculeus autem mortis peccatum est. 
aculeum auctoritatem significat, quia mors auctoritatem per 
peccatum accepit, quia si peccatum non esset, diabolus ob- 
torpuisset et mors non esset. 

Virtus autem peccati lex. ideo virtus peccati lex 
pest), quia peccatum non imputaretur, si lex non 
esset. 

15,57. Deo autem gratias, qui tribuit nobis 
vietoriam per dominum nostrum Iesum Christum. 
triumfum salvatoris nobis dicit profecisse (profuisse). quae 

enim gessit salvator, non sibi utique gessit, sed nobis. quam- 
obrem victoria eius nostra victoria est. ideo enim homo 
factus est manens deus, ut vincens diabolum, dum peccatum 
non facit (fecit), nobis victoriam adquireret, qui peccati causa 
detinebamur in morte, ut victus diabolus occiso Christo, qui 
peccatum non fecerat, omnes quos peccati causa detinebat 
amitteret. dum autem insultat homini, reus factus est. sic 
deletum cirografum, id est sententia, qua tenebatur genus 
humanum in morte inferi ereptis animabus et in caelum in- 
ductis, ut non per potentiam illi tollerentur, sed per iustitiam 
a deo per Iesum Christum dominum nostrum. 

15,58. Itaque, fratres mei dilectissimi, stabiles 
estote et inmobiles, abundantes in opere domini 
semper, scientes quia labor vester non est inanis 
in domino. omnibus quae ad doctrinam ecclesiasticam or- 
dinandam necessaria sunt expositis et quid vitandum quidve 
sequendum sit demonstratis, fixos iam illos {esse} hortatur 
in bono et in operibus, quae fructum faciunt apud deum, 
semper promptos et copiosos, quia per haec quae exposita 
sunt certi sunt de cetero accepturos se boni operis mercedem 
a domino, ne pravis conloquiis possent interverti. 

16, 1. De collectis autem, quae fiunt in sanc- 
tis, sicut ordinavi ecclesiis Galatiae, ita et vos 
facite. 2. per unam sabbati unusquisque vestrum 
apud se ponat thensaurizans quodcumque volu- 
erit, ut non cum venero, tunc collectae fiant. 

dominico die collectam fieri praecepit, sicut et ceteris ecclesiis 
disposuerat, ut eo die, quo resurrexit dominus, plebs eius 
colligatur ad laudem et gloriam dei devicta morte, tunc etiam 
sumptus congregandos ad ministerium sanctorum, qui prop- 
ter nomen domini pressuras patiebantur zelo gentilium sive 
Iudaeorum, qui non sinebant eos praedicare gratiam dei sub 
nomine Christi, ut haberent refrigerium ab his, propter quos 
tribulabantur. omni ergo die dominico iubet colligi plebem 
et congregare illos singulos prout voluerint in dona dei, et 
hoc apud se unumquemque reponere quasi in thensauro, ut 
veniente apostolo inveniatur ad usus necessarios, quia quod 
paulatim colligitur, nec grave est et invenitur multum. 
16,3. Cum autem advenero quoscumque proba- 
veritis per epistolas, hos mittam perferre gratiam 
vestram in Hierusalem. conlatio haec duplici genere 
profectum habebat, ita ut sanctis proficeret supra memoratis 
et pauperibus in ecclesia constitutis, quia et modo et usibus 
maiorum natu proficit et egenis. per epistolas mittere se hos, 
quos idoneos ad dispensationem elegerint, dicit, quia epistolae 
testimonium praebent missis, ut cum gratia excipiantur. 
16, 4. Sin vero dignum fuerit, ut et ego eam, 
ibunt mecum. hoc dicit quia, si fuerit copiosa collectio, 
posse etiam se ire. dignum est enim, ut si episcopus ipse eat, 
multum secum perferat ad refrigerium sanctorum. hoc est 
quod significat ad Romanos dicens: si enim spiritalium 
eorum conmunicaverunt gentiles, debent et in 

carnalibus ministrare eis. ex ludaeis enim erant, de 
quibus dicit dominus: quia salus ex Iudaeis est, qui 
Hierosolymis in magna invidia erant apud Iudaeos non cre- 
dentes. 

16, 5. Veniam autem ad vos, cum Macedoniam 
pertransiero; Macedoniam enim pertranseo. 6.apud 
vos forte hiemabo, nisi vos me forte deduxeritis 
quocumque iero. post omnem instructionem, ut laetos 
illos faceret, adventum suum illis promisit, per quod et omnes 
admonitiones suas, quibus illos corrigit, magis firmat, quia 
qui audit venturum eum, a quo legem accepit, sollicitior erit, ne 
adveniente illo erubescat. 

16,7. Nolo enim vos modo in transitu videre. 
sciens multa se habere, quae ageret cum illis, non vult illos 
pertransiens videre; et ne contristarentur, multum tempus 
se promittit conmoraturum apud eos, et quia quae agit cum 
providentia agit. 

Spero enim me aliquantum temporis manere 
apud vos, si dominus permiserit. si dominus, ait, 
permiserit. tunc enim dominus permittit, ut conmoretur 
apud eos, si dignos se praebeant emendantes vitia, quae in 
eis arguit. 

16,8. Permanebo autem Effesi usque ad pente- 
costen; 9. ostium enim mihi apertum est magnum 
et efficax, et adversarii multi. qua causa Effesi reman- 
sisset ostendit. invenerat enim illic sitientia pectora dei gra- 

tiam, quibus prompte infunderet mysterium Christi. sed quia 
diabolus inquietus est semper, et his qui deum desiderant in- 
vidus adiecit: et adversarii multi. quanto enim idonei in- 
veniebantur ad fidem, tanto magis de non erant, qui zela- 
rentur contradicentes et repugnantes doctrinae domini. 

16,10. Quodsi venerit Timotheus, videte ut 
sine timore sit apud vos; opus enim domini ope- 
ratur sicut et ego, 11. ne quis illum spernat. quam- 
vis ea praedicaret Timotheus, quae ab apostolo acceperat, 
et esset idoneus evangelista, tamen quia non erat auctoritatis 
eiusdem, conmendat illum, ne ab his forte, qui dissidebant 
in plebe, non ut erat dignus reciperetur perstrepentibus eis, 
et timor illi nasceretur et nihil proficeret adventus eius saluti 
illorum. possent enim et gentiles excitari ad seditionem dis- 
cordia plebis accepta occasione inruendi in Timotheum. ideo: 
ne quis illum spernat, quia opus domini operatur, 
inquit, sicut et ego. hoc est, ut in ea auctoritate susci- 
peretur, qua erat apostolus; erat enim et ipse episcopus. 

Deducite autem illum in pace, ut veniat ad 
me. expecto illum cum fratribus. tantum meritum 
Timothei memorat, ut non solum inter eos honorandum illum 
praecipiat, sed ut apostolum domini cum obsequio deducen- 
dum cum proficisci parasset. tam enim necessarium eum 
ostendit, ut etiam ipse illum expectaret cum fratribus propter 
evangelium Christi. 

16, 12. De Apollo autem fratre significo vobis, 
quia multum rogavi illum, ut veniret ad vos cum 

fratribus; et utique non fuit voluntas, ut nunc 
veniret. veniet autem, cum ei vacuum fuerit. hoc 
dicens et voluntati illorum vel petitioni satis se fecisse osten- 
dit, cum votum suum eis exhibuit; et Apollo excusavit, 
quando cur venire ad illos non potuerit declaravit ita tamen, 
ut non omnino excusaverit, sed distulerit. potest et sic in- 
tellegi, ut per Apollo tangat illos ideo significans noluisse ire 
ad illos Apollo, quia dissidebant, ut audito hoc paci stu- 
derent, et ideo de Timotheo dixerit: videte, ut sine timore 
sit apud vos, quia aliqui missi non bene fuerant suscepti, 
ac per hoc venturum Apollo, cum concordes fuerint. 

16, 13. Vigilate, state in fide, viriliter agite, 
confortamini. 14. omnia vestra in caritate fiant. 
vigilate, ait, ne circumvenirentur in fide. viriliter agite. 
hoc est monere, ut fortes sint mente circa ea quae sibi tradita 
erant, non ut pueri, qui quid sequantur ignorant. confor- 


tamini, ut tam voce quam opere robusti sint, quia professio ` 


et boni actus perfectos faciunt. ut autem in caritate haec 
fiant, quia quae cum caritate fiunt dei habent timorem et 
zelum. quicquid enim cum offensione fratris fit, fructum non 
habet. provocandi sunt enim aliqui ad bonum, non contris- 
tandi, ut puta si misericordiam facias cum detractione al- 
terius aut (in) humanus si sis aut alterum notes aut aliquid 
comedas insultans ei, qui ab hoc abstinet, ut facias illi scru- 
pulum. omnia autem ita agenda sunt, ut hortatio sit ad 

192 Ad Corinthios prima 16, 14; 16, 15; 16, 16; 16, 17; 16, 18 


meliora, non insultatio; tunc est pax. unde dicit dominus: 
ex hoc cognoscetur, si discipuli mei estis, si vos 
diligatis invicem. ubi autem contentio est et dissensio, 
amor non est. | 

16, 15. Obsecro autem vos, fratres, scitis do- 
mum Stefanae, quia sunt primitiae Achaiae et se 
in ministerium sanctis ordinaverunt, 16. ut et vos 
subditi sitis talibus et omni operanti et laboranti. 
Corinthii Achaici sunt, ideoque de his ad eos loquitur, per 
quos provocat illos ad huiusmodi opus; sunt enim ex his. 
hoc enim Christianis magnum est, quia calcata avaritia de 
laboribus suis non habentibus largiuntur, in eo imitatores 
facti dei patris, qui in misericordia dives est. cum 
autem dicit: ut subditi sitis talibus, magis illos horta- 
tur, ut aemuli facti operis huius alios habeant ipsi subditos. 

16, 17. Gaudeo autem in adventu Stefanae et 
Fortunati et Achaici, quia quod vobis deerat, ipsi 
subpleverunt; 18. receperunt enim spiritum meum 
et vestrum. agnoscite ergo huiusmodi. aliud esse 
collationem, quam dicit fieri in sanctos, et aliud ministris 
evangelii reddere vicem, sicut dicit dominus: dignus est 
enim operarius mercede sua. domum enim Stefanae in 
utroque significat devotam et in ministerio sanctorum et in 
his qui deserviebant ecclesiis, ita ut ad apostolum perferrent 
cum Fortunato et Achaico fratribus, ut et hi perferrent qui 

erant ex his. unde dicit: refecerunt enim et meum 
Spiritum et vestrum, per quod et pudorem illis incutit. 
et cum apostolus neget se ab his accepturum —- dicit enim: 
non infringetur in me gloriatio haec in regionibus 
Achaiae —, quomodo refecerunt enim meum spiri- 
tum, inquit, et vestrum? sed credo refectus est spiritus 
eius in his quibus profecerat; sibi enim datum dicit, quod 
proficit his quibus voluit. agnoscite ergo huiusmodi 
hoc est imitamini. 

16,19. Salutant vos ecclesiae Asiae. horum salu- 
tatione conmonet illos, ut efficiantur similes illorum, qui unius 
sunt provinciae. 

Salutant vos in domino multum Aquila et 
Priscillà cum domestica sua ecclesia. duas ecclesias 
memorat, publicam et domesticam. publicam dicit, quo 
omnes conveniunt; domesticam, in qua per amicitiam colli- 
gitur. ubicumque enim presbyter solemnia celebrat, ecclesia 
dicitur. 

16, 20. Salutant vos fratres omnes. relevat ani- 
mos illorum, quando omnes hos memores horum ipsorum 
ostendit. 

Salutate invicem in osculo sancto. osculum 
sanctum signum pacis est, in quo, ut invicem sibi adhaereant 
sublata discordia, docet. 

16, 21. Salutatio mea manu Pauli. se in epistola 
ista subscripsisse ostendit, et quae verba sint subscriptionis, 
subicit dicens: 

4 II Cor. 11, 10 


lex]cumZL . enimom.]IETL 2 per—incutitom. A 3 aposto- 
lisT 4infringiturV 5 enim etA — 5sq. spiritum meum ET 7 eius] 
meus K dicit datum N A, dicit om. K 8 profecit KET, -cerat L uo- 
lunt T cognoscite ergo eos qui huiusmodi sunt A 10 salutent K Asiae] 
sanctae E 11 quia JET 14 ecclesia sua L 15 publicam om. V 
17 enim om. A presbiteri sollemnia celebrant A celebratur K 19 salu- 
tet ...reuelat K 23utad A 26 scripsisse L sunt E 27 subiecit A 


Ambrosiaster II. 13 


10 


15 


10 


15 


194 Ad Corinthios prima 16, 22; 16, 23; 16, 24 


16, 22. Si quis non àmat Iesum dominum (do- 
minum Iesum), sit anathema. maranatha, quod 
interpretatur: si quis dominum lesum qui venit non amat, 
abscidatur. maranatha {enim} 'dominus venit' significat. 
hoe propter Iudaeos, qui lesum non venisse dicebant; hi 
ergo anathema sunt a domino qui venit. 

16,23. Gratia domini nostri Iesu Christi vo- 
biscum. 24. caritas mea cum omnibus vobis in 
Christo Iesu. ideo talem subscriptionem posuit propter 
hos, qui dum dissensioni studebant, dominum lesum non 
diligebant, quippe cum dicerent: ego Pauli, ego Apollo, 
ego vero Cephae. qui enim Christum diligit, non dat 
hominibus gloriam. et quia nulla spes in homine: gratia 
domini, inquit, Iesu Christi vobiscum, et subauditur: 
qui diligitis dominum lesum. et quoniam non se invicem 
diligebant, in se hoc docet dicens: caritas mea cum om- 
nibus vobis in Christo Iesu, ut amare se discerent ea 
gratia, qua diligebantur ab apostolo, non carnis affectu, sed 
in Christo Iesu. | 

AD CORINTHIOS SECUNDA 
(Argumentum) 


Sciens sanctus apostolus profecisse epistolam, quam ad 
arguendam plebem Corinthiorum miserat propter diversos 
illorum errores, aliam iterum epistolam ordinat ad exhortan- 
dam obauditionem eorum et tangit horum contumaciam, qui 
emendari nequiverant, in hoc tamen animo magis, relevatus, 
quia ea, quae ad ecclesiasticam ordinationem pertinent, audi- 
erat esse correcta, certus deinceps, quia et vitia eorum pau- 
latim corrigerentur, praeterea quod ex magna parte coeperant 
esse obaudientes. qui ergo ea, quae ad fidem et ecclesiasti- 
cum ordinem pertinent, emendaverant, sine dubio spes erat 
emendandi mores et conversationem. ac per hoc festinanter 
scribit eis, contristati ex correptione consolationem haberent 
et cresceret in eis fructus paenitentiae, ut videntes iam pla- 
cere se ei cui displicuerant promptiores fierent circa bonos 
actus. quid est enim paenitere, nisi iam ab errore cessare 
interveniente mentis dolore? ut ergo probet iam bene se de 
his sentire, sic scribit ad eos: 

1,1. Paulus, apostolus Christi Iesu. iam securus 
de his confidenter se apostolum domini praedicat. in prima 

196 Ad Corinthios secunda 1, 1; 1, 2; 1, 3 


enim epistola vocatum se apostolum dicit eis tamen non pro- 
batum, qui a traditione eius abducti erant. 

Per voluntatem dei. ut ratum probet apostolatum 
suum, dei voluntate a Christo factum se apostolum dicit. 
ita enim dominus ait Iudaeis: quoniam quae placita 
sunt ei, id est deo patri, facio semper. 

Et Timotheus frater. cum hoc scribit, per quem 
epistolam primam misit ad eos, id est cum Timotheo, ut osten- 
dat eis ab hoc se audisse de bona voluntate eorum, quam 
corripienti ei subdiderunt. 

Ecclesiae dei, quae est Corinthi, cum sanctis 
omnibus, qui sunt in universa Achaia. nunc sociat 
istos sanctis ceterarum ecclesiarum, ut sciant se profecisse. 

1, 2. Gratia vobis et pax a deo patre nostro 
et domino Iesu Christo. quoniam unum donum est 
dei et Christi, idcirco participes illos optat esse gratiae dei, 
quae est et Christi. 

1,3. Benedictus est deus et pater domini nos- 
tri Iesu Christi. semper in omni epistola mysterii ordinem 
tradit de deo patre locuturus et de dono eius et de domino 
Iesu Christo filio eius, ut sicut nominantur duo et esse in- 
tellegantur, ut unusquisque subsistens habeatur, quamvis 
una substantia sint, ut torpescat vana adseveratio Sabelli. 

Pater misericordiarum et deus omnis conso- 
lationis. ab ipsa coepit ratione; multum enim refrigerii dat 
eis, qui correptionis causa fuerant contristati. audientes enim 
deum non solum totius originis patrem, sed et misericordi- 
arum, relevati sunt spe ac certi facti ad hoc se correptos, ut 


5 I Ioh. 8, 29 


2 quiaa NL 3 apostolum E 4 à om. A 6 id est] idem K 
8 misit primam A  9sq. qua corripiendi A 13 proficisse NL 15 domino 
nostro N  15sq. dei est V 16 idcirco — 17 Christi om. A 17 est] es K 
20 et ait. — 23 Sabelli om. A 25 ipso K rationem NK 28 se om. IITL 
correpti (add. sunt L) NETL 


Ad Corinthios secunda 1, 3; 1, 4; 1, 5; 1, 6; 1, 7 197 


conversi dei misericordiam invenirent. quare autem ‘miseri- 
cordiarum patrem’ dixit, nisi ut agnosceretur per misericor- 
diam rursum regenerare et reformare paenitentes ut non sola 
sit venia, sed status pristini restauratio? et ideo miseri- 
cordiarum ait propter diversa peccata, ut consolaretur con- 
tristatos causa delictorum. hoc est spem non negare con- 
versis. 

1,4. Qui consolatur nos in omni pressura nos- 
tra. hoc est quod dixit: deus omnis consolationis, quia 
adest in omni pressura, ut possimus et nos consolari 
eos, qui sunt in omni pressura, per exhortationem, 
qua exhortamur ipsi a deo. duo genera consolationum 
induxit, unum quo consolantur qui iniuste pressuram pati- 
untur propter nomen Christi, ut liberentur, alterum eorum 
qui peccatorum causa contristati consolationem accipiunt, 
dum illis promittitur spes emendantibus ab his, qui conso- 
lati à deo erepti sunt de pressura. 

1, 5. Quia sicut abundant passiones Christi in 
nobis, sic per Christum abundat etiam consolatio 
nostra. manifestum est quia pro quo patimur, ipse nobis 
adest consulens nobis per liberationem, eripiens nos de pres- 
sura interventu maiestatis suae. 

1, 6. Sive autem pressuram patimur pro ves- 
ira exhortatione et salute sive exhortationem 
consequimur pro vestra exhortatione, quae ope- 
ratur per patientiam earundem passionum, quas 
et nos ipsi patimur, 7. et spes nostra certa est 
pro vobis, quia scimus quod, si socii estis pas- 
sionum, sic et consolationis eritis. generaliter loqui- 

198 Ad Corinthios secunda 1, 7; 1, 8; 1, 9 


tur, ut quia credentium causa persecutiones patiebantur a 
perfidis, subiecti iniuriis et caedibus, sic iterum auxilio dei 
liberarentur ad consolationem credentium, ne scandalum 
passi a fide exciderent, quia iniuriae apostolorum temptationes 
erant credentium, sicut scriptum est in profeta Zacharia: 
percutiam pastorem, et dispargentur oves gregis. 
quamvis futura credant fideles, tamen inter ipsa primordia 
pressurae novellis faciunt scandalum; putant enim inanem 
esse promissionem, si vi obpressum viderint praedicantem. 
sed si iam firmus est credens, conpatitur cum suo magistro 
fidens de spe futura, ut simul consoletur, cum quo et con- 
patitur. 

1, 8. Non enim volumus ignorare vos, fratres, 
de pressura nostra, quae facta est in Asia, quia 
supra modum gravati sumus supra vires, ita ut 
desperaremus nos etiam vivere. ideo passiones pres- 
surarum indicat prope usque ad mortem inlatus, ut ostendat 
quae mala salutis illorum causa patiebantur, ut non gravius 
ferrent, si corriperentur errores illorum ab his, qui haec tam 
aspera tolerabant pro illis. quis enim medicorum non arguat 
susceptum suum neglegentius se tractantem ne cura medi- 
cinae eius sine effectu remaneat? 

1, 9. Sed ipsi in nobis responsum mortis ha- 
buimus, ut non simus fidentes in nobis, sed in 
deo, qui suscitat mortuos. tantam insolentiam iniqui- 

tatis significat insurrexisse contra fidei praedicatores, ut 
mortem ante oculos haberent. denique erepti de ipsa pres- 
sura resuscitatos se dicunt. sic enim adflicti fuerant, ut 
desperarent de praesenti vita. sed quia deus praesidia sua 
non negat in necessitate positis, maxime suis, eripuit illos 
desperantes de semetipsis, fidentes autem de deo. nimia 
enim pressura deficere se profitebantur, nisi adesset deus. 

1,10. Qui de tantis mortibus liberavit nos, in 
quo speramus, quia et liberabit 11. accedente pro 
nobis etiam vestra oratione, ut in multorum facie 
donum, quod in nos conlatum est, per multos in 
gratiarum actione celebretur pro nobis. hoc dicit 
quia gratia dei multorum causa consolata est apostolos, id 
est omnium credentium, quorum causa et pressurae eis in- 
gerebantur. ac per hoc, quia omnium causa est, cuncti deo 
gratias referant, cum cessat temptatio, aut cum oritur, simul 
obsecrentur. 

1, 12. Gloria enim nostra haec est, testimonium 
conscientiae nostrae. 1. hoc dicit quia de conscientia 
sua praesumebant, quia pura erat ab omni simulatione; 
quamobrem de dei auxiliis non diffidebant. 

Quia in simplicitate et sinceritate, non in sa- 
pientia carnali, sed in gratia dei conversati su- 
mus in hoc mundo, abundantius autem apud vos. 

200 Ad Corinthios secunda 1, 12, 1—2; 1, 13; 1, 14 


haec est gloria conscientiae quam dixit, simplicitas et sin- 
ceritas. et quia haec de dei doctrina sunt, adiecit: non in 
sapientia carnali, sed in gratia dei, ut ostenderet 
non humanae sapientiae, sed evangelicae praedicationi li- 
beram se conscientiam exhibuisse. 2. praeterita refricat; hoc 
enim significat, quod in prima epistola arguit fucatam prae- 
dicationem iuxta humanum sensum aptatam, cuius praedi- 
catores duplici genere in sapientia carnali accusat, quia et 
iuxta mundi sensum praedicabant, ne facile offenderent ho- 
mines et quaestus causa hoc agebant, propriis lucris carna- 
libus studentes. unde apostolus numquam a Corinthiis sump- 
tus voluit accipere, ne his occasionem daret, eo quod similis 
eis esset in hac re. hinc est quod dicit: abundantius apud 
vos simpliciter sumus conversati, quia cum ab aliis acceperit, 
ab his noluit, ne arguendi eos auctoritatem amitteret. 

1, 13. Non enim alias scripsimus vobis quam 
quae legistis vel cognoscitis. ea se dicit scribere, quae 
non solum litteris cernerent, sed et operibus eius manifesta 
haberent, ut probaret ea quae loquitur gestis se implere, 
quibus uniuscuiusque mens et propositum discitur. 

Spero autem, quod usque ad (in) finem cognos- 
cetis, 14. sicut et cognovistis nos ex parte, quia 
gloria vestra sumus, sicut et vos nostra, in die 
domini Iesu Christi. proficere illos sperat ex eo, quod 
iam coeperant meliores effici cognito affectu circa se apostoli, 
et gloriabantur in eo velut filii in patre clarissimo. unde et 

apostolus gloriam suam videri testatur in filios obaudientes. 
et tunc debere videri quando prodest, id est in die iudicii 
dei. hoc dicens perseverandum monet. 

1, 15. Et hac fiducia volueram prius venire ad 
vos, ut secundam gratiam haberetis 16. et per vos 
transirem in Macedoniam et iterum a Macedonia 
venirem ad vos, et a vobis deduci in Iudaeam. 
haec fiducia (ex) emendata est vita illorum; iam enim et 
desiderare se illos significat, quos ante indignum erat videre. 
plenam ergo gratiam habuissent de adventu eius, quia imago 
est epistola, praesentia autem veritas. non est itaque otiosum 
quia voluerat ire et non iit; intellegi enim vult esse aliquos 
inter eos, quorum causa voluntatem suam non implevit, ut 
adhibita opera purificarentur. 

1, 17. Hoc ergo cogitans numquid levitate usus 
sum? aut quae cogito secundum carnem cogito, 
ut sit apud me ‘est est, non non’? 1. quoniam dixit: 
volueram venire ad vos et non iit, idcirco numquid 
levitate usus sum, inquit, quia videtur, qui dicit aliquid 
et non facit, levitate uti. ideo ne forte istud de apostolo 
arbitrarentur, hoc purgat, quia non istud leviter, sed cum 
consilio fecit, ut non impleret quod disposuerat. aut num- 
quid quae cogito, inquit, secundum carnem cogito? 
qui enim secundum carnem cogitat, tunc non implet quae 
disponit, quando aut personis amplioribus defert aut certe 
lucris aut adparatibus vincitur, quod apostolus semper spre- 

vit. 2. spiritalis autem tunc dispositum non implet, quando 
providentius aliquid pro salute animae meditatur, sicut et 
apostolus ideo non implevit quod voluerat, ut per hoc ipsum 
meliores efficerentur scientes ideo distulisse eum, quia qui- 
dam adhue inter eos non se purificaverant a peccatis. ut 
sit, inquit, apud me ‘est est, non non’. hoc significat 
quia non aliud egit quam sciit agendum, quia utilitas ante- 
ponenda est voluntati. hic sensus spiritalis est; carnalis 
autem sensus sic mutatur, ut anteponat voluntatem utilitati. 

1, 18. Fidelis autem deus, quia sermo noster 
non est ‘est et non’. hoc est quod dicit et ad Galatas: 
Si quae destruxi haec eadem aedifico, praevari- 
catorem me constituo. ideo ergo fidelem in se dicit dei 
praedicationem. nam hoc faciunt adulatores; frequenter 
enim, ne homines offendant, quae vera sunt praetermittunt. 

1, 19. Dei enim filius Iesus Christus, qui in 
vobis est, qui per nos praedicatus est, per me et 
Silvanum et Timotheum, non fuit ‘est et non’, 
sed 'est' in illo fuit. quantum ad idoneos praedicatores 
pertinet, hoc debet esse, ut sit apud illos est est, non non, 
ut non aliud faciant quam sciunt utile. quia enim frequenter 
aliud volumus quam est utile, ne voluntas vincat utilitatem, 
ideo apostolus voluntati suae utilitatem praeposuit, ne iret 
ad illos. in Christo enim Iesu non fuit 'est et non', sed 
'est' in illo fuit, quia numquam aliud voluit quam est 
utile. semper enim voluntas eius cum utilitate est; nec in- 

mutatus est, ut faceret invitus sicut homo, quod est utile, 
aut ut ambigeret de aliquibus et mutaret voluntatem. 

1, 20. Quotquot enim promissiones dei sunt, in 
illo est; et in illo amen deo ad gloriam per nos. 
manifestum est quia semper in deo veritas est, hoc est amen, 
manifestata per Christum, post per apostolos praedicata ad 
gloriam dei signorum virtutibus testimonium perhibentibus 
vera esse, quae promisit deus per Christum dominum nostrum. 
gloria enim dei est, cum ab illo omnia et per illum et in illo 
esse discuntur. 

1, 21. Qui autem confirmat nos vobiscum, 
Christus dominus; et qui unxit nos deus, 22. qui 
et signavit nos et dedit pignus spiritum in cor- 
dibus nostris. 1. Christum dicit confirmare gentes in fide 
promissa Iudaeis, quia ipse est, qui fecit utraque unum, 
id est cireumcisionem et praeputium, in uno novo homine 
faciens pacem. dominus ergo confirmat et deus qui unxit 
nos, id est, {qui} dedit regiam honorificentiam, sicut dicit 
Petrus apostolus quia sumus, inquit, genus regale per 
unctionem spiritalem, cuius typus fuit in regibus Iudaeorum. 
qui et signavit nos dando spiritum suum nobis pignus, 
ut non ambigamus de promissis eius. si enim adhuc mor- 
talibus spiritum suum credidit, dubium non est quia iam 
inmortalibus addat gloriam. 2. unum tamen opus dicit patris 
et filii, quia et Christum dicit confirmare et deum. quem 

enim confirmat filius, confirmat et pater; et cum dat spiri- 
tum pater, dat et filius, quia utriusque est spiritus sanctus, 
sicut dicit ad Romanos: si quis autem spiritum Christi 
non habet, hic non est eius. quoniam ergo de perfec- 
tione hominis locutus est, trinitatis hoc loco fecit mentionem; 
omnis enim summa perfectionis in trinitate consistit. 

1, 23. Ego vero testem deum invoco super 
animam meam, quod parcens vobis non veni Co- 
rinthum. nunc manifestat, qua causa, cum voluisset ire 
ad illos, distulit, ut tunc iret, quando iam prope omnes emen- 
datos inveniret. his enim nunc loquitur, qui videbantur velle 
se corrigere, sed operam non dabant, ut hoc implerent. quia 
ergo corripere illos necesse erat, iter suum ad alios convertit, 
ne contristaret multos, et hoc fuit illis parcere. quod ut men- 
tibus eorum conmendet, deum testem dat, ne putarent in- 
dignos se esse et contemni ab illo; quo conperto, ut praesen- 
tiam eius mererentur, emendarent se. 

Non quod dominemur fidei vestrae, sed quod 
adiutores sumus gaudii vestri; fide enim statis. 
quoniam fides non necessitatis, sed voluntatis res est, ideo 
dicit: non quod dominemur fidei vestrae. dominatus 
enim necessitatis causa est. sed adiutores sumus, inquit, 
(adiutores autem, inquit, sumus) gaudii vestri. hoc 
est quia sicut in malo opere tristitia est, ita et in emendatione 
gaudium. huius gaudii adiutores sumus, inquit, quia volen- 
tibus eis emendare se offerunt conmonitiones, ut quod velle 
coeperant possint implere. 

2, 1. Decrevi autem hoc apud me, ne iterum 
in tristitia venirem ad vos. apertum est quia ideo 
noluit ire, ne forte corripiens paucos multos contristaret, ipse 
etiam contristatus; conpatiuntur enim omnia membra unius 
maerore. 

2,2. Si enim tego} contristo vos, et quis est 
qui me laetificet, nisi qui contristatur ex me? 
hoc dicit quia non vult eos contristare. sed quia peccatis 
Studuerant, necesse erat illos contristari invito apostolo, ita 
tamen, ut de cetero obaudientes facti laetificarent eos, qui 
contristabantur cum eis, ut qui corripiendo contristaverat 
eos laetaretur ex his, dum corriguntur. 

2,3. Ideo et scripsi hoc ipsum, ne cum venis- 
sem, tristitiam haberem a quibus oportuerat me 
gaudere, certum habens quia meum gaudium om- 
nium vestrum est. idcirco dicit haec se scripsisse, ut 
postea veniens non esset unde contristaretur sublatis vitiis, 
sed gauderet cum eis quasi cum carissimis filiis, ut quia ab 
infidelibus tribulationibus adficiebatur, ab his utique gau- 
deret, qui crediderant. gaudium enim apostoli purificatio est 
populi. ideo enim gaudet, quia vituperatio non est in eis, 
quos simul oportet gaudere. 

2,4. Nam ex multa pressura et angustia cordis 
Scripsi vobis per multas lacrimas, non ut contris- 

temini, sed ut cognoscatis caritatem, quam habeo 
abundantius in vobis. manifestum est quia, quando hoc 
affectu quis aliquem corripit, ut plus illo doleat peccatis eius, 
non utique ut illum contristet, corripit, sed ut ostendat illi, 
quo amore diligat eum. qui enim non hoc affectu corripit, 
fratrem contristat; insultat enim, qui non condolet fratri. 

2, 5. Si quis autem contristavit, non me con- 
tristavit, sed ex parte, ut non onerem vos omnes. 
omnes hos quos dicit sancti sunt. duae enim partes in populo 
sunt, sicut in prima epistola memoravi. hi ergo ex parte sanc- 
torum sunt, quos contristatos in errore fratris significat sicut 
semetipsum. hoc dicens oneravit peccantem vel eum qui 
peccaverat. plus enim fit reus, in cuius delicto multi tribu- 
lantur. ac per hoc: 

2, 6. Sufficit ei qui talis est, inquit, haec quae 
fit à pluribus obiurgatio. magnum dolorem utique pa- 
titur, qui delictum suum pluribus videt horrere. 

2, 7. Ita ut e contra magis donetis et console- 
mini, ne quo modo abundantiore tristitia absor- 
beatur, qui eiusmodi est. 1. adflicto homini peccati pro- 
prii causa subvenire praecipit, quia paenitentia, si de vero 
animo est, hoc est si correptus statim in animo doleat, pro- 
tinus habet fructum. denique in Regnorum habetur, quia 
Achab, cum arguisset eum profeta, conmotus animo statim 
meruit veniam. et David in causa Uriae Cethei correptus, 

quia cognovit peccasse se, delictum eius deletum est. 2. ita 
et apostolus illum, qui incestum commiserat habens uxorem 
patris, obiurgatum et abiectum dolentem revocari iubet, ne 
diu videns se contristatum sperni desperans de se daret ani- 
mum ad mundum fruendum, quasi qui locum apud deum 
iam non haberet. hoc est maiore tristitia absorberi desperan- 
tem de se converti ad admittenda peccata, quibus gravatus 
absorbeatur & secunda morte. haec enim vera paenitentia 
est iam cessare a peccato. sic enim probat dolere se sibi, si 
de cetero desinat. 

2,8. Propter quod obsecro vos, ut confirmetis 
in illo caritatem. 9. ad hoc enim et scripsi, ut 
scirem, an in omnibus oboedientes estis. quantum 
datur intellegi, oboedientes hos factos in ceteris probat. emen- 
daverant enim quae ad ordinem ecclesiasticum pertinent. 
unde etiam in hoc vult illos esse obedientes, ut confirment 
fratrem in caritate suscipientes eum in conmunione. 

2, 10. Si cui autem aliquid donatis, et ego. 
1. manifestum est quia quod iubet fieri, ipse facit. nec potest 
hoc abnuere, quod etiam obsecrans ut fiat, scribit, cum 
haberet potestatem iubendi. sed quia in prima epistola grave 
eius crimen detulit, ut horrerent illum omnes, nunc cum re- 
cipi illum vult, orat ne adhuc exulcerato animo adversum 
illum durum illis esset habere cum illo communionem eccle- 

siae. neque enim tanta in eis erat quanta in apostolo provi- 
dentia, ut statim intellegerent faciendum esse, quod dicebat 
apostolus in causa huius dumtaxat. ideo obsecratur, ut di- 
mittant illi, significans deum illi ignovisse, quia nihil sine dei 
Spiritu agebat apostolus. 

Etenim ego quod donavi, si quid donavi, prop- 
ter vos in persona Christi. 2. hoc dicto gravat illos, 
quia si magister petentibus discipulis donavit, cui voluerunt, 
peccatum, quanto magis obaudire debent discipuli magistro 
(magistrum)? et ut ratum ei, cui donavit, ostenderet apud 
deum, ait in persona Christi se donasse quod donavit. hoc 
est accepto tulisse Christum, cuius legatione fungebatur, ut 
factum apostoli factum sit Christi, sicut dixit: quaecumque 
solveritis super terram, erunt soluta et in caelo. 
si ergo huic pro quo petierunt, per apostolum Christus igno- 
vit, quanto magis huic iam ignotum erat, cui ut donent 
etiam ipse hortatur? 

2,11. Ne possideamur a satana; nec enim igno- 
ramus versutias eius. hoc dicit, quod supra memoravi, 
quia consolatio debet subsequi fratrem delictum flentem, ne 
diu contristatus et contemptus a caritate ecclesiae. incipiat 
desperare de se, et videns qui semper in insidiis est subtilis 
diabolus, mentem eius vilem effectam, accedat et suggerat 
ei, ut vel praesentibus fruatur, qui de spe futuri praemii 

deiectus est, et pereat frater possessus a diabolo, cui ad hoc 
paenitentia data erat, ut conversus reformaret se, sicut dicit 
in Hiezechihele profeta: nolo mortem morientis quan- 
tum ut revertatur et vivat, et iterum: convertantur, 
inquit, et replantabo eos. 

2, 12. Cum autem venissem Troadam propter 
evangelium Christi et ostium mihi apertum esset 
in domino, 13. non habui requiem in spiritu meo, 
eo quod non invenerim Titum fratrem meum, sed 
vale illis dixi et profectus sum in Macedonia. 
Troadam se perrexisse significat ad praedicandum eis evan- 
gelium Christi, et cum coepisset praedicare, fuisse qui ca- 
perent verbum fidei. sed quia solatium Titi defuit, intolera- 
bilis erat labor perstrepentium causa. quamvis enim quidam 
eorum aperuerant corda sua ad recipiendum sermonem dei, 
tamen inpudentia infidelium non minima existebat exsurgens 
(insurgens) in apostolum zelo credentium, et haec duo in 
(ab) uno impleri non poterant, aut fideles instruere aut in- 
credulis repugnare. ideoque vale illis facto qui susceperant 
eum, profectus est in Macedoniam. 

2, 14. Deo autem gratias, qui semper triumfat 
nos in Christo. hoc est deum apostolos triumfare in 
Christo, victores illos facere in fide Christi, ut calcata perfidia 

trofeum habeat fides, dum ex perfidis fiunt fideles et mali- 
voli non proficiunt in persequendo credentes. 

Et odorem notitiae suae manifestat per nos 
in omni loco, 15. quia Christi bonus odor sumus 
deo in his qui salvi fiunt et in his qui pereunt. 
1. odor notitiae dei in Christo et per Christum est. odorem 
autem idcirco dixit, quia sicut quaedam res, quae cum non 
videantur, per odorem tamen cognoscuntur, et intellegis in 
loco aliquo esse, quod non vides, ita et deus, quia invisibilis 
est, per Christum se voluit intellegi, ut praedicatio Christi, 
quae utique invisibiliter, sicut ad nares odor, ita ad aures 
pervenit, deum patrem insinuaret creaturae et filium eius 
unigenitum, cuius rei legatione fungentes apostoli — sicut 
dicit dominus ad deum, filius ad patrem: sicut me misisti 
in hunc mundum, ita et ego eos mitto in hunc 
mundum — odorem notitiae dei et Christi per signa et pro- 
digia manifestarent. vera enim esse de deo et Christo prae- 
dicatio virtutis testimonio probatur. quae ideo in odore 
significata est, quia cum deus non videatur, per haec quae 
invisibiliter operatur in apostolis esse intellegitur, ut veritas 
doctrinae manifestetur. 2. qui ergo recte adserit Christum, 
bonus odor est deo, laude dignus in eo qui credit, nec vitu- 
perabilis in illo qui non credit. qui vero non recte adserit 
Christum, malus odor est deo, tam in his qui fidi sunt, quam 
in illis qui diffidunt; pro utrisque enim reus erit. qui enim 
diffidit, idcirco videtur non credere, quia perversum est quod 
audit, et qui credit, male credit. 3. apostolus ergo ratione 

legis locutus est, ut sicut in lege qui hostias bono voto offere- 
bat, bonus odor erat deo et acceptabilis, ita et nunc prae- 
dicationis virtus doctrinae odorem praestat fraglantem deo. 
quam ob causam auxiliis suis tutos praestabat deus aposto- 
los, ut verba cognitionis eius infunderent patentibus auribus, 
sive Iudaeis, sive gentilibus, addito his sacramento nativi- 
tatis domini Iesu secundum voluntatem dei et patris eius 
in unitate fidei salutaris ad salutem credentium et perditionem 
diffidentium. 

2, 16. Aliis quidem odor mortis in mortem. 
hoc dicit quia incredulis praedicatio crucis Christi odor mortis 
est. audientes enim verbum dei sic accipiunt quasi pestem, 
ex quo (qua) oritur mors, et necesse est, ut iuxta fidem illorum 
fiat eis. 

Aliis autem odor vitae ad vitam. verum est quia 
fidis sermo auditus dei nuntius est salutis aeternae, et secun- 
dum fidem eorum continget eis. sive ergo in his qui pereunt, 
sive in his qui salvi fiunt, Christi bonus odor deo erant apos- 
toli, quia sinceriter et sine adulatione praedicabant. qui enim 
non credebant, ipsi sibi laqueum circumdabant his liberis, 
sicut dicit dominus ad Hiezechihel profetam: tu praedica. 
si te audierint, lucraberis animas eorum; si quo 
minus, ipsi sibi viderint. tu tamen liber eris a 
perditione eorum. 

Et ad haec quis idoneus? 17. non enim sumus 

sicut plurimi adulterantes verbum dei, sed ex 
sinceritate, sicut ex deo coram deo in Christo 
loquimur. pseudoapostolos tangit diversos, qui corrupta 
doctrina verba dei per malam interpretationem adulterabant: 
tollentes divinum sensum ponebant humanum. ex quibus 
quidam zelum habentes traditionis Iudaicae nec de Christo 
bene docebant; ideo minus idoneos hos dicit, apostolos autem 
sinceriter praedicasse, sicut ex deo datum est. ‘ante deum' 
id est quomodo deus dedit, ipso teste in Christo loquebantur 
non suam quaerentes, sed dei gloriam. hoc est in Christo 
loqui, eius honorem et potentiam praedicare. 

9, 1. Incipimus iterum nosmetipsos commen- 
dare? 1. quoniam pseudoapostolos notat prava eorum con- 
menta designans se autem verum praedicatorem testatur, 
videtur iterum conmendare se sicut in prima epistola. et ne 
hoc versutia aliqua terrestris lucri gratia facere videretur, 
adiecit : 

Aut numquid indigemus sicut quidam com- 
mendatitiis epistolis ad vos aut ex vobis? hoc 
dicens suum sensum purgat et adhuc pseudoapostolos notat, 
quos proprii honoris et quaestus causa circuire ecclesias pro- 
bat ad auferendam, non ad tribuendam salutem. 2. ex his 
erant, quibus dicit dominus: comeditis domos viduarum 
et pupillorum oratione longa orantes; propterea 
accipietis maius iudicium. hi enim et res eorum et animas 

invadebant; apostolus autem nec res eorum tangebat et veri- 
tate doctrinae animas eorum salvabat. non ergo carnaliter, 
sed spiritaliter se commendabat ad profectum salutis illorum, 
ut hoc de illo crederent quod erat, quia qui de bono male 
sentit peccat. ac per hoc commendatio haec istis magis 
proficit. 

9,2. Epistola nostra vos estis, scripta in cor- 
dibus nostris. epistola salutis indicium est. recte ergo 
ait, quia salus Corinthiorum in corde erat apostoli et eorum 
qui cum illo erant; semper enim de salute eorum cogitabant. 
cum ergo in corde sunt apostoli et eorum qui cum ipso erant, 
epistola sunt scripta in cordibus eorum, quia qui semper ali- 
cuius memor est, scriptus est in animo eius. 

Quae cognoscitur et legitur ab omnibus ho- 
minibus. 3. manifestati quia estis epistola 
Christi, ministrata a nobis. 1. apertum est quia, cum 
dicuntur Christiani, epistola Christi sunt indicantes salutem, 
quam dedit deus in Christo omnibus hominibus, scribentibus 
apostolis. dum enim docent, scribunt. 

Scripta non atramento, sed spiritu dei vivi. 
quoniam quae promissa sunt aeterna sunt, idcirco dei spiritu 
Scripta dicuntur, qui semper est, temporalia autem atra- 
mento, quod obsolescit et perdit memoriam. 

Non in tabulis lapideis, sed in tabulis cordis 
carnalibus. 2. nunc legem veterem pulsat, quae primum 
data in lapideis tabulis abolita est fractis tabulis sub monte 
a Moyse. nova autem lex in animo scribitur, hoc est in corde, 

non inj calamo, sed per spiritum. quia fides enim) aeterna res 
est, ab spiritu scribitur, ut maneat; vetera autem praecepta 
deficiente mundo cessabunt. sicut; quomodo ergo differt 
lex a lege, ita differunt dispensatores illius legis à dispensa- 
toribus legis fidei. 

9,4. Fiduciam autem talem habemus per Chris- 
tum ad deum. quanta dignitas sit in apostolis manifestat, 
cum dicit: fiduciam talem habemus ad deum per 
Christum, ut ostendat veteres non hanc habuisse fiduciam 
ad deum, quia minor fuit administratio. 

9, 5. Non quod sufficientes sumus aestimare 
aliquid a nobis, tamquam a nobis sit, sed suffi- 
cientia nostra ex deo est, 6. qui et idoneos nos 
fecit ministros novi testamenti, non littera, sed 
Spiritu. littera enim occidit, spiritus autem vivi- 
ficat. 1. quamvis praeferat apostolicam dignitatem, in dei 
tamen laudem prorumpit, non istud meritis humanis adscri- 
bens, sed eius gratiae, qui dignatus est pro vita humana salu- 
tarem praedicationem ordinare, quae quos lex vetus reos 
tenebat salvaret, data remissione peccatorum per Christum 
dominum nostrum. litterae enim ad hoc datae sunt Moysi, 
ut contemnentes legem occideret secundum ius naturae. 
2. spiritus autem, id est lex fidei, quae non scribitur, sed animo 
continetur, vivificat reos mortis convertentes tamen se, ut 
iustificati de cetero non peccent. recte ergo data fuerat lex, 

ut timor esset peccandi. sed quia fragile est genus humanum, 
misericordia dei data est in praedicatione apostolis, ut donatis 
peccatis evaderent mortem credentes in Christum (Christo). 
haec est praedicatio novi testamenti, quod promiserat deus 
per profetas. 

9, 7. Quodsi administratio mortis in litteris 
formata in lapidibus fuit in gloria, ita ut non 
possent intueri filii Istrahel in faciem Moysi 
propter gloriam vultus eius, quae evacuatur, 
8. quomodo non magis administratio spiritus erit 
in gloriam? manifestum est maiorem gratiam esse legis 
fidei quam legis Moysi. quamvis enim ad hoc data sit lex 
Moysi, ut prodesset, contempta tamen facta est lex mortis. 
ergo quia peccatoribus providere non potuit, venit lex fidei, 
quae hos salvaret, non solum ignoscens, sed et iustificans eos. 
multum ergo interest inter legem et legem. tunc enim macu- 
lati peccato vultum Moysi descendentis de monte cum lege 
accepta in tabulis intueri non poterant, quia gloriosa facta 
fuerat (erat) facies eius, ne a peccatoribus posset adspici, 
quia digni erant morte. quae nunc gloria evacuatur per legem 
spiritus, cum accepta remissione peccatorum facti iusti digni 
sunt adspicere et possunt gloriam dei, sicut viderunt in monte 
Petrus et Iohannes et Iacobus gloriam Christi. 

9,9. Si enim in administratione damnationis 

8sq. cf. Exod. 34, 30 19sq. cf. Quaest. 8, 1, p. 32, 11 

gloria, multo magis abundavit administratio ius- 
titiae in gloriam. hoc dicit quia amplius est donum ius- 
titiae dei per fidem Christi quam legis veteris, quia magis 
gloria in salute est quam in morte. quamvis iuste damnet, 
tamen ad laudem proficit magis, si indulgeat, ut possit reus 
corrigere se. 

9,10. Nec enim gloriosum factum est id, quod 
glorificatum est in hac parte propter excellentem 
gloriam. manifestum est non esse factum gloriosum, quod 
visum est in vultu Moysi gloriosum. quando enim nulli pro- 
fuit gloria vultus eius, non habuit fructum gloriae, sed magis 
obfuit, licet non suo vitio, sed peccantium. tamen in hac 
parte gloria non est. illa autem est magis gloria, quae abun- 
dat in gratia, ut purificati homines dono dei abstersa caligine 
possint videre gloriam Christi. 

9, 11. Si enim quod evacuatur fuit in gloria, 
multo magis quod permanet in gloria. non negat 
gloriam fuisse in lege vel in vultu Moysi, sed non permansit 
in Moysi (-se), quia figura erat in Moyse, non veritas. ideo ad- 
veniente salvatore cessavit figura, quia apparuit veritas 
manens semper, ut quantum interest inter imaginem et veri- 
tatem, tantum intersit inter gloriam vultus Moysi et gloriam 
Christi. ideo supra dixit: propter excellentem gloriam. 
illa enim tanta erat gloria, quanta debuit credi servo. haec 
vero tanta, quanta est genitoris eius, quia dominus Iesus 
in gloria est dei patris. sicut enim vespere stellae 

gloriosae sunt, oriente autem sole evacuatur earum claritas, 
ita et Moysi gloria evacuatur adparente gloria Christi. 

9,12. Habentes igitur talem spem multa fidu- 
cia utamur. 1. spem habere nos dicit videndi gloriam, non 
talem qualis fuit in vultu Moysi, sed eam quam viderunt tres 
apostoli in monte revelante se domino. hinc igitur conicere 
debemus, quantum nobis contulerit divina clementia quan- 
tumque nos superioris gratiae dono ditare dignata est, quam 
dederat Iudaeis. Iudaei enim, cum minor esset gloria vultus 
Moysi, eam speculari non poterant, nos vero non Moysi 
gloriam, quae inferior est, sed excellentem salvatoris gloriam 
visuros nos credimus. 2. Iudaei ergo servi gloriam non 
meruerunt videre, nos autem domini communis gloriam 
sumus visuri. ideoque et nos vicem reddere, in quantum pos- 
sumus, debemus benivolentiae dei, ut propensiores simus in 
eius amore, qui nobis fiduciam dedit, abluens nos a peccatis, 
videndi gloriam dei. nunc itaque opus est, ut crescat in nobis 
fiducia bonis actibus parata. tantum enim videbimus quan- 
tum credimus. 

3, 13. Et non sicut Moyses ponebat velamen 
super faciem suam, ne intuerentur filii Istrahel 
usque ad finem eius, quod evacuatur. quoniam digni 
facti sumus per gratiam dei videre gloriam Christi, idcirco: 
et non sicut Moyses, ait, ponebat velamen super 
faciem suam, ne intuerentur filii Istrahel. ideo 
ponebat velamen, quoniam splendorem vultus eius ferre non 

poterant causa peccati, quo sublato potestas datur videndi 
gloriam dei usque ad finem eius, quia tamdiu non reve- 
latur, quamdiu relicta lege convertantur ad gratiam fidei et 
sic evacuatur. accedente enim dignitate per fidem evacuatur 
indignitas. 

3, 14. Sed obtunsi sunt sensus eorum usque 
in hodiernum diem. tamdiu obtunsos dicit, quamdiu non 
credunt. quae obtunsio infidelitatis causa obvenit. ideo con- 
versis ad fidem acuitur acies mentis, ut videant divini luminis 
splendorem. 

Id ipsum velamen in lectione veteris testa- 
menti manet, dum non revelatur, quia in Christo 
evacuatur. obtunsio, ait, haec in lectione Exodi manet, 
quamdiu credant. non enim revelatur nisi credant. in Christo 
enim evacuatur, hoc est per fidem Christi aufertur velamen. 
amoto enim delicto incipient videre quod obstante peccato 
videre non poterant. 

9, 15. Sed usque in hodiernum diem, cum legi- 
tur Moyses, velamen est supra cor eorum. mani- 
festum est quia, cum legitur haec pars legis, sententia illorum 
recitatur qui sunt sub lege. 

9, 16. Cum autem conversus fuerit ad domi- 
num, auferetur velamen. converti ad dominum hoc est 
credere in Christum, ut agnoscens dominum veniam mere- 
atur accipere. hoc est auferri velamen, sententiam evacuari, 
qua tenebatur reus sub lege. 

9, 17. Dominus autem spiritus est. ubi autem 
spiritus domini, ibi libertas. quoniam deus spiritus 
est, per Christum legem dedit spiritus, non litteris utique 
scriptam, sed per fidem animis intimatam, non quae visibilia 
doceat, sed invisibilia credi suadeat, quae animus spiritaliter 
conligat, non quae oculus cernat. haec lex dat libertatem 
solam fidem poscens, ut, quia quae non vidit credit, de con- 
dicione erui mereatur. 

9,18. Nos autem omnes revelata facie gloriam 
domini speculantes ad eandem imaginem refor- 
mamur a gloria in gloriam sicut a domini spiritu. 
1. nos dicit omnes, qui libertatem sumus consecuti dono gra- 
tiae dei, gloriam domini per fidem speculantes ad eandem 
imaginem transformari quam speramus, id est, ut similes in- 
veniamur transacta hac vita imaginis gloriae Christi, sicut 
dicit Iohannes apostolus: scimus, inquit, quia cum ap- 
paruerit, similes ei erimus. 2. à gloria in gloriam 
sicut a domini spiritu. id est sublati beneficio dei (a) 
gloria Moysi, quam reatus causa cernere nequibamus, 
transformamur ad gloriam, quam credimus dari nobis a 
domini spiritu. tantum enim dabitur gloriae, quantum di- 
gnum est dare deum per spiritum suum. ideo enim dixit: 
sicut a domini spiritu, ut ostenderet talem gloriam dari, 
quae sublimitati congruat dantis. Moysi enim gloria nec 
tanta fuit nec perennis. pro modo enim legis et gloriam per- 
cepit. ita et pro modo legis fidei, in qua spiritus dei est, 

dabitur gloria credentibus. tantum enim concessit deus fideli- 
bus, ut spiritum suum det eis, pignus illius gloriae quam 
promissit. 

4, 1. Quare habentes hanc administrationem, 
prout misericordiam consecuti sumus, non defi- 
ciamus. tantam spem dicit administrationis huius, ut non 
deficiat in pressuris confortatus fide promissionum. unde 
superius dicit: multa fiducia utamur. fidentes enim in 
his quae promissa sunt, quicquid adversum acciderit tolerant. 
quod non humanis meritis deputat, sed misericordiae dei, 
quae hominem primo abluit, deinde iustificat, adoptans filium 
deo, ut donet eum gloria simili gloriae filii proprii dei. 

4, 2. Sed renuntiamus occultis dedecoris. 1. ut 
illi gloriae dignus sit homo, omnia turpia et polluta, quae fieri 
et cogitari possunt, amovenda docet, ut non solum de opere, 
sed et de cogitatione pellantur. invitantis verba sunt; sub 
sua enim et suorum persona ad meliorem vitam hortatur 
propter supra dicta vitia, quae in his saepe reprehendit. pos- 
sunt et haec 'occulta dedecoris' esse, quae pravo sensu ad 
praedicandum meditantur, ut fallant. 2. unde subiecit: 

Non ambulantes in astutia neque adulterantes 
verbum dei. ad dedecus enim et deformationem eius pro- 
ficit, qui subdola mente confingit doctrinam ad decipienda 
corda simplicium; turpis enim invenietur in die iudicii dei. 
astutia enim malae mentis, ut id quod sibi libitum est ex- 

pleat, verba dei adulterat, ut sensum invertat. adulterare 
est autem verum sensum per falsum velle excludere. 

Sed in manifestatione veritatis commendantes 
nosmetipsos ad omnem conscientiam hominum 
coram deo. hoc dicit quia in praedicatione evangelica nulli 
se fecit suspectum addens amplius, cum dicit: coram deo, 
ut hoc ipsum non solum hominibus manifestum probet, sed 
etiam deo cui nihil occultum est. testimonium ergo dei 
implorat, ut vel ipsi credatur, quia ita praedicat, sicut datum 
est ab auctore. et deus hoc modo testis est, dum dat signa 
et prodigia fieri per manus eius. 

4,3. Sed et si opertum est evangelium nostrum 
in his qui pereunt. verum est quia increduli non vident 
perfidia obcaecante splendorem virtutis dei. velamen enim 
est supra cor eorum et obtunsio infidelitatis in Iudaeis 
maxime. 

4, 4. In quibus deus saeculi huius obcaecavit 
sensus infidelium, ut non pervideant lumen evan- 
gelii gloriae Christi, qui est imago dei. deum dicit 
saecularium hominum, quia malivoli sunt erga fidem Christi, 
sensus obcaecare, ne videant veritatem evangelii maiestatis 
Christi. hoc ergo illis praestat quod volunt. quia enim mali- 
voli sunt homines et intellegentes verum dicunt esse falsum, 
in eo ipso adiuvantur, ne possint credere quod nolunt. Chris- 
tum autem, cum sit imago dei, corporeum tantum adserunt. 

relinquentes gesta eius solius carnis faciunt mentionem; de 
quibus dixit Esaias: obcaecavit oculos eorum, ne vi- 
deant ,oculis| et ne audiant auribus usque in 
hodiernum diem. 

4, 5. Nec enim nosmetipsos praedicamus, sed 
Iesum Christum dominum nostrum. 1. hoc est non 
nostram gloriam adnuntiamus, ne quis nos dicat propter nos 
ipsos evangelizare, ut nobis proficiat forte ad tempus, sed 
Iesum dominum nostrum adnuntiamus subicientes nos vir- 
tuti maiestatique eius. quando ergo nullum gravamus (con- 
cutimus), nullum concutimus (gravamus) et Christum do- 
minum nostrum fatemur, quid est, ut elati iudicemur, aut 
(quasi) pro nostra propria utilitate praedicare, ut gloriosi 
appareamus ? 

Nos autem servos vestros propter Iesum. 
2. in tantum se servum Christi esse probat, ut iubente ipso 
ministrum se horum in praedicatione testetur, ut pro utili- 
tate horum subiecti sint in ministerio evangehi. servos ergo 
dicens ministros significat. sed ut humiliter loqueretur, sic 
dixit, ut vere ostenderet non ad suam gloriam praedicari a 
se evangelium, sed ad claritatem domini Christi, cui oboedit, 
cui servit, sicut et ipse dominus ait: ego sum in medio 
vestrum non ut ministrer, sed ut ministrem; non 
merito horum quibus ministrat, sed propter imperium domini. 

4, 6. Quia deus qui dixit de tenebris lumen 
fulgere, inluxit in cordibus nostris ad inlumina- 

tionem cognitionis suae in facie Christi Iesu. hoc 
dicit quia misericordia dei factum est, ut nos, inquit, qui 
fuimus incredibiles in ignorantia, hoc est in tenebris, per nos 
daret deus lumen ceteris gentibus. quantum se adhuc humi- 
liat, ut dei solius et Christi gloriam praeferat! inluminantur 
enim, ut cognitionem habeant gloriae dei per Christum. ideo 
gloriae dei {ait} cognitionem, id est non dei solius, sed et 
Christi, qui est gloria eius, ut significaret non deum solum 
cognosci, Sed et opera eius et misericordiam et providentiam, 
qua et condidit et salvavit genus humanum, visus in Christo 
per gloriam virtutis suae. 

4, 7. Habentes autem thensaurum hune in 
vasis fictilibus, ut excellentia sit virtutis dei, 
et non ex nobis. 1. thensaurum sacramentum significavit 
dei in Christo, quod credentibus manifestatur, incredulis vero 
quodam velamine tectum est, quia sicut thensaurus in occulto 
ponitur, ita et sacramentum dei intra hominem, id est in 
corde humano absconditur. hunc ergo thensaurum in animo 
et corpore dicit esse à deo datum, ut eminentia virtutis eius 
appareat per homines praedicatores dumtaxat, ut reconcilie- 
tur omnis lingua creatori suo, non ad honorificentiam ho- 
minum, sed dei, qui se manifestat per homines. qui cum 
humiles et inperiti essent, acceperunt potestatem a deo et 
loquendi magnalia et agendi. 2. fictilia ergo vasa dicens in- 
firmitatem naturae humanae significat, quae nihil potest, 
nisi a deo acceperit virtutem, ut ad laudem suam deus per 

haec se praedicet, quae infirma sunt, ut gloria illi detur, non 
homini, qui ex luto fictus est. 

4,8. In omnibus pressuram passi, sed non co- 
angustati. nunc ostendit propter quod idonei erant prae- 
dicatores, quia semper illis in necessitate adfuit deus. ideo 
pressuran, ait, passi, sed non coangustati. hoc est 
non permisit deus tantum nos obprimi, ut cederemus. 

4, 9. Inopiam passi, sed non destituti. id est 
in inopia positis adfuit pastor deus. 

Persecutionem passi, sed non derelicti. verum 
est quia consulebat eis deus, ne satis sibi facerent de his 
inimici. 

Deiecti, sed non perimus. id est verberibus pro- 
strati, sed obstante deo non mortificati; sive enim clausi sive 
vinculati adiutorio dei manus hostium evadebant. denique 
Paulus et Sileas cum essent clausi, iam caesi et pedes eorum 
essent in nervo conclusi, alacres hymnum canebant deo for- 
tiores his facti, qui non erant caesi. 

4, 10. Semper mortem Iesu in corpore nostro 
circumferentes, ut et vita Iesu in corpore nostro 
manifestetur. dubium non est quia in martyribus Chris- 
tus occiditur et in his, qui pro fide patiuntur aut exitus aut 
vincula aut verbera, Christi passiones sunt, ut et vita eius 
in corpore eorum palam fiat. passiones enim sunt, quae osten- 
dunt meritum ad futuram vitam, quam promisit Christus. 
unde alio loco dicit: cum infirmor, tunc potens sum, 
et iterum: per tribulationes oportet nos intrare in 
regnum dei. 

4,11. Si ergo nos qui vivimus in mortem tra- 
dimur propter Iesum, ut et vita Iesu palam fiat 
in hac mortali carne nostra. apertum est quod dicit, 
quia ideo, inquit, in mortem tradi propter Iesum non recu- 
samus, cum possimus vivere, ut vita, qua resurrexit à mor- 
tuis Christus, huic mortali carni nostrae praestetur; hoc est 
non timere mori propter resurrectionem promissam. 

4, 12. Itaque mors in nobis operatur, vita 
autem in vobis. hoc dicit, quia pro salute eorum morti 
subiciebantur. gentibus enim praedicantes inimicitias sibi 
excitabant tam a Iudaeis quam a gentibus (gentilibus) usque 
ad mortem. 

4, 13. Habentes vero eundem spiritum fidei. 
hoc est communem spiritum, per quem firmatur fides, ha- 
bemus vobiscum. ideo enim pro ipsis tanta patiebantur mala, 
ut invicem sibi copularentur in fide. 

Secundum quod scriptum est: credidi, propter 
quod locutus sum; et nos credimus, propter quod 
et loquimur. exemplum ideo dedit de psalmo centesimo 
decimo quinto, ut ostenderet se ideo promptum esse ad omnia 
toleranda, quia credidit futuram resurrectionem. securus ergo 
de futura vita de praesenti vita non habet curam, quippe 
cum hoc credatur, ut tunc illa beata vita speretur, si haec 
contemnatur. securus ergo quia quod credidit verum est, 
audet hoc praedicare, ut ceteros spei suae participes faciat. 

17 Ps. 115, 10 

4, 14. Scientes quod qui exsuscitavit dominum 
Iesum, et nos cum Iesu exsuscitabit et constituet 
vobiscum. 1. hac spe dicit laborari propter fidem, quia 
exemplum praecedit resurrectionis domini Iesu, quid futuri 
erunt qui credunt, quia sicut in Adam omnes mori- 
untur, ita et in Christo omnes vivificabuntur. 
Adam enim forma mortis est causa peccati, Christus vero 
forma vitae propter iustitiam, quia peccatum non fecit 
nec dolus inventus est in ore eius. et quoniam parti- 
cipes hos communis fidei dixit, resuscitatos, inquit, consti- 
tuet vobiscum, ut unius fidei in una sint domo pacis. cum 
enim intellegunt, quia pro ipsis patiuntur exitia, et isti solli- 
citi sunt de passionibus horum velut conpatientes, simul et 
participes erunt in vita promissa, ut simul contristati simul 
gaudeant. 2. propter illos sic loquitur, qui resurrectionem 
negabant, quos et in prima epistola exprobrat. | 

4, 15. Omnia enim propter vos, ut gratia abun- 
dans per multorum gratiarum actionem abundet 
in gloriam dei. à munere suo deus nullum voluit esse ali- 
enum. et quia non omnes capiunt verbum fidei, apostolus 
dei voluntatem sciens persecutiones et pericula pati non ti- 
muit, dummodo omnibus fideliter praedicaret, ut plures 
possent credere, ut abundans donum dei non per paucorum 
gratiarum actionem minueretur ad contumeliam dei, sed 

multis proficiens afflueret per multorum gratiarum actionem 
ad gloriam dei. quanto ergo hic dignus honore est, qui ani- 
mam suam semper morti subiecit, ne donum dei longe aliter 
proficeret quam datum est! numquid non magna contumelia 
eius est, qui coenam faciens opulentam ac multos invitans 
paucos habet in summa? 

4, 16. Quapropter non detétinas. 1. manifestum 
est haec ad superiorem sensum pertinere. ut enim devotionem 
suam adhuc propensiorem in dei rebus ostendat, haec sub- 
iecit, quibus nullo genere deficere se probat, quominus id quod 
deo placitum est impleatur, securus tamen de resurrectione 
promissa. 

Licet si exterior homo noster corrumpitur, 
sed interior renovatur de die in diem. 2. pressuris, 
plagis, fame, siti, frigore, nuditate caro corrumpitur, sed 
anima spe futuri praemii renovatur, quia adsiduis tribulatio- 
nibus purgatur. proficit enim in pressura, non interit, ita ut 
accedentibus temptationibus quotidie adquirat ad meritum, 
quia et corpori corruptio haec proficit ad inmortalitatem 
merito animae. 

4, 17. Id enim quod in praesenti est, momen- 
taneum et leve est pressurae nostrae, supra mo- 
dum in sublimitatem aeternum pondus gloriae 
operatur in nobis. praesentis temporis tribulationes, quae 
causa fidei ingeruntur, momentaneas et leves dicit, quia sunt 

temporales, supra modum tamen in sublimitatem aeternum 
pondus gloriae operari patientibus. parvis enim laboribus 
magna redditur merces et pro levi tribulatione supra modum 
sublimitas gloriae pensabitur perpetuae. 

4, 18. Non contemplantes quae videntur, sed 
quae non videntur; quae enim videntur, tempo- 
ralia sunt, quae vero non cernuntur, aeterna sunt. 
desiderium caelestium et spiritalium habentes haec prae- 
sentia et terrena spernere profitetur, quia ad comparationem 
spiritalium haec nulla sunt. sic enim sunt haec ad superna, 
quomodo figura ad veritatem. figura deperit, veritas manet. 
ac per hoc de saeculo isto exire non metuunt iusti, sed gaudent. 

D, 1. Scimus autem quia, si terrestris domus 
nostra huius habitationis dissolvatur, quia aedifi- 
cationem ex deo habemus, domum non manufac- 
tam, &eternam in caelis. hac fiducia dicit non timendum 
dissolvi de corpore violentia infidelium aut sorte vitae, quia 
praeparata est huiusmodi hominibus habitatio in caelis 
aeterna, ut de temporali et terrena expulsi in perpetuam 
domum recipiantur, unde hoc et optandum est, si fieri potest. 
sed quia (...) optandum non est, ne in tua gloria alius 
pereat; si tamen acciderit, libenter ferendum est. terrestrem 
enim domum carnem hanc dicit, quia mortalis est, ut si de 
hac dissoluti fuerimus, aedificatam inveniamus in caelis do- 
mum aeternam. haec domus corpus immortale significat, in 

quo resurgentes semper erimus, cuius forma iam in caelis 
est in domini corpore declarata. 

5,2. Etenim in hocingemescimus habitaculonos- 
tro, quod de caelo est, superindui cupientes. 3. si- 
quidem induti, non nudi inveniamur. 1. propterea 
dicit in precibus ingemesci, ut gloria promissa de caelis possit 
resurgentes induere. hoc ergo desiderantes insistunt pre- 
cibus, ne surgentes recepto utique corpore nudi, id est alieni 
& promissa gloria inveniantur. hoc enim opus est, ut induta 
anima corpore dei iudicio superinduatur et gloria, quae est 
inmutatio in claritatem. 2. mors enim de terra est, resur- 
rectio vero de caelis, si tamen inmutetur in gloriam. alii co- 
dices sic habent: siquidem expoliati, non nudi in- 
veniamur. id est si exeuntes de corpore Christum vestiti 
fuerimus, quia quicumque in Christo baptizantur Christum 
induunt. itaque si in forma baptismi et traditione manseri- 
mus, expoliati corpore non nudi invenimur, quia in interiore 
homine habitat Christus, quem cum induti sive spiritu sancto 
dato nobis videbimur, erimus digni superindui promissa 
caelesti gloria. in illum enim decidet promissa claritas, quem 
viderit signum adoptionis habere. 

5, 4. Nam cum sumus in isto corpore, id est 
mortali, ingemescimus gravati, eo quod nolumus 

exui, sed superindui, ut absorbeatur mortale hoc 
& vita. idem sensus est; ideo enim dicit gravatos nos pas- 
sionibus corporis et ipsius mundi tempestatibus postulationes 
ad deum dirigere, ne inmutemur victi et indigni efficiamur, 
sed ut, si contigerit exitus, perseverantes in fide induti in- 
veniamur sancto spiritu, qui in substantia Christus est. tunc 
enim superindui promissa gloria poterimus, si exuti corpore 
non despoliati à sancto spiritu fuerimus. sic mortale absor- 
betur a vita, id est, ut resurgentes superinduamur inmortali- 
tate cum gloria, ne ultra mori possit aut passionibus inplicari. 
hoc est absorberi a vita; non enim dicendus est absorberi a 
vita, qui ad hoc surgit, ut poenis agatur. 

9,5. Qui autem perficit nos in hoc ipsum deus, 
qui et dedit nobis pignus spiritum. hoc quod in- 
gemescentes poscimus, id est non exui, sed ut superindui 
mereamur, iuxta supra dictum sensum in die iudicii deum 
perficere dicit, quia promisit et fidelis est dans huius rei 
implendae pignus spiritum; ipse est enim signaculum adop- 
tionis nostrae. 

5, 6. Fidentes igitur semper et scientes, quia 
inhabitantes in corpore peregrinamur & domino; 
7. per fidem enim ambulamus, non per speciem. 

manifestum est quia per fidem cum domino sumus, non per 
praesentiam; ac per hoc peregrinamur non fide, sed specie. 
et quare, cum idem dicat in Actis apostolorum: in ipso 
enim vivimus et movemur et sumus, hoc loco pere- 
grinari nos a domino dicit? si ubique est, quomodo hic positi 
peregrinamur a domino? sine dubio ubique, immo omnia in 
domino sunt; sed quia sedis dei in caelis est et illic semper 
videtur, ideo hic positi, ubi non videtur, peregrinari ab eo 
dicimur. quando enim non eum videmus, licet praesens sit, 
absentes ab eo sumus. 

9,8. Audemus ergo et consentimus magis pere- 
grinari a corpore et praesentes esse ad deum. 
recte ait: audemus; habentes enim fiduciam promissionis 
dei et scientes multum expedire illic esse quam in saeculo, 
consentiunt et optant excedere de corpore, ut requiescant 
usque ad diem resurrectionis sub altare dei. 

5, 9. Ideo conamur (enitimur) sive praesentes 
sive peregrinantes placere illi. id agendum dicit et 
bonis operibus insistendum, ut sive in hac adhuc vita positi 
sive ante tribunal Christi praesentes placeamus ei. unde si 
disciplina servetur, et hic et illic placebimus, quia qui hic 
placet illie non displicebit. 

5,10. Omnes enim nos manifestari oportet ante 
tribunal Christi, ut recipiat unusquisque propria 

corporis prout gessit, sive bona sive mala. igitur 
si iudicante Christo unusquisque nostrum facta corporis 
recipiet, non utique sine corpore adiudicabitur bono aut malo. 
et non dixit ‘facta carnis', quia carnis vitia punienda semper, 
sed facta corporis, quia aliquando spiritaliter, aliquando 
carnaliter operatur. 

9, 11. Scientes igitur timorem domini homini- 
bus suademus, deo autem manifesti sumus. quo- 
niam ergo iudicium dei futurum est per Christum ad sin- 
gulorum discriminanda opera, idcirco apostolus suadere se 
dicit ad bonum sensum et vitam, ut auditores eius securi sint 
de poena futura et ipse glorietur in his habens fructum labo- 
rum suorum. quia quorundam praviloquio dies iudicii dei 
in dubium deducitur — corrumpunt enim mores bonos 
conloquia mala —, hominibus suademus, ait, ut credant 
et provideant, ne incurrant et tunc paeniteant, quando 
paenitentia fructum non habet. deo autem manifesti 
sumus. hoc enim praedicant, quod deus iusserat, et hoc 
scire dicitur deus quod bonum est. denique male agentibus 
dicit: nescio vos. 

Spero autem et in conscientiis vestris nos 
manifestos esse. manifesta erat puritas eorum Corinthiis, 
quia neque aliquando in adulatione fuerant deprehensi neque 
praedicatio illorum displicuerat sanctis nec ab aliquo illorum 
quicquam, ut adsolet, occulte elicere temptaverant, ut foris 

simplices apud turbas, intus vero impostores essent. ideo 
conscientias illorum pulsat, ut ipsi sibi (sibimet) testes essent 
de veritate eorum. 

5, 12. Non iterum nos conmendamus vobis. 
1. quoniam superius veram praedicationem suam obtestans 
laudare se visus est, idcirco nunc eadem significat, non ad 
laudem suam hoc dicere se, sed ad eorum gloriam, ut gaudeant 
integram se praedicationem addidicisse his adnuntiantibus. 

Sed occasionem damus vobis gloriandi pro 
nobis, ut habeatis ad eos, qui in facie gloriantur 
et non in corde. hoc dicit, quoniam multi per elationem 
gloriabantur in se de apostolis, profitentes se ab his doctos, 
qui semper cum domino fuerunt. 2. ideoque et hic dicit dare 
se his rationem, per quam et ipsi glorientur (-arentur) adversus 
eos, quia apostolus erat, a quo et isti didicerant. unde alio 
loco dicit: nihil minus feci ab his, qui valde sunt 
apostoli. quod quidem coactus dicit, ne silentium eius istis 
obesset. qui ergo in corde gloriatur, superbiam reprimit 
Sciens, quia humilibus deus dat gratiam, superbis autem 
resistit. superborum enim mens fructum non facit deo 
dignum. 

5, 13. Sive ergo mente excidimus, deo, sive 
sanum sapimus, vobis. hoc dicit quia, si elate vel superbe 
putatur locutus, quia laudare se visus est verum dicens, deo 
hoc remittendum. si autem non superbe intellegitur, sed ad 
gloriam audientium esse locutus, Corinthiis proficere dicit, 

ut tunc sanum sit dictum audientibus, si ita intellegatur, ut 
dictum est; si autem iactanter putetur dictum, velut insanum 
deo dimittendum. omnis enim superbia velut insania habetur. 

9, 14. Caritas enim Christi urguet nos hoc 
iudicantes, quod unus pro omnibus mortuus est. 
1. quoniam Christus diligens genus humanum, ut eos red- 
imeret, morti se dedit, ideo apostoli, ut vicem ei reddant, 
homines ex aliqua parte exhortantur ad eius obsequium. et 
ut eos adtrahant, necesse est ut verum se praedicare testentur 
aliis prava docentibus nec suum meritum taceant, ut malorum 
doctorum poenam designent. 2. non ergo elatione mentis haec 
agebant, sed ut donum Christi intellegeretur ab omnibus et 
fideliter devoti ei gratiarum actiones referrent. propter 
Christi ergo caritatem, quae et quanta dona eius circa dili- 
gentes eum sint, non tacent, non iactantiae causa, sed ut in- 
vitent audientes ad eius devotionem, ne mors Christi infruc- 
tuosa videretur, non ut laus apostolorum nosceretur. per 
meritum enim et gloriam apostolorum agnoscitur Christi 
gratia et beneficium dei. 

Ergo omnes mortui sunt. 15. et pro omnibus 
mortuus est, ut et qui vivunt non iam sibi vivant, 
sed ei qui pro ipsis mortuus est et resurrexit. 
quia omnes necesse est mori causa Adae, pro omnibus mortuus 
est Christus, ut eos a secunda morte liberaret. ideoque qui 
vivunt in corpore scientes Christum mortuum esse pro se, 
sint ei subditi profitentes hunc dominum. quia enim prodest 
eis mors eius, testimonium perhibet resurrectio eius. igitur 

hie sibi non vivit, qui paratus est domini sui facere volun- 
tatem. 

9, 16. Itaque nos ex hoc tempore neminem 
novimus secundum carnem. et si cognovimus se- 
cundum carnem Christum, sed nunc iam non 
cognoscimus. verum est quia Christo resurgente a mortuis 
iam cessat in eo carnalis nativitas, cessat infirmitas corporis, 
cessat et passio mortis. usque ad crucem enim suspicio fuit 
infirmitatis in Christo; post autem apparuit esse quod non 
credebatur, sicut et ipse ait: cum exaltaveritis filium 
hominis, tunc cognoscetis, quoniam ego sum. hoc 
ergo idcirco apostolus memorat, ut ostendat qua devotione 
obsequendum est Christo. pro salute enim hominum non 
solum hominem se nasci non dedignatus est, sed et iniuriis 
agi et mori, ut intellegentes quam pretiosa sit mors eius, 
propensius illi serviant, non quasi homini vicem reddentes, 
sed deo, quia unicuique pro persona eius et meritis refundenda 
obsequia sunt. 

9, 17. Quare si qua est in Christo nova crea- 
tura, vetera transierunt et ecce (omnia) facta sunt 
nova. manifestum est quia per Christum renovata sunt 

omnia, si animadvertant dignitatem eius. novus enim fit his, 
quibus prius homo tantum videbatur, cum intellegitur esse 
deus, ut recedente infirmitate agnoscatur divinitas et ces- 
sante errore vetere, qui introducta multorum deorum opi- 
nione ab unius veri dei fide transduxerat genus humanum, 
revertantur omnia ad simplicitatis professionem unum deum 
adorantia in trinitate. 

5, 18. Omnia autem ex deo. quamvis Christus nos 
redemerit, omnia tamen ex deo, quia ab ipso est omnis pater- 
nitas. ideoque necesse est praeferri personam patris. 

Qui reconciliavit nos sibi per Christum et 
dedit nobis ministerium reconciliationis; 19. quo- 
niam quidem deus erat in Christo mundum recon- 
cilians sibi, non reputans illis delicta ipsorum et 
ponens in nobis verbum reconciliationis, 20. pro 
Christo, pro quo legatione fungimur, tamquam 
deo exhortante per nos, orantes pro Christo re- 
conciliari deo. 21. eum, qui non noverat peccatum, 
pro nobis peccatum fecit, ut nos essemus iustitia 
dei in ipso. 1. deus omnipotens genitor Christi — cum 
omnia, quae per Christum fecerat, errore caduca fuissent 
effecta, creatoris sui oblita — Christum dominum nostrum 
de sacris sedibus ad terrena venire dignatus est factum carne 
in specie hominis, ut forma esset hominibus, quemadmodum 
sibi deum creatorem suum pacificum facerent. deus ergo erat 

in Christo. quomodo? quasi in vicario aut legato, sicut fuit 
in profetis, aut aliter? non sicut fuit in profetis, sic intellegi 
potest fuisse et in filio. 2. filius enim naturaliter legatus est 
patris dei. unde dicit: quia pater in me est et ego in 
patre. pater enim per id intellegitur esse in filio, quod una 
eorum sit substantia. ibi enim est unitas, ubi nulla est dif- 
ferentia. ac per hoc invicem sunt, quia et imago et similitudo 
eorum una est, ut videns filium vidisse dicatur patrem, sicut 
et ipse dominus ait: qui me vidit, vidit et patrem. recte 
ergo dicitur: deus erat in Christo, hoc est pater in filio, 
mundum reconcilians sibi, non reputans illis de- 
licta eorum. quoniam creatura peccavit in deum nec 
paenituit, ut reverteretur ad eum, deus opus suum nolens 
perire misit filium suum, per quem praedicat eis remissionem 
peccatorum, ut reconciliaret eos sibi per ipsum, per quem nos 
creaverat. sive ergo per filium sive per servos deus exhortatur 
populum, quia ad ipsum omnis summa referenda est, cuius 
voluntate et providentia Christus incarnatus est ad salutem 
hominum redimendam. qui cum reverti vellet ad patrem, 
dispensationem acceptam a patre dedit discipulis. 3. orantes 
pro Christo reconciliari deo. hoc est quod dixi, quia 
pro Christo vicarios dedit apostolos, ut pro ipso praedicarent 

reconciliari deo. eum, qui non noverat peccatum, pro 
nobis peccatum fecit. deum dicit patrem peccatum fe- 
cisse filium suum Christum, eum utique qui peccatum ne- 
Sciebat, id est, qui non peccaverat, quia factus caro non in- 
mutatus, sed incarnatus factus est peccatum, sicut qui fit 
praefectus, non amittit quod erat, sed adsumit utique quod 
non erat. homo ergo factus est Christus causa peccati, quem 
non tangebat sors neque dignitas nasci hominem. 4. propter 
quod (enim) omnis caro sub peccato est, ideo factus caro 
factus est peccatum. et quoniam oblatus est pro peccatis, 
non inmerito peccatum factus dicitur, quia et hostia in lege, 
quae pro peccatis offerebatur, peccatum nuncupabatur. ut 
nos essemus iustitia dei in ipso. qui peccatum ne- 
sciebat dicente Esaia: qui peccatum non fecit nec dolus 
inventus est in ore eius, quasi peccator occisus est, ut 
peccatores iustificarentur apud deum in Christo. zelum enim 
passus est satanas adversus salvatorem videns eum docere 
homines, quomodo sibi propitium facerent deum abrenun- 
tiantes diabolo. 5. et propter hoc occidit eum nesciens futu- 
rum adversus se. Christus enim post crucem descendens ad 
inferos devicta morte, quia peccatum nesciebat, teneri a 
morte non poterat, quia mors per peccatum inanivit infernum, 
ut mors iusti peccatoribus proficeret, ut de cetero mors eos, 
qui signum crucis habent, tenere non possit. 

6, 1. Adiuvantes autem et obsecramus, ne in 

vacuum gratiam dei recipiatis. duplici genere aposto- 
lus humanae salutis curam subicere contendit, ut et dei pro- 
videntiae devotus existeret et hominibus caritatis officium 
exhiberet. 

6, 2. Tempore enim inquit; accepto exaudivi 
te et in die salutis adiuvi te. hoc scriptum est in 
Esaia profeta; praedestinatam docet gratiam dei in tempore 
Christi. sic enim decrevit deus affluere misericordiam suam, 
ut in nomine Christi poscentibus auxilium largiretur. 

Ecce nune tempus acceptabile, ecce nunc dies 
salutis; 3. nemini dantes ullam offensionem, ne 
vituperetur ministerium nostrum. tempus adesse 
dicit, quo possint ad indulgentiam proficere peccatores, tem- 
pus adesse dicit, quo morbis mortalibus medicamina possint 
(medicina possit) infundi. et ideo se sollicitum esse circa 
aegrorum salutem, ne forte neglegentia aliqua medicinae 
gratia effectu careret bonae voluntatis suae. fide ergo et 
vigilantia sua omnem offensionem neglegentibus amputat, ne 
horum forte segnitia occasionem offensionis pareret disci- 
pulis; ac per hoc liberos se significant, quia quod salutare est, 
simpliciter omni instantia praedicant. unde subiecit: ne 
vituperetur ministerium nostrum. vituperaretur enim 
ministerium ipsorum, si ea quae verbis docebant operibus 
suis, ut fierent, exempla non darent. 

6, 4. Sed in omnibus commendantes nosmetip- 
sos ut dei ministri. dei ministri sine adulatione docent, 
ut ei cuius ministri sunt placeant, non sicut pseudoapostoli 
scientes non se a deo missos praesenti utilitati studebant. 

In multa patientia. patientia est, quae salvat ho- 
mines. nisi enim patientia abusus esset, quomodo salvasset 
Corinthios, quos post praedicationem suam tantis vitiis morum 
et erroribus diversarum sectarum invenerat involutos, quos 
patientia sua paulatim ad veram doctrinam revocat? 

In pressuris. pressuras pertulit sciens quid a deo pro 
his sit promissum. 

In necessitatibus. necessitas erat etiam in pressura 
positum docere, quia a domino erat missus. 

In angustiis. spe futuri angustatus perfidorum oppo- 
sitionibus non cessit. 

6, 5. In plagis. a Iudaeis et gentilibus caesus fre- 
quenter non tacuit gratiam Christi. 

In carceribus. saepe in carcerem missus contempta 
salute sua etiam illic dei donum praedicavit. 

In perturbationibus. in tantum deo devotus erat, 
ut nec perturbatio fiduciam, quam in deo habebat, minueret. 

In laboribus. laborare non destitit manibus suis, ne 
cui gravis esset, certus hoc sibi proficere apud deum. 

In vigiliis. tam sollicitus erat circa officium dele- 
gatum sibi, ut nec nocte cessaret. 

In ieiuniis. aliquando voluntaria, aliquando necessi- 
tatis ieiunia pertulit causa penuriae et deo gratias egit spiri- 

taliter se pascenti, quia ideo contentus erat, ne ventris causa 
inclinaretur. 

6, 6. In castitate. castitatem sive corporis sive evan- 
gelii vindicans non paucos fecit inimicos. 

In scientia. legis et evangelii scientiam non in sapien- 
tia humana neque in simulatione adserens deo se fidelem dis- 
pensatorem Christi exhibuit. 

In magnanimitate. grandis animi erat in baiulan- 
dis infirmitatibus fratrum et in contemptu mundi huius. 
unde alio loco dicit: mihi mundus crucifixus est et 
ego mundo. 

In benignitate. benignus erat, quia sicut arguebat, 
ita et blandiebatur, ut post correptionem leni exhortatione 
consolaretur. 

In spiritu sancto. spiritus sanctus effugiet 
fictum. quoniam ergo sinceriter docebat, in spiritu sancto 
dei donum tradebat. 

In caritate non simulata. simulata caritas in his 
est, qui in necessitate deserunt fratres; unde hic semper 
necessitates fratrum suas faciens simplex erat in caritate. 
conpatiebatur enim omnibus, sicut alio loco dicit: quis 
scandalizatur et non ego uror? haec enim vera caritas 
est, si sua utilitate contempta eius curam agat, quem diligere 
se profitetur, quod semper fecit apostolus. 

6, 7. In verbo veritatis. verbum veritatis erat in 

eius doctrina, quia non aliud tradebat quam a domino ac- 
ceperat. 

In virtute dei. virtus in eo dei erat, quae per signa 
atque prodigia dei hunc idoneum ministrum probabat. 

Per arma iustitiae a dextris et a sinistris. 
libram se significat fuisse et fidelibus et incredulis. per arma 
enim iustitiae perimit iniquitatem. 

6,8. Per gloriam et ignominiam. his, qui evan- 
gelium dei gloriam aestimabant, manifeste integrum et fide- 
lem se praedicatorem dicit. simili modo et eis, qui verba 
divinae doctrinae ignobilitatem et deformationem putabant, 
fidelem {se} dei ministrum exhibuit, dum non terretur neque 
pudorem patitur ea illis loqui (eloqui) quae horrent audire. 

Per infamiam et bonam famam. etiam his inte- 
grum se dei dispensatorem praebuit, qui fidei bonam opinio- 
nem faciebant et qui malam, dum non metuit hanc invidiam, 
sed constans est. 

Ut seductores et veraces. increduli seductores eos 
vocabant, fideles e contra veraces eos et simplices pronuntia- 
bant. nec hoc odio cedit, ut superducat fucum veritati. 

Ut ignoti, et qui cognoscimur. malis ignoti 
erant, bonis noti; agnoscebant enim in his veritatem. 

6, 9. Ut morientes, et ecce vivimus. 1. odio illos 
habentes quotidie putabant non evadere minas iniquitatis; 

isti autem, quia deo propitio docebant, auxilio Christi tuti 
praestabantur a morte praesenti et futura. 

Quasi temptati et non morti traditi. 2. temp- 
tati videbantur, quando sic tractabantur, ut cedere putaren- 
tur. et quia non vincebantur, morti non addicebantur. hic 
enim addicitur morti, qui in fide non permanet; et morti non 
huic, sed futurae. potest et de praesenti morte intellegi; 
temptari enim eos patiebatur deus, ut pressuris crescerent 
merito, non tamen permittebat eos occidi. 

6, 10. Ut tristes, semper autem gaudentes. 
verum est quia tristitia haec gaudium operatur et, qui eos 
iniuriis contristabant, gaudium eorum exaggerabant. 

Ut egentes, multos autem ditantes. quantum 
ad praesentem vitam pertinet, pauperes videbantur, sed spiri- 
tales divitias credentibus largiebantur, egeni in terris, in 
caelis divites. 

Ut nihil habentes, omnia autem possidentes. 
hoc fuit in apostolis gloriosum, ut sine sollicitudine et nomine 
possidendi non solum ea, quae in possessionibus erant, sed 
et ipsorum (ipsos eorum) dominos possiderent. omnia enim 
necesse erat ante pedes eorum poni causa virtutum, sicut le- 
gimus in Actis apostolorum. 

6, 11. Os nostrum patet ad vos, o Corinthii. 
hoc libertatis causa loquitur et purae conscientiae; male enim 

sibi conscia mens loqui trepidat, sensum perdit, in verbis 
errat. 

Cor nostrum dilatatum est. eorum cor dilatatur, 
qui fiducia bonae conversationis gaudent in sese aut certe 
spe futuri praemii in tribulatione non angustantur; quia sicut 
m hac vita nisi praecesserit labor, reditus non sequetur, ita 
et in rebus divinis, si non exitia anteierint, praemium non 
sequetur. 

6,12. Non angustiamini in nobis, angustiamini 
autem in visceribus vestris, 13. eandem habentes 
mercedis retributionem. hoc dicit quia non oberat ma- 
gistris, si discipuli male verterentur contemnentes vigorem 
doctrinae, quia unusquisque pro operibus suis mercedem ac- 
cipiet, quia quod ad magistros pertinet non tacuerunt dicente 
domino ad Hiezechihel profetam: exalta vocem tuam et 
loquere ad plebem: si te audierint, lucraberis eos; 
si quo minus, tu animam tuam salvabis. 

Sicut filiis dico, dilatamini et vos. 14. et 
nolite iugum ducere cum infidelibus. ad bonam con- 
versationem et spem eos hortatur, ut fidentes et purgantes 
conscientias suas possint in semetipsis gaudere habentes fidu- 
ciam purae mentis, sicut et eorum magistri, separantes se ab 
infidelium societate in operibus malis. et bene ergo agendo 

et futura sperando dilatari vult illos animo. qui enim laborat, 
et futura non credit, sicut infidelis angusti animi est despera- 
tione futuri. 


6, 15. Quae enim participatio iustitiae et in- 


iquitati? et quae societas lumini cum tenebris? 
quaeve consensio Christi cum Belial? aut quae 
participatio fideli cum infideli? 16. vel quae con- 
ventio templo dei cum idolis? manifestum est haec 
quae enumerat esse contraria ; ac per hoc fugiendum ab his docet, 
quia dicit dominus: nemo potest duobus dominis ser- 
vire. lex enim (etenim) iustitiam praedicat, ut fugiatur in- 
iquitas; lumen ostendit, quod est veritas, ut ab ignorantia, 
quae tenebrae sunt, recedatur; Christum in dei mysterio ad- 
nuntiat, ut a diabolo, qui se deum mentiri vult, abscedatur; 
credentibus vitam pollicetur aeternam, ut perfidia exuti ab 
omni infidelium errore sint alieni; idola prohibuit coli, quia 
templo dei sunt inimica. 

Vos enim templum dei estis vivi. nihil tam in- 
imicum homini quam idola, quia ab unius dei fide cogunt 
recedere. 

Sicut dixit deus: quoniam inhabitabo in illis 
et inter eos ambulabo et ero illorum deus et ipsi 
erunt mihi populus. 17. propter quod exite de 
medio illorum et separamini, dicit dominus, et in- 

mundum nolite tangere, 18. et ego suscipiam vos, 
et ero vobis in patrem, et vos eritis mihi in filios 
et filias, dicit dominus omnipotens. 1. interim pri- 
mae causae sensum explicemus, ut cuius personae verba sint 
declaremus dicentis: quoniam inhabitabo in illis et 
inter eos ambulabo et ero illorum deus et ipsi 
erunt mihi populus. haec verba Christi sunt. hoc est 
enim, quod et inter cetera Hieremias testatus est dicens: 
post haec in terris visus est et inter homines con- 
versatus est. hic enim habitavit in nobis dicente Iohanne 
apostolo: et verbum caro factum est et habitavit 
in nobis. et quia deus noster est, dicit iterum Hieremias: 
hic est deus noster. et quia populus eius sumus, dubium 
non est; ecclesia enim Christi est. 2. ideoque separari nos vult 
ab omni contaminatione, ut suscipiat nos in filios, sicut dicit: 
filioli, adhuc modicum tempus vobiscum sum. et 
quia omnipotens est, puto ambigi non debere. si enim, sicut 
ipse dicit, quaecumque facit pater, eadem et filius 
facit similiter, hoc est filium omnia posse, quae potest et 
pater. si quid non potest pater, non potest et filius; sed 
idoneus est filius, qui dicit de patre: apud deum autem 
omnia possibilia sunt. hoc testimonio et nos ad puram 
vitam exhortatus est et dominum nostrum Iesum Christum; 

iam olim dominum nostrum et suscepturum nos in affectu 
caritatis suae praedestinatum ostendit. 

4,1. Haec ergo habentes promissa, fratres ca- 
rissimi, mundemus nosmetipsos &b omni inquina- 
mento carnis perficientes sanctitatem spiritus in 
timore dei. 1. manifesta sunt quae dicit; inquinamentum 
tamen carnis multifarie intellegendum est. ideo etenim non 
dixit: ‘ab inquinamento carnis’, sed: ab omni inquina- 
mento, ut tota vitia carnalia fugiamus — omne enim quod 
lex prohibet carnale est — ,ut perficiamus sanctitatem 
Spiritus in timore dei. sanctitatem sic perficimus spiri- 
tus, si in timore dei recta sequamur, ut sub nomine Christi 
a peccatis nos abstinentes sancti simus. 2. qui enim sine pro- 
fessione Christi a vitiis se cohibere videntur, sancti (sancti- 
ficati) sunt iuxta mundum, non secundum dei spiritum, quia 
secundum deum hi mundi sunt qui fideles sunt; ceteri vero 
qualesvis sint inmundi sunt. quicquid enim sine Christo est, 
inmundum est, sicut dicit ad Titum: quia infidelibus 
nihil mundum est; inquinata est enim eorum mens 
et conscientia. 

4,2. Capaces estote nostri nemini (neminem) 
nocuimus, neminem gravavimus, neminem circum- 
venimus. considerare vult illos quae dicit, ut receptis his 
in animum conferant secum vera esse quae loquitur et sper- 
nentes hos quos tangit omnem animum transferant ad eos, 

quos vident vero affectu se diligere. pseudo enim apostoli 
erant, qui et nocebant illis corrumpentes sensus illorum et 
gravabant sacculos eorum circumventione serpentinae astu- 
tiae. 

443. Non ad condemnationem dico. hoc est non 
vos abicio, sed ut corrigatis moneo. qui enim aliquem con- 
demnat, non illi dimittit. 

Praedixi enim, quia in cordibus nostris estis 
ad conmoriendum et ad convivendum. ex praedictis 
vult illos cognoscere, quo animo loquatur ad eos. quos enim 
participes vult habere et ad praesentes passiones pro Christo 
et ad futuram vitam, non utique illos abicit, sed ut ad partici- 
pationem (participatione) dignos se faciant exhortatur. 

4, 4. Multa mihi fiducia ad vos, multa mihi 
gloriatio pro vobis. repletus sum consolationem, 
superabundabo gaudio super omni pressura nos- 
tra. fiducia haec de primae epistolae correptione est, quam 
quia non aspere susceperunt, fiduciam dederunt admonendi 
se. visi sunt enim velle corrigere (se), unde gloriatur pro his. 
animum etiam suum consolatum ex hac parte pronuntiat in 
tantum, ut in omni pressura superabundare se gaudio ob- 
testetur. videns enim esse spem in his, pro quibus angustias 
patitur, gaudet cum tribulatur, certus mercedem se a deo ac- 
cepturum adquisitae salutis eorum. 

T, 5. Etenim cum venissemus Macedoniam, 
nullam requiem habuit caro nostra. 1. pressuras et 

caedes memorat, quas patiebantur causa credentium, ut magis 
provocaret (provocet) eos ad caritatem. nullam, inquit, 
requiem habuit caro nostra ut conpaterentur eis, certi 
quia pro salute fidelium animas suas traderent usque ad 
mortem. antequam digereretur enim tribulatio et corporalis 
iniuria, altera veniebat, ut requies patienti non esset. nam 
et quoniam sensu bruta est omnis caro, idcirco nullam requiem 
hane habuisse vel habere in passione significat, animam 
autem, quamquam ipsa patiebatur in corpore, ex hac tamen 
parte requiem habere, quia (qua) sperat pro tribulationibus 
his, quae pro fide inrogantur a perfidis, daturum deum mer- 
cedem. denique in ipsa pressura deo hymnos canebant. 
Sed in omnibus sumus adflicti. 2. iuxta historiam 
domino vocante intraverunt Macedoniam. et cum non pauci 
credidissent invenissentque solatium Lydiae mulieris, quae 
cum omnibus suis credidit, tunc factum est, ut spiritum phy- 
tonem, id est divinum, fugaret de ancilla quorundam, qui 
videntes perdidisse se non minimum quaestum, quem puella 
referebat divinando, concitaverunt seditionem Paulo et Sileae 
et traxerunt (eos) ad forum ad magistratus. qui multas eis 
plagas inponentes miserunt eos in ima carceris, ita 
ut et pedes eorum in nervo concluderent. haec est pressura, 

quam passi sunt in Macedonia et hinc est unde dicit: nullam 
requiem habuit caro nostra. 

Foris pugnae, intus timores. 3. pugnae erant cor- 
pori, dum caedebantur, animo timores. illic enim timor est, 
ubi intellectus est. sed timor hic propter eos erat qui cre- 
diderant, ne passione eius scandalizarentur. nam sibi quid 
iam timeret, qui patiebatur? praeterea cum dicat in Actis 
apostolorum: non solum ligari, sed et mori paratum se 
pro nomine domini Iesu Christi. videtur ergo totum 
hominem adflictum in carne significasse, ut ex parte spiritus 
qui homini datur, ut maneat, quia est inpassibilis, adfligi 
potuisse minime intellegatur, sed ut homo totus ex parte 
corporis et animae adflictus in carne dicatur, ex parte vero 
spiritus inpassibilis. 4. potest et sic intellegi, ut foris pugnae, 
id est in publico a perfidis fierent contra fidos, dum furore 
pleni resistebant veritati, cuius rei nuntius intus timores 
generabat, ubi erat apostolus. quis enim homo non timeat 
angustias? sed quia in dei rebus propensior erat, timorem 
hunc spe superabat. 

4, 6. Sed qui consolatur humiles, consolatus 
est nos deus in adventu Titi. quoniam deus suorum 
non est inmemor, sed semper dat eis in tribulatione solacium, 
adceleravit adventum Titi, ut refrigerio esset positis in fer- 

vore. magna enim consolatio est patientis, si secum habeat 
condolentem. 

7,7. Et non solum ait; in adventu eius, sed et 
in consolatione, qua consolatus est in vobis. 1. plus 
addit ad consolationem, quia audisse se a Tito significat con- 
versionis eorum promptam voluntatem in tantum, ut Titus, 
qui dolorem habebat inobauditionis illorum, consolationem 
acciperet de paenitentia eorum. quantum affectum habere 
se circa eos (circa eos haberet) ostendit apostolus, ut nec 
imam carceris nec plagarum dolorem computaret scissi cor- 
poris neque nervum, quo pedes eius conclusi erant, sed audita 
correctione eorum laetaretur, immemor factus passionum deo 
gratias ageret pro horum salute, sic hoc aestimans quasi 
remunerationem tribulationum. 

Adnuntians nobis vestrum desiderium. 2. nun- 
tiavit Titus desiderium habere illos emendandi se. addiscen- 
tes enim quae promissa sunt (sint) bene viventibus incitati 
sunt ad desiderium horum. 

Vestrum fletum. correpti flebant, dolentes quia pec- 
caverant, nec excusare nisi sunt, unde gloriatur in his. 

Vestram aemulationem pro me.  addiscentes 
{enim} caritatem apostoli erga se, coeperunt illum defendere 
contra adversarios. 

Ita ut magis gauderem; 8. quia etsi contris- 

tavi vos in epistola, non me paenitet. manifestum 
est non debere paenitere (paeniteri) ex hac re, quam secutus 
effectus est, quoniam severius in prima epistola corripuit 
errores eorum. non, inquit, me paenitet asperius scrip- 
sisse, quia hoc causa poposcit. 

Etsi paeniteret, ait, video quia illa epistola, 
etsi contristavit vos ad horam, 9. nunc gaudeo. 
hoe dicit quia si me paeniteret, inquit, propter caritatem, 
quia vos contristavi, consolatio succederet gaudii, quia pro- 
fuit quod vos contristavi. 

Non quia contristati estis, sed quia contris- 
tati estis in paenitentiam; contristati enim estis 
secundum deum. idcirco gavisum se dicit, quia cum 
pudore contristati sunt, non cum ira. qui enim reprehensus 
pudorem patitur, corrigere se promittit; qui vero irascitur, 
peiorem se futurum ostendit. 

Ut in nullo detrimentum patiamini ex nobis. 
ut omnia, inquit, nostra effectum habeant in vobis, etiam 
quod contristavimus vos, pro vobis est. 

4410. Quae enim secundum deum est tristitia, 
paenitentiam ad salutem stabilem operatur. mani- 
festum est quod, qui tristis est, quia peccavit, secundum 
deum tristis est; dolet enim quia fecit quod odit deus. hoc 
ad stabilitatem salutis pertinet. 

Tristitia enim huius mundi mortem operatur. 
hoc dicit quia sicut secundum deum tristitia vitam opera- 

tur — paenitet enim et sperat dei misericordiam —-, ita se- 
cundum mundum tristitia mortem operatur. detectus enim 
peccator tristis est quasi puniendus non habens a quo speret 
misericordiam ; etsi forte ad praesens defuerit qui vindicet 
(qui vindicet defuerit), dei tamen iudicium evadere non 
poterit. 

4, 11. Ecce enim hoc ipsum secundum deum 
contristari quantam efficit (perficit) in vobis sol- 
licitudinem! verum est quia qui paenitet sollicitus est, ne 
denuo peccet. 

Sed excusationem. recte, quia paenitentia non habet 
excusationem, sed confessionem. 

Sed timorem. ostendit timorem in peccato, qui de- 
licti causa veniam postulat. 

Sed desiderium. desiderat reformari se, qui se scit 
factum per peccatum deformem. 

Sed aemulationem. zelum incipit pati bonorum 
operum perficiendorum, qui intellegit pro se esse, quod cor- 
ripitur. 

Sed vindictam. necesse est, ut quis vindicet eum, cuius 
erga se sentit affectum; et in se ipsum vindicat, qui se causa 
delicti adfligit. 

In omnibus castos vos exhibuistis esse neg- 
otio. quando omnia quae ad profectum melioris spei pertinent 
meditari videntur, zelum habentes apostoli et praeceptoris 


4sq. cf. ad Rom. 2, 3, 1 

sui in omnibus officiis humanae conversationis, duce fide 
probos se videri contendunt. 

7, 12. Igitur etsi scripsi, non propter eum 
qui inique versatus est. 1. inique versatum dicit illum, 
qui incestum admiserat; necnon etiam hos tangit, quos 
iniurias et fraudes fratribus in prima epistola fecisse significat. 

Sed neque propter eum, qui inique tractatus 
est. hi inique tractati sunt, qui a fratribus contraria passi 
sunt. hic sensus est, quem in capite epistolae memorat, ubi 
dicit: si cui aliquid donastis, et ego. ostendit enim 
non magis horum causa, qui peccaverunt, scripsisse (sej 
remitti illis debere, sed magis propter ecclesiam, quia in uno 
male agente multi sunt, qui confundantur, et in uno con- 
tumeliam aut fraudem patiente multi sunt, qui indignentur, 
quia si patitur aliquid unum membrorum (membrum), 
conpatiuntur omnia membra. 

Sed ut manifestaretur sollicitudo nostra, quam 
pro vobis habemus coram deo. 2. emendando iniustos 
et pollutos sanctificando et ecclesiae reconciliando totius 
populi sollicitudinem se habere demonstrat secundum quae 
supra memoravi. 

4, 13. Ideo et consolationem accepimus. 1. ac- 
cepisse ac per hoc et dare dicit consolationem. accepit autem, 
cum didicit corrigere velle quos arguebat, ut per paeniten- 

6 cf. I Cor. 6, 7 10 II Cor. 2, 10 15 I Cor. 12, 26 


1 ducem fidei A 2 probas K, -bro W probos se] probasse P, prout 
possent A uidere A 3 si om. K 6 in — epistola om. A 7 Sq. trac- 
tati sunt V 9 quae WG! 10 si cui] sicut V aliqui N donatis NV 
11 maius N peccauerint A se IIETL 12 remitte WG! 
13 malo D confunduntur A 14 pacienti WG indigentur C 15 quia si] 
quasi P aliquid] unum K (Vulg.) membrorum H 16 cumpatiantur C 
17 manifestetur A 19 in ecclesia HT 20 quod L? 21 commemo- 
raui G 22 accipimus V W G, -mur N 228q. accepisse — consolationem 
om. A, accepisse se LD 23 et on. WGD autem om. NV 24 dicit N 
KEL, dedit A! corrigere velle] eos se correxisse A arguerat A 
248q. penitentia K 


Ad Corinthios secunda 7, 18, 1—2; 7, 14 255 


tiam se reformarent; dat autem, dum eos revocat ad eccle- 
siam, ne diu contristati desperarent de se et ad publicam et 
funestam vitam declinarent. 

In consolatione autem nostra magis magisque 
gavisi sumus super gaudium Titi, quia requievit 
Spiritus eius in omnibus vobis. 2. correptos per pri- 
mam epistolam audiens velle corrigere consolationem accepit. 
a Tito autem addiscens, quia dolorem paterentur erroris sui, 
auctus est in consolatione, gaudio repletus, quia voluntas 
eorum in opere coeperat probari Tito hoc idoneo teste cum 
laetitia animi referente. 

4. 14. Quoniam in quibuscumque pro vobis 
gloriatus sum, non sum confusus. antequam pergeret 
Titus ad Corinthios, audivit ab eis, id est ab apostolo et qui 
erant cum eo, bonam voluntatem esse Corinthiorum in emen- 
dandis vitiis. &c per hoc regresso et eadem referente non 
utique confusus est apostolus, sed alacer factus est, quia 
non aliter invenerat Titus, quam audierat ab eis. 

Sed quemadmodum omnia vobis in veritate 
locuti sumus, ita et gloriatio nostra apud Titum 
veritas facta est. exultans in spiritu haec scribit apos- 
tolus, sic gaudens in his, ut efficaciam eorum tam veram 
probet quam est et praedicatio eius ad eos, in correptione 
dumtaxat. veritas enim arguentis in eo ipso tunc videtur 
esse manifesta, si hi qui arguuntur incipiant emendare se; 
dum enim correpti inmutantur, testimonium perhibent ar- 
guenti. 

4.15. Et viscera illius abundantius in vobis 
sunt. animum et affectum Titi dicit esse in eis, quia videt 
(vidit) profectum illorum; sancti enim animus in omni 
bono est. 

Reminiscentis omnium vestrum obaudientiam, 
quomodo cum timore et tremore excepistis illum. 
scientes Corinthii ab apostolo missum esse Titum ac se in 
quantis vitiis ab apostolo fuerant correpti, territi sunt in 
adventu eius. et quia vitam suam coeperant emendare, 
solliciti erant oboedire praeceptis eius, ut regressus animum 
apostoli mitigaret eis. quam rem Titum laudasse significat; 
in Tito enim apostolum reveriti sunt. 

4, 16. Gaudeo quod in omnibus confido in 
vobis. non solum in bona voluntate eorum laetatus est, sed 
et in operibus bonis, quibus quae peccaverant emendabant. 
ideo in omnibus, inquit, confido in vobis. 

8, 1. Notam autem facimus vobis, fratres, 
gratiam dei, quae data est in ecclesiis Macedo- 
niae, 2. quod in multa probatione pressurae abun- 
dat gaudium ipsorum. quoniam devoto animo perce- 
perunt verbum fidei, idcirco gratiam eis datam dicit a deo, 
ut in tribulatione Pauli et Sileae, quam supra memoravi, 
scandalum non paterentur, sed in exultatione mentis acci- 
perent confidentes de spe promissa, ut probatos se horum 
passionibus demonstrarent. 

Et quod profunda paupertas illorum abun- 
davit in divitiis simplicitatis eorum. votum eorum 

praedicat, quia cum tenues essent substantia facultatum, 
animus ipsorum dives inventus est in ministerio sanctorum. 
pura enim conscientia operati sunt, non ut hominibus, sed 
ut deo placerent. 

8, 3. Quia pro viribus testimonio illis sum, et 
ultra vires voluntarii fuerunt. quantum dignum fuit 
et deo placitum, qui vires illorum sciit, in facultatibus de- 
derunt ad ministerium. et quia ex toto corde deo se dederant, 
amplius volebant offerre quam eorum vires admittebant. 

8, 4. Cum multis precibus orantes nostram 
gratiam et communionem ministerii, quod est in 
sanctos. tam simpliciter et devoto animo obtulisse illos 
ministerium, quod ultra vires eorum erat, praedicat, ut cum 
lacrimis deprecantes offerrent, ut vel sic cogerent accipi a se, 
quod accipiendum non videbatur, quia plus erat quam 
poterat eorum substantia, ne forte eis postea egestas boni 
operis paenitentiam suaderet. sed quia tales se ostenderunt, 
ut puro animo iam praesentia postponentes futuris se pro- 
missionibus confidentia fidei confirmarent, accipi ab eis 
visum est, ne boni cordis gratia fructum amitteret. 

8,5. Et non sicut speravimus, sed semetipsos 
primum dederunt deo, deinde nobis per volun- 
tatem dei. idcirco, inquit, ab his accipi debuit, quia prius 
emendantes errores pristinos et vitae vitia ac morum ultra 
quam sperabatur deo se voverunt. visum est enim simpliciter 

illos hoc agere, ut ne (nec) timeret, cui offerebatur, accipere; 
quia non utique hoc animo offerebant, ut redimentes prae- 
positos suos vitia eorum paterentur nec arguerent, quia 
munera excaecant oculos et vim auctoritatis inclinant. dantes 
ergo se deo, dum emendant vitia, deinde fratribus, dum 
offerunt sumptus, contristari non debuerunt, qui ante prope 
quam inciperent perfecti esse voluerunt. horum igitur ex- 
emplo invitat Corinthios, ut ea quae coeperant, hac exhor- 
tatione aucti mente sedula consummarent. 

8, 6. Ita ut rogaremus Titum, ut quemadmo- 
dum coepit, ita consummet in vos etiam gratiam 
istam. quoniam Titi affectum sciebat sincerum (sincerum 
sciebat) circa istos nec non hos oboedientes ei, idcirco per 
ipsum etiam ad hoc opus exhortari illos facilius posse signi- 
ficat, ut quomodo in ceteris rebus exhortationis suae habuit 
fructum in eis, haberet etiam in hac gratia, ut ad minis- 
terium sanctorum promptos eos faceret, ut, quia iam vitia 
emendabantur (emendabant), huius largitatis fructum ha- 
berent. qui enim ad hoc dant, ne arguantur, nullum fructum 
huius rei habebunt. 

8, 7. Vos autem quemadmodum in omnibus 
abundatis fide et sermone et scientia et omni 
sollicitudine et insuper illa quae ex nobis in 
vobis est caritate, ut et in hac gratia abundetis 
magis. exhortatur illos, ut glorietur de his apud ceteras 
ecclesias. haec est enim probatio emendationis eorum, si 
prompti sint ad ministerium sanctorum. 

8,8. Non secundum imperium dico, sed propter 
aliorum sollicitudinem et vestrae caritatis bonum 
probans. manifestum est quia non imperat, sed exhortatur, 
ut penuriam patientibus mittant sumptus et relevent solli- 
citudinem illorum bonum animum suum deo et hominibus 
ostendentes, pro qua re sine dubio mercedem accipient. 

8,9. Nostis enim gratiam domini Iesu Christi, 
quia propter vos pauper factus est, cum dives 
esset, ut illius inopia vos divites essetis. pauperem 
Christum dicit factum, quia deus nasci dignatus est homo 
virtutem potestatis suae humilians, ut hominibus divinitatis 
divitias adquireret, ut, sicut dicit Petrus apostolus, divinae 
essent consortes naturae. homo ergo factus est, ut hominem 
in deum adsumeret, sicut scriptum est: ego dixi: dii 
estis. hoc modo exhortatur, ut largiendo quasi pauperes 
fiant, ut prosit paupertas eorum, sicut Christi paupertas pro- 
fuit nobis. et Christus quidem nostri, non sui causa pauper 
factus est, nos autem, ut nobis proficiat. 

8,10. Et consilium in hoc do. hoc enim vobis 
utile est, qui non tantum facere, sed et velle 
coepistis ab anno priore. 11. nunc ergo et facere 
consummate, ut quemadmodum prompta est vo- 
luntas in vobis velle, ita sit et perficiendi ex eo 
quod habetis. hoc dicit, ut voluntas illorum in opere ap- 
pareat, si vera est, secundum vires, ut tantum det, quantum 
potest et vult animus, ut munda fiat conscientia, non in 
simulatione, ut hominibus placeat et mercedem apud deum 
non habeat. 

8,12. Si enim voluntas prompta est, secundum 
facultatem acceptabilis est, non secundum quod 
non habet. quoniam Corinthii ad hoc opus ministerii pro- 
vocantur, hoc eis indicitur, ut non plus tribuant quam pos- 
sunt, ne plus forte offerentes coacti, non voluntarii gravati 
viderentur sine mercede futuri, quia qui coactus aliquid facit, 
mercedem non habet. ecclesiae enim Macedoniae ultro ob- 
tulerunt cum precibus, ut probarent tota se voluntate hoc 
facere, ut plus offerrent quam poterant, ideoque acceptabile 
fuit. quanto enim amplius obtulerunt, tanto plus accepturi 
sunt. nam si tantum quis det, quantum vult aut potest, accep- 
tum est; iudicio enim videtur hoc facere, &c per hoc tantum 
det, quantum potest et vult animus, ut rei huius possit 
habere mercedem. 

8, 13. Non enim ut aliis refrigerium sit, vobis 
autem angustia. verum est quia sic dandum est, ut non 
egestatem praestet donantibus (dantibus). 

Sed ex aequitate in hoc tempore. hoc dicit, ut 
quantum habet ad tempus, dividat cum sanctis; non enim 
plus exigitur quam sibi debet retinere, quia: diliges, in- 
quit, proximum tuum sicut te ipsum. unde Zaccheus: 
ecce dimidium, inquit, bonorum meorum do pau- 
peribus. 

8,14. Ut vestra abundantia ad illorum inopiam 
et illorum abundantia fiat ad vestram inopiam. 

hoc est quod dicit, ut, quia iuxta tempus sancti inopiam 
patiuntur deserentes omnia mundi et se in divinis solis 
operibus constituentes, ut doctrinae atque orationi insisterent 
ad profectum multorum, hi qui credunt quique artibus aut 
negotiis insistunt aut certe facultates paternas habent, mi- 
nistrent sanctorum inopiis, ut iterum sancti illic, ubi divites 
sunt et isti inopes, communicent eis quasi vicem rependentes 
ministerio illorum, sicut dicit dominus: quamdiu fecistis 
uni ex minimis istis, mihi fecistis. 

Ut fiat aequalitas, sicut scriptum est. haec 
est aequalitas, ut quia isti in hoc tempore ministrant sanctis, 
reddantur ilis vices in futuro; debitores enim sibi faciunt 
sanctos. 

8, 15. Qui multum habuit, non abundavit; et 
qui modicum, non minoravit. hoc in Exodo legitur. 
plus enim habent sancti in spe futuri saeculi, magis quam 
hi qui in hoc tempore videntur divites; et tamen aequabuntur 
illic utrique, ut sicut beneficio horum sanctorum inopia sus- 
tentatur, ita et beneficio sanctorum divites fiant hi in futuro 
saeculo, in quo videntur pauperes. non enim totos se dederunt 
deo, ut hic pauperes, illic essent divites; sed ex hac parte 
quia (qua) hic divites sunt, illic pauperes, sanctorum suf- 
fragio, qui hic positi iam illic mente sunt, ditabuntur. non 
enim qualecumque meritum est de iustis laboribus ministrare 
sanctis. 

8,16. Gratias autem deo, qui dedit hanc ipsam 

sollicitudinem pro vobis in cor Titi, 17. quoniam 
consolationem quidem accepit. deus quia (qui) iustus 
est sciens Corinthios velle proficere, Titi affectum incendit 
circa eos, ut adimpleret exhortatione sua voluntatem illorum 
in opere bono, quia videns profectum illorum consolatus est, 
laetatus in eis. 

Cum sit autem sollicitior, voluntarius profec- 
ius est ad vos. hoc est videns proficere illos circa actus 
bonos sollicitior factus est circa affectum illorum, ita ut 
voluntarius proficisceretur ad eos, qui prius etiam rogatus 
excusarat ab eis propter vitia illorum. 

8, 18. Misimus autem cum illo fratrem nos- 
irum, cuius laus in evangelio est per omnes ec- 
clesias. 19. non solum autem, sed etiam ordinatus 
est ab ecclesiis comes peregrinationis nostrae in 
hac gratia, quae ministratur & nobis per domini 
gloriam et sollicitudinem nostram. istum commen- 
dat, quia ignorabatur ab his, ut scirent in quanta iam essent 
boni opinione, ad quos tales viri mittebantur, ut congauderent 
cum eis, augentes eos in fide operationis dei, ad cuius gloriam 
sollicite hoc agebant vicarii Christi, ut conditor deus caeli 
et terrae agnosceretur in his. 

8,20. Devitantes hoc, ne quis vituperet nos in 
hac plenitudine, quae ministratur & nobis. quoniam 
de ministerio agebatur, ideo hoc subiecit, ne neglegens circa 
curam pauperum vel sanctorum iudicaretur, si hoc segnius 

ageret. de hac enim re constituerant inter se apostoli, ut 
memores essent pauperum, quod ad Galatas significat. cum 
ergo invituperabilis esset in omnibus apostolus, ne in hac 
causa indiligens iudicaretur, idcirco hoc se praemonere signi- 
ficat, ut hoc opere impleto in omnibus sollicitudo eius et 
providentia adpareret. 

8,21. Providemus enim bona non solum coram 
deo, verum etiam coram hominibus. providet bona 
coram deo, dum, quod iubet deus circa ministerium sanc- 
torum vel pauperum, fieri docet; coram hominibus vero sic 
providet bona, quia tales mittit ad hoc opus exhortandum, 
qui probitate sua non faciant eis scandalum, sed provocent 
eos, ne bona doctrina apostoli per inprovidos ministros eius 
in vituperationem caderet. 

8,22. Misimus autem cum illis et fratrem nos- 
trum, quem probavimus in multis saepe sollicitum 
esse, nune vero multo sollicitiorem, multa fiducia 
vestri, 23. sive per Titum, qui est socius meus et 
adiutor in vobis, sive per fratres nostros, apos- 
tolos ecclesiarum gloriae Christi. Titum ideo socium 
suum vocat, quia et ipse episcopus erat, cui ministrum dedit 
notum omnibus ecclesiis ipsius provinciae. quibus addit ter- 
tium fratrem, probatum in multis operibus bonis atque solli- 
citum. per Titi autem relationem referentis bonam volun- 
tatem Corinthiorum et ceterorum missorum, quos apostolos 
ecclesiarum gloriae Christi appellat, sollicitiorem se 
factum ostendit videndi illos et exhortandi ad ministerium 

sanctorum. fiduciam enim accepit audiens meliores esse factos 
Corinthios. unde satagebat ad eos, certus quia obaudirent 
bona opera facere. | 

8,24. Ostentationem ergo caritatis vestrae et 
nostrae pro vobis exultationis demonstrate in 
ipsis in facie ecclesiarum. conmonet eos, ut in his quos 
mittit dilectionem suam ostendant, ut bona, quae de ipsis 
audierant, vera probarent. sic enim ostendebant profecisse 
se monitis apostoli, si missos ab eo cum honore exciperent, 
ut ceterae ecclesiae agnoscerent vera esse bona, quae de eis 
dici coeperant. provocat ergo animos eorum, quia de quo 
bene sentitur, solet se meliorem praebere. 

9, 1. Nam de ministerio, quod fit in sanctos, 
supervacuum est mihi scribere vobis; 2. scio enim 
promptam voluntatem vestram, de qua pro vobis 
glorior apud Macedonas. 1. et haec oblectantis verba 
sunt; superfluum enim esse dicit scribere se de ministerio, 
quod fit in sanctos, ut de his bene sentire videatur. super- 
fluum est enim, si commoneas eum quem scias facturum. 
sed ut diligentiam suam ostendat, necessarium est ut scribat 
et ut hos promptiores faciat et quid de eis ceteris praedicet 
manifestet. nam superflua solent maiorem parere sollicitu- 
dinem. nam et dominus non dubitans de amore erga se Petri 
apostoli tertio dicit ei: Simon Iohannis, amas me? quae 

trina repetitio quasi superflua videtur, sed prodest ad per- 
fectionem monitionis, ut sciat magna se cum diligentia debere 
curare, quod frequenter mandatur. 

Quoniam Achaia parata est ab anno priore. 
2. post Macedonas Achaia, id est ecclesiae provinciae Achaiae 
— non omnes, quia et Corinthii Achaici sunt — praepara- 
verant se aemulatione ducti Macedonum, ut ministrarent 
sanctis. quo dicto plus exhortatur Corinthios, cum dicit illos 
paratos ab anno priore, sed expectare iam hoc, ut divideretur 
ministerium illorum pro uniuscuiusque necessitate. 

Et vestr& aemulatio provocavit plures. post 
Macedonas Achaiam paratam dicit, deinde ut et Corinthii 
fiant parati secundum promissum suum, ceterae vero eccle- 
siae aemulatione Corinthiorum, dum audiunt illos prius multis 
erroribus fuisse implicatos, post autem corrigentes se bonae 
voluntatis effectos, incitati sunt ad bonum opus, quia si hi, 
qui post acceptam fidem male versati sunt, hanc coeperant 
habere voluntatem, quanto magis isti, in quibus haec vitia 
non sunt reperta. 

9,3. Misi autem et fratres, ne gloria nostra, 
qua vos praeferimus, inanis fiat in hac parte; ut 
quemadmodum dixi praeparati sitis. hos fratres me- 
morat quos supra, id est Titum et quos ei adiunxit adiutores, 
qui inpensius exhortarentur eos ad promissionem implendam 
in ministerio sanctorum, ut non solum litteris, sed et facie 
ad faciem oblectarent eos crebris admonitionibus, ne exultatio 

apostoli, qua in splendore animi eorum gloriabatur, evacuare- 
tur. saepius ergo hoc memorans sollicitudinem suam circa 
eos ostendit nolens illos confundi. 

9, 4. Ne cum venerint mecum Macedones et 
invenerint vos inparatos, erubescamus, ut non 
dicam omnes vos, in hac parte. manifestum est quia, 
si non hoc inventum fuerit, quod testificatus est de his, et 
ipse erubescat in ipsis, et ipsi amplius confundantur, qui nec 
propterea quod testis eis extitit apostolus, id agere nisi sunt, 
quo verum illud facerent vel propter tanti viri personam. 

9, 5. Necessarium ergo existimavi rogare fra- 
tres, ut praecederent ad vos et praepararent pro- 
missam benedictionem hanc vestram paratam esse, 
sed sic quasi benedictionem, non quasi circum- 
ventionem. ut sollicitudinem suam adhuc manifestet, 
rogasse se dixit fratres, per quos admoniti adimplerent, quod 
promiserant et non implebant. cum supra Titum voluntarium 
dicat profectum — hoc est, non illi fuisse extortum, sed mox 
ut audivit libenter amplexus est, ut videatur voluntarius ad 
illos profectus propter spem illorum —, nunc non ideo se 
rogasse hos significat, quasi nolentes ire, sed suum affectum 
probat circa illos, quando volentes ire insuper rogat, ut sine 
aliqua mora fiat, quod et illi volunt et hic precatur. hoc ergo 
agit cum his, ut in promissione sua fideles sint, et se ideo 

commonere propter existimationem illorum, non circum- 
venire; sed ut tantum offerant quantum non paeniteat. 

9, 6. Hoc autem dico quia qui parce seminat, 
parce et metet. parcum avarum significat, cui extorque- 
tur, ut inferat; paenitet enim quia promisit. hoc de tarditate 
eorum conligit, qui olim promiserant et diu deliberabant. 
huic parco parva (perparva) messis est, quia cum dubitatione 
seminat; nescit enim prodesse quod facit. 

Qui autem in benedictione seminat, in bene- 
dictione metet. hic in benedictione seminat, qui bona 
voluntate sub spe futurae retributionis hoc agit. 

9, 7. Unusquisque secundum propositum cor- 
dis, non ex tristitia aut necessitate; hilarem enim 
datorem diligit deus. docet illos tunc prodesse hoc in 
futurum, si laeto animo fiat. ex his enim qui inferunt, hunc 
elegit deus cui retribuatur, qui devoto corde operatur quasi 
thensaurizans sibi apud deum; quia qui invitus facit propter 
praesentem pudorem, ne aliis inferentibus turpis inveniatur, 
mercedem non habet. 

9, 8. Potens est autem deus omnem gratiam 
abundare in vobis. 1. dei potentiam adesse illis exoptat, 
ut, sicut in emendandis vitiis et doctrinae veritate conpungit 
corda illorum, ita et in hoc faveat coeptis illorum, ut abundent 
in omni bono per gratiam dei. 

In omnibus semper omnem sufficientiam ha- 

bentes, ut abundetis in omne opus bonum. hoc 
dicit et optat, ut in omni re semper sufficientes sibi sint dei 
nutu nec indigeant his quae ad salutem necessaria sunt. si 
ergo sufficientiam sibi solam eligant, poterunt in dei opere 
abundare. illud enim sibi retinendo quod sufficit, cetera in 
usus sanctorum vel pauperum inpendant necesse est. et hoc 
erit abundare in omni opere bono. licet enim exigui hominis 
parvum sit quod tribuit, abundat tamen, quia recto iudicio 
fit. 2. et non solum quaeritur quantum, sed et de quanto 
et quo animo detur. denique illa vidua in evangelio de parvo 
laudata est, et qui multa mittebant laudati non sunt. illius 
enim parvum multum est, quia plus misit quam poterat; 
divites autem minus miserunt cum plus possent. ac per hoc 
modicum illius, quia ultra vires suas misit, plus inventum est 
quam divitum multum, quia id quod abundabat eis miserunt. 
qui ergo tantum dat quantum potest recte facit. viduam 
tamen illam ante se habet, quia haec omne quod habuit misit. 

9, 9. Sicut scriptum est: dispersit, dedit pau- 
peribus, iustitia eius manet in aeternum. 1. hoc 
in psalmo scriptum est centesimo undecimo. per exemplum 
addit ad curam pauperum, ut in omni opere bono abundent. 
si enim huius qui pauperibus largitur, iustitia manet in aeter- 
num, quanto magis eius qui ministrat sanctis! pauperes enim 
possunt dici, qui publice egeni sunt. sancti enim discernun- 
tur ab his, quia hi servi dei sunt, insistentes orationibus et 

ieiuniis, puram vitam agentes, sicut et Anna profetis, quae 
non discedebat de templo ieiuniis et orationibus 
serviens die ac nocte, omnem mundi curam postponens. 
2. misericordia ergo haec iustitia appellata est, quia sciens 
qui largitur omnia deum communiter omnibus dare, quia sol 
eius omnibus oritur et pluit omnibus et terram omnibus dedit, 
ideirco dividit cum his qui copiam terrae non habent, ne bene- 
ficiis dei privati videantur. iustus ergo est, qui sibi soli non 
detmet, quod scit omnibus datum, et iustus non solum in 
tempore, sed et in aeternum, quia in futuro saeculo hanc 
habebit secum in perpetuum. 

9, 10. Qui autem subministrat semen semi- 
nanti, et panem ad edendum ministrabit et multi- 
plieabit semen vestrum et amplificabit fructum 
iustitiae vestrae, 11. ut in omnibus locupletimini 
in omni simplicitate. 1. omnia dei sunt; et semina et 
nascenti& dei nutu crescunt et multiplicantur ad usus ho- 
minum. deus ergo qui haec dat, ipse et iubet de his com- 
municari eis qui indigent. ac per hoc non poterit, qui tribuit 
iuxta dei voluntatem, dei nutu non augeri crementis huius- 
modi ad amplificandum fructum iustitiae. danti enim addit, 
ut eo amplius habeat, unde largiri. haec est iustitia, ut quia 
deus dat, tribuat ex eo et homo ei cui deest. hos enim vult 
ministros esse eorum, qui potiora eligentes copias praesentis 
temporis spernunt totos se dei rebus obligantes. unicuique 

enim secundum bonam voluntatem deus praestat auxilium. 
2. sancti enim quia (qui) nihil volunt hic possidere, nisi victum 
habere et vestitum, hos qui hic habere volunt tutores illorum 
deus esse disposuit, ut qui bene et simpliciter eis ministra- 
verit, amplificetur dei nutu, ut habeat unde semper largiri, 
et ad praesens locupletatus et in futurum semel enim semi- 
nans bis metet, ita ut si futuris spebus consulit, nolit eos 
subiectos habere, sed magis se eis inclinet, quia a deo huius 
rei accipiet mercedem. si enim ad praesens humiliari eos sibi 
voluerit, spem futuri amittit. hic enim accipit mercedem 
operis sui non simpliciter hoc agens, sicut dicit dominus: 
amen dico vobis, perceperunt mercedem suam. 
Si quis operatur per nos gratiarum actionem 
deo. 12. quoniam ministerium officii eius non 
solum supplet ea, quae desunt sanctis, sed et 
abundabit per multorum gratiarum actionem in 
deo, 13. per probationem ministerii huius magni- 
ficantes deum in subiectione confessionis vestrae 
in evangelio Christi, in simplicitate communi- 
cationis in illos, 14. et ipsorum orationes pro vo- 
bis desiderantium vos videre propter superabun- 
dantem gratiam dei in vobis. 15. gratias deo super 
inenarrabili dono eius. 1. hoc dicit quia quicumque 

operatur per dispensatores doni dei hoc opus, unde gratiae 
aguntur (agantur) deo ab his qui necessarios sumptus acci- 
piunt sub nomine Christi, non mendicitati subiecti, sed deo, 
de cuius bonis ali se norunt, non tantum ab eis gratiae illis 
referuntur, sed et a reliquis fratribus, qui pro his gratias agunt 
deo, commendantes factum ipsorum domino, ut paucis tri- 
buentes a multorum obsecrationibus deo commendentur. 
probantes enim mentem eorum in hoc opere magnificant in 
eis dominum, cuius spe firmati oboediunt evangelio Christi 
in subiectione mentis, ne velint eos sibi humiliari, ut prae- 
beant quae necessaria sunt sanctis. 2. et hoc erit in simpli- 
citate hoc agere communicationis illorum, commendantes se 
orationibus ipsorum et desideriis eorum. quis enim non 
cupiat oculis videre necessitatibus suis propter dei nomen 
subiectos? denique dei dona vocantur. deo enim dat, qui 
his ministrat, quia qui iubet fieri, ipsi imputatur quod datur. 
gratias deo in his agentes et super ineffabili dono 
eius. donum enim dei est, quod incitat ad bonum opus ho- 
mines. spes enim promissa lacessit ad ministerium supra 
dictum. 

10, 1. Ipse autem ego Paulus obsecro vos per 
mansuetudinem et modestiam Christi, qui ad fa- 
ciem quidem humilis sum in vobis, absens autem 
confido in vobis. 1. hoc est, quod nunc dicit, quia talis 
est absens, qualis et praesens. nec enim humilis erat ad fa- 

ciem adulatione aut subiectione alicuius rei, qui constantiam 
suam sic zelabatur, ut aliquando etiam a licitis temperaret, 
ne inclinaretur. unde dicit in alia epistola: omnia mihi 
licent, sed ego sub nullius redigar potestate. esca 
ventri et venter escis. et hunc et haec deus de- 
struet. 2. ideo ergo absens obsecratur et modestiam Christi 
interponit, ne praesens durior inveniatur causa vitiorum 
eorum quam est in epistola, ut conponentes se, qui adhuc 
non emendaverant, mollirent sibi rigorem apostoli, ut mode- 
ratos eos inveniens pressa severitate laetaretur in eis. con- 
fidentiam itaque fiduciam severitatis significavit, quam forte 
in epistola tantum habere putabatur, non tamen praesens 
facie, quia in prima epistola severus et nimis rigidus videtur. 
et ideo conmonet, ne eadem severitate praesens utatur, sicut 
non sperabant. 

10,2. Rogo autem, ut non praesens audeam 
per fiduciam, qua aestimor audere in aliquos, qui 
arbitrantur nos secundum carnem ambulare. idem 
sensus est, quem ut dilucidet, repetit. orat enim, ut tales 
illos inveniat, ne cogatur irasci, sed ut requiescat cum his 
(eis). hic ergo aperuit, quod supra significavit et adhuc in 
subiectis plenius manifestat, hanc esse confidentiam, quam 
hic fiduciam dixit datae sibi potestatis a Christo, cuius 
vicarius est, ut vindicet in eos, qui sub nomine Christi agentes 
non obaudiunt, ut corrigant in quibus reprehenduntur. hos 
dicit, qui non recipiendo spiritalia, quae ab apostolo dice- 

bantur, sic eum existimabant, quasi carnalia loqueretur, quae 
recipienda non essent. ideo dicit: qui nos arbitrantur 
secundum carnem ambulare, quia qui spernit spiritalia, 
putat illa carnalia. 

10,3. Nam in carne ambulantes non secundum 
carnem militamus. hoc est in corpore positi spiritaliter 
vivimus; spiritaliter enim vivit, qui facit quod placet deo. 
hie ergo secundum carnem militat, qui desideriis carnis ob- 
temperat; omnis enim error caro dicitur. Christo autem ipse 
militat, qui obaudit eum in fide et disciplina. 

10, 4. Arma enim militiae nostrae non car- 
nalia, sed fortia deo. ideo fortia, quia incorrupta; omnia 
enim carnalia corrupta sunt. arma ergo ideo, quia repugnant 
vitiis, signum habentia imperatoris sui Christi, qui hostis est 
vitiorum. sicut enim imperator per milites vindicat suum 
regnum, ita et salvator per nos servos suos defendit unius dei 
professionem et disciplinam. 

Ad destructionem munitionum cogitationes 
destruentes 5. et omnem altitudinem extol- 
lentem se adversus cogitationem dei. arma spiri- 
talia fides est incorruptae praedicationis. per haec deus vincit 
principes et potestates, quos constat, ut sibi usurpent im- 
perium, extolli contra fidem Christi cogitationibus se homi- 
num inserentes, ut avocent eos a dei dominio, quas cogita- 
tiones destruit veritas fidei. munitiones ergo principes dicit 
et potestates, spiritalia nequitiae, qui se extollunt et 

armant infidelium animos ad contradicendum Christo. contra 
quos pugnat dei lex dissipans consilia eorum. 

In captivitatem redigentes omnem intellec- 
tum et ad oboedientiam Christi perducentes. cap- 
tivat intellectum, dum contradicentem ratione vincit, et ad 
fidem Christi, cui prius repugnaverat, humilem et mansuetum 
inducit. 

10, 6. Et parati vindicare in omnibus inob- 
audientiam, cum impleta fuerit obauditio nostra. 
manifestum {est} quia vindicat inoboedientiam, cum illam 
condemnat per oboedientiam, tunc illam destruens, quando 

eos qui resistunt perducit ad fidem, ut pargis ab his a quibus 
defendebatur damnetur. 

10, 7. Quae secundum faciem sunt, videte. nunc 
vult eos quae palam sunt considerare, id est ea, quae dicturus 
est, quia sunt aperta, diiudicare. dicit ergo: 

Si quis confidit esse se servum Christi, hoc 
cogitet iterum apud se, quia sicut ipse Christi 
est, ita et nos. 1. his loquitur, quorum tangit superbiam, 
qui de se praesumentes inflatione animi minus quam dignum 
erat de apostolo sentiebant, quasi non egerent praeceptis 
eius. quos conmonet, ut si de se confiderent, quia erant servi 
Christi, non utique deberent de apostolo dubitare, sed et de 
eo, quamvis inpar sit, vel similiter sentire, cum utique magis 
praeferre sibi deberent magistrum gentium. 2. sed hic humi- 

litatem illos in se docet aequans se illis, cum esset vas elec- 
tionis et magister gentium in fide et veritate. 
hoc ergo vult illos considerare, quod utique clara luce vide- 
tur, quia de apostolo nemo credentium non plus aestimet 
quam de se, quanto magis nemo minus quam de se debeat 
aestimare. hoc ergo contestatur ac docet, ne elatione mentis 
bonae vitae meritum perderent. qui enim scit se aliquid esse, 
humiliat se, ut amplior fiat. 

10, 8. Nam etsi aliquid amplius gloriatus fuero 
de potestate nostra quam dedit nobis dominus in 
aedificationem, non in destructionem vestri, non 
erubescam. nunc significat quia superius se humiliavit 
ipsis se comparando, cum si se erigat, non erubescat, quia 
a domino accepit potestatem praedicandi, ut salvet, non ut 
perdat obaudientes. si ergo hic, qui a domino missus est, 
inclinat se et comparat se inferioribus, quanto magis hi, qui 
nullius erant testimonii, comparare se non deberent, non 
dicam praeferre, maioribus! 

10,9. Ut non existimemur quasi terrentes vos 
per epistolas. ipse potest videri terrere per epistolas, qui 
neque auctoritatis alicuius est neque praesens fiduciam habet 
arguendi, absens autem ideo audet, quia praesens timet. 

10, 10. Quia epistolae quidem graves et fortes, 

praesentia autem corporis infirma et sermo con- 
temptibilis. 11. hoc aestimet qui huiusmodi est, 
quia quales sumus verbo per epistolas absentes, 
tales sumus et praesentes in opere. ideo non se 
alium esse absentem quam praesens est probat, quia non erat 
praesumptor. & domino enim acceperat potestatem. cui 
enim non est data potestas, absens potest audere, praesens 
autem pudorem patitur. ideo apostolus non erubescit, dum 
corripit, quia fiducia potestatis hoc agit. haec propter hos 
loquitur, qui non missi praedicabant adulantes, quia se ipsos 
commendare volebant. 

10, 12. Non enim audemus coniungere aut con- 
parare nosmetipsos quibusdam, qui se ipsos com- 
mendant. hi sunt qui semetipsos commendant, qui non 
accepta potestate dominari volunt nomini suo vindicantes 
auctoritatem. qui enim mittitur, non sibi, sed ei & quo mit- 
titür vindicat potestatem. per quod etiam ostendit se a 
domino dispensatorem electum. sic ergo non se coniungit 
aut conparat his, qui non missi praedicant, dum nihil ultra 
concessum praesumit. 

Sed ipsi in nosmetipsos mensurantes et con- 
parantes nosmetipsos nobis 13. non in inmensum 
gloriabimur, sed secundum mensuram regulae, 
quam partitus est nobis deus, mensuram pertin- 
gendi usque ad vos. 1. tanta se uti dicit potestate, quanta 
concessa est ab auctore, nec mensuram egredi. idcirco non 
superba erit gloria, inquit, nostra, quando non egreditur ter- 

minum datae potestatis. gloriam pro ‘auctoritate’ posuit, 
qua utebatur in correptionibus peccatorum, ut salvos eos 
faceret. nec tamen se gloriari dicit in extollentia potestatis, 
sed ad aedificationem illorum. ostendit enim potestatem, de 
qua si gloriari vellet, non illum puderet, quia data est illi 
& domino. 2. sed hic sic illa utitur, ut non glorietur nisi in 
profectu credentium corripiens constanter vitiosos et (ut) 
glorietur in salute illorum, ut potestas data saluti proficiat, 
non elationi. duplici igitur genere non se in inmensum glo- 
riari testatur, et secundum datam potestatem, sicut dixit, 
et quia non ultra quam praedicatio eius personabat vindi- 
cabat sibi auctoritatem. de his enim confidebat, quos ipse 
fundaverat in fide Christi. 3. partitum dicit enim (enim dicit) 
unicuique, ad quos in praedicatione dirigeretur, ut singuli 
aliquas civitates proprias haberent, de quorum fide gloriaren- 
tur. dei enim nutu Macedonibus praedicare advocatus est 
hic apostolus, et ut Corinthiis evangelizaret a domino monitus 
est. his ergo audenter loquitur, quos ipse fundavit et ad quos 
dei nutu pervenit, ceteris non tali fiducia, quia in aliena 
regula erant, hoc est in parte alterius evangelistae. 

10, 14. Non enim quasi non pertingentes usque 
ad vos superextendimus nos. hoc est non quasi non 
missi pervenimus ad vos in praedicatione, sed destinati deo 
mittente nos ad vos. superextendi autem est ultra extendi 
quam conceditur. sed non ultra, quia mensuram dedit deus, 
quam servarent evangelistae eius, quam hic se custodisse 

testatur. ideo enim hoc ostendit, ut sciant quoniam a deo 
ad hos directus est, ac per hoc obaudire illos debere monita 
elus, ne contemnentes deo, a quo missus est, resistere vide- 
rentur. 

10, 15. Nam usque ad vos pervenimus in evan- 
gelio Christi non in inmensum gloriantes in ali- 
enis laboribus. hic manifestius apparet quod dicit, quia 
ipse illos fundaverat. ideo tanta fiducia ad hos loquitur. nec 
enim labore alterius adquisiti fuerant ad fidem, sicut in alia 
epistola ait: in Christo enim per evangelium ego 
vos genui. non ergo extra mensuram gloriatur, qui in labore 
suo gloriatur. 

Spem vero habentes crescentis fidei vestrae 
in vobis magnificari. quia fructum laboris sperat quae- 
sitae fidei eorum, idcirco non neglegenter hoc agere se pro- 
fitetur nec taediis et molestiis cedere, quia magnificari se credit 
apud deum, si augeantur in fide auditores eius, sicut dicit 
dominus: pater, sicut misisti me in hunc mundum 
et ego misi eos in hune mundum et pro eis sancti- 
fico me ipsum. hoc dicit quia testimonium magistri est 
in discipulis obaudientibus; unde ait: 

In vobis magnificari secundum regulam nos- 
tram in abundantia, 16. in regionibus, quae 
ultra vos sunt, evangelizare. laetior de fide eorum 
ultra eos praedicaturum se necessario profitetur ad augendam 
gloriam praedicationis, ubi non adhuc fuerat praedicatum. 

Non in aliena regula praeparatis gloriari. mani- 
festum est quia vir prudens non in his confidit neque gloriam 
sperat, quae aliorum laboribus*eonstant. ideo et apostolus 
non audet in hos, qui aliis praedicantibus crediderunt, ne in 
alienis laboribus gloriari videretur, sed hoc nititur, ut eis 
praedicet, quibus non erat adnuntiatum, ut gloriam labore 
Suo quaerat. 

10, 17. Qui autem gloriatur, in domino glorie- 
tur. hoc dicto significavit ipsam confidentiam et gloriam 
domino dandam, cuius gratia est, ut qui in potestate evan- 
gelica confidit deo auctore confidat, ut quaestus omnis negotii 
divini domino in lucrum veniat. sed qui non accipit potes- 


tatem a deo, non potest in domino gloriari, quia suam glo- 


riam quaerit. 

10, 18. Non enim qui se commendat probatus 
est, sed quem dominus commendat. verum est quia 
illum dominus commendat et probatus est, quem dignum 
habet ac mittit, ut praedicet donum eius; quem autem non 
mittit, non illum commendat. ipse autem se commendat, 
qui non missus praedicat; ac per hoc idoneus non est, sed 
praesumptor et reprobus. 

11,1. Utinam sustineretis pusillum inpruden- 
tiam meam, sed et patimini me. incipientem vera de 
semetipso narrare insipientem se dicit, quia ad laudem eius 
videtur pertinere. propter quod dictum est: non te lau- 

dent labia tua, sed proximi tui. sed hic dolore con- 
pellitur propter hos, qui cum de eo bene prae ceteris (prae 
ceteris bene) sentire deberent, indigne sentiebant. 

11,2. Zelans enim vos deo zelor; paravi enim 
vos uni viro virginem castam adsignare Christo. 
1. quae locuturus est amore eorum dicturum se ostendit, ut 
non magis ad laudem eius proficiat, sed ad horum profectum, 
ut discant quemadmodum parenti suo in evangelio faveant, 
quia vituperatio patris detractio filiorum est et laus filiorum 
gloria patris est. virgines ergo vult eos esse in fide; unde et 
corruptores fidei zelatur ab his, ut in die iudicii intaminatos 
eos adsignet iudici Christo. 2. hinc est, unde et in Apocalypsi 
Iohannis legitur: hi sunt, inquit, qui cum mulieribus 
se non coinquinaverunt; virgines enim perman- 
serunt. hi sequuntur agnum quocumque vadit. in 
mulieribus errorem significavit, quia error per mulierem 
coepit, sicut et Zezabel mulierem dicit propter uxorem 
Achab, quae zelo Bahal dei profetas occidit, cum intellegatur 
idolatria, qua corrumpuntur mores et fidei veritas. nam si 
mulieres mulieres intellegas, ut ideo putes virgines dictos, 
quia corpora sua intaminata servaverunt, excludes ab hac 
gloria sanctos, quia omnes apostoli exceptis Iohanne et Paulo 
uxores habuerunt. et vide, an conveniat accusare apostolum 

Petrum, qui primus inter apostolos est, quanto magis inter 
ceteros! 

11.3. Timeo autem, ne sicut serpens Evam 
seduxit astutia sua, sic sensus vestri corrumpan- 
tur a castitate dei, quae est in Christo Iesu. osten- 
dit qua eausa cogitur vera de se protestari. ad hoc enim 
gloriam sibi datam profitetur, non ut se laudet, sed ut illos 
deformet, qui sub nomine Christi contra Christum praedica- 
bant, a quibus Corinthii seducebantur, et veritas haec his 
magis quam ei proficeret. hoc enim agit, ne audiantur seduc- 
tores, quos diabolo conparavit propter astutiam malitiae 
eorum, quia corrumpere fidelium corda a veritate Christi 
conantur. hoc ergo timens semper sollicitus de eis est, ne 
violentur. 

11,4. Nam si is qui venit alium Christum prae- 
dicat, quem non praedicamus, aut alium spiritum 
accipitis, quem non accepistis, aut aliud evan- 
gelium, quod non recepistis, recte pateremini. 
quare recte ait (ait recte) pateremini, si alius vobis 
Christus praedicatus fuisset aut sij alius spiritus vel aliud 
evangelium traditum vobis fuisset, cum dicat Galatis: si 
quis vobis adnuntiaverit praeterquam quod ac- 

cepistis, anathema sit. si Galatis perversum erat aliud 
accipere quam ab apostolis fuerat traditum, quomodo Corin- 
thiis rectum erat, si alius Christus praedicatus illis fuisset? 
sed sciens apostolus numquam alium Christum quam hunc 
qui crucifixus est praedicari, idcirco recte ait (ait recte) 
pateremini, si vobis alius potior Christus ab his qui veniunt 
praedicatus fuisset. Galatis autem anathema dixit, si aliud 
audirent, quod non utique maius esset, sed contrarium. porro 
autem, inquit, si ipse Christus praedicatur ab his, qui à nobis 
adnuntiatur, et hoc evangelium, quid causae est, ut nos in- 
feriores habeamur, cum nihil amplius ab illis addiscatur? 
superius de pseudoapostolis loquitur fidei corruptoribus, hoc 
loco autem de veris praedicatoribus, quia plebs Corinthiorum 
variis erroribus fluctuabat, ut aliqui faverent pseudoapostolis, 
quidam eis, a quibus conpositis verbis eadem audiebant, 
quae &b apostolo audierant, alii autem apostolis favebant, 
quia cum domino fuerant, apostolum suum Paulum defor- 
mantes, quia in carne non viderit dominum. 

11,5. Existimo enim me in nullo inferiorem 
fuisse ab his qui valde sunt apostoli. non vult gra- 
tiam dei inferiorem in se videri, quia similiter docuit et eadem 
fecit, quae faciebant apostoli, qui propensiores videbantur, 
quia priores coeperant docere et fuerant cum domino, unde 

maioris auctoritatis esse putabantur, cum huius apostoli 
electio cum testimonio sit et amplius ceteris laboraverit et 
dominum in templo orans viderit et locutus sit ei. 

11, 6. Sed etsi inperitus sermone sum, sed non 
scientia. 1. hoc non ad apostolos pertinet, quia non erant 
eloquentes, utpote sine litteris, pleni tamen sancto spiritu, 
sed hos tangit, quos praeferebant Corinthii causa accurati 
sermonis, cum in religione vis sermonis necessaria sit, non 
sonus dulcis. 2. quomodo tamen se humiliat, ut inperitum 
se esse dicat in sermone? et ubi est illud, quod Festus ait: 
Paule, inquit, Paule, multae litterae te faciunt ex- 
torrem? hoc ergo dicens non se loqui nescire voluit intellegi, 
sed propter eos qui non per fidem, sed per eloquentiam com- 
mendari volebant. 3. et in eo tamen dixit se inperitum, quod 
non habet crimen; in eo autem, quod non caret crimine et 
adquirit salutem, non se inperitum pronuntiavit; quia qui in- 
peritus est in sermone, reus non est apud deum; qui autem 
scientiam dei non habet, reus est ignorantiae, quia non licet 
ignorare, maxime quod pertinet ad salutem. quamobrem 
apostolus spreta eloquentia id agebat, ut fides teste virtute 
acceptabilis esset, ut non fidem eloquentia commendaret, sed 
virtus, cui cedit eloquentia. 

In omnibus autem manifestus sum vobis. 4. mani- 
festum se dicit esse Corinthiis in omnibus, quia non ignora- 
bant etiam loquendi habere illum peritiam; et hoc scientes 

aliis favebant in eo, quo istum inferiorem nesciebant. ideo- 
que conmotus loquitur, quia hoc peius erat, ut cum scirent 
illum in nullo deesse, humiliarent illum ceteris, cum vidissent 
per eum non solum impleri praedicationem, sed et signa et 
(ac) prodigia fieri apostolica. 

11.7. Aut numquid peccatum feci me ipsum 
humilians, ut vos exaltemini, quoniam gratis evan- 
gelium dei praedicavi vobis? 1. quoniam inflati erant, 
eo quod sumptus ab eis accipere noluit, et propter hoc alios 
ei praeponebant (proponebant), idcirco (numquid peccavi’, 
ait, (quia me humiliavi, ut me indignum ad accipiendum 
iudicarem, quia inde mihi irascimini, cum hoc non peccati 
sit, sed gloriae?’ itaque sic se humiliavit, cum id quod sibi 
debebatur non exegit (exigit). debitum enim erat, ut sumptus 
ab his acciperet, quibus praedicabat evangelium dei, sicut 
dominus constituit dicens: dignus est enim operarius 
mercede sua. 2. sed ut ad utilitatem eorum proficeret, 
refutavit. duabus enim ex causis oblatos sumptus refutavit, 
ne et pseudoapostolis similis inveniretur, qui non ad gloriam 
dei, sed ad suam utilitatem praedicabant, ut non occasionem 
acciperent depraedandi — alio enim non accipiente non 
potest alter multum expetere —, et ne vigor evangelicae 
potestatis torpesceret; qui enim & peccantibus accipit, ar- 
guendi auctoritatem amittit. sic ergo exaltantur, cum ideo 

ab eis non accipitur, ut correpti emendentur, a morte elevati 
ad vitam. 

11,8. Alias ecclesias spoliavi accepto stipen- 
dio ad ministerium vestrum. 9. et cum apud vos 
essem et egerem, nulli gravis fui. 1. onerat eos; osten- 
dit enim non solum noluisse se ab eis accipere, sed et ab aliis 
accepisse et eis ministrasse. et ut multum hoc ostendat 
fuisse, non parum, ait: alias spoliavi ecclesias ad 
ministerium vestrum. non parva ergo significat se in 
eos inpendisse; cum enim dicit spoliavi, multa accepta et 
data significat, non extorta. unde subiecit: accepto stipen- 
dio. stipendium est enim, quod militans accipit ad sumptus 
vice mercedis. ruborem ergo incussit eis, quia non utique 
dolo refutavit, quando ipse eis ministravit, et ut per hoc minis- 
terium, quod promiserant, facilius implerent scientes se esse 
debitores, ut non valde iam gloriosum sit ministerium eorum, 
sed debitum, ne vel inde se iactarent. et cum apud vos 
essem et egerem, nulli gravis fui. 2. in tantum eis pro- 
ficere voluit, ut egestatem suam consolaretur propter eorum 
salutem. passus enim egestatem contentus fuit, ne illi aliquod 
scandalum paterentur. qui enim dat, putat se exaltari, et 
iam non se patitur argui. 

Nam indigentiam meam subpleverunt fratres, 
qui venerunt a Macedonia. 3. à Macedonibus semper 
accepit, quia prius vitia sua correxerunt. et sicut a Corinthiis 
accipiendum non erat, ne illis in scandalum proficeret, sic 

iterum a Macedonibus accipiendum erat, ne bene seminantes 
fructum amitterent. 

Et in omnibus sine onere vestro me ipsum 
servavi et servabo. 4. in eo semper se permansurum 
dicit, acsi se corrigant, propter pseudoapostolos, qui occa- 
sionem quaerebant depraedandi eos. 

11,10. Est veritas Christi in me, quod gloria 
haec non infringetur in me in regionibus Achaiae. 
hortatur omnem Achaiam ut ministret sanctis; sibi autem 
non permittere, ne coeptam gloriam non impleret. gloria est 
enim a licitis abstinere, maxime ad aliorum salutem. in 
Achaiae ergo regionibus noluit uti, in ceteris usus est. et 
amplius promittit, sub testimonio Christi dicens in eo se 
mansurum, ne aliquando ab Achaiae regionibus acciperet. 

11,11. Quare? quia non diligo vos? deus scit. 
reddita ratione etiam dei scientiam testem dat dilectionis 
suae, quam habebat erga eos, quia non ideo nolebat accipere, 
quia non illos diligebat, sed ideo magis, quia amabat eos, ut 
hoc ipsum prodesset illis, sicut dixi. 

11,12. Quod autem facio, et facturus sum, ut 
amputem occasionem eorum qui volunt occasio- 
nem, ut in eo quod gloriantur inveniantur sicut 
et nos. gloria pseudoapostolorum in pecuniis erat accipien- 
dis. ideo apostolus hoc refutavit, ne illis similis videretur; 
quia nisi hoc ab apostolo fuisset vitatum, maior occasio illis 

data fuisset accipiendi aut magis extorquendi, quando in 
hac re formam ab apostolo datam ostenderent. 

11, 13. Huiusmodi enim pseudoapostoli sunt, 
operarii subdoli, transfigurantes se in apostolos 
Christi. subdoli sunt, quia avaritiae causa, non religiosa 
mente neque missi praedicabant Christum, nomen sibi apos- 
tolicum usurpantes. 

11, 14. Nec utique mirum, ipse enim satanas 
transfiguratur velut angelus luminis. manifestum 
est quia frequenter (multos) fallit satanas ostendens se illis 
quasi angelum dei, ut decipiat eos. unde Iesus Nave sollicitus 
quaesivit, quis esset qui ei apparuit. et apostoli in navi per- 
territi putabant fantasma esse. unde Petrus apostolus dicenti 
domino: nolite timere, ego sum, non facile credens ait: 
si tu es, iube me venire ad te super aquam, ut, si 
firmiter posuisset pedem super aquas, sciret verum esse quia 
non erat fantasma, quod apparebat. 

11, 15. Non magnum ergo, si et ministri eius 
transfigurantur, sicut ministri iustitiae. ministri 
iustitiae apostoli sunt, quorum se hi socios mentiebantur, ut 
deciperent audientes. 

Quorum finis erit secundum opera eorum. sine 
dubio, quia iudicabuntur huiusmodi secundum animi sui ne- 
quitiam, quia non propter deum, sed propter suum ventrem 

simulant se ministros dei. finem tamen illorum secundum 
opera illorum dixit, ut sicut opera et cura ventris interit, 
ita et hi interire intellegantur. 

11,16. Iterum dico, ne quis me existimet in- 
sipientem. alioquin velut insipientem accipite me, 
ut et ego modicum aliquid glorier. 1. supra iam 
dixit: utinam sustineretis pusillum inprudentiam 
meam! hoc nunc repetit; semper enim proponit, quod postea 
multis interpositis prosequatur. quod ergo supra posuit, 
modo incipit enarrare; nam vera dicturus velut insipientem 
se dicit, quia videntur ad laudem eius pertinere. ut et ego 
modicum, inquit, glorier. modicum hoc dicit, quia in 
verbis, non in sensu est. 2. non ergo vere ad gloriam suam 
haec loquitur, sed vult illis ostendere, quia quos putant glo- 
riosos, nihil plus ab hoc habent; ac per hoc si putantur hi 
gloriosi, et ego, inquit; ideo insipientis hoc esse dicit, ut 
ad laudem suam aliquid prosequatur, se autem coactum 
haee loqui. dolet enim ei, ut illos putarent sublimes hoc con- 
tempto, qui nihil plus ab eo haberent. 

11, 17. Quod loquor, non loquor secundum 
deum. secundum deum non loquitur, quia ad carnis tumorem 
haec pertinent nec de inflatione apud deum surgit gloria, 
quia apud deum humilitas gloriosa est. 

Sed quasi in insipientia in hac substantia 
gloriationis. non plenam dixit insipientiam, sed ex parte; 

veritas enim est. sed quia elatio vitiosa res est, ideo, quamvis 
verum sit quod dicitur, quasi insipientia tamen est unum- 
quemque laudare se. plena autem insipientia est, si se falsis 
quis laudet; ille enim superbus de vero est, hic stultus de falso. 
substantia tamen gloriationis in hac causa carnalitas est, 
quia sicut flos feni, ita decidet gloria ista. 

11,18. Quia multi gloriantur secundum carnem, 
et ego gloriabor. hoc dicit, quoniam aliqui ex Iudaeis 
credentes praesumebant sibi, quod essent filii Abrahae. hoc 
est secundum carnem gloriari, nobilitatem sibi carnis vindi- 
care. inde enim sibi defendunt generis praerogativam, quia 
filii eius dicuntur, qui deo credidit, cum anima quae pec- 
caverit ipsa morietur. si ergo haec gloria est, inquit, 
et ego gloriabor, quia et ego filius sum Abrahae. sed nihil 
prodest apud deum filium esse Abrahae, quia fides est quae 
salvat, non propago generis Abrahae. ideoque gloria haec 
carnis est gloria, ut puta si dicatur nobilis hominis filius. 

11, 19. Libenter enim sustinetis insipientes, 
cum sitis ipsi sapientes. 1. insipientes appellat, qui de 
carnis circumcisione gloriabantur. et quia a Corinthiis porta- 
bantur, ut gloriosi viderentur, ideo apostolus etiam sustineri 
se ab his vult, ut et ipse hoc se esse ostenderet, quod erant hi, 
et non tamen gloriari ex hac parte secundum deum; unde 
gloriam hanc insipientiam vocat. gloriari enim se dicit se- 
cundum carnem. sed hoc stultum esse profitetur, ut et gloriam 
hanc inaniret et se coactum in laudem carnis erupisse doceret. 

igitur ironia est haec. nam quomodo prudentes sunt, qui 
saepe reprehenduntur? nam plus sapit insipientia apostoli 
quam horum prudentia. hic enim sapiens sustinet inpru- 
dentes, qui patientia sua suffert eos, ut possint proficere, ne 
provocans aut abiciens eos peiores illos faciat, aut certe, si in 
illis proficere non potuerit, suam modestiam custodit. 2. ho- 
rum in Corinthiis nihil est. quomodo ergo libenter sufferunt 
imprudentes, cum ipsi sint sapientes, nisi quia non sic vult 
intellegi, sicut sonant verba? hoc in sensu et in pronuntiatione 
est, quia eadem quidem verba non eundem habent sensum 
aliter pronuntiata, ut aliquando confirmet, aliquando neget 
quod dicit. hi enim ut imprudentes insipientes sufferebant 
falsos apostolos. 

11,20. Sustinetis enim, si quis vos in servi- 
tutem redigit. 1. hoc verum est quia redigebantur in ser- 
vitutem non per prudentiam, sed per stultitiam, ut famula- 
rentur pseudoapostolis. 

Si quis devorat. nec hoc falsum est, quia contenti 
erant devorari res suas a falsis doctoribus. 

Si quis accipit. accipere est aliquem dolo capere, 
ideoque significat hos capi a dolosis magistris et ferre quod 
non expedit. 

Si quis extollitur. 2. extollentia superbia est. hos 
ergo tangit, qui superbi erant male taxantes apostolum et 
his non displicebant. 

Si quis vos in faciem caedit. in faciem caeditur, 
in cuius os iniuria inrogatur. nunc hos significat, qui eo quod 

essent ex genere Abrahae, obtrectabant eis, quod essent in- 
circumcisi se praeferentes, hos humiliantes. 

11,21. Secundum ignobilitatem dico. 1. igno- 
bilitatem dicit hoc, quod supra ait: et ego gloriabor se- 
cundum carnem. non enim dicit ad laudem pertinere, 
quia infirmus non erat, in quo se iactabant, quos occulte 
tangit. unde adiecit: 

Quasi nos infirmi fuerimus in hac parte. mani- 
festum quia non erat in hac gloria infirmus, in qua se prae- 
ferebant credentes Iudaei, quos hi patiebantur, quasi apos- 
tolus eorum in hac re esset dissimilis, quia et ipse erat ex 
semine Abrahae. 2. ac per hoc infirmi non erant in hac gloria 
carnis. infirmi autem hi iudicabantur, qui adpliciti fuerant 
generi Abrahae. isti ergo quasi infirmi in eo quod illi se prae- 
ferebant, eo quod essent Istrahelitae, in hoc ipso volunt se 
sufferri. ut ostenderet in hac gloria carnis non se esse dissi- 
miles et infirmos, cum de sua causa loquitur, subinducit et 
Barnabae personam socii sui. unde et in prima dicit epistola: 
aut ego solus et Barnabas non habemus potesta- 
tem hoc operandi? non ergo minores erant in hac gloria, 
in qua se Iudaei iactabant, 3. sed non inde plaudebant. deni- 
que dicit: 

In quo quis audet, in insipientia dico, audeo 
et ego. hoc est non fuisse infirmum in gloria, qua se iacta- 

bant Istrahelitae, nec quidem ex hac re prudentem iudicari; 
praeferre enim &e non solent prudentes. in insipientia ergo 
dicit audere se in eo quo audent hi qui se iactant eo, quod 
sint filii Abrahae; ut gloriam illorum inaniat, imprudentem 


se pronuntiat, ne illi prudentes viderentur in hac parte aut 


nobiles. 

11.22. Hebraei sunt, et ego. Istrahelitae sunt, 
et ego. semen Abrahae sunt, et ego. in his parem 
se eorum, de quibus supra significavit, ostendit, ut detrac- 
tiones eorum, quibus indignus his iudicabatur, falsas osten- 
deret. 

11.23. Ministri sunt Christi, velut insipiens 
dico: magis ego. 1. vera de se dicens insipientem se pro- 
nuntiat, ut intellegatur coactus in laudem suam prorupisse, 
nam qui sponte ea refert, quae ad laudem eius proficiant, im- 
prudentem se non dicit. ostendit ergo quae sint, quae faciant 
illum ministrum Christi magis esse quam sunt reliqui prae- 
dicatores. 2. occasione enim inventa omnium tangit per- 
sonas, etiam apostolorum, dolens quia dei gratia minor in 
hoc iudicabatur, cum eadem operaretur quae ceteri apostoli 
et fidei causa maiora exitia toleraret. unde et in alia epistola 
dicit: plus illis omnibus laboravi. 

In laboribus plurimis. 3. ideo in pluribus ait labori- 
bus, quia et illi laboraverunt, sed non tantum. hic enim a 

mane usque in quintam horam victum manibus quaerebat 
(quaeritabat) et exinde usque ad decimam horam disputabat 
publice tanto labore, ut contradicentibus suaderet. 

In carceribus abundantius. apertum est frequen- 
tius istum missum fuisse in carcerem quam illos. 

In plagis super (supra) modum. 4, ideosuper (supra) 
modum, quia ultra quam oportuit. nam et illi caesi sunt, 
sed non tantum. 

In mortibus saepius. verum est quia frequentius 
hic pericula sustinuit quam ceteri. 
|. 11,24. A Iudaeis quinquies quadraginta una 
minus accepi. hoc dicit quia quinquies flagellatus est a 
Iudaeis secundum legem Moysi accipiens plagas triginta 
novem, sicut scriptum est in Deuteronomio. quod per quin- 
que ergo vices factum est, hic summatim refert. 

11,25. Ter virgis caesus sum. hoc a gentibus 
passus est. 

Semel lapidatus sum. a Iudaeis lapidatus est in 
civitate Lycaonia. 

Ter naufragium feci. qui omni tempore legitur navi- 
gasse, adversis procellis facile fuit ter naufragium facere. 

Nocte et die in profundo maris fui. hoc factum 
est, quando missus est Romam, cum appellasset Caesarem. 
tunc desperatione vitae in alto, hoc est jin; profundo maris 
fuit, mortem ante oculos habens. sic enim scriptum est m 
ipso loco: ita ut desperaremus nos etiam vivere. 

11,26. In itineribus crebrius. 1. nunc alia memorat 
pericula, ut terra marique pro Christo vexatum se secundum 
carnem ostendat. 

Periculis, ait, fluminum. si itinerum pericula recitat, 
quid est ut dicat: periculis fluminum? sed hieme iter 
faciens, quia utique imbres adsidui sunt, egredientibus flu- 
minibus incurrebat periculum. 

Periculis latronum. cum in civitate diabolus eum 
occidere non posset, latrones illi excitabat in via, cum nihil 
ferret, quae latrones cuperent. 

Periculis ex genere. Iudaeorum dicit persecutiones, 
qui fratres eius erant secundum carnem; dolebant enim quia 
deserta lege ad evangelium Christi se converterat. 

Periculis ex gentibus. a gentibus persecutiones pas- 
sus est propter mysterium incarnationis domini Iesu Christi 
et unius dei praedicationem. 

Periculis in civitate. 2. usque adeo sub periculo 
fuit in civitate, ut per fenestram effugeret manus insidi- 
antis sibi. 

Periculis in deserto. periculum hoc a Iudaeis fuit 
procuratum, quando eum factis insidiis in via volebant oc- 
cidere. 

Periculis in mari. iam superius dixit (dixerat): ter 
naufragium feci, nocte et die in profundo maris 
fui. quod aliud fuit periculum in mari? sed hoc est peri- 


12 cf. Rom. 9, 4 18sq. cf. Act. 9, 25 21sq. cf. Act. 23, 12 

culum, quando in mari, hoc est in navi, milites cogitaverant 
omnes custodias occidere, ne quis enatans effugeret. 
quod periculum centurio prohibuit inferri, ne Paulus occi- 
deretur, ut eum vivum Romam perduceret. 

Periculis in fictis fratribus. 3. falsi fratres. hi 
sunt, de quibus dicit ad Galatas: propter subintroductos 
autem falsos fratres, qui subintraverunt explorare 
libertatem nostram, quam habemus in Christo 
Iesu. hi enim partim Christiani erant, partim Iudaei, in 
neutro perfecti, qui zelo legis apostolo invidiam excitabant, 
eo quod praedicato Christo legem iam cessare dicebat. de- 
nique his perurguentibus Timotheum conpulsus est circum- 
cidere. fictus ergo Christianus est, qui aemulatione legis 
persequitur Christianum. hic est falsus frater. 4. si enim 
tantum ludaei erant hi et propter ludaismum fratres eos 
falsos appellat, quid opus erat iterare? iam enim superius 
dixit: periculis ex genere. sed secundum carnem non 
sunt falsi fratres, in Christo autem falsi sunt, quia non tota 
mente Christiani sunt. 5. fuerunt et alii falsi fratres sicut 
Demas et Hermogenis. 

11,27. In labore et molestia. 1. verum est quia 
potest esse labor sine molestia, sed hic ideo addidit et moles- 
tiam, ut laborem ipsum exitiosum ostenderet. 

In vigiliis multis. multae fuerunt eius vigiliae, sed 
aliae voluntariae, alterae ex necessitate. in pressura enim 


2 Act. 27, 43 6 Gal. 2, 4 20 cf. II Tim. 4, 9 

positus necesse erat, ut vigilaret dei quaerens auxilium; et 
non solum diebus, sed et noctibus docebat, sicut dicit in Actis 
apostolorum. 

In fame et siti. 2. fugatus frequenter ja; ludaeis 
persequentibus necesse erat, ut famem pateretur et sitim 
per inopiam. 

In ieiuniis multis. saepius ieiunavit, ut dei admini- 
culo protegi mereretur; ieiunat enim, qui de non habet quod 
edat et abstinet. 

In frigore et nuditate. in frigore fuit et nuditate, 
quando naufragium passus est. denique ignem fecerunt, 
ait, et refecerunt nos propter pluviam inminentem 
et frigus barbari in insula Militine. 

11,28. Praeter illa quae extrinsecus sunt, in- 
stantia mea, quotidiana sollicitudo omnium ec- 
clesiarum. sollicitudo haec, quam dicit quotidianam, de 
traditionis usu descendit, ut omnibus diebus conmissum sibi 
populum instruat; illa autem quae supra memorat super- 
indicta sunt necessitate cogente, dies enim ad opera datus 
est, nox ad requiem ; sed quia instabat necessitas, ut omnibus 
occurreret, etiam nocte docebat. se enim adfligere non dubi- 
tabat, ne dei gratia esset in otio. 

11,29. Quis infirmatur, et non ego infirmor? 
1. conpati se dicit omnibus et condolere eo affectu, quo pro- 
videat vulneri medicinam. hoc autem ideo prosequitur, ut 


2 cf. Act. 20, 31 11 Act. 28, 2 

ostendat qua cura commissam sibi ecclesiam tueatur et regat, 
ac per hoc in nullo se minorem debere iudicari ceteris apostolis, 
quippe cum secundum quod claruit plus illis omnibus labora- 
verit. maiore enim invidia laborabat apud Iudaeos prae 
ceteris apostolis, quia cum persequeretur ecclesiam, subito 
inmutatus factus est defensor eiusdem testificans atque ad- 
firmans, quod Christum, quem prius ut hominem mortuum 
aestimabat, de caelo secum locutum audierit, cuius testi- 
monium necessario multi sequerentur scientes eum de per- 
secutore non utique sine ratione factum defensorem. hac 
causa excruciabantur Iudaei et quaerebant eum semper inter- 
ficere. 

Quis scandalizatur, et non ego uror? 2. scan- 
dalizari est carnis pati desiderium, quantum ad locum hunc 
pertinet. et quia etiam inviti solent scandalizari inlecti forma 
aut pulchritudine corporis aut propriae carnis calore, apos- 
tolus autem necessitatem humanae naturae considerans uri 
se dicit, ut consulat talibus, conpatiens infirmitati eorum nec 
hos condemnans, sed commonens in humilitate sermonis, ut 
spe promissi praemii repugnent stimulis carnis, ne quis eorum 
qui eum audiunt, desideriis carnis victi desperantes de se 
putantes iam non accepto ferre deum, si corrigant, et in eisdem 
manentes depereant. 

11,30. Si gloriari oportet, in his quae infirmi- 
tatis meae sunt gloriabor. hoc dicit quia, si gloriandum 

78Qq. cf. Act. 9, 48qq. 

est Christiano, in humilitate gloriandum est, de qua crescitur 
apud deum. unde alio loco dicit: cum infirmor, tunc 
potens sum, hoc est, cum humilior pro salute fratrum, tunc 
exaltor. hinc gloriandum est, non de carnis progenie, quia 


est quis ex semine Abrahae. 


11,31. Deus et pater domini nostri Iesu Christi 
Scit, qui est benedictus in saecula, quia non men- 
tior. deum testem dat, ut quae dicit facile credantur, propter 
hos dumtaxat, qui eum non ut verum apostolum honori- 
ficabant. 

11,32. Damasci princeps gentis Arathae regis 
custodiebat civitatem Damascenorum, ut me con- 
prehenderet; 33. et per fenestram in sporta dimis- 
sus sum per murum et effugi manus eius. 12, 1. glo- 
riari oportet, sed non expedit (opus est) mihi. 
1. princeps Damasci videns Iudaeos insidias tendentes apos- 
tolo implere voluit per potentiam malam cogitationem il- 
lorum, ut ipse eum, si posset, conprehenderet, ut et Iudaeis 
placeret et ut diligens in officio sibi credito videretur, si eum 
quem perturbatorem audiret causa quietis interficeret. hoc 
inter ipsa primordia. tunc quando apparuit illi in via dominus 
eunti Damascum, incensi sunt Iudaei videntes eum, qui vinc- 
tos credentes in Christo (Christum) venerat perducere in 
Hierusalem, praedicare sectam, quam venerat condemnare. 


1 cf. Matth. 20, 28 (cod. Cantabr.) 2 II Cor. 12, 10 21 — p. 299,2 
cf. Act. 9, 2—25 

Let; sic factum est, ut a discipulis per fenestram per murum 
in sporta dimissus effugeret. 2. quod quidam indigne factum 
dicunt, quia non dei auxilio liberatus est. sed quod ab ho- 
minibus fieri potuit, quid opus erat, ut dei suffragio libera- 
retur, cum dei suffragium tunc sit necessarium, si humanum 
auxilium deficiat? quo facto non sibi dicit expedire gloriari, 
quia praesentis vitae gaudium fragile est; si enim non eva- 
sisset, martyrium fecerat. sed quia fugiendum in perse- 
cutione mandatum est, data opera effugit; nec enim debet 
aliquis expectare, ut in semetipsum peccetur. 3. ergo glo- 
riandum dicit quia evasit. sed non expedit, inquit, prop- 
ter superbiam, quia de humilitate crescitur et auxilium dei 
mitibus proficit, non elatis. praeterea qui gloriatur mortem 
se evasisse, quae pro fide infertur, inane videri significat pati 
pro Christo; ideo non expedit gloriari. 

Veniam autem ad visiones et revelationes do- 
mini. 4. nunc ostensurus est, quo sublatus est, ut perinde 
quanta et qualia sint, quae illi ostensa et dicta sunt, possint 
intellegi, ne, sicut quibusdam videbatur, minor ceteris apos- 
tolis crederetur. 

12, 2. Scio, inquit, hominem in Christo ante an- 
nos quattuordecim, sive in corpore nescio, sive 
extra corpus nescio — deus scit —, raptum huius- 
modi usque ad tertium caelum. utrumque confirmavit, 
quia utrumque posse fieri non negavit, ut et sine corpore 
rapi potuisset et in corpore. et forte quibusdam videatur 

non magnum esse, si homo Christi raptus est usque ad ter- 
tium caelum, cum in tertio circulo dicatur luna esse. sed non 
ita est, quia ultra omnia mundi sidera raptus intellegitur. et 
ideo magnificum et mirabile est quod narrat. significat enim 
supra firmamentum in tertium numero caelum de spiritali- 
bus caelis raptum semetipsum. 

12,3. Et scio talem hominem, sive in corpore 
sive extra corpus nescio — deus scit —, 4. quia 
raptus est in paradisum et audivit archana verba, 
quae non licet homini loqui. 5. pro huiusmodi 
gloriabor. 1. bis se raptum dicit, id est hinc usque ad ter- 
tium caelum, deinde in paradisum caelestem, in quo latroni 
dixit dominus, quod futurus esset cum eo in paradiso, 
inquit, patris, illic ubi et civitas dei dicitur esse, Hierusalem 
mater nostra. 2. quid ergo mirum, si post resurrectionem 
corpus iam expiatum atque tenuatum factum inmortale 
futurum credatur in caelis, quando non dubitat apostolus 
adhuc mortale corpus potuisse levari ad caelos et tolli in 
paradisum dei patris caelestem? pro huiusmodi homine, id 
est qui tam dignus est deo, ut hoc experiretur, gloriari se 
dicit; et non vult aperte dicere quia de se loquitur, ne laudare 
se videatur. et Iohannes apostolus, cum de se sciatur loqui: 
hie est, ait, discipulus, quem diligebat Iesus, qui et 
recubuit in coena supra pectus eius, ne de se gloriose 
effari videretur. 

Pro me autem non gloriabor, nisi in infirmi- 
tatibus meis. 3. sic de se non gloriatur, dum non aperte 


13 Luc. 23, 43 148q. cf. Gal. 4, 26 23 Ioh. 21, 20 

de se profitetur. in infirmitatibus sane, inquit, meis gloriabor. 
exponere enim pressuras passionum et infirmitates angus- 
tiarum non videtur gloriosum, sed flebile. idcirco se in his 
gloriari dicit, sciens tamen quia ad profectum perducunt re- 
munerationum caelestium. 4. quid enim tam gloriosum in 
futuro Christiano quam exitia pro Christo inlata sibi narrare? 

12,6. Nam et si voluero gloriari non ero stul- 
tus; nam veritatem dico. hoc dicit quia, si meritum 
suum profiteatur quod habet apud deum, non erit inprudens; 
vera enim loquitur. ergo si quis pro meritis suis quae sibi 
ostensa sunt loquitur, non est utique stultus; si autem taceat, 
est etiam prudens. sed qua causa hic non palam gloriatur, 
nunc subicit dicens: 

Parco autem, ne quis me existimet super id 
quod videt me vel audit aliquid ex me. ostendit 
igitur, qua causa non aperte glorietur. ne quis me existimet, 
iquit, ultra gloriam meam tendere, quam limes meritorum 
admittit. hos significat, quos obtrectatores habebat causa 
legis, sicut supra memoravi. nam utique meritorum gloriam 
bonum est non tacere, ut invitentur credentes. 

12,7. Et ne sublimitate revelationum extollar, 
datus est mihi stimulus carnis, angelus satanae, 
ut me colafizet, ne extollar. deum bonis meritis pro- 
videre testatur, dum permittit temptationibus hos deprimi, 
non solum ne laborum suorum fructibus abdicentur, verum 
etiam ut augeant his ad cumulum possessionis aeternae. hoc 

ergo remedium datum est apostolo, ut iniuriis pressus animo 
non possit extolli magnitudine revelationum, quia otiosum 
pectus necesse habebat in his quae viderat extolli. 

12,8. Propter hoc ter dominum rogavi, ut dis- 
cederet à me, 9. et ait mihi: sufficit tibi gratia 
mea; nam virtus in infirmitate perficitur. 1. sti- 
mulos diaboli, quos perfide mentibus inserens ad nocendum 
dei servis instigat, ut cessarent ab eo, ter dominum depre- 
catum se fuisse et non impetrasse testatur, non quia despec- 
tum se dicit, sed quia inscius contra se petebat, ut cessarent 
ab eo temptationes, per quas perfectior [se] fiebat. ideo ad 
Romanos dicit: nam quid oremus, sicut oportet, nes- 
cimus. 2. unde hoc sibi dicit responsum, ut sufficeret sibi 
gratia dei, quia aut vires tolerandi addebantur aut tempus 
pressurae adbreviabatur, ut devotio, dum infirmitate pres- 
surae accedentis non frangitur, probata videatur. 

Libentissime itaque magis gloriabor in infir- 
mitatibus meis, ut inhabitet in me virtus Christi. 
3. apertum est quia tunc gloriandum docet, quando iniuriis 
humiliatur. & Christo autem virtus tolerandi praebetur, ut 
quia prius asperae ac per hoc fastidiendae iniuriae videbantur, 
postea libenter suscipiendae, ut Christi auxilio lenirentur. 
libenter ergo caedi se dicit, dummodo a Christo curetur, 
sciendo plus addere medicinam Christi ad salutem quam in- 
firmitas detrahit sanitati. 


12 Rom. 8, 26 

12,10. Propterea (quapropter) placeo mihi in 
infirmitatibus, in contumeliis; cum enim infirmor, 
tune potens sum. verum est quia tunc vincit Christianus, 
cum perdere putatur; et tunc perdit perfidia, cum se vicisse 
gratulatur; plaudet ergo cum illi insultatur, et surgit cum 
premitur. 

12,11. Factus sum insipiens, vos me coegistis. 
1. conpulsum se dicit, ut quid esset, ostenderet. et non utique 
stultus est, qui de se vera locutus est, sed inclinat se, ut mani- 
festet, quia non voluntate merita sua ostendit. 

Ego enim debui a vobis commendari. mani- 
festum est quia hi debuerant testimonium ei perhibere ad- 
versus obtrectatores eius, apud quos ecclesiam constituit 
et signorum prodigia apostolatus ostendit, ut hoc 
tacente illi eum defenderent, quem patrem habebant in evan- 
gelio Christi. 

Nihil enim minus feci quam illi valde apos- 
toli. 2. valde, hoc est nimis, sicut quibusdam videbatur; 
nam hoc erant, quod et apostolus Paulus. hoc ergo dicit 
quia minor non est neque in praedicatione neque in signis 
faciendis apostolis praecessoribus suis, non in dignitate, sed 
tempore. nam si de tempore praescribendum putatur, ante 
coepit Iohannes praedicare quam Christus et non Christus 
lohannem, sed Iohannes Christum baptizavit. non ergo sic 
iudicat deus. denique prior secutus est Andreas salvatorem 
quam Petrus et non tamen primatum accepit Andreas, sed 
Petrus. 3. quare ergo apostolus quibusdam non videbatur, 

cum eadem posset per dei gratiam quae et apostoli? ideo 
dolet et conpulsus ostendit, quid a dignatione domini mere- 
atur. hinc est unde non solum minorem se non esse coactus 
est profiteri, sed et plus omnibus laborasse. his ergo dis- 
plicebat et non videbatur esse apostolus, qui aemulatione 
paternae legis praedicationem eius respuebant quasi inimici 
traditionis Moysi, quia eam iam cessare dicebat, apostolis 
magis faventes et istum his humiliantes, quia illi non tam 
constanter contra legem aliquid adserebant. 

12, 12. Etsi nihil sum, tamen signa apostoli 
facta sunt in vobis in omni patientia, signis et 
prodigiis et virtutibus. sic se humiliat, ut erigat. pa- 
tientiam tamen primam memorat, quia diu illos portavit 
quasi inpatientes aegros, ut adhibita medicina signorum at- 
que virtutum curaret vulnera erroris illorum. 

12,13. Quid est enim quod minus habuistis 
ceteris ecclesiis, nisi quod ego ipse non gravavi 
vos? donate mihi hanc iniuriam. adhuc per humili- 
tatem se commendat; ostendit enim non minus illos aliquid 
habuisse ceteris ecclesiis, sed et amplius. evangelium enim 
dei gratis his praedicavit, quod nullis concessum est ecclesiis 
dicente domino: dignus est enim operarius mercede 
sua. si ergo pro bono opere iniuria, inquit, dignus sum, 

ignoscite mihi; omnis enim stultus boni accusator est. ut 
hos ergo inperitos ostendat, veniam ab his postulat eius facti, 
de quo laude dignus est. 

12,14. Ecce tertio hoc parati sumus (paratus 
sum) venire ad vos et non vos gravabo. 1. ne forte 
hoc inter initia fecisse putaretur ad commendationem suam, 
post autem mercedem evangelicae praedicationis velle ac- 
cipere, ostendit in ea se voluntate durare, ne factum suum 
postea (post) emendare videretur et esset, quod ab obtrec- 
tatoribus reprehenderetur. 

Non enim quaero quae vestra sunt, sed vos. 
ostendit ideo se nolle accipere ab eis, ut illos ipsos lucraretur, ut 
intellegentes quia pecuniae praeponit eos tandem cognos- 
cerent affectum illius erga se. 

Nec enim debent filii parentibus thensauri- 
zare, sed parentes filiis. patrem se eorum significat, 
sicut in prima epistola dicit: per evangelium ego vos 
genui. 2. carnales tamen parentes sunt, qui filis then- 
saurizant; nam spiritales a filiis dignum est ut accipiant 
sumptus ad sustentandam vitam praesentem. non enim 
magnum est, ut spiritalia tradentes consequantur carnalia. 
hie autem in tantum probat se nolle accipere, ut transferat 
causam carnalis patris ad spiritalem, ut non solum non ab 
eis accipiat, sed et, si potest fieri, ipse illis tribuat, sicut 
supra iam dixit: alias ecclesias spoliavi accepto sti- 
pendio ad ministerium vestrum. hoc dicto tangit eos, 
ut intellegant quantus sit et quid hi mereantur, qui tanti 
apostoli providentiam neglexerunt. 

12, 15. Ego vero libentissime impendam et 
superimpendam et ipse impendar pro animis ves- 
tris. nunc aperte affectum et caritatem, quam circa eos 
habebat, ostendit, quando non solum sua pro eis impendere 
et propensius impendere paratum se dicit, sed et se ipsum 
pro salute animarum eorum etiam mori, sicut et apostolus 
Iohannes dicit, quia exemplo salvatoris: pro fratribus, 
inquit, etiam animas nostras debemus ponere. 

Plurimum vos diligens minus diligor. provocat 
eos ad amorem, quia ipsi plus illum deberent diligere, maxime 
per quem didicerunt viam salutis, per quem et adquisiti sunt 
deo, ex perfidis facti fideles et ex contaminatis purificati. 

12,16. Esto autem, ego non gravavi vos; sed 
ut astutus dolo vos cepi. omnia quae possent ex ad- 
verso proponi non tacet, ut se purget per omnia, quia nihil 
per circumventionem egit apud eos, sed in simplicitate, sibi 
semel prospiciens, his duplici genere, ut et apud deum pro- 
videret eis et hic censum illorum non quaereret, sibi autem 
hoe sufficere quod a deo promissum est in futurum. forte 
enim suspicarentur ideo illum contempsisse, quia parva erant 
quae offerebantur, ut maiora consequeretur, ut circumspi- 
ciens merita sua non pecuniam refutaret, sed numerum in- 
dignum sibi aestimans contemneret. 

12,17. Numquid per aliquem eorum, quos misi 

ad vos, circumveni vos? hoc est quod dicit, quia quos 
misit non illis hoc intimarunt, ut, si vellent pacatum habere 
apostolum, dignam quantitatem personae illius offerrent, 
quia ideo noluisset accipere, quia minus quam dignum erat 
offerebatur. quod compositum apostoli astutia intellegerent, 
ut quod egit non per contemptum, sed per avaritiam egisse 
probaretur. | 

12,18. Rogavi Titum et misi cum illo fratrem. 
numquid avarus in vos fuit Titus? non eodem spi- 
ritu ambulavimus? non iisdem vestigiis? apertum 
est quia, quando ab his quos misit nihil tale dictum aut fac- 
tum est, una eorum sententia probatur in bono exclusa sus- 
picione avaritiae. 

12,19. Olim putatis quod excusemus nos apud 
vos? hoc est quod dicit: olim de nobis dubitatis, arbitrantes 
qui (quia) non simpliciter agamus vobiscum? a pseudo- 
apostolis enim exagitabantur, quia volentes depraedari eos, 
tergiversatione hoc agere apostolum adseverabant (adsere- 
bant), quasi ut plus possit accipere. 

Coram deo loquimur. omnia autem, carissimi, 
pro vestra aedificatione. sic illos cupit verum et bene 
de se sentire, ut et ratione et testificatione satis illis faciat, 
quia non ut sibi prosit, talem se praebet, sed ut ad aedifi- 
cationem eorum proficiat, ut vel sic amorem illorum circa 
se provocet, dum non gravat censum illorum et auctoritatem 
potestatis in arguendis vitiis non inclinat. sine dubio enim 

prodest ei, qui corripitur, ut emendet, si praepositus ideo 
oblata refutet, ut libere arguat. 

12,20. Timeo enim, ne cum venero, non quales 
volo inveniam vos. quoniam non omnes adhuc, quos in 
prima epistola corripit, emendaverant in quibus fuerant vitiis 
reprehensi, ideo cum auctoritate vult videri iturus ad illos, 
ut territi corrigantur, ut tales illos inveniat quales vult. 

Et ego inveniar vobis, qualem non vultis. hoc 
dicit, ut tales se praebeant, ut conveniat eis cum apostolo, 
ut invicem congaudeant sibi. ille enim invenit aliquem qualem 
non vult, qui se talem facit, ut discordet ab illo. 

Ne forte sint inter vos contentiones, aemula- 
tiones, animositates, dissensiones, detractiones, 
susurrationes, tumores, seditiones. nunc errores me- 
morat, quos in superiore epistola reprehendit, quando per- 
sonis deferentes et alterum alteri praeponentes dissidebant 
ab invicem. 

12,21. Ne iterum, cum venero, humiliet me 
deus apud vos et lugeam multos ex his, qui ante 
peccaverunt et non egerunt paenitentiam super 
inmunditiam et fornicationem et inpudicitiam, 
quam gesserunt. 1. hoc praemonet, ut non illos tales in- 
veniat, quales dudum invenerat cum vitiis diversis operum 
inmundorum vel magis nominum, quia omne opus sine cri- 
mine est, sed inordinationis nomen facit crimen. tunc enim 

est inlicitum, cum aliter fit quam concessum est. 2. illis ergo 
peccantibus se humiliari dicit, quia incipit ut pius pater pec- 
cata filiorum deflere. quis enim pater non gaudeat bene agen- 
tibus filiis? sic iterum necesse est lugeat, si prave versentur. 
ideo admonet, ut, si qui praeteritarum fornicationum aut 
alterius inmunditiae vel inpudicitiae non egerunt paeniten- 
tiam, sicut quidam quos significat egisse, nunc agerent, ut 
veniens sine tristitia esset cum eis. 3. cum enim dicit: et 
lugeam multos ex his, qui ante peccaverunt et 
non egerunt paenitentiam, probat quosdam ex his egisse 
paenitentiam, quosdam non egisse. quod Novatiano ad- 
versum est, quia dicit fornicatores non posse peragere paeni- 
tentiam et recipi in communionem. hic probat peregisse ac 
per hoc receptos in pace ecclesiae. tres ergo formas pecca- 
torum probat, cum fornicationem et inpudicitiam et inmundi- 
tiam nominat. 

13, 1. Tertium hoc venio apud vos. superius 
praeparatum se dixit, nunc iam venturum. 

In ore duum testium vel trium stabit omne 
verbum. hoc secundum legem dixit, ut aliquis duobus aut 
tribus testibus aut purgetur aut condemnetur. ita et hi tertio 
adventu apostoli ut purgati inveniantur, commonet. 

13,2. Praedixi enim et praedico ut praesens 
secundo adventu et absens nunc, his qui ante pec- 
caverunt et ceteris omnibus quia, si venero ite- 
rum, non parcam. pridem se dixisse significat praesen- 

tem, ut corrigerent se, ne cum pudore corriperentur. et nunc 
iterum absentem se eadem dicere contestatur, ut post secun- 
dam correptionem, si se non emendaverint, parci eis non 
debeat. 

13,3. Quoniam probationem quaeritis eius, qui 
in me loquitur Christus. probationem quaerunt Christi 
loquentis in apostolo, dum praeceptis non oboediunt volentes 
probare, si audet vindicare, ut per id intellegatur esse fidae 
auctoritatis, ut de cetero timeatur. qui enim magistrum con- 
temnit, emendari se non quaerit. 

Qui in vobis non infirmatur, sed potens est in 
vobis. potens est in his Christus, quia viderunt in nomine 
eius mortuos excitatos, daemones fugatos, paralyticos con- 
valuisse, surdos audisse, mutis redditum affatum, claudos 
cuculrisse, caecos vidisse. haec omnia virtutis sunt, non in- 
firmitatis; denique hac causa adtracti ad fidem sunt. 

13, 4. Nam et si crucifixus est ex infirmitate 
nostra, sed vivit ex virtute dei. 1. verum est quia 
propter peccata nostra crucifixus est Christus, ut mortem 
destruens credentes sibi liberaret ab ea. infirmari ergo se 
passus est propter nos, ut mortem vinceret nobis. descendens 
enim ad inferos qui omnino peccatum nesciebat et quasi pec- 
cator occisus cirografum Adae delevit, ut de cetero defuncti 
sub eius nomine a morte non tenerentur, sed haberent fidu- 
ciam eundi ad caelos. propter infirmitatem ergo nostram 
occisus revixit virtute patris, ut discipulis probaret quae 
docuerat esse vera exemplo in se ostenso. 

Etenim nos infirmamur in illo. 2. hoc ad apos- 

tolorum personam pertinet, qui eum, id est Christum, prae- 
dicantes infirmabantur, dum iniuriis agebantur, claudeban- 
tur, caedebantur. | 

Sed vivimus cum ipso ex virtute dei erga vos. 
manifestum est quia, si a perfidis infirmabantur, apud cre- 
dentes non erat haec infirmitas, sed profectus, quia hinc poten- 
tiores fiunt fideles, dum infirmantur. inlata ergo mors a per- 
fidis vita est erga credentes; virtute enim dei resurgent, ut 
vivant cum Christo. 

13, 5. Vosmetipsos temptate, si estis in fide; 
ipsi vos probate. 1. invicem ut se fratres discutiant prae- 
cepit; sollicitiores enim fiunt, si secum invicem conferant. 
temptationem ergo hane probationem voluit intellegi, quia 
omnis probatio temptatio est, non tamen omnis temptatio 
probatio. si enim deus temptare dicitur, probatio est; si 
autem diabolus temptare dicatur, temptatio est, quia ever- 
tere nititur. et homo aliquando temptat, ut probet, ali- 
quando, ut capiat. 

Aut non cognoscitis vos, quod Christus Iesus 
in vobis est, nisi reprobi estis? 2. hoc dicit quia, si 
probare vos invicem nescitis, non cognoscitis quia lesus 
Christus est in vobis, et hoc est reprobum esse nescire religionis 
vel professionis suae fidem. qui enim fidei suae sensum in 
corde habet, hic scit Christum lesum in se esse. 

13, 6. Spero autem cognituros vos quia non 
sumus reprobi. provocat eos ad scientiam fidei et rectae 
vitae. cum enim coeperint scire apostoli sui certam auctori- 
tatem et meritum apud deum, poterunt et circa se esse 
solliciti. 

13, 7. Oro autem deum, ne quidquam mali fa- 
ciatis, non ut nos probati appareamus, sed ut vos 
quod bonum est faciatis. nos autem quasi reprobi 
sumus. eo affectu quo semper orat pro eis, ut a malis tem- 
perent, non ut nos, inquit, probati appareamus, id 
est, non ut in auctoritate videamur vobis peccantibus, sed 
ut vos quod bonum est faciatis, nos vero ut quasi 
reprobi simus. quid est hoc? orat apostolus, ut reprobus 
sit? non sane; sed hoc orat, ut his bene agentibus, dum non 
auderent corripere, quasi humilientur, ut humiliati velut re- 
probi appareant. probati enim a deo videntur, dum iudicant 
peccatores auctoritate concessa. si ergo quos iudicent non 
sint, cessante in his auctoritate quasi reprobi videntur. 

13,8. Non enim possumus aliquid adversus 
veritatem, sed pro veritate. hoc dicit quia potestas 
non est data contra veritatem, ut arguant bene viventem, sed 
pro veritate, ut vindicent in eum qui inimicus est legis. ideo- 
que cessabit potestas, si quod bonum est fecerint. unde ad 
Romanos ait: vis non timere potestatem? bonum 
fac et habebis laudem ex illa. cum ergo non timet 
bonum operando, evacuata est apud eum potestas. hoc est 
quasi reprobum esse, quia hoc in eo cessat, unde probatur 
potestas. 

19,9. Gaudemus enim, cum nos infirmamur, 
vos autem fortes estis. hoc est infirmari non exercere 
potestate. hos autem optat fortes esse, ut bene agentes vitia 
vincant et prohibeant a se vindictam aut correptionem. 

Hoc et oramus in vestram consummationem. 

petit orans, ut in eo perficiantur nec peccent consummati in 
virtute bonae vitae et in incorrupta fide. 

13, 10. Idcirco haec absens scribo, ut non prae- 
sens durius agam. apertum est quia ideo absens com- 
monet, ut correctiores illos inveniat et non illic positus in- 
crepet cum pudore, ut erubescat qui peccat in coetu fraterno. 

Secundum potestatem quam dominus dedit 
mihi in aedificationem et non in destructionem. 
haec potestas est, quam superius optat esse otiosam, his bene 
agentibus; si quo minus, exercere se in hac, ut aedificentur 
correpti, non mortificati peccatores. non enim destruuntur, 
quia arguuntur, ut corrigant, sed aedificantur ad vitam. 

13, 11. De cetero, fratres, gaudete, perfecti 
estote, consolationem percipite, idem sapite, in 
pace agite; et deus pacis et dilectionis erit vobis- 
cum. 1. gaudium hoc de emendatione erit, unde et poterit 
provenire profectio. sed ante erit consolatio, ut spe futurorum 
deserant praesentem oblectationem. idem, ait, sapite. hoc 
propter veterem discordiam, ut iam unum sentiant. in pace 
agite. si concordes fuerint, habebunt pacem. 2. et deus 
pacis et dilectionis erit, inquit, vobiscum. deus pacis 
Christus est qui dixit: pacem meam do vobis, pacem 
meam relinquo vobis. ipse est et deus dilectionis, quia 
iterum ait: novum mandatum do vobis, ut diligatis 
invicem. et: in hoc, inquit, cognoscent omnes quia 

discipuli mei estis, si dilectionem, qua dilexi vos, 
habueritis &d invicem. alia tamen pax dei, alia mundi 
est, quia et maligni et spurci habent pacem, sed ad dam- 
nationem. Christi enim pax libera est & peccatis; perfidiam 
enim fugit, dolum spernit, factis malis repugnat. haec deo 
placita est et amica, diabolo autem inimica. hanc qui ha- 
buerit, habebit et dilectionem simul et deum eorum ad tuitio- 
nem perpetuam. 

13,12. Salutate vos invicem in osculo sancto. 
haec salutatio ecclesiastica est, quia oscula haec non carnalia, 
sed spiritalia sunt, quae complexu corporum animos copu- 
lant, non desiderio carnis, sed spiritus. 

Salutant vos sancti omnes. provocat eos ad sanc- 
titatem, ut et ipsi audeant reddere vicem sanctis in saluta- 
tionem. ideo enim a sanctis salutantur, ut illos imitentur. 

13, 13. Gratia domini Iesu Christi et dilectio 
dei et communicatio sancti spiritus cum omnibus 
vobis. trinitatis hic complexio est et unitas potestatis, quae 
totius salutis perfectio est. dilectio enim dei misit nobis sal- 
vatorem lesum, cuius gratia salvati sumus. ut possideamus 
hanc gratiam salutis, communicatio facit sancti spiritus; hic 
enim dilectos a deo et salvatos gratia Christi tuetur, ut trium 
perfectio consummatio sit hominis in salutem. 

